
E  ö  1  v  5  b.  Emlékbeszédek. 


Xla  az  egyes,  ki  életét  egy  házi  kör  boldogitá- 
sának  szentelé,  bevégezve  a  földi  pályát,  pihenni  ment, 
sírját  neje  s  gyermekei  állják  körül  s  visszatekintve 
a  múltra,  mely  az  elhunytnak  munkássága  által  de- 
rült s  örömteli  vala,  szemeikben  könyek  ragyognak 
s  az  elhagyott  család  áldást  mond  kedves  halottja  fö- 
lött, De  vannak  emberek,  kik  dicsőbb  s  örömtele- 
nebb pályán  haladtak  az  életen  át  és  szívok  egész 
hatalmával  csak  a  hazáit  ölelve  körűi,  családi  kört  nem 
hagynak  magok  után,  mely  emléköket  fentartaná. 
Midó'n  ily  férfin  száll  sírjába,  méltó  hogy  az  egész 
haza  gyászt  öltsön  magára,  nem  csak  —  mert  ki 
egész  életét  hazájának  szentelte,  az  egész  haza  bánatára 
érdemes,  de  mert  jó,  ha  mindenki  látja,  hogy  tettei 
a  nemzet  által  nem  felejtetnek  el  s  a  jó  bizni,  a  go- 
nosz remegni  tanul  a  közvéleménytől;  mert  jó  em- 
lékoszlopokat rakni  a  j ö vő  nemzedéknek  útmutatóul ; 
mert  jó  kijelölni  a  helyeket,  hol  nemes  szívek  vég 
álmukban  megpihennek,  hogy  a  nemzet  soha  ne  fe- 
ledje el,  mikor  szülőföldén  dicső  eldö'dök  szent  pora 
fölött  jár,  miként  e  helyet  aljas  tettekkel  mégfer- 
tőztettetnie  szentségtörés. 

Érzé  ezt  e  társaság  s  megfosztva  egyenként  mun- 
kás tagjaitól,  évről  évre  híven  teljesíré  szomorú  kö- 
telességét:   a    hazának    részvételében   vigasztalást  ke- 

resve  s  midőn  vesztett  társainak  érdemeit  elsorolja, 
egy  pillanatra  csaknem  elfelejtve ,  mily  rövid  vala 
azoknak  élete,  kik  a  hazáért  oly  sokat  tettek.  O  de 
soha  szomorúbban ,  soha  nagyobb  veszteség  kínos 
emlékével  e  társaság  nem  jelent  meg  a  közönség  előtt, 
soha  az  egész  haza  igy  nem  osztozott  fájdalmában, 
mint  most,  midőn  a  szomorú  jelentéssel  lép  fel  önök 
előtt,  hogy  tagjai  közül  Kölcsey  Ferenczet  vesz- 
tette el. 

Mikor  e  hír  egy  év  előtt  először  hozzánk  jutott, 
mikor  az  előbb  suttogva  elmondott  szomorú  újság 
hamar  elterjedve  végre  bizonyossá  lett  s  e  helyről 
egyszerű,  de  mélyen  érzett  szavakkal  először  hirdet- 
tetett ki:  mily  fájdalom  tölte  szíveinket  akkor!  Nem 
mi,  kik  barátjai  valánk  s  kik  benne  kedves  meste- 
rünket tiszteltük  s  benne  társunkat  vesztettük,  ki 
érdeminek  fényét  egész  körünkre  árasztá;  nem  ro- 
konai s  ismerősei,  kik  az  oly  magasan  álló  férfiban 
a  Legjobbikát  szerették;  nem  a  megye,  mely  legbux- 
góbb  tisztviselőjétől  megfosztatott:  itt  a  haza  keser- 
gőn. ;i  haza  érzé  szegényebbnek  magát. 

t-  S  méltán.  Mert  ha  valaha  ember,  változhatatlan 
szeretete  által  a  haza  hív  gyermekének  mutatva  ma- 
gát megérdemlé,  hogy  ez  anyai  könyckkel  áztassa. 
sirját;  ha  valaha  volt,  ki  az  önzés  szűk  körén  túl- 
emelkedve czélúl  csak  nemzete  javát  tűzte  ki  magá- 
nak; ha  valaha  ember  nehéz  pályát  tisztán  futod 
végig,  egy  bukás  nyomát  sem  hordva  ünnepi  köntö- 
sén: ez  Kölcsey  volt,  érdemes  arra,  hogy  :i  kor, 
melyért  fáradott,  homlokára  tűzze  ;i  borostyánt,  mely- 
ből ;i  jövő,  bár  a  jelen  ítéletét  sokszoi-  megváltoz- 
tatja, ez  esetben   nem   fog  letörni  egy  levelel   sem. 

Egj  év,  egy  hosszú  é\  múlt  azolta,  de  vajon 
ki   nem   érzi   ujra   kitörni   fáidalmát,  midőn   körünkké 

lép,  és  ki  látja,  hogy  Kölcsey,  ki  arra  annyi  fényt 
árasztott,  már  abból  kilépett;  s  midőn  e  helyre  néz, 
melyen  most  én  állok,  kinek  nem  jntna  eszébe,  hogy 
itt  egykor  Kölcsey  szónokolt?  Nagy  veszteség  érte 
hazánkat  akkor  is:  Kazinczy  Ferencz  szállt  sírjába, 
s  az  egész  nemzet  kesergett  agg  híve  fölött.  De  Ka- 
zinczy átfutotta  a  dicső  pályát,  fejére  az  idő  rég 
elhintette  havát,  s  habár  nehezen,  elkészülve  érte  e 
veszteség  szíveinket.  CB  akkor  még  Kölcsey  állt  kö- 
rünkben; ő  mondta  el  emlékbeszédét  ősz  barátja  fö- 
lött, s  ki  nem  érezte  volna  vigasztalva  magáit,  midőn 
látá,  hogy  ily  mester  ily  tanítványt  hagya  maga 
után?  —  Ki  hitte  akkor,  hogy  néhány  év  után  ő  is 
pihenni  fog;  hogy  a  lant,  mely  oly  lelkesítve  zen- 
gett, szétszakadt  húrokkal  fog  feküdni  a  költő  sírja 
felett;  hogy  a  kebel,  melyben  annyi  nemes  érzemény 
lángolt,  ily  hamar  kihűlhet,  s  hogy  én,  ki  akkor  mint 
félig  gyermek,  elragadva  hallgatám  férfias  szavait, 
majdan  itt  fogok  állani  helyén  s  szavakat  keresve 
érzeni,  hogy  vannak  fájdalmak,  melyek  vigasztal- 
hatlanok.  —  O  mert  Kölcsey  halála  egy  váratlan 
csapásként  érte  hazánkat;  őt  férfi  korában  ragadta 
ki  körünkből  a  kegyetlen  végezet;  neve  még  ígéret- 
ként hangozott  a  hazában,  mint  dalnok  koszorúzva 
már,  de  még  el  nem  fonnyadott  babérral,  mint  szó- 
nok dicső  pályája  kezdetén:  mi  vala  oly  nagy,  oly 
fenséges,  mit  neki  még  akarni,  vagy  nekünk  tőle 
várni  nem  lehetett?  8  neki  ilyenkor  kellé  sírjába 
szállni;  mintha  e  honi  föld,  melynek  szent  szeretete 
tiszta  lángokkal  tölte  kebelét,  korábban  ragadnál  ma- 
gához legkedvesebb  gyermekét,  korábban  akarná  meg- 
pihentetni azt,  ki  oly  sokat  dolgozott.  S  miben  keres- 
hetnénk vigasztalást  ily  veszteség  után?  -Egyben: 
hogy    a    dicső    eltűnni    nem    lőg    körünkből,    hogy 

emléke  fenn  fog  maradni  nemzete  nyelvében,  hazája 
áldásai  között. 

Ö  van-e  ennél  szebb  jutalom  e  földön?  Ki  egy 
barátnak,  ki  egy  családi  kör  boldogitásának  szentelé 
életét,  nyugodtan  néz  a  halál  elébe,  ha  érzi,  hogy 
emléke  sírján  túl  élni  fog  kedvesei  szivében  ;  s  bár  mi 
csekély  s  fénytelen  legyen  a  kör,  ő  megelégszik, 
mert  hisz  csak  a  hol  szeretett,  ott  élt,  ott  kíván  hal- 
hatatlanságot az  ember.  S  hát  annak,  kinek  halála 
ágyánál  egy  nemzet  kesereg;  ki  végső  pillanatjaiban 
a  pályára  visszatekintve ,  mint  a  nyári  nap,  midőn 
leszáll,  érezheti,  hogy  csak  áldást  terjesztett;  ki  mi- 
dőn lantját  fáradtan  letevé,  tudja,  hogy  éneke  egy 
népnek  ajkain  hangzik  s  hogy  ő  eltűnhet,  de  nem  a 
mag,  melyet  elhinte,  s  mely  dús  sarjadékokban  felnő 
sírja  fölött,  legszebb  díja  s  emléke  életének  :  lehet-e 
annak  kínos  a  halál?  a  halál,  melylyel  reá  nézve  a 
jövő  kor  kezdődik,  mely  a  fáradt  bajnoknak  homlo- 
kara teszi  a  borostyánt,  mely  őt  átviszi  azon  halha- 
tatlanok közé,  kiket  egykor  bánmit,  s  kiktől  őt  eddig 
nem  tartá  távol  semmi,  mint  élete?  —  0  a  dicsőnek 
nem  kínos  a  halál  s  azért  mi  nem  értted  kesergünk, 
nagy  férfiú!  nem  értted,  ki  munkás  életedből  kilépve 
barátid  könyeit,  a  nép  áldását  s  a  dicsőséget  vivéd 
magaddal,  melyről  ifjúkorodban  ábráhdozál  s  mely- 
ért mint  féríhl  fáradtál.  —  Nem  téged  sajnálunk  mi, 
bogy  e  földet  elhagyád;  hol  vissza  nem  tekinthetünk 
a  nélkül,  hogy  múlt  örömeink  emlékei,  — -  előre  nem 
;i  nélkül  .  1m>í;'v  bús  sejditések  töltenék  lelkünket; 
hol  a  gyermek  jövő  századok  reményeit  hordja  szi- 
vében b  :i  férfi  átlátja,  bogy  lelkének  egész  erejével 
alig  víhatá  ki  azt,  miért  már  eldődei  küzdöttek  s  a 
boldog  remél,  a  szerencsétlen  lemond,  de  senki  nem 
éri  (,l   vágyait:  nem   téged  sajnálunk,  de  minmagun- 

kat,  kiknek  még  küzdeni,  cselekedni  kell  s  kiket  ve- 
zetődök elhagyott  s  kik  épen  mert  közelebb  állunk 
hozzád,  érezzük,  hogy  be  nem  tölthetjük  helyedet,  — 

tJíadd  meleg'itse  legalább  egy  órára  emléked  lelkün- 
ket, hadd  emeljük  még  egyszer  magasra  képedet, 
hogy  feltekintve  hozzád,  felemelkedjünk  mi  is,  és  bo- 
rostyánnal takarva  ravatalodat,  egy  pillanatra  elfe- 
ledjük dicsőségednek  e  jelvényei  mily  kedves  voná- 
sokat takarnak  el  elölünk.  —  De  én  fogok-e  szava- 
kat találni  Kölcsey  érdemeinek  méltánylására?  én, 
a  kezdő,  ki  honszeretetnél  s  egy  rövid  élet  iparko- 
dásainál  egyéb  érdemet  nem  hozok  magammal?  Bi- 
zonyosan nincs  senki  e  körben,  ki  elégtelenségemet 
inkább  érzené  —  de  ha  ennyi  érdemesebbek  s  képe- 
sebbek között  mégis  én  mertem  előállani  :  tevém, 
mert  e  körben  senki  sem  lehet,  ki  öt  melegebben 
szerette  volna;  senki,  ki  neki  több  hálával  tartoznék, 
s  végre  mert  meg  vagyok  győződve,  hogy  szó  oly 
gyenge  nincsen,  mely  Kölcsey  Ferencz  nevét  ki- 
mondva erős  viszhangra  ne  találna  e  hazában.  — 
Képét  akarjuk  emelni  tisztán  és  egyszerűen,  mint  az 
körünkben  élt,  s  talán  jobb,  ha  a  tííkör,  melyen  az 
feltünendik,  nem  kölcsönöz  sugárokat  ott,  hol  hívség- 
nél  szebb  mao-asztalás  nem  lehet. 


Kölcsey  Ferencz  Középszolnok  vármegye  Szó'de- 
meter  helységében  született  1700.  aug.  8-án.  Egy  régi 
családnak  ivadéka,  nem  gazdiig,  de  tisztelt  szülők 
gyermeke.  Egyszerűn  s  nyugodtan  folytak  első'  évei, 
skhabár  a  gyermekben  fekszik  mindig  csirája  ;i  férfi 
legszebb  tetteinek,  s  a  kebel,  melyet  tiszta  lángok 
oltárának    szentelt    a    végzet,    a    gyermekkor  boldog 

benyomásai  között  fejlődik  erőssé:  nincs  a  mit  Köl- 
cseynek  ezen  korából,  emlékezetre  méltót  felhozhat- 
nék, legfeljebb  azt,  hogy  a  sors,  midőn  őt  a  himlő  kö- 
vetkezésében egyik  szemétől  megfosztá,  a  gyermeket 
jókor  szenvedni  tanította,  s  tizenegy  éves  korában, 
anyjának  halála  által  még  gyermeki  játékai  között 
hité,  hogy  életünkben,  hol  az  idő  mindent  elrabol, 
veszteségekhez  kell  szoknunk. 

0  árva  volt,  egy  kis  ház  nádfödele  alatt  s  a 
debreczeni  collegium  iskoláiban,  hol  a  gyermek  dicső 
pályájára  készült,  távol  a  világ  fényűzésétől,  szerény 
egyszerűségben  igy  folytak  el  ifjúságának  első  évei. 
De  nem  örömtelenűl  !x Kinek  szivét  arra  alkotá  a  ter- 
mészet, hogy  szeressen,  azt  nehéz  csapások  érhetik, 
de  semmi  sem  foszthatja  meg  attól,  mi  őt  szeretni 
készti,  s  Kölcseynek,  kit  a  sors  oly  jókor  megfosztott 
anyjától  s  ki  a  jövőbe  tekintve  nem  buzdithatá  ma- 
gát a  gondolattal,  hogy  szülőjének  feje,  ha  azt  az 
évek  terhe  lehajtá,  emelkedni  fog,  ha  gyermekére 
néz ;  az  árva,  szegény,  a  magános  gyermeknek  a  vég- 
zet barátokat  adott,  hogy  a  teli  gyermekszív  el  ne 
csüggedjen  s  a  barátság  nyájas  érzései  között  nó'jjön 
annyira,  hogy  egykor  egy  hazát  foghasson  körűi. 
-  Kevesen  voltak  e  barátok  s  közülök  csak  egy 
maradt  meg,  kinek  ezen  emlékeket  köszönöm;  de  a 
költő  gyermek,  kit  gyengesége  s  talán  még  inkább 
komolyabb  kedélye  a  zajgó  csoport  lármás  örömeiből 
kizárt,  ezeknek  körében  kielégítve  érzé  magát.  Hisz 
ő,  habár  még  senki  nem  sejdité,  hogy  a  nyájas  gyer- 
mek egykor  honának  nagy  dalnoka  leend,  költő 
volt  már  akkor  is,  költő  a  szó  legszorosabb  értelmé- 
ben, nem  ajkán,  hanem  keblében  hordva  szent  tüzét. 
—  Nem  azon  hideg  művészet,  melynek  érdeme  sza- 
vakban, szépsége  ragyogó  képekben  áll,  tévé  költőnek 


KÖLCSEY  FEKENCZ.  9 

őt;  nem  azon  szívtelen  mesterség,  mely  a  világtól 
visszavonulva  színlelt  fájdalmakat  s  nem  érzett  gyö- 
nyört énekel,  s  egy  perczig  csodálva  eltűnik  mint  a 
meteor,  fényesen,  de  haszontalanul  futva  át  a  pályán, 
melyen  soha  meleget  nem  terjeszte:  de  költővé  tévé 
őt  a  szent  szeretet,  mely  a  gyermeki  lelket  eltölté, 
azon  lelkesülés,  mely  keblét  nagy  tettek  einlékiriél 
áthatotta;  a  költészet,  mely  a  szívből  eredve  a  szív- 
hez szól;  a  rejtélyes  erő,  mely  a  gyermeki  kebelben 
támad,  bizonytalanul,  dalra  vagy  nagy  tettekre  fog- 
ja-e ragadni  az  ifjút;  a  tűz,  mely  a  keblet  sokáig  kí- 
nokkal tölti,  mig  végre  kitör  s  a  meggyújtott  szö- 
vétnekként  magának  fényt,  látkörének  világot  ád, 
ezen  költészet  élt,  forrott,  lángolt  már  a  gyermekben 
is,  —  s  ha  a  tizenegy  éves  tanuló  társaival  zajos 
játék  helyett  Debreczen  véghetlen  határain  nagy 
Athenaet  képzele  magának  s  Hellas  hőseinek  gyer- 
meki kezével  a  város  homokhalniai  között  emléke- 
ket emelt :  az,  mi  e  foglalatosságokat  oly  kedvesekké 
tévé,  azon  költői  lélek  vala,  mely  miután  a  gyermek- 
emelte emlékek  rég  eltűntek,  az  ifjút  nem  hagyá 
megfeledkezni  a  gyermek  szent  lelkesűléséről,  —  s 
mely  később  is  egész  életének  nemes  irányát  meg- 
határozá. 

A  gyermek  Kölcsey  nem  hasztalan  gyönyörkö- 
dött a  régiek  emlékein.  Elméje  nagyobb,  kedélye 
mélyebb  vala,  minthogy  a  classícusokban  csak  phi- 
lologiai  szépségeket  keressen  és  Tacitusnak  fenséges 
gyűlölésében  csak  a  stil  erejét  s  a  római  respublica 
történeteiben  csak  Livius  nevelt  simaságát  érezze. 
0  sejté,  hogy  a'  történet  több  lehet  puszta  termé- 
ketlen tudománynál ;  sejté,  hogy  nagy  polgári  eré- 
nyek nem  csak  az  .  Olympus  árnyéka  alatt,  nem  csak 
ott,  hol  a  ióniai  tenger  mossa  a  köves  partokat,  vagy 

a  hét  halmú  város  falai  között  találnak  helyet;  ha- 
nem hogy  Hellas  s  Róma  lehet  minden  hely,  hol  az 
emberek  hazájokat  szeretik  s  érte  halni  tudnak.  Sejté, 
érezte  ezt  s  a  gyermek  nem  gondola  többé  árvának 
magát  e  világon.  Szeretni  kezdé  hazáját  nem  azon 
hideg  önös  szeretettel ,  mely  önjavához  ragaszkodva 
kiváltságokban  vagy  czímerekben  keresi  azt,  miért 
küzdenie  kell,  nem  azon  számitó*  okossággal,  mely 
vagyon  vagy  dicsőség  után  fáradozva  nemes  tettekre 
buzdíthat,  de  nem  nemesiti  azt,  kinek  keblét  eltölté : 
de  szeretni  kezdé  hazáját  azon  szent,  véghetetlen  sze- 
retettel, mely  nem  számit,  nem  gondol  magára,  ha- 
nem áldozik,  ha  kell,  vérét  ontva  egy  pillanatban, 
ha  kell,  évekig  nehéz  járomban  szolgálja  hazáját; 
szeretni  kezdé  múltjában  szép,  de  oly  szomorú 
emlékeivel;  szeretni  jövőjében,  mely  iránt  szívét 
több  remény  s  aggodalom  tölte  el  mint  saját  jö- 
vőjéért. 

Engedelmet  tisztelt  Gyülekezet!  hogy  én,  kitől 
sokan  a  férfi  életrajzát  kivánják  s  várták  talán,  mint 
a  vándor,  ki  bérezre  menve,  mert  már  az  első  kilátás 
szépségeitől  megválni  nem  tud,  a  nagy  férfiú  gyer- 
mek emlékeinél  mulatok.  De  az  embert,  nem  tetteit 
akarom  leirni;  és  vajon  a  gyermek  nyájas  vonásai- 
ban nem  ismerünk-e  a  férfiúra  s  nem  életének  leg- 
szebb dicsősége-e  az,  hogy  a  ki  oly  tisztán  lépett  föl 
az  életben,  annyi  munkatelt  év  leforgása  alatt  nem 
változott,  csak  nőtt  ? 

Kit  nem  lelkesítenek  egykor  nemes  érzemények? 
— *  Van  v.^y  időszak  emberi  életünkben,  midőn  min- 
den szív  a  jóért  lángolni,  a  nemes  után  vágyódni,  a 
fenségesért  áldozni  tuds  -  Ki  nem  emlékezik,  ha 
gyermekéveire  visszatekint,  hogy  keblét  egykor  ér- 
zemények töltötték  el,  melyek  a  férfit  nagygyá   tet- 

hették  volna,  s  melyeknek  akkor  a  legdicsó'bb  cse- 
lekvésre csak  erő  hiányzott.  —  De  sülyedünk!  szo- 
morúan sülyedünk!  Nap  folyt  nap  után,  év  évet 
követ  s  minden  nap  elveszi  egyes  örömeinket  s  min- 
den év  elhozza  szomorú  tapasztalását;  és  mi  marad 
többnyire  a  lelkes  gyermek  feltételeiből  egyéb  a 
férfi  fájdalmánál,  melylyel  önmagába  visszatekintve 
látja,  hogy  sok  változott,  de  semmi  nem  úgy,  mint 
önmaga.  Egyet  megcsaltak  barátai ,  s  szíve  hideg 
nyugalommal  elzárkózik  minden  szerelemtől ;  más  is- 
memi  tanulta  a  világot ,  s  miután  látta ,  hogy  vá- 
gyait nem  teljesitheti,  nem  küzd  többé ;  egyet  szen- 
vedélyei ragadnak  el,  mást  elnyom  tunyasága;  egy 
örömök  közé  sülyed,  más  félénken  lemond:  de 
annyi  ezerek  közül  hol  van  az ,  ki  mint  férfi  a 
gyermek  Ígéreteit  teljesité,  s  visszatekintve  gyermek- 
éveire, ne  volna  kénytelen  megvallani:  hogy  életé- 
nek ezen  édenében  nem  csak  boldogabb  volt,  de  jobb 
is.  —  De  Kölese}"  nem  változott  s  ez  legszebb  di- 
csérete. —  Mi  a  gyermek  szívét  erősebben  dobogtatá, 
mi  az  ifjú  képzetében  fenségesen  emelkedék,  miről 
élete  küszöbén  áluiadozott:  azért  lángolt,  azért  re- 
mélt, azért  küzdött  a  férfi  élete  végperczéig,  mint  a 
nap,  mely  az*  égen  áthaladva,  messzebb  és  messzebb 
körökre  terjeszti  sugarait,  de  tisztán  s  ragyogva  min- 
dig, a  mely,  ha  bérczeink  mögött  eltűnt ,  ugyanazon 
színekkel  boritja  egünket,  melyekben  egykor  fölkelt. 
Nézzük  őt  házi  körében,  ott,  hová  az  embert 
a  világ  Ítélete  nem  követi,  hol  a  leghiubb  színlelni 
nem  szokott,  s  nem  a  nyájas,  gyermekded  kebelt  talál- 
juk-e benne  később  is?  —  O,  ki  mint  ifjú  csak  a 
tudományoknak  élt,  kit  lelkének  minden  vágya  oda 
vont,  ki  szűk  körében  elzárva  érzé  magát  s  utakról 
álm adózott,    nem    tölte -e    napjait   falusi    magányban, 

elkülönözve  barátaitól,  minden  tudományos  segélyek- 
től, csak  önkeblében  hordva  költői  világát,  nem  vi- 
selte-e panasz  nélkül  a  nehéz  nyűgöt,  melylyel  a 
házi  gond  mindig  növekedő  súlylyal  terhel  é  fejét? 
S  nem  azon  vele  született  szeretet,  azon  nemes  indu- 
lat, mely  őt  áldozni  készté,  volt-e  az,  mi  által  ennyi 
teher  neki  könnyűnek  látszott,  sőt  mi  által  legforróbb 
vágyairól  lemondva  mégis  örömöket  talált?  —  ürö- 
möket, ha  testvérének  fiára  nézett,  kit  magához  vett, 
és  a  gyermek  játékainál  ön  boldogabb  kora  jutott 
eszébe  és  az,  hogy  saját  áldozatjai  által  nevendékét 
talán  megőrizheti  azon  fájdalmaktól,  melyeken  maga 
keresztül  ment;  örömöket,  ha  körültekintve  egy  kört 
látott,  melynek  lelke  ő  volt,  melyet  ő  éltetett,  ő  emelt, 
ő  boldogított,  s  magába  szállva  érezé,  hogy  az  emberi 
sziv  soha  közelebb  nem  áll  Istenhez,  mint  mikor  ál- 
dozik. De  épen  az,  hogy  ezen  örömöket  ismeré,  hogy 
férfi  keble  megtartá  az  érzemények  ifjúságát:  nem 
ez-e  legszebb  dicsérete  életének?  —  Az  erény  gyönyö- 
reit csak  tiszta  kebelnek  nyújtja  az  istenség,  s  nem 
éldelt  családi  boldogságot  senki,  a  ki  nem  érdemelte. 
S  ti,  kik  egykor  barátai  valátok,  ti  ifjak,  kiket 
vendéges  házában  elfogadott,  hogy  példáját  látva,  s 
tanácsaitól  oktatva  honotokat  lángolón  szeretni,  s 
neki  hasznosan  szolgálni  tanuljatok;  ti  mind,  kik  őt 
ismertétek,  kiknek  hozzá  csak  közeliteni  lehetett,  szól- 
jatok :  nem  volt-e  hív,  nem  volt-e  nyájas,  nem  volt-e 
szerető  mindig  irántatok  —  megértve  minden  fáj- 
dalmat, osztozva  minden  örömben,  segitve,  tanácsolva, 
vigasztalva  mindenütt,  mintha  csak  nektek  élne  s 
körötökön  túl  nem  volna  semmi  teendője?  —  Szól- 
jatok! Vagy  ha  már  legnagyobb  fájdalmainktól  a 
szavakat  megtagadta  a  végezet,  legyen  a  hallgató 
bánat,  melyet  kebleinkben  viselünk,  legyen  magas  em- 

léke,  mely  példaként  ragyog  előttünk,  őrző  Istene 
szíveinknek,  hogy  kik  egykor  barátai  valánk,  e  névre 
érdemesek  maradjunk;  s  kik  sírjánál  mély  gyászt 
viselénk,  mindig  rokonainak  találtassunk. 

De  forduljunk  az  iróhoz,  kinek  munkássága  e 
kört  közelebbről  érdekli.  - —  Vannak  időszakok  a 
nemzetek  életében,  hol  a  mű  vészét  egy  hatalmas  em- 
ber vagy  lelkesült  nemzet  pártolása  által  mintegy 
mesterségesen  növeltetik.  —  Augustus  kiterjeszti  pár- 
toló kezeit  s  a  római  költészet  arany  százada  kez- 
dődik; a  Medicik  megnyitják  házaikat  s  az  olasz 
művészet  tetőpontjára  hág;  XlV-ik  Lajos  trónja  mellé 
nagy  elméket  kivan  s  az  elmék,  mintha  a  hatalmas- 
nak minden  hódolna,  feltámadnak.  —  De  vajon 
Kölcsey  ily  körülmények  között  kezdé-e  munkássá- 
gát? A  költő,  midőn  először  lantjához  fogott,  várha- 
ta-e  dús  jutalmat?  vagy  ha  nem,  várhatá-e  legalább 
azon  köz  elismerést,  mely  a  nemes  szívnek  kedvesebb 
minden  jutalomnál?  Tekintsünk  vissza  a  múltba  s 
piruljunk;  vagy  inkább  örüljünk,  hogy  e  kor  elmúlt 
s  hogy  hála  néhány  nemes  kebel  fáradozásainak ! 
többé  átokként  nem  fog  uralkodni  hazánkon.  — ■-  0 
fogja-e  hinni  a  jövendő,  hogy  valaha  ily  kor  létez- 
hetett, hogy  nemzet,  megtartva  eldődei  nevét,  nemes 
vérükkel  szerzett  hazáját  s  törvényeit,  annyira  elfa- 
julhatott, hogy  nemzetiségéről  lemondjon,  nem  egy 
hatalmas  ellen  elnyomása  által  kényszerítve,  nem 
harczok  s  véres  üldözés  között,  hanem  önként,  erőtlenül 
tespedve,  hona  szent  határai  között  gyáván  utánozva 
más  népek  nyelvét  és  szokásait,  mintha  egy  holtnak 
idegen  fénynyel  s  ékességekkel  el  lehetne  takarni  rot- 
hadását?  —  Fogják-e  hinni  boldogabb  unokáink 
hogy  volt  idő,  midőn  a  magyar  idegen  vala  szü- 
lőföldén,   midőn    maga    e    nyelv,    melyet    kincsként 

hagyának  reánk  elődeink,  a  nyelv,  melynél  erősebb 
védfala    a    szabadságnak    nincs,    mint    köszörületlen 

gyémánt  a  tudatlanok  által  lábbal  tapodtatott  s  egy 
kis  fényesebb  érczért  kicseréltetett,  mint  Amerika 
vadjai  egy  tűkörtöredékért  adják  aranyukat?  Fog- 
ják-e hinni  unokáink,  kikre  talán  szebb  napok  vár- 
nak fáradozásaink  után,  hogy  a  nemzetiségért,  melyre 
ők  büszkék  lesznek,  küzdeni  kellé,  nem  idegen  ha- 
talom, hanem  magyarok  ellen,  azoknak  hideg  vissza- 
vonulása ellen,  kik  eldődeiktől  fényes  nevet  s  bir- 
tokot, nemzetüktől  a  törvény  minden  áldásait  nyerték 
örökségül?  —  0  ha  az  idő  eljő,  melyben  ez  hihe- 
tetlennek fog  látszani:  el  ne  felejtsék  gyermekeink 
soha,  mily  hosszú  küzdelmek  után  jutottak  ennyire: 
el  ne  felejtsék,  hogy  a  nemzet  első  dalnokai  meg- 
vetve, első  honfiai  kikaczagva  élték  napjaikat,  s  ha 
majdan  e  nemzetnek  egy  valóban  nagy  költője  lesz: 
emlékezzék  meg,  hogy  a  lantnak,  mely  kezében  most 
oly  szépen  hangozik ,  több  nemzedék  hangoztatta 
húrjait  s  hogy  érzelmeinek  kifejezésére  nem  találna 
nyelvünkben  szavakat,  ha  nem  találkoztak  volna  kik 
annak  kimívelésére  szentelve  éltüket,  hazájok  jövőjé- 
nek mindent  feláldoztak,  még  saját  dicsőségüket  is; 
és  ha  nemzetünk  dicsőségének  magas  épületje,  me- 
lyet mi  csak  vágyainkban  látánk,  majdan  állni  fog: 
akkor  emlékezzenek  utódaink,  mennyi  kő  fekszik 
a  föld  alatt  elrejtve,  s  mily  erősüknek  kell  lenni 
az  alapoknak,  melyek  ennyit  elviselnek.  Emlékez- 
zenek korunkra:  s  mondjanak  áldást  Kölcsey  pora 
fölött. 

Nem    akarok    bővebben    szólni  kritikáiról,    me- 
lyekre egy  dics/;  társunk  fölötti  emlékbeszédében  oly 
fájdalmasari   tekintett  vissza:  csak  azon  meggyőződé- 
'iiict   akarom  kimondani,  hoffy  a   kritika,  ha  valaha 

szükséges,  épen  nagy  mesterek  műveinél  az,  nehogy 
a  csodáló  ivadék  utánozza  azt,  mi  a  legjobb  mun- 
kában is  hibás;  hogy  Kölcsey  épen  ezen  nézettol 
vezettetve  irá  kritikáit  s  hogy  általok  a  nemzeti  iro- 
dalomnak nagy  szolgálatot  tett,  nagyot  s  bizonyára 
a  legnehezebbet :  mert  nemes  szivének  semmi  inkább 
nem  fájhatott  mint  hibákat  mutatni  fel  ott,  hol  nagy 
tökélyeket  ismert  s  tisztelt.  —  Hogy  nem  kajánság, 
hanem  a  legtisztább  érzemények  sugallák  e  kritiká- 
kat, azon  az,  ki  Kölcseyt  s  e  munkáit  ismeri,  bizo- 
nyára nem  kételkedik,  ha  nem  tudnók  is,  hogy  az, 
ki  a  babért  maga  megérdemlé.,  azt  másoktól  nem 
szokta  irigyelni.  —  És  ha  a  kritikus,  ha  Hornéi*  for- 
dítója s  a  philosoph  a  haladó  idővel  más,  talán  je- 
lesebb vagy  legalább  ujabb  nevek  előtt  homályba 
szorittatnék  is,  nem  fog-e  fenmaradni  a  költő?  Nem 
fognak-e  a  dalok,  melyek  korunkat  lelkesítik,  lelke- 
sedést gerjeszteni  a  késő  unokáknál  is  és  tiszteletet 
az  iránt,  ki  oly  lángolón  tuda  érezni  s  kinek  az  ég 
megadta  a  szó  hatalmát,  hogy  kimondva  korának 
érzeményeit,  mig  él,  dísze  legyen  s  emléke,  ha  meg- 
halt? A  nyelv,  melyen  ő  irt,  s  mi  szólunk,  elavulhat, 
uj  hatalmasabb  dalnokok  jöhetnek:  de  az  érzemé- 
nyek, melyeket  dalai  kimondanak,  nem  avulhatnak 
el.  Nem  e  föld  hatalmasainak  dicséretére  alázta  meg 
ő  a  reá  bizott  szent  kobozt,  dala  nem  hódolt  kora 
hibáinak,  nem  hangoztatá  a  pillanat  szenvedélyeit, 
hanem  zengé  azon  szent  szerelmet,  mely  mig  embe- 
rek lesznek  a  jó  s  nemesnek  magvak  ént  keblökben 
élni  fog;  zengé  a  hazát  és  szabadságot,  melynek  sze- 
.  retete  tiszta  keblében  lángolni  meg  nem  szűnt,  s  mig 
emberek  nyelvünket  érteni  fogják,  s  e  drága  földön 
magyarok  laknak,  a  szerelem  s  haza  dalnoka  visz- 
hangra  fog  találni  határai  között. 

De  bár  mi  szép  a  gondolat,  hogy  nevünk  fenn 
fog  maradni  az  emberek  között :  van  valami  ennél 
boldogitóbb  s  ez  a  meggyőződés,  hogy  korunknak 
hasznos  polgárai  valánk,  s  helyünket,  melyre  a  vé- 
gezet állitott,  betöltve  a  nehéz  munkában,  melyben 
századunk  egy  jobb  jövő  után  törekszik,  mi  is  részt 
vevénk  s  Kölcsey  minden  jó-  s  nemesért  lángoló 
keblével  érezé,  hogy  e  hazában,  melynek  véres  se- 
beit az  idő  még  alig  gyógyíthatá  meg,  a  jó  polgár- 
nak nem  csak  kesergeni  az  elveszett  fényért,  hanem 
cselekedni  is  kell.  Erzé  s  a  negyven  esztendős  férfi  előtt 
uj  pálya  nyilt  uj  cselekvésre.  —  1828-ban  jelent 
meg  Kölcsey  először  Szathmár  nemes  közönsége 
előtt,  s  kevés  hónappal  megjelenése  után  neveztetvén 
ki  a  megye  tiszteleti  fő  jegyzőjévé,  csak  akkor  kezdé 
polgári  életét.  —  Megelégedve  szerény  hivatalával  s 
érezve,  hogy  nincsen  kör,  melyben  embertársaink  ja- 
vát előmozditani  s  a  hazának  szolgálni  ne  volna 
dicső,  csak  hivatalának  pontos  teljesítése  s  megyéjé- 
nek megelégedése  vala  a  jutalom,  mely  után  vágyó- 
dott. —  De  a  közönség,  mely  érdemeit  jobban  is- 
mére, nem  akarta,  hogy  ily  férfiú  csak  egy  törvény- 
hatóság szűk  határainak  szentelje  munkásságát  s 
midőn  a  még  rövid  időig,  de  már  egészen  ismert 
polgárt  országgyűlési  követének  választá,  tehetségei- 
nek fényesebb  pályát  nyitott.  —  A  haza  Kölcseyben 
eddig  csak  az  irót  ismeré ,  de  vajon  e  férfiú,  midőn 
ó't  a  törvényhozási  pályán  láttuk,  nem  multa-e  felül 
legszebb  várakozásainkat ,  kik  egykor  csak  a  költő- 
nek virágait  ismerték?  Nem  bámultak-e,  midőn  észre- 
vevék,  hogy  e  fa,  mely  eddig  csak  virágozott,  az  alatt 
mennyire  nőtt?  s  kik  nyájas  dalainak  örültek,  vár- 
ták-e, hogy  e  szelid  hang  ily  erős  lesz ,  ha  majd 
egy  nemzethez  szól  ?  —  A  szent  lelkesülés ,   mely  a 

gyermeket  Hellas  s  Róma  nagy  emlékinél  eltölté, 
mely  az  ifjúnak  hazafiúi  dalt  sugalla,  élt  még  a  fér- 
fiban is  s  ez  vala  az ,  mi  őt  oly  erőssé  teve  s  ha 
szavánál  kebletek  megindult,  ha  beszéde  előbb  nyu- 
godt tisztaságban  haladva,  mindig  hangosabb  s  erő- 
sebb  hullámokban  áradt  el,  mig  végre,  mint  a  bérezi 
folyam  ,  mely  szikláról  sziklára  rohanva  minden 
ellenállást  legyőz,  szíveiteket  ellenfcülhatlanúl  magá- 
val ragadái :  erős  ellentállhatlan  meggyőződése  vala 
az,  mi  szónoklatának  e  varázshatalmat  adá.  Nem  ké- 
telkedett nemzetében ;  ő  nem  hiheté ,  hogy  e  nem- 
zet, melyet  Isten  Ázsia  közepéből  e  földre  vezérlett 
s  melyet  fentarta  annyi  csaták  között,  hivatásának 
már  megfelelt;  hogy  mig  minden  nemzet  halad,  mí- 
velődik,  erősbűi,  mig  mindünnen  egy  szebb  jövő 
hajnala  emelkedik,  csak  nekünk  nem  szabad  remény- 
lenlink, mintha  az  egyenetlenség  s  viszálkodás  örök 
átokként  volna  kimondva  e  hon  felett!  Kölcsey  bí- 
zott a  jövőben  s  épen  mert  bízott,  mert  szavát  soha 
hiúság  vagy  nagyravágyás,  hanem  mindig  a  legtisz- 
tább honszeretet  s  meggyőződés  hangoztatá,  azért 
vala  oly  erős,  oly  ellenállhatatlan  e  szó. 

Nem  szándékom  Kölcsey  országos  pályáját  tag- 
lalni. E  tudós  körben,  mely  nem  a  politika  érde- 
keit, hanem  a  tudomány  igazságait  keresi,  a  pártok 
zajának  hallgatni  kell.  De  miután  emberek  találtat- 
tak —  eléggé  alávalók,  kik  e  nemes  kebelt,  miután 
körünkből  elköltözött,  rágalmazni  nem  pirultak;  mi- 
után •  a  pártok  zaja  e  tisztelt  sír  fölött  hallgatni  nem 
akart;  miután  tények  hozattak  föl,  melyek  nem 
történtek,  szavak  ismételtettek,  melyek  mondva  nem 
valának :  legyen  szabad  felszólalni  a  barátnak  is  és 
elmondani  sírja  felett:   ő  tisztán  futa  át  a  nehéz  pá- 

E ötvös.  Emlékbeszédek.         .  2 

lyát  s  tisztán  fog  állani  emlékeinkben  mint  oly  férfin, 
kit  nem  önzés,  hanem  honszeretet  lelkesített;  s  ki, 
midőn  azon  meggyőződésből  indult  ki,  hogy  e  föld 
nem  egyeseknek,  hanem  az  egész  emberi  nemnek 
élvezetére  adatott,  oly  elvekért  fáradott,  melyeket  a 
jövő  kor  létesiteni  fog.  Haza  s  király  iránt  hívséget 
énekelt  a  gyermek  első  dalában:  haza  s  király  iránti 
hívség  lelkesité  őt  vég  sóhajtásáig.  S^habár_  sirját 
laz  irigység  állja  is  körül,  s  ha  bár  szemtelen  hazud- 
ságokat  kohol  a  rágalmazás :  e  név  dicső  fog  ma- 
radni közöttünk,  mint  ama  sziklák  tenger  közepette, 
melyeket  a  reájok  csapdosó  mocskos  hullám  csak 
tisztábbra  mos. 

0  elment,  elment  oda,  hol  a  szív  megpihen  ne- 
héz földi  útja  után,  hová  barátink  könyei  nem  hat- 
nak, hol  ellenségeink  csapása  nem  bántanak  többé. 
Egy  puszta  sir  a  Tűr  partjain  fogadá  el  nemes  ke- 
belét ;  csak  az  elhagyott  háznép ,  és  néha  egy  hív. 
ki  barátjának  sirjához  vándorol,  ismerik  a  helyet,  hol 
Kölcsey  nyugoszik. 

Egy  pár  év  s  a  domb ,  mely  koporsója  fölött 
emelkedik,  besülyed,  és  a  dúsan  felnőtt  fű  alatt  talán 
nem  fogja  senki  keresni  hamvait!  De  hát  ennyi  ér- 
dem után  csak  ez  volna  díja?  —  0  nem!  s  habár 
e  haza  bányáiban  nem  találkozott  egy  kő,  mely  osz- 
lopául emeltetnék ,  s  nyelvünkben ,  melyet  ő  gazda- 
gított, nem  találunk  egy  pár  szót,  melyet  hálaadva 
sirkövére  vésnénk  :  mi  őt  nem  fogjuk  felejteni,  nem 
mi,  kik  barátai  valánk,  s  nem  azon  ifjú  nemzedék, 
melyet  annyi  reménynyel  nőni  látott,  Beátok,  lelkes 
ifjúság!  reátok  legyen  bízva  emléke.  Nézzétek  életét 
s  legyen  képe  fenséges  példa  előttetek.  Nézzétek  őt, 
az  árvát,    a  szegényt,  a  gyengélkedőt  s  tudjátok :  őt 

hazájának  szent  szeretete  vezérlé  ily  magasra,  s  kö- 
zöttetek senki  sincs,  ki  dicsőn  nem  ragyoghatna  mint 
ő.  ha  keblét  ily  tiszta  lángok  töltik  el.  Sok,  miért 
Kölcsey  fáradott,  még-  nem  létesült.  Sokért  fogtok 
fáradni  ti  is.  mit  teljesülve  nem  láthattok;  de  ne  lan- 
kadjatok azért  buzgóságtokban.  A  gondolat  vagy  ér- 
zemény, melyet  Isten  bennetek  ébresztett,  a  világé  s 
elátkozott,  ki  a  reá  bízott  kincset  azért  temeti  el,  mert 
fél  hogy  önmaga  nem  fogja  éldelni  gyümölcseit. 
Nézzétek  e  földet,  ő  anyailag  növeli  legjobb  nedvé- 
vel a  magot,  mely  reá  bizatott,  mig  fává  nőtt  s  zöld 
ágaival  tavaszt  hirdete;  s  a  puszta  homokja  ellent 
nem  áll,  mikor  a  szél  felkapva  messze  hónától  elvi- 
szi oda,  hol  a  nagy  rendelőnek  szüksége  van  rá;  s 
a  havas  nem  rejti  el  magas  csucsát  a  nap  sugarai 
elől  s  mihelyt  feljött  ragyogva  hirdeti  az  uj  napot, 
habár  melegének  áldásait  nem  erezi.  Föld  a  ti  szíve- 
tek is,  s  azért  veté  belé  magvát  az  istenség,  hogy 
nagyra  nevelve  növényét  tavaszt  hirdessetek  ti  is; 
homokszemek  vagytok,  melyekre  a  teremtőnek  tahin 
szüksége  van,  midőn  nyugalmatokból  a  szenvedelem 
fuvalmain  fölragad ;  tetők  vagytok ,  melyeknek  nem 
éldelni,  de  hirdetni  kell  a  közelgő'  napot.  —  Nézze- 
tek Kölcseyre,  nézzétek  fáradhatatlan  szorgalmát,  le 
nem  győzhető  állhatatosságát,  s  tanuljatok  remény- 
leni ,  tűrni  s  fáradni  mint  ő.  —  S  ha  egykor  eljö- 
vendenek  a  boldogabb  napok,  midőn  a  magyar  Isten- 
éhez emelve  kezeit  egy  nagy,  dicső  nemzetnek  érez- 
heti magát;  ha  az  idő  eljő,  hol  testvér  -  népeit  nem 
követni  többé,  hanem  velők  egy  czél  felé  egyenlő 
léptekkel  haladni  fog ;  ha  ez  áldott  földön  a  hosszá 
véreső  után  végre  derült  napok  megtermik  az  áldást, 
melyért  mi  saját  szerencsénket,  mint  a  magot,   elve- 

tettük  s  izzadtunk,  s  imádkoztunk  annyi  éven  át; 
ha  eljő  az  idő,  melyet  dicső  barátunk  lelkének 
forró  kivánataival  felhítt:  akkor  gondoljatok  a  rég 
elliamvadott  honfira,  ki  a  Túr  partjain  egy  puszta 
sírban  pihen  s  mondjatok  áldást  nyugalma  fölött. 
0  értetek  élt. 

Elmondatott 
m.  t.   akadémia  XII.  közülésében 
oct.    8.    1843. 


Uicső  látvány  oly  férfiú,  ki  egy  magas  czél- 
ért  áldozza  fel  életét.  Legyen  az  hazája,  a  becsület 
vagy  vallásos  meggyőződése,  miért  vérét  ontá;  lel- 
künk emelkedik  a  bátornak  emlékénél,  ki  erős  lán- 
czokat  s  gyöngéd  kötelékeket,  melyekkel  az  élet 
szíveinket  magához  fonja,  szét  birt  szakitani  s  lel- 
két Istenére,  nevét  a  jövőre  bízva,  a  halállal  szembe 
szállt,  hogy  példájából  a  zsarnok  s  elnyomott  meg- 
tanulják :  miként  valami  van  e  világon ,  mit  lelán- 
czolni  nem  lehet:  a  bátor,  erős  meggyőződéstől  ve- 
zetett férfiakarat. 

De  van  valami  e  világon ,  mi  ennél  nehezebb, 
és  még  fenségesebb,  azon  tántorithatlan  állhatatos- 
ság, melylyel  a  férfin  egy  nagy  eszme  kivitelének 
szenteli  egész  életét.  S  ha  a  sokaság,  mely  csak  az 
iránt  viseltetik  érdekkel,  mi  zajjal  történik;  és  csak 
a  bajnoknak,  ki  valamely  ügynek  diadalát  kivítta; 
csak  a  gondolkozónak,  ki  valamely  igazságot  már 
kimondott,  nyújtja  koszorúit:  méltó,  hogy  mi,  kiknek 
a  tudomány  tiszta  szolgálata  jutott  feladatul  e  hazá- 
ban, meg  ne  feledkezzünk  a  fáradhatlan  munkások- 
ról, kik  czéljukat,  épen  mert  az  emberi  erőnél  ma- 
gasabb vala,  el  nem  érhetek;  kik  az  igazságot,  melyet 
kerestek,  egészen  nem  találhaták  föl,  de  kik  éltöknek 
egész  erejét  egy  czélra  irányozva,  dicső  példái  azon 


24  KÖRÖSI  CSOMA  SÁNDOR. 

férfiúi  állhatatosságnak  s  kitartásnak,  melynek  a  tu- 
domány minden  haladását  köszönheti  s  mely  több 
lelki  erőnek  s  erösebb  meggyőződésnek  tanúsága, 
mint  bármily  fényes  süker. 

Ily  férfiú  volt  Körösi  Csorna  Sándorunk  — 
méltó,  ha  valaki,  hogy  neve  tisztelettel  emlittessék,  s 
emléke  példaként  állittassék  fel  a  serdülő  nemzedék- 
nek: miként  férfiúi  kitűrés  a  látszólag  legreményte- 
lenebb pályán  is  mindig  magasra  vezet. 

Körösinek  hazája  Erdély.  —  Ha  az  országok 
politikai  felosztását,  földleirási  kézikönyveinket  tekint- 
jük, 6'  nem  hontársunk  s  fájdalommal  töltené  lelkün- 
ket a  gondolat,  hogy  nagy  embereink  sorából  e  ne- 
vet, mely  ily  tiszta  fényben  tündököl,  ki  kellene 
törölnünk:  ha  nem  épen  Körösi  emléke  volna  leg- 
szebb bizonyítványunk  arra,  hogy  azon  határokat, 
melyeket  Erdély  és  Magyarország  közt  a  történetek 
kifejlődése  vont,  szivünk  nem  ismeri;  s  hogy  mig  is- 
koláinkban két  testvérországról  tanulunk,  honszere- 
tetünk csak  egy  magyar  hazát  ismer. 

Körösi  hazája  Erdély  vala;  de  midőn  a  gyer- 
mekszív eldődei  emlékénél  először  feldobogott,  midőn 
az  ifjú  az  ősök  ismeretlen  hónát  keresve  útnak  in- 
dult: nem  a  mi  eldődeink  nyomdokát  kereste-e  ak- 
kor ő?  Mi  vala  az,  mi  lelkét  föltárta  annyi  sanya- 
rúságok között,  mi  őt  veszély-  s  szenvedésektől  kör- 
nyezve csüggedni  nem  hagyá?  nem  azon  remény 
volt-e  ez,  hogy  majdan  évek  után,  Ázsia  határain,  a 
góbi  pusztán,  vagy  ott,  hol  a  Himalaya  csúcsai  az 
ég  felé  nyúlnak :  fel  fogja  találni  azt  a  népet,  mely 
nyelvén,  mely  a  mi  nyelvünkön  szól,  melyben  vérét, 
a  mi  vérünket  ismerheti  el,  melynek  fiait  kebléhez  szo- 
ritva  másfél  ezerednyi  elválás  után  magyar  magyar- 
ral ismét  ölelkezik?  —  S  Körösi  nem  volna  a  miénk? 

hazája  nem  volna  a  mi  hazánk?  Azon  népek, 
melyeket  egy  ezred  története  összelánczolt, 
melyeknek  dicsősége  és  szenvedései  közösek, 
melyeket  a  múltban  emlékeik,  a  jelenben 
szeretetök,  a  jövőben  reményeik  egybefonnak, 
örökre  el  lennének  válva?  Oh  nem!  Körösi 
emléke  biztos  jelünk,  hogy  ez  nem  lehet. 
Azon  férfiúnak  nevénél,  ki  óriási  szereteté- 
ben nem  Magyarország  s  Erdély,  de  népünk- 
nek a  széles  világ  bármily  részében  lakó 
gyermekeit  fogta  körül,  azon  édes  meggy őző- 
dés  tölti  lelkünket,  hogy  ama  határvonal, 
mely  Erdélyt  honunktól  elválasztja,  szíveink- 
ben nem  létezett  soha  s  bátran  mondhatjuk: 
Körösinek  hazája  Magyarország  azon  része, 
melyet  Erdélynek  neveznek. 

Csak  igen  kevés  az ,  mit  első  éveiről  tudunk. 
Azok  közé  tartozik  ő,  kik  inkább  arra  törekszenek, 
hogy  valami  emlékezetre  méltót  tegyenek,  mint  hogy 
tetteiknek  emléke  föntartassék,  —  s  ha  kiveszem  azt, 
hogy  Eger- Patakon ,  Sepsi  székben  székely  katona 
szülőktől  származott  s  első  neveltetését  az  enyedi 
ref.  collegiumban  nyerte,  nincs  mit  e  férfiú  gyermek- 
éveiről mondhatnék.  Kétségen  kivül  érdekes  volna  az 
első  benyomásokat  ismerni,  melyek  Körösi  gondola- 
tainak irányát  elhatározák ;  tudni  a  körülményeket, 
melyeknek  befolyása  alatt  már  az  ifjú  oly  erősen 
akarni  tanult ;  érdekes,  forrásáig  követhetni  az  életet, 
mely  oly  dicsőén  folyt  s  oly  tisztán  végződött;  de 
az  idő,  melyben  a  szükséges  adatokhoz  juthattunk 
volna,  elmúlt  s  ha  vannak  is,  kik  Körösit  gyermekko- 
rában ismerek,  ki  az,  ki  dicső  jövőjét  előre  látva  a 
szegény  székely  fiúnak  fejlődésére  a  szükséges  figyel- 
met fordította  volna,  midőn  az   1799-ben    az    enyedi 

collegíumba  lépett  s  kenyerét  mint  iskolai  szolga 
keres  é  ? 

Hisz  ö  nem  tartozott  a  szerencsések  közé,  kik- 
nek családjuk  százados  érdeme  vagy  szerencséje  meg- 
készíti a  magas  alapokat,  honnan  legkisebb  érdemeik 
észrevétetnek.  —  0  becsületes,  de  szegény  szülőknek 
saját  erejére  bizott  gyermeke  vala,  a  nép  azon  osz- 
tályából, melyből  emberi  nemünknek  majdnem  min- 
den valóságos  jóltevői  származnak,  de  melynek  nagy 
férfiai  —  bogy  a  rómainak  Metellns  híréről  használt 
hasonlatosságával  éljek  ■  -  mint  a  fa,  hallgató  évek 
leforgása  alatt  észrevétlenül  nőnek.  -  -  Minden ,  mit 
Körösi  gyermekéveiről  Hegedűs  Sámuel  ur  egyszerű, 
de  ép  ezért  szívhez  szóló  necrologjából  tudunk ,  ab- 
ban áll:  hogy  Körösi  már  gyermekkorában  szor- 
galmas s  jó  magaviselete  miatt  nevelői  s  iskolatársai 
előtt  kedveltté  vált  s  inkább  nemes  érzeményei-  és  tudo- 
mányos törekvéseiben  mutatott  állhatatos  szorgalma, 
mint  nagy  elmebeli  tehetségek  által  tűnt  ki  társai  felett. 

Hivatása  még  titok  vala  a  világ  s  önmaga 
előtt  s  habár  kelet  felé  tekintve,  honnan  a  nap  emel- 
kedik, s  mint  hallá,  ősei  jöttek,  a  gy ennek  néha  ki- 
mondhatatlan vágygyal  telt  is  el,  s  habár  honfoglaló 
apáink  tetteinél,  melyeknek  emléke  a  székely  nép 
között  elevenebben  fenmaradott  —  szíve  hatalmasab- 
ban dobogott  fel,  s  mintha  nehéz  jövőjét  sejtené,  a 
gyermek  rövid  időre  gondolatokba  merült:  vágyai- 
nak akkor  még  nem  vala  biztos  tárgya,  s  korának 
játékai  vagy  kis  foglalatosságai,  melyeknek  hív  teljesí- 
tése már  a  gyermeket  jellemzé ,  hamar  szétoszlaták 
a  gyönge  felleget,  mely  szelid  deriiltségü  arczát  egy 
pillanatra  elkomoritá. 

De  a  boldog  gyermekkor  nem  tart  sokáig  an- 
nál,   kinek    e    világon    nagy    feladás    jutott.      Nehéz 

ösvénye  hamar  elválik  a  mindennapi  élet  lág-  Htjai- 
tól, s  a  szú-,  mely  egykor  magas  czélokért  fog  do- 
bogni, nem  maradhat  sokáig  nyugottan.  így  Körösi  is 
félig  gyermekkorában  már  érzé  hivatását.  Csakugyan 
Herepei  Ádám  a  történelmi  tanár  jeles  oktatá sá- 
liak, mely  akkor  az  enyedi  ifjúságot  e  tudományra 
lelkesíté,  kell-e  tulajdonítani  az  ifjú  lelkesedését  — 
mint  azt  idősb  barátja  Hegedűs  hiszi  —  Vílgy  egy 
véletlen  szónak  talán ,  mely  akkor  látszólag  követ- 
kezés nélkül  hangzott  el ,  de  mely  a  gyermek  szi- 
vébe termékeny  magként  erős  gyökeret  vert:  ki 
mondhatná ?  —  JSem  ismeri  senki  a  gyenge  szálakat, 
melyekből  a  végzet  éltünk  változhatlan  fonalát  szövi, 
elég  tudnunk,  hogy  az  óriási  terv  már  tizennyolcz 
éves  korában  támadott  Kőrösink  szivében ,  s  hogy 
már  akkor  két  iskolatársával  együtt  Ígéretet  tőn, 
keresztül  utazva  Ázsiát,  egykor  felkeresni  népünk 
ott  elhagyott  maradványait. 

Kik  Körösit  élte  ezen  szakában  ismerek,  még 
most  is  szeretettel  emlékeznek  reá  s  a  meleg  barát- 
ságra, melylyel  társain  függött.  —  Magas  terveit,  me- 
lyekről annyival  kevesebbet  szólt,  mennyivel  erősebb 
feltétellé  váltak  kebelében,  csak  kevesen  ismerek. 
Mint  a  folyó  annál  nyugodtabb  felszinnel  fut  czélja 
felé,  minél  mélyebbre  ásta  ágyát:  ügy  arczának  sze- 
lid  kifejezése  alatt  nem  kereste  senki  a  nagyszerű 
gondolatot,  melylyel  lelke  mélyében  küzdött;  s  mert 
kevesen  tudják  hogy  az,  mi  valóban  nagy,  mindig 
egyszerű  is,  s  hogy  nagy  feltételek  kivitelére  jobb 
előkészület  nincs,  mint  midőn  azon  kört ,  hová  vég- 
zetünk által  állittatánk,  híven  betöltjük  -  -  még  azok 
is,  kik  Körösi  terveit,  midőn  őt  hivatalának  minden- 
napi kötelességeit  nyugottan  teljesitve  láták;  inkább 
nagyszerű    ábrándnak    vették    e   terveket,    mint    oly 

valaminek,  mit  csakugyan  teljesiteni  készül.  Barátai 
erről  csak  1815-ben  győződtek  meg,  midőn  a  göttingai 
egyetembe  lépve,  Eichhorn  vezetése  alatt  egész  erély- 
lyel  a  keleti  nyelvek  tanulására  vetette  magát,  hogy 
azon  eszközöket  szerezze  meg,  melyek  nélkül  nagy 
feladását  kivinnie  nem  lehetett. 

Azon  rövid  időszak,  melyet  az  egyetemen  töl- 
tött, —  mindöszve  harmadfél  év  —  s  hires  tanító- 
jának tanácsai  üdvös  s  állandó  befolyást  gyakoroltak 
Körösi  egész  életére;  főkép  az  által,  mert  Eichhorn- 
tól  hallá,  miként  a  középkori  arab  Írókban  sok 
található  a  magyarok  ázsiai  történeteiről  s  vándor- 
lásairól, s  ezért  arra  határozta  el  magát,  hogy,  mi- 
előtt nehéz  feladatához  fog ,  Konstantinápolyban 
minden  arab  irót  átkutat,  s  itt  fogja  keresni  az 
útmutatást,  s  csak  ez  oka,  miért  indult  utján  kelet- 
dél felé  s  nem  inkább  kelet-északnak,  azon  utón,  me- 
lyen történetiróink  szerint  apáink  jöttek,  s  melyen, 
ugy  látszik,  könnyebben  akadhatunk  nyomdokaikra. 
Hogy  Körösi  mindazon  okokat,  melyek  utjának  kelet- 
észak felé  való  folytatását  tanácsolák,  szint  oly  jól 
ismeré,  mint  bárki  más,  sőt  hogy  konstantinápolyi 
útját  csak  előkészületnek  tekintve,  épen  ezen  irány 
követése  volt  szándékában ,  az  világos  nem  csak 
azokból,  miket  Hegedűs,  kivel  ő  1819-ben  már  ha- 
tározattá vált  feltételét  közié,  necrologjában  akkori 
terveiről  mond,  hanem  világos  még  inkább  abból, 
hogy  dicső  utazónk,  tudva  mikép  ezen  irányban 
útja  nagy  szláv  tartományokon  vezetendi  át,  —  hon- 
létének végső  évében,  egészen  a  szláv  nyelvek  tanu- 
lására vetette  magát  s evégett  1819-ben  tavasz  kezdeté- 
től őszig  hét  vagy  nyolcz  hónapot  töltött  Zágrábban. 

Ezen  útjában  dicső  társunkat  Kenderesy  Mihály 
kormányszéki  tanácsnok  segíté,    ki  neki  nemcsak  ez 

alkalommal  száz  forintot  ajándékozott,  hanem  egy- 
szersmind arra  kötelezé  magát,  hogy  míg  ntja  tart, 
őt  évenként  hasonló  összessel  foo-ja  semteni;  s  ha  e 
segedelem  csekélynek  látszik  is,  mely  csak  Körösi 
takarékossága  által  válhatott  fontossá,  az  egész  haza 
köszönetét  érdemli  azon  férfiú,  ki,  midőn  az  ifjú  nagy- 
szerű feltételei  csak  ábrándoknak  tartattak,  midőn 
neve  (  hazában  ismeretlen  vala  s  pártolása  senkinek 
dicsőséget  nem  szerezhetett,  őt  el  nem  hagyá  s  benne 
először  gerjeszté  azon  meggyőződést,  mely  a  legszi- 
lárdabb kebelnek  is  vajmi  jól  esik,  hogy  van  valaki, 
ki  szándékaink  józanságát  s  kivihetőségét  átlátja,  s 
ha  czélját  nem  érné  is  el,  azon  részvéttel  fogja  hal- 
lani bukásunkat,  melylyel  dicső  csatában  elveszett 
bajnokról  szólunk. 

Zágrábból  tél  kezdetén  gyalog  —  mint  az  utolsó 
időkben  gyakorlat  végett  utazni  szokott  —  szülő- 
földjére visszatérve ,  az  egész  telet  majd  Enyeden, 
majd  Szászvároson  s  Kolozsvárott  tölte  —  utolszor 
élve  néhány  hónapig  azon  hazában ,  melynek  hóta- 
kart  csúcsai  a  székely  szivében  annyi  kedves  emlé- 
ket gerjesztenek  s  melynek  történetéből  már  a 
gyermek  nemzetét  lángolón  szeretni  tanulta.  —  Mind- 
azon részvét  s  érdek  azonban,  melyet  honában  talált, 
jóakaróinak  tanácsa,  barátainak  kérései  szándokát 
nem  változtathaták  meg,  s  bármiként  sóvárgott  a  nyu- 
godt boldogság  után,  melyet  távol  a  világ  zajától  a 
tudományok  mi v élésében  s  a  családi  élet  csendes 
körében  élvezhetett  volna,  s  bár  30  éves  korában 
—  midőn  több  mint  tíz  évi  tudományos  előkészüle- 
tek után,  az  ábrándozó  gyermek  optimismusán  rég 
túl  vala  —  mind  azon  veszélyeket  s  nehézségeket, 
melyek  őt  czéljának  kivitelénél  várak,  előre  látta: 
semmi  sem  tántorithatá   meg  erős'  szivét  föltételében. 

melyhez  őt  nem  önzés  vagy  hiúság,  hanem  lelkének 
benső  'érzete  vezette,  mely  után  fáradva,  mert  benne 
látta  éltének  feladását,  magáról  megfeledkezett. 

1820-ban  tavasz  kezdetén  még  egyszer  elment 
Enyedre,  —  e  helyen,  hol  ifjúságának  nagy  részét 
tölte,  az  időben  egykori  tanítója  Hegedűs  Sámuel 
lakott,  s  ő  bucsut  venni  jött  ifjúságának  egyik  leg- 
jobb barátjától.  Könnyen  öltözve,  kis  pálczával  ke- 
zében, mintha  csak  ki  a  mezőre  készülne,  lépett  ba- 
rátja szobájába  az  utazó  s  elmondá,  hogy  holnap 
indulni  fog.  Körösi  nyugodt  vala,  arczán  azon  de- 
rültség mutatkozott,  melyet  nagy  pillanatokban  csak 
erős,  csak  magával  tisztában  levő  kebel  élvezhet, 
s  nyájas  beszélgetések  közt  folyt  le  a  nap,  —  az 
utolsó,  melyet  a  barátok  e  földön  együtt  töltheté- 
nek.  —  Jövő  reggel  a  vándor  útnak  indult.  Ba- 
rátja, ki  őt  a  mezőre  kiséré,  a  Maros  partjáig  követte 
szemeivel  a  távozót.  —  Körösi  megkezdé  nehéz  pá- 
lyáját s  a  haza  nem  látta  többé  hű  gyermekét. 

Ne  várja  tőlem  a  tisztelt  gyülekezet,  hogy  Kö- 
rösi Ázsiában  tett  utjának  leirásába,  hogy  tudomá- 
nyos érdemeinek  méltánylásába  ereszkedjem ,  arra 
hiányoznak  adataim,  erre  nem  érzek  magamban  ké- 
pességet. Csak  rövid  vázlatát  fogom  adni  dicső  hon- 
társunk  életének,  eredményeit  érdemök  szerint  mél- 
tányolni egyedül  azok  képesek,  kik  vele  a  tudomá- 
nyok ugyanazon  mezején  fáradoznak. 

Egy  levélből,  melyet  Teheránból  decz.  21.  1820. 
az  enyedi  collegium  pátronusaihoz  irt,  tudjuk,  hogy 
megváltoztatva  előbbi  utazási  tervét,  a  Balkánon 
keresztül  Syrián  áthaladva  utazása  első  évét  Persiá- 
ban  végzé. 

Érdekes  e  levél ,  mert  a  férfiú  jellemét  festve 
tisztán  kimondja   azon  czélt,  mely  után  kiindult.   „En 

—  igy  szól  ■ —  hogy  mind  tulajdon  vágyódásomnak 
eleget  tegyek,  mind  pedig  nemzetemhez  való  hála- 
datosságomat  s  szeretetemet  megmutassam,  számba 
nem  vévén  a  fáradságot,  távolságot  s  megtörténhető 
veszedelmet,  azon  fáklyánál  fogva,  melyet  Németor- 
szágban gyújtottam  meg  —  elindultam  nemzetem 
eredete  fölkeresésére;  az  ég  megáldá  lépéseimet  s  ha 
valami  nagy  szerencsétlenség  nem  ér,  rövid  idő  alatt 
megbizonyíthatom,  hogy  nem  helytelen  fundamentu- 
mon épült  az  én  meggyőződésem!"  Utjának  részle- 
teiről e  levélben  nem  foglaltatik  semmi  —  hihetőkép 
mert  már  közeinek  vélve  czélját,  és  egy  év  lefor- 
gása után  a  mint  irá:  „mindazoknak,  valakik  nem- 
zetünket becsülik,  a  legszélesb  kiterjedésben  örven- 
detes relatiót  tenni  remélt." 

Teheránból,  hol  az  ott  lakó  angoloktól,  főkép  a 
nagyérdemii  Vili  októl  mindenkép  segitve,  egy  ideig 
tartózkodott,  a  fáradhatlan  utas  nem  is  várva  meg 
a  segedelmet,  melyet  hazájából  kért  s  mely  neki  az 
angol  követség  utján  küldetett,  Tibet  felé  indult, 
hova  őt  némely  tibeti  szavak  magyar  hangzása  s 
mint  gondola  nyelvünkkel  rokonsága  vonzá;  de  hol 
azon  egy  levélből ,  melyet  ottani  tartózkodása  alatt 
hazájába  irt ,  csak  ismét  azt  tudjuk  meg ,  hogy  a 
tibeti  nyelv  tanulásával  foglalkozik. 

Azon  időt,  melyet  Körösi  Tibetben  töltött,  mind 
eddig  fátyol  takarja.  Tudjuk,  hogy  Kis-Bocharián 
keresztül  a  góbi  puszta  felé  vándorolt,  hol  részint 
Moorcrafttal,  részint  magányosan  a  Himalaya  völgyein 
s  Tibetben  körül  járt,  Ezen  utazások  története  s 
eredményei  azonban  előttünk  ismeretlenek;  az  egy, 
mit  biztosan  mondhatunk,  az,  hogy  idejének  legna- 
gyobb részét,  mely  Teheránból  elindulása  s  Calkut- 
tába  érkezte  közt  elfolyt,  Kaman  és  Zsimkasz  buddha 

kolostorokban  tölte.  Elkülönözve  a  világtól,  kilencz 
négyszög  lábnyi  szobában,  liol  a  hévmérő  négy  hó- 
napig mindig  15  fokon  0  alatt  állt,  ő  ttíz  nélkül 
reggeltől  estig  dolgozott,  —  ez  a  helyzet,  melyben 
hontársunk  hosszú  éveket  töltött  s  40,000  tibeti  szó- 
nál többet  összeírva  azon  nyelvnek  ismeretét  meg- 
szerzé,  melynek  irodalma,  mint  gondola,  őt  nemze- 
tünk eredetének  föltalálhatására  segiteni  fogja;  s  a 
tibeti  nyelvnek  első  grammaticája  és  szótára,  melyet 
ó'  készített,  egyik  dicső  eredménye  azon  hosszú  tu- 
dományos martyrságnak ,  melyre  kívüle  talán  senki 
elég  lelki  erőt  nem  talált  volna, 

Elkészítve  ezen  munkáit,  hogy  azokat  a  világ- 
gal közölje  és  más  tudósokkal  értekezzék,  Csorna 
végre  elhagyá  szomorú  lakhelyét,  hol  annyi  éven  át 
dolgozott;  és  Simla  és  Subhatu  felé  Calcuttának  in- 
dult. Ez  azon  időpont,  melytől  társunkról  valamivel 
részletesb  tudósításokat  szerezhettem;  gyérek  ezek  is, 
de  hitelességökért  a  híres  utazó  b.  Hügel  Károly  ur 
kezeskedik,  ki  Indiában  tartózkodva  hontársunkkal 
közelebb  ismeretségben  állt  s  azokat  velem  közölni 
szíves  volt;  s  e  kevés  részletek  is  elegendők  hon- 
társunk nemes  jellemét  velünk  megismertetni. 

Azon  időben,  mikor  Körösi  Subhatuba  jött,  az 
angol-ind  kormány  félve  az  orosz  emissariusok  befolyá- 
sától ,  minden  észak  felől  tartományaiba  jövő  utast 
feltartóztatott;  s  habár  az  angol  residens,  ki  Csorná- 
nak a  kamani  kolostorban  tartózkodásáról  s  életmód- 
járól rég  hírt  vett,  őt  gyanú  nélkül  fogadá  s  az 
idegent,  ki  a  Himalaya  szegényebb  néposztályainak 
ruházatában  érkezett  meg,  tisztelő  barátsággal  üd- 
vözlé:  nem  állt  szabadságában  őt  utjának  folytatá- 
sára fölhatalmazni,  mielőtt  arra  az  1400  angol  mért- 
földnyi   távol    székelő    főkormányszéktől    engedelmet 

nyer.  Tudtára  adá  Körösinek  e  kénytelenséget  s  fel- 
szólitá  őt,  mondaná  meg,  mit  kivan*  mulasztott  ide- 
jének kárpótlásául?  Erre  azonban  Körösi  kinyilat- 
koztatva, hogy  e  mulasztás  által  jelenleg  kárt  nem 
szenved,  végre  csak  azt  fogadá  el,  hogy  Subhatuban 
való  tartózkodása  alatt  költségei,  melyek  hónapon- 
ként öt  rúpiánál  többet  nem  tevének,  az  ind-angol 
kormány  által  fedeztessenek.  Bámulá  a  kormányzó 
e  férfiú  nagylelkűségét  s  midőn  számára  ötszáz  rú- 
piát tudta  nélkül  félre  tett,  önházában  fogadá  az 
idegent,  ki  az  alatt  kérésére  ázsiai  öltözetét  letéve, 
magyar  nadrágban,  mellényben  s  kék  frakkban  jelent 
meg  Subhatuban  —  miként  honn,  s  a  forró  indiai 
égalj   ellenére  haláláig  járni  szokott. 

A  várt  engedelem  végre  megjött  s  a  residens, 
ki  utazónkról  már  előbb  a  legkedvezó'bb  jelentést 
tévé,  búcsút  véve  több  hónapos  vendégétől,  Princep 
Jakab  hires  Calcuttái  tudósnak  ajánlá  őt,  kinek  Körösi 
számára  már  előbb  azon  ötszáz  rúpiát  átküldötte  volt, 
melyeket  mulasztott  idejének  kárpótlásául  a  kormány- 
tól elfogadni  nem  akart. 

Calcuttában,  hol  őt  híre  megelőzte,  szíves  foga- 
dás várta  honfitársunkat.  A  tudósok,  kik  előtt  Tibetben 
tett  tudományos  búvárkodásai  ismeretesek  valának  s  a 
közönség,  melyet  rendkivüli  életmódja  s  főkép  Subha- 
tuban mutatott  önzetlensége  érdekelt,  egyenlő  kíváncsi- 
sággal fogadák  az  idegent,  s  az  ázsiai  társaság  tag- 
jává nevezve,  a  méltánylat,  melyet  itt  talált,  némikép 
kipótolá  azon  nehéz  áldozatokat,  melyekkel  azt  meg- 
érdemelte. Egy  nagy  fájdalom  vára  azonban  Körösire 
ez  uj  körében,  s  mint  később  sokszor  monda:  „életének 
legkeserűbb  pillanatai  azok,  melyeket  ez  neki  okozott." 

Körösit  Tibetbe  való  utazásra  s  e  nehéz  nyelv 
megtanulására   némely   tibeti    s  magyar  szavak  közt 

gyanitott  rokonság  birta  s  habár  későbben  észrevéve 
a  különbséget,  '  mely  a  két  nyelv  közt  létezik,  és 
csak  azon  reményben  folytatá  stúdiumát,  bogy  a 
tibeti  irodalomban  nemzetünk  eredetére  nézve  fel- 
világosításokat találhat:  mégis  azon  meggyőződésben 
fordita  annyi  szorgalmat  e  tanulásra,  hogy  oly  nyel- 
vet tanul,  melynek  ismeretéhez  más  könnyebb  utón 
jutnia  nem  lehetne.  Midőn  most  Calcuttában  fárad- 
ságának eredményeit  más  tudósokkal  közié  s  tőlök 
hallá,  hogy  e  nyelv,  melynek  megtanulására  ő  férfi 
erejének  legjobb  részét  szentelte,  a  szanszkritnak  csak 
romlott  dialectusa;  midőn  meggyőződött,  hogy  azt, 
miért  ő  annyit  szenvedett,  sokkal  könnyebben  érhette 
volna  el:  szívét  leirhatlan  fájdalom  tölte  s  az  erős 
férfiút,  ki  annyi  szenvedéseket  nyugodtan  s  panasz 
nélkül  elbirt,  e  meggyőződés  beteggé  tette. 

De  Körösi  nem  tartozott  azok  közé,  kiket  a 
fájdalom  földre  sújt,  s  habár  felesleges  fáradozásai- 
nak emléke  lelkét  keserűséggel  töltötte  el,  miután 
tibeti  grammatikáját  és  szókönyvét  az  ázsiai  társaság 
pártfogása  alatt  kiadta,  ujabb  erővel  fordult  a  szansz- 
krit nyelv  megtanulásához. 

Azon  idő  alatt,  melyben  munkái  kiadásával  fog- 
lalkozott, az  ázsiai  társaságtól  felszólitva  egyszer- 
smind e  társaságnak  1100  kötetből  álló  tibeti  kéz- 
irat-gyűjteményét rendezé  a  nagy  orientalista  s  ezen 
óriási  munka,  melyet  tizennyolcz  hó  alatt  oly  pon- 
tosan végze  el,  hogy  minden  kötet  első  lapján  czímét, 
foglalatjának  rövid  kivonatát  diákul  följegyzé,  új 
alkalmat  ada  neki  bebizonyitni  azon  önzetlenséget, 
mely  őt  jellemzé.  —  Princep  ajánlatára  —  ki  őt  hiv 
barátsággal  követve,  a  mindennapi  életben  tapaszta- 
latlant minden  viszonyok  közt  segíté  —  a  társaság, 
mig   e   munkát  bevégzendi,   havonként  200  rúpiával 

akará  megjutalmazni  fáradozásit,  melyeket  azonban 
Körösi  minden  szegénysége  mellett  sem  fogadott  el, 
—  kimondván  mennyire  helytelen  volna  jutalmat 
elfogadni  oly  valamiért,  mi  neki  magának  annyira 
kedves  és  mihez  hogy  engedelmet  nyerjen,  ha  te- 
hetné, kész  volna  önmaga  havonként   annyit  fizetni. 

Ekkor  érkezett  Calcuttába  azon  segedelem-pénz 
is,  mely  Körösi  számára  az  1830-iki  országgyűlés 
alatt  a  hazában  gyűjtetett.  A  pénzt  magát,  átadva 
Princep  barátjának,  azon  időre  tévé  el,  mikor  majd 
hónába  visszatérend,  hogy  rajta  ind  könyveket  s  kéz- 
iratokat vásárolva  a  hazának  tudományos  kincseket 
hozzon  azon  segedelemért,  mely  szemében  csak  az 
által  nyert  becset,  mert  a  hazából  jött,  s  annak  je- 
léül fogadhatá,  miként  neve  nemzeténél  nincsen  el- 
felejtve. 

Körösinek  nem  volt  szüksége  segedelemre.  Az 
ázsiai  társaság  épületében  lakván  az  egyszerű  férfiú, 
ki  rizszsel  s  theával  élt  és  szalmazsákon  aludt  s  nappal 
csak  ritkán  hagyva  el  szobáját  —  dolgozott,  függet- 
lensége érzetében  pótlékot  talált  a  nélkülözésekért, 
melyeket  szenvedett.  De  mennyivel  közönyösebb  vala 
minden  anyagi  szenvedések  iránt,  annyival  nehezeb- 
ben tűrt  mindent,  mi  által  büszkeségében  sértve  érez- 
heté  magát  —  kevesbbé  bánva,  ha  érdemei  nem 
méltány oltatnak,  mintha  jótétemények  által  magát 
önmaga  előtt  lealázva  gondola. 

Jellemének  ezen  sajátságát  látjuk  a  következő 
esetből:  Princep,  kire  a  hazájából  nyert  segedelem- 
pénzt bízá,  jobbnak  találván,  ha  az  kamatozik,  félig 
Körösi  engedelmével,  félig  nélküle,  barátjának  rá 
bizott  tőkéjét  egy  calcuttai  bankra  bízá,  mely  rövid 
idővel  ezután  a  többi  indiai  bankok  nagy  részével 
együtt  megbukott,  miután  pedig  ez  alkalommal  Körösi 

pénze  is  elveszett,  Princep  ajánlatára  az  indiai  társa- 
ság honfitársunk  egész  veszteségét  kipótolá.  Az  egész 
dolog  hirlapok  utján  közöltetett  s  mindenki  által  jóvá- 
hagyatott. Csak  őmaga,  ki  ezen  adomány  által  ma- 
gát sértve  érzé,  nem  nyugodhaték  meg  ez  eljárásban, 
és  sokáig  tartott,  mig  barátjának  megbocsátá:  hogy 
oly  valaminek  indítványozója  volt,  mi  által  becsületét 
sértve  gondola. 

Tisztelet  s  méltánylat  foga  körül  dicső  társun- 
kat az  angol-ind  kormány  fővárosában  s  mind  az 
ázsiai  társaság  tudós  tagjai,  mind  a  kormány  teljes 
mértékben  elismerek  a  rendkivűli  férfiú  érdemeit. 
Omaga  azonban  elkülönözve  a  társaságtól,  csak  a 
tudományoknak  élt.  Magába  zárkozottan,  mintha  nagy 
titkot  rejtene,  melyet  senkivel  közölni  nem  akar,  ide- 
gen az  idegenek  között,  csak  ritkán  s  kevesekkel 
lépve  közelebbi  érintkezésbe.  Princep  holta  után 
talán  nem  volt  senki,  ki  őt  barátjának  nevezheté. 
Lelke  előtt  mindig  távol  hazája  állott,  előtte  azon 
czél,  mely  után  hosszú  vándorlására  kiindult,  s  me- 
lyet elérni  éltének  végső  reménye  vala. 

így  folytak  évek  nem  szűnő  munkásság  között 
s  Körösi  teljesen  birva  már  a  szanszkrit  nyelvet,  át- 
kutatva az  arab,  szanszkrit  s  tibeti  irodalmakat,  elké- 
szülve érzé  magát  s  újra  útnak  indult.  Meggyőző- 
dése szerint  a  dzsugur  nép,  mely  Lassától  kelet  s 
észak  felé  Cham  tartományban  Khina  határain  la- 
kik, vala  az,  melyet  egész  éltén  át  keresett  s  mely- 
ben eldődeink  ivadékait  föltalálandja,  —  se  vélemény, 
mely  részben  nyelvrokonságon  s  azon  meggyőző- 
désen alapult,  hogy  a  hunok  elhagyva  hazájokat, 
Közép-Ázsiától  távol  kelet  felé  keresendők  —  uj  remé- 
nyekkel tölte  lelkét  s  Lássa  vala  a  czél,  mely  után  a 
már  ötvenedik  évét  túl  haladt  férfi  ifjúságának  egész 

lelkesedésével  zarándokolt.  így  ért  ö  1841-ben  mar- 
tius  24-kén  Dardschilingbe  Sikken  tartományába,  hol 
az  angol  ügyviselő  Campbell  nr  által  szívesen  fo- 
gadtatva, egy  ideig,  mig  a  lassai  lámától  tovább 
utazásra  engedelmet  nyerend,  tartózkodni  akart. 

Körösi  derült  vala  e  napokban.  Czéljához  kö- 
zel érezvén  magát,  reménynyel  s  bizalommal  tekinte 
a  jövőbe,  —  s  ugy  látszott,  mintha  elzárkózó  ke- 
délye, melylyel  czéljait  máskor  titkold,  megváltozott 
volna. 

Elmonda  Campbellnek  egész  életét:  a  czélt,  mely 
után  útra  indult,  a  nehéz  szenvedéseket,  melyeken 
tudományos  vizsgálatai  közben  keresztül  ment;  is- 
mereteit, melyeket  oly  drága  áron  szerzett  s  melyek- 
ért most  végre  elnyerendi  jutalmát.  Hisz  ő  czéljához 
közelgett,  miért  titkolná  tovább  terveit,  melyeknek 
létesítésében  őt  senki  többé  meg  nem  előzheti;  miért 
nem  vallaná  meg,  mennyire  vágyódik  ő  is  az  embe- 
rek méltánylása  után  —  midőn  a  ponton  állt,  hol 
hivatását  betöltve  fáradozásaiért  dicsőség  vár  reá?  — 
S  ő  nem  csalódott:  a  fáradt  vándor  czéljához  ért. 

April  6-án  Campbell  ur  Csornát  betegen  találta. 
—  A  Himmalaya  völgyeiben  uralkodó  veszélyes  láz 
megragadta  honfitársunkat  s  az  orvosi  segedelem,  me- 
lyet eleinte  elfogadni  nem  akart,  elgyöngült  testét 
nem  tarthatá  fel  többé.  April  11-én  5  órakor  reg- 
gel ,  körülfogva  Campbell ,  GrifTin  orvos  s  néhány 
dardschilingi  angoltól,  hunyt  el  fájdalmatlanul  dicső 
társunk,  s  kinek  szíve  csak  hónáért  dobogott,  ki 
nemzete  feldicsőitésének  szentelte  napjait,  annak  sirja 
felett  idegen  nyelven  egy  angol  monda  el  dicséretét. 

De  midőn  nagy  honfitársunk  halálára  emlékezve 
szívünk  fajdalommal  telik  el;  midőn  a  gondolat,  hogy 
e    hazának    egyik    leghívebb    gyermeke   ott    hamvad 

el,  hol  sirja  felett  emléket  nem  emelhetünk,  hová  e 
hon  gyermekei  nem  zarándokolhatnak ,  hol  évekig 
talán  soha  egy  magyar  könyei  sem  fogják  áztatni 
nyughelyét:  ne  felejtsük  el  azokat,  kik  társunknak 
pártolói,  barátai  valának  mig  élt;  kik  ha  hazáját 
nem  pótolhaták  is  ki,  legalább  enyhiték  a  vándor 
szenvedéseit;  ne  felejtsük  azon  dicső  népet,  melynél 
Körösi  neve  ha  nem  is  szeretetben  mint  nálunk,  de 
tiszteletben  fog  maradni. 

Dicsőn  s  fenségesen  áll  a  britt  Európa  népei 
között.  A  világ  öt  része  ismeri  hatalmát  s  lobogója 
uralkodva  lobog  a  nagy  tenger  felett;  s  mégis  nem 
ez  az ,  mi  Albionnak  legszebb  dicsőségét  teszi ,  mi 
minden  gondolkozót  neve  emlitésénél  önkénytelen 
tiszteletre  bír.  Az  állhatatosság,  melylyel  szellemi 
czélokért  küzd,  a  diadalok,  melyeket  az  emberiség 
s  tudomány  mezején  kivívott;  a  rokon  érzet,  melyet 
minden  nagy  gondolat  s  érzemény,  a  méltánylat, 
melyet  minden  való  érdem,  mint  Körösié,  —  e  nép- 
nél talál:  ez  az,  mi  nevét  nagygyá  s  dicsővé  teszi 
a  világ  népei  között.  —  Az  angol  nemzet  az,  mely- 
nek Isten  után  a  dicsőséget,  mely  Körösi  érdemei- 
ből ránk  háramol,  köszönhetjük.  Teheránban  Willok, 
Tibetben  Moorcraft,  Calcuttában  Princep,  Dardschi- 
lingben  Campbell  —  mindig  s  mindenütt  angolok 
valának,  kik  honfitársunkat  tanácscsal  s  jótettekkel 
segítettek;  kik  azt,  mit  e  haza  dicső  gyermekeért 
nem  tehetett,  vagy  tenni  elmulaszta,  kipótolták,  s 
habár  a  tibeti  grammatica  és  szókönyv  által  Körösi 
lerótta  tartozását  s  pirulás  nélkül  fogadhatá  el  az 
idegenek  jótéteményeit:  csak  kötelességet  teljesítek, 
midőn  társaságunk,  midőn  Körösi  minden  tisztelői, 
midőn  egész  hazám  nevében  nyilván  köszönetet  mon- 
dok e  föld  legdicsőbb  népének  azon  pártolás-  és  se- 

gedelemért,  melyet  honfitársunk  az  angol  nemzet  egyes 
polgárainál  és  kormányánál  talált. 

S  most  sírjától  tekintsünk  vissza  még  egyszer 
Körösi  életére.  Midőn  ő  félig  gyermek  korában  élte 
czélját  megválasztá :  ki  hitte  volna  akkor,  hogy  a 
határozat,  melynek  nagyszerűségétől  csak  a  tapasz- 
talatlan ifjúkor  nem  ijedne  vissza,  soha  megváltozni 
nem  fog.  „Gyermek  merész  álmai",  gondolák  azok, 
kiknek  az  ifjú  föltételét,  nagyszerűsége  miatt  piruló 
arczczal  elbeszélé  —  „ha  majd  az  élet  tapasztalásai 
megismertetik  vele  a  világot,  s  öngyengeségét:  szemei 
előtt  e  fönséges  álom  önként  el  fog1  oszlani."  —  S  nem 
volt  e  igazságuk?  Miként  a  felkelő  nap  a  táj  legma- 
gasabb csúcsaira  veti  első  sugarait:  ugy  ifjú  képzetünk 
előtt  létünk  legemeltebb  magaslatai  tűnnek  föl  elő- 
ször, s  valamint  ritka,  ki  Körösi  akkori  korában 
elérhetlen  czélokat  nem  tűzött  volna  ki  magának, 
ugy  nincs  a  mit  a  tizennyolcz  éA*es  ifjú  föltételeiben 
bámulhatnánk  —  egy  gyermek  merész  álma  vala 
az  mi  akkor  lelkét  tölte.  De  midőn  látjuk,  hogy  a 
gyermekálom  nem  oszlik  el,  hogy  a  férfi  a  gyermek 
ábrándjáról  le  nem  mond,  hanem  egyenként  legyőzve 
az  akadályokat,  szembeszállva  minden  veszély lyel 
küzd,  inig  czélját  eléri,  vagy  a  tusában  elvész:  nem 
telik-e  lelkünk  bámulással;  nem  érezzük-e,- hogy  azon 
hatalmasok  egyike  előtt  állunk,  kiknek  nem  a  világ, 
hanem  önszívök  jelöli  ki  irányukat;  kiknek  a  siker, 
melyet  szerencse  ad,  s  a  diadal  fénye,  nem  szüksé- 
ges hogy  ragyogjanak?  —  Nem  kell-e  megvalla- 
nunk, hogy  Körösi  azon  kevesek  közé  tartozik,  kik- 
nél, mint  a  zászlón  czímere  és  szinei,  csak  akkor  lát- 
szanak meg  egészen,  ha  ellenkező  szél  redőit  szétbontá, 
ugy  a  nem  kedvező  szerencse  csak  leiköknek  rejtett 
szépségét  tünteti  fel ;  s  ha  van  ki  hónáért  többet  tett, 

nincs  senki,  ki  a  férfias  kitartásnak  dicsőbb  példájaként 
állana  előttünk. 

„S  vajon  nem  tévedés  volt-e  az,  melyet  Körösi 
egész  életén  át  követett",  igy  gondolkoztak  talán 
sokan,  midőn  Körösi  távozásának  híre  a  hazában 
elterjedt;  „nem  kell-e  fájlalnunk,  igy  elmélkednek 
talán  sokan  maiglan  is,  hogy  ennyi  tehetség,  ennyi 
lelkesülés  egy  elérhetlen,  sőt  elérve  is  oly  csekély 
hasznú  czélra  fordíttatott?  Nincs-e  a  magyarnak 
elég  tenni  valója  hazájában,  a  tudomány  s  művészet 
még  elhagyott  mezején,  a  közélet,  polgárosodás  ne- 
héz de  dicső  ösvényein?  S  ha  Körösi  óriási  hon- 
szeretetével ide  fordul,  ha  legyőzhetlen  akarattal, 
melyet  viszontagságok  csapásai  mint  a  vasat,  csak 
keményebbé  aczéloztak,  e  termékenyebb  térek  egyi- 
kén működik:  magának  mennyivel  több  dicsőséget, 
a  hazának  mennyivel  több  hasznot  szerezhetett  volna 
fáradozásaival!"  S  talán  nem  csalódnak,  kik  igy 
okoskodnak.  Ki  dicséret  után  vágyódik,  az  a  min- 
dennapiság járt  ösvényéről  ne  térjen  el.  Maradjon 
ott  a  poros  utón,  hol  vele  ezerek  haladnak,  s  ha  a 
czélhoz,  mely  felé  mind  annyian  fáradnak,  előbb  kö- 
zelithet,  az  utána  lihegő  csoport  bámulni  fogja  a 
hatalmas  járót,  ki  által  megelőztetett,  de  kit  legalább 
követhet.  —  Az  ember  isteneiben  is  csak  önképe 
mását  imádja,  s  esztelennek  vagy  szörnyetegnek 
hirdeti  azt,  kivel  magát  összehasonlítania  nem  lehet. 
—  Kinek  haszon  kell,  ki  élvezni  vagy  legalább  látni 
akarja  a  gyümölcsöket,  melyeknek  magvait  elhinté: 
szűkebb  körökre  szorítsa  vágyait.  Munkásságának 
teljes  sikerét  csak  az  várhatja,  ki  azt  kis  czélokra 
irányozá.  Az  út,  melyen  Körösi  haladt,  nem  az,  mely 
népszerűséghez,  haszonhoz  vagy  élvezethez  vezet.  — 
De  vajon  csak  a  pillanatnyi  méltánylat,  csak  a    ha- 

szon,  melyet  forinton-  s  garasonként  számolhatunk 
ki,  mérlege  tetteinknek?  Ha  ugy,  akkor  Leonidás 
dicső  halála  balgaság,  akkor  mindazok,  kik  nagy 
igazságokért  koruktól  nem  méltányolva,  sőt  a  tömeg 
gúnya  közt  vérzettek  el  —  hasztalanul  ontották  ve- 
rőket. Amaz  az  ellent  nem  tartóztathatá  vissza  hazá- 
jától s  látszólag  hasznosabban  cselekszik  vala,  ha 
bajnoktársait  a  hon  más  csatáinak  tartja  föl;  ezek 
koruk  eszméit  vagy  tévedésit  védve,  azon  lelki  erő- 
vel, mely  nekik  csak  üldözést  szerzett,  tapsot  s  dicső- 
séget arathattak  volna,  s  mégis  ki  kétkedik  érdemeik- 
ben? ki  merné  mondani,  hogy  ők  nem  jól  cselekedtek? 

Valamint  a  hegypatak,  mely  szikláról  sziklára 
omolva  magas  vizesésekben  a  völgybe  száll,  sebes 
árjaival  a  hajót,  mely  rábízatik,  széttöri  s  rohaná- 
sának óriási  erejével  malmokat  nem  hajt,  nem  hasz- 
talanul zuhant  le  magas  helyéről,  mert  hatalmas 
szaváról  a  teremtő  nagyságát  hirdeti:  ugy  vannak 
emberek,  kiknek  csak  az  hivatásuk,  hogy  midőn  ne- 
héz pályájokon  átfutnak  —  emberi  természetünk 
egész  nagyságát  tüntessék  föl.  S  nekik  szép-  feladás 
jutott.  Az  emberi  nemnek  nem  csak  nagy  tettekre, 
melyeknek  következéseit  mindenki  észreveszi,  —  de 
nagyszerű  példákra  is  szüksége  van,  hogy  a  ser- 
dülő ivadék,  maga  előtt  látva  a  férfiút,  kinek  köve- 
tésére magát  gyöngének  érzi,  fölfelé  tekinteni,  nemes 
czélokért  lelkesedni,  nekik  áldozni  tanuljon  s  kinél 
ezt  tehetjük,  annak  napjai  nem  hasztalan  folytak  el. 

És  vajon  nem  ilyen-e  Körösi  is?  Példája  azon 
állhatatos  kitartásnak,  melyet  csak  a  halál  szakaszt- 
hat félbe,  de  melynek  irányát  földi  erő  nem  változ- 
tathatja meg,  példája,  hogy  nehézség  nincs,  melyet 
erős  akarat  legyőzni  képes  ne  volna;  példája  min- 
denekelőtt  azon    lángoló    honszeretetnek,  mely  min- 

den    valóban    nagy    s    nemes    tetteknek    legtisztább 
forrása. 

Igen,  Körösi  szerette  hazáját,  lángolóan  mint 
kevesen,  önzés  nélkül,  mint  talán  senki  e  világon. 
Oly  korban  születve,  s  oly  viszonyok  közt,  hol  az 
ifjn  nagy  cselekvésre  tért  nem  látott  maga  előtt,  mi- 
dó'n  körültekintett  s  népét  halálhoz  hasonló  álomban 
látá;  de  az  erős  ifjú  lélek  tettek  s  áldozatok  után  vá- 
gyódva elfordult  a  jelentől,  s  népe  múltjában  kereste 
lelkesülése  tárgyait.  Honszeretet  vala  az,  mi  szívét 
tölte;  de  nem  a  jelen,  mely  nyomorúan  állt  előtte, 
nem  a  jövő,  mely  oly  keveset  igért,  hanem  népének 
múltja  vala  az,  mi  szívét  földobogtatá.  —  Az  erős 
magyar  faj,  mely  Ázsia  közepéből  egy  ezred  előtt 
küszködve  e  földre  jött,  s  erős  karjával  egy  nagy 
hazát  szerze  gyermekeinek,  nem  veszhetett  el  egé- 
szen. —  Elgyengülve  itt  a  hosszá  küzdelmek  után, 
tespedve  béke  közt,  elfajulva  annyira,  hogy  már 
nemzetiségét  felejtni  kezdi,  ki  tudja  a  törzs,  mely- 
nek vésztől  elkapott  magvaiból  egy  ezred  év  alatt 
itt  csak  cserje  nőtt,  ott,  Ázsia  földjén,  talán  megtartá 
előbbi  erejét  és  szebben  fejlődött  régi  hazájában,  mint 
itt  az  idegen  égalj  alatt.  —  Az  ifjú  lelket  nem  is- 
mert érzelem  tölte  e  gondolatoknál,  honvágyhoz 
hasonló,  s  mégis  olyan,  mely  őt  hazájában  nyugodni 
nem  engedé ,  mely  őt  messze  ismeretlen  országok 
felé  vonzotta.  És  midőn  a  szegény  székely  diák,  lelké- 
nek sugallatát  követve,  végre  elhatározd  magát,  midőn 
ő  a  magányos,  vagyontalan,  senki  által  nem  segitett 
ifjú,  csak  félig  birva  még  azon  előkészületeket  is, 
melyek  nehéz  feladatának  sikeres  bevégzésére  meg- 
kívántattak, fölköté  uti  saruit,  hogy  a  világ  más 
részében  eldődeinknek  egy  ezred  év  előtt  elhagyott 
lakhelyét  fölkeresse,  hogy  honnmaradt  testvéreinknek 

köszöntést  hozzon  egy  ezred  előtt  kivándorolt  vérei- 
től, kik  messze  nyugoton  nagyszámú,  ha  nem  is  nagy 
nemzetté  nőttek;  hogy  ha  netalán  szenvedés  a  ma- 
gyar rendeltetése  mindenütt  s  eldődeink  ivadékát  is 
elnyomva  más  népek  által,  szerencse  s  dicsőség  nél- 
kül találná,  a  régi  magyar  törzsnek  ágait  elhozza 
magával,  vagy  letelepedjék  ott  s  a  míveltség,  jólét  s 
vallás  apostola  legyen  köztök:  nem  a  legnagyobb,  a 
legtisztább  honszeretet  vala-e  az,  mi  őt  erre  lelke- 
sité?  S  mi  volt  az,  mi  őt  annyi  sorhegyeken,  vize- 
ken, tengereken  s  míveletlen  nemzetek  országain 
átvezette,  mi  Káman  és  Zsimkaz  kolostorokban,  hol 
annyi  évekig  elkülönözve  a  világtól  élt,  lelkét  fön- 
tartá,  mi  az  ötven  éves  férfiút  arra  bírá,  hogy  Cal- 
cuttát elhagyva  útnak  induljon,  ismét  az  egy,  soha 
szem  elől  nem  vesztett  czél  felé,  mi  adott  erőt  a 
férfiúnak,  kérdem,  ha  nem  honszeretete?  Tán  dicső- 
ség utáni  vágy?  —  Igen,  Körösi  vágyott  a  dicsőség 
után.  Erezve,  hogy  éltét  egy  nagy  czélnak  szenteli, 
tudva  mennyit  szenvedett  ennek  eléréseért;  a  tisz- 
telet, melyben  neve  az  indiai  tudósok  közt  állt,  az 
érdek,  melyet  személye  honában  gerjeszte,  neki  jól 
esett  nehéz  fáradalmai  közt.  Nem  áll  senki  oly  ma- 
gasan vagy  oly  alant,  hogy  magát  embertársaitól 
egészen  függetlennek  nevezhetné.  Az  erénynek  ki- 
váltsága, hogy  mást  nem  kivan,  mint  mit  tőle  meg- 
tagadni nem  lehet  —  tiszteletet;  s  dicső  társunk  nem 
volt  közönyös  az  emberek  méltánylata  iránt.  De 
vajon  a  dicsvágy  maga,  mely  oly  tetteknél,  melyekre 
pillanatnyi  elhatározás  szükséges,  csodákat  mivel,  ad- 
hat-e erőt  ennyi  kitűrésre,  a  hiúság  birhat-e  valakit 
arra,  hogy  lemondva  a  közelebb  fekvő  dicsőségről, 
oly  czél  után  fáradjon,  melynek  kivivása  oly  való- 
színűtlen?   A  dicsőség  utáni  vágy,  maga  azon  ellen- 

állhat!  an  szenvedély,  melyet  a  tudomány  egyesekben 
ébreszthet,  ezeknek  magyarázatára  elégtelen.  Ennyi 
erőt  csak  szeretet  ád,  ennyi  áldozatra  csak  szeretet 
képes  a  világon  s  ha  azon  érzeményt,  melylyel  hona 
iránt  viseltetett,  elveszszük,  Körösi  élete  rejtély  fog 
maradni  előttünk;  s  ez  az,  mi  emlékét  örökké  ked- 
vessé teendi  e  hazában ,  mi  által  látszólag  haszon 
nélkül  lefolyt  éltére  szivünk  nagy  reményekkel  te- 
lik el;  mert  eszünkbe  jut,  hogy  a  hazának,  melyet 
ekkép  szeretni,  a  nemzetiségnek,  melyért  ennyit  ál- 
dozni lehet,  ha  nagy  múltja  nem,  legalább  jövője  van. 

S  e  gondolat  emelje  lelkünket  dicső  társunk 
emlékénél ! 

A  múlt  homályban  fekszik  előttünk  s  nem  ada- 
tott talán  senkinek  a  fátyolt  fölemelni,  mely  nemze- 
tünk eredetét  takarja.  Ki  tudja?  —  Körösi  talán 
elérte  czélját.  —  Hazája  dicső  eldődeinknek,  a  hely, 
hol  mindaz,  mi  fajunkból  Ázsiában  megmaradt,  együtt 
van ;  a  szent  föld,  mely  után  egész  éltén  át  sóvárgott : 
ott  terjedt  el  talán  a  vándor  szemei  előtt.  —  ^gj 
völgy  a  nagy  Himmalaya  ághághatlan  havasaitól 
körül  fogva,  melynek  földje  egy  ezred  óta  nem  mí- 
velve  emberi  kezektől,  szabadságának  egész  erejével 
hajtja  növényeit;  hol  csak  a  sas,  ha  sziklán  rakott 
fészkét  körüllebegi,  csak  egy  távol  vizesésnek  vagy 
a  nyári  vésznek  szava  szakitják  félbe  a  nagyszerű 
csendet:  talán  ez  bölcsője  nemzetünknek;  —  vagy 
Ázsia  véghetlen  pusztáinak  egyikén,  hol  most  a  ka- 
raván szomorúan  folytatja  útját,  hol  az  embereknek 
nyoma  eltűnt  s  csak  itt-ott  egy  halom,  mely  után  a 
vándor  útját  irányozza  s  melyet  a  karaván  vezetője 
sirhalomnak  mond,  emlékeztet  a  természet  urára: 
talán  ott  fekszik  régi  hazája  nemzetünknek.  De  mi- 
dőn   Körösi   e    tájakon    áthaladt   s   leülve   a    sziklák 

egyikére,  melyek  az  eltűnt  nép  által,  hőseinek  em- 
lékűi emeltettek,  szívét  gyorsabban  érzé  dobogni;  mi- 
dőn a  zöld  kán  halmok  egyikére  felmenve,  a  körülte 
terjedő  nagy  pusztaságnak  közepette  egy  magyaráz- 
hatatlan érzés  őt  nemzetére,  az  elhagyott  s  az  elér- 
hetetlen hazára  emlékezteié  és  szemei  könyekbe 
lábadtak:  ő  nem  sejdité,  hogy  lábai  eldődeinek  szent 
porát  tapossák,  hogy  a  czél.  mely  után  szíve  oly 
hatalmasan  vágyott,  e  néhány  sirhalom!  S  az  utas 
újra  fölköté  saruit,  újra  elindult  éltének  nagy  czélja 
felé,  melynek  elérését  talán  csak  azért  tagadta  meg 
végzete,  hogy  példáján  eszünkbe  jusson,  miként  mun- 
kásságunk tere  nem  a  múltban,  hanem  a  jövőben 
fekszik ;  miként  nem  eldődeink  nagy  neve,  nem  vé- 
rünk nemessége,  hanem  tettek  emelhetik  a  magyart 
azon  nagy  népek  sorába,  melyeknek  neve  e  földet 
dicsőséggel  tölti  el. 

Népünk  eredete  örök  homályban  fekszik  előt- 
tünk. Mit  nemzetünk  múltjából  ismerünk,  egyes  nagy 
erények  példáit,  s  oly  szenvedéseket,  melyeknek  seb- 
helyeit hordani  dicső:  de  nem  tüntet  fel  oly  tetteket, 
melyekre  hivatkozva  mondhatnók,  hogy  fajunk  nagy 
hivatást  töltött  be.  —  Tekintsünk  körűi  e  hazában ! 
és  vajon  ha  sorsunk  ugy  akarná  hogy  mint  elő- 
deink régi  lakhelyeikről,  ugy  mi  is  e  földről  hatalmas 
ellenek  által  elűzetve,  más  éghajlat  alatt  keresnénk 
hazát,  és  egy  ezred  után  unokáink  egyike,  mint 
Körösi,  eldődeinek  lakhelyét  keresve  jőne  vissza  Ma- 
gyarországra: föl  fogná-e  találni  nyomdokainkat? 
E  hazának  terjedt  határain  hol  van  a  nagy  nemzeti 
emlék,  mely  még  romjaiban  is  méltóan  föltartaná 
nevünket?  Hol  az  eszme,  melylyel  az  emberi  nem 
eszmekincsét  mi  gazdagítottuk?  Melyik  a  nagy  fe- 
lejthetlen    eredmény,    melyet   küszködve   mi  vívtunk 


46  KÖRÖSI  CSOMA  SÁNDOR. 

ki?  —  Annyi  századot  töltöttünk  e  földön  s  utó- 
dunk áthaladva  határain,  csak  egy  nagy  puszta- 
ságot, vagy  más  népek  teremtéseit  fogná  találni 
utánunk?! 

A  múlt  szomorúan,  fény  nélkül  fekszik  mögöt- 
tünk; forduljunk  azért  kettős  lelkesedéssel  a  jövő  felé 
s  adjon  lelkünknek  erőt  azon  meggyőződés,  hogy  a 
magyar  dicsőségének  korát  túl  nem  élte  még!  Szép, 
nagy  ősök  emlékeire  visszatekinteni,  szép,  oly  fajból 
származni,  melynek  neve  a  világot  dicsőséggel  tölte 
el;  de  nagy  tettekben  meghaladni  eldődeit,  nemesí- 
teni azok  emlékét,  kiktől  származánk:  ez  szebb,  di- 
csőbb hivatás  s  mi  nem  panaszolkodhatunk,  hogy 
nemzedékünknek  nem  ez  a  feladás  jutott. 

De  midőn  lelkünk  nemzetünknek  dicsőbb  jövője 
után  sóvárog,  midőn  forró  imával  fordulunk  Iste- 
nünkhöz, hogy  végre,  annyi  szenvedés  után,  megadja 
népünknek  azt,  mit  oly  régen  várunk,  ne  feledjük  el 
soha,  hogy  a  hon  szebb  jövője  csak  nagy  tettek  ju- 
talma lehet;  hogy  nagy  czélok  elérésére  nemcsak 
lelkesedés,  de  kitartás  s  állhatatosság  kell ;  kitartás,  mi- 
lyennek példáját  Körösi  életében  látjuk  s  mely  őt  ha 
nem  is  azon  czélhoz,  mely  után  kiindult,  s  mely 
talán  elérhetetlen  vala,  de  legalább  azok  sorába  vezette, 
kiknek  a  jövő  megadja  koszoráit. 

Messze  tőlünk,  a  világ  egy  más  részében,  ott,  hol 
a  Himmalaya  emeli  hótakart  bérczeit,  pihen  most  a 
zarándok,  hosszú  vándorlása  után.  —  A  szív,  mely 
oly  hőn,  oly  erősen  dobogott  hónáért,  idegen  föld- 
ben hamvad  el,  s  maga  a  fű,  mely  pora  fölött  nő, 
idegen  formájú;  de  Körösi  emléke  itt  él  közöttünk 
s  mig  e  határok  közt  szív  lesz,  mely  hazája  nevénél 
feldobog,  míg  a  magyar  nemzetiségéért  lelkesülni 
tud:  dics/)  emléke  fel  fog  maradni   közöttünk.     Adja 

az  ég,  Hogy  éltének  példája  állhatatosságra  s  férfiúi 
kitartásra  serkentse  e  hon  gyermekeit;  hogy  neve, 
mely  nemzetünk  emlékkönyvének  egyik  legszebb 
lapján  áll,  mennél  többeket  intsen  arra.  hogy  a 
jövő  kor  csak  ahhoz  hű  s  állandó  tiszteletében,  ki  hí- 
ven s  állandóan  megtudott  maradni  azon  ösvényen, 
melyet  munkásságának  választott. 


r 


GRÓF  DESSEWFFY  JÓZSEF. 


Elmondatott 

a  m.  t.  Akadémia  XlII-dik  közülésében 

dec.  26.    1844. 


Eötvös.  Emlékbeszédek. 


JMély  fájdalommal  lépek  e  helyre.  —  A  férfiú, 
kiről  szólani  fogok,  s  kiben  társaságunk  egyik  leg- 
szeretetreméltóbb  tagjától,  s  a  haza  azon  férfiak 
egyikétől  fosztatott  meg,  kik  nemzetiségünkért  leg- 
többet s  legállandóbban  fáradtak,  azok  közé  tartozott, 
kik,  midőn  az  irodalom  mezejére  léptem,  erőmet  taná- 
csaikkal pótolák,  s  első  gyenge  kísérleteim  után  elcsüg- 
gedni nem  engedének.  Vesztettem  benne,  ha  a  nagy- 
érdemű irányában  e  szóval  élni  szabad,  egy  barátot, 
s  kétszeresen  érzem  föladatom  nehézségét,  midőn 
most  e  férfin  érdemeinek  niéltánylata  kívántatik  tő- 
lem, kinek  nevénél  inkább  könyeket  mint  szavakat 
találhatok. 

De  ne  féljenek  azért  tisztelt  hallgatóim,  hogy 
érzelmeim  által  elragadva,  a  kép,  melyet  társunkról 
adandók,  csak  személyes  tiszteletemnek  lészen  emléke. 
Nem  hogy  elhunyt  társaink  egy  által  magasztaltas- 
sanak, hanem  hogy  emiékök  körünkben  megujittassék, 
ez  czélja  emlékbeszédeinknek.  S  Dessewffy  József 
nem  tartozik  azok  közé,  kiket  magas  alapra  szüksé- 
ges állítanunk,  hogy  tiszteltessenek.  Nála,  minél  köze- 
lebb marad  hozzánk,  minél  inkább  láthatjuk  egyes 
vonásait:  annálinkább  érezzük  veszteségünket,  s  csak 
igazság  az,  mely ly el  neki,  mint  minden  jobb  férfiúnak 
tartozunk.     Boldog,    kinek    sírja    fölött    e    kötelesség 

teljesítése  a  barátnak  is  oly  könnyűvé  válik,  mint  ez 
esetben. 

De  mielőtt  életének  rövid  leírásába  ereszkedem, 
legyen  szabad  egy  tekintetet  vetnem  azon  korra, 
melyben  elhunyt  társunk  az  életbe  lépett  s  mely 
egész  munkásságának  irányát  elhatározá.  Az  utókor, 
mint  mondják,  igazságos;  de  csak  akkor:  ha  vala- 
mint a  múltnak  közdelmein  kivül  áll,  ugy  eltűnt 
időknek  férfiairól  ítélve  magát  a  pillanat  eszméi  és 
szenvedélyei  által  elragadtatni  nem  engedi,  és  nem 
feledi  el,  hogy  csak  azok  érdemlik  az  utódok  tiszte- 
letét leginkább,  kik  saját  korukban  leginkább  felel- 
tek meg  hivatásuknak.  Ugy  is  ha  van  kor,  melyre 
visszatekinteni  hazánkban  vigasztaló,  ez  azon  időszak, 
mely  századunknak  Dessewffyt  s  csaknem  mindazon 
férfiakat  szülte,  kikre  méltó  büszkeséggel  tekinthetünk. 

Ki  nem  ismeri  a  XVIIl-ik  század  roppant  ha- 
tását? E  század,  mely  utolsó  tizedéig  a  tett  mezején 
nagy  férfiakban  oly  szegény,  s  ha  az  eszmék  világát 
tekintjük,  oly  gazdag  vala,  mely  a  múlt  mohos 
maradványait  az  állam  külformáiban  féltékenyen  meg- 
őrizve, e  formákon  kivül  nem  tisztelt  semmi  egyebet; 
melynek  kezdetén  XIV.  Lajossal,  végén  a  franczia 
forradalommal  találkozunk:  e  század  nagy  s  elha- 
tározó befolyást  gyakorolt  hazánkra  is.  Csakhogy  e 
befolyás  nálunk,  Európa  más  országaitól  egészen  kü- 
lömböző  vala.  A  nemzetiségnek  érzete,  mely  a  XVIII. 
századiján  Európa  más  népeinél  az  állam  fogalma 
által  háttérbe  szorittatott,  nálunk  ekkor  még  nem 
vesztett  el  semmit  élénkségéből.  Ennek  okát  hazánk 
sajátságos  helyzetében  találjuk. 

Az  alkotmányos  formák,  melyek  mégaXVIII-dik 
század  előtt  csaknem  minden  nyugot-európai  országiján 
eltöröltettek,  nálunk   föltartották  magokat   s  habár  a 

nemesség  szíík  körére  szorítva,  legalább  azt  eszközölték, 
hogy  e  hazában  senki  XIV.  Lajossal  elbizottan  nem 
mondhatá  „az  állam  én  vagyok";  s  a  vallás  — 
mely,  mint  minden  eszme  csak  addig  erős,  mig  felsőbb- 
ségéért  küzd,  s  mely  ezért  mióta  a  westpkaliai  béke- 
kötéssel a  reformatio  nagy  műve  bevégeztetett,  más 
népek  állami  életére  befolyást  többé  nem  gyakorolt, 
hazánkban  még  mindég  mint  az  alkotmányos  élet 
egyik  fő  tényezője  jelenik  meg.  Nálunk,  hol  több 
vallásfelekezetek  között  egy  sem  oly  erős,  hogy 
másokat  elnyomhasson,  és  egy  sem  oly  gyönge,  hogy 
tökéletes  egyenlőséget  ne  követeljen,  a  vallási  súrló- 
dások, melyek  ily  viszonyok  között  elkerülhetetlenek, 
feltárták  a  vallásos  érzelmet  s  a  kor  felvilágosodása 
csak  azon  gyűlöletet  szüntetheté  meg,  melylyel  a 
felekezetek  egykor  egymás  ellen  küzködtek;  s  ha 
ezekhez  hozzá  veszszük,  hogy  a  különbség,  mely  mí- 
veltségre  nézve  minden  nép  felsőbb  s  alsó  osztályai 
között  létezik,  hazánkban,  melynek  felső  osztályai 
a  külföldtől  vevék  nevelésöket,  még  nagyobb  vala, 
mint  más  országokban;  s  hogy  az  ugy  nevezett  har- 
madik rend,  mely  máshol  míveltségben  a  felsőbb, 
jogállapotában  az  alsóbb  néposztálylyal  hasonló  hely- 
zetben állt,  nálunk  hiányzott:  nem  fogja  senki  bá- 
mulni, hogy  a  XVIII-ik  század  mozgalmai,  irányai  ha- 
zánkban egészen  más  irányban  hatottak,  s  a  szabadság 
és  egyenlőség  eszméje  helyett  csak  az  ősi  alkotmány 
s  nemzetiség  iránti  buzgalmat,  a  vallási  közönyösség 
helyett,  mely  az  egész  civilisált '  világban  általánossá 
vált,  csak  a  vallások  egyenjogúsága  utáni  törekvést 
idézték  elő,  mig  azon  eszmék,  melyek  Francziaor- 
szágot  alapjaiban  megrendítek,  nálunk  csak  a  mível- 
tebb  osztályoknak  egy  kis  része  által  mint  egy  távol 
jövőnek  eszményei  karoltattak  fel. 

Ezen  okok  magyarázzák  hazánknak  különös 
helyzetét  a  XVIII.  század  vége  felé,  de  mi  a  szá- 
zad utolsó  éveiben  hazai  mozgalmainkat  előidézte  s 
azoknak  jellemét  elhatározá,  az  József  császár  eljárá- 
sában kereshető'.  Az  általános  ujitási  vágy,  mely  a 
század  közepe  felé,  Portugáltól  Dániáig,  Európa  csak- 
nem minden  országait  megragadd  s  fejedelmek  s  ál- 
lamférfiak által  az  absolutismus  érdekében  használta- 
tott fel,  nem  hagyhatá  érintetlenül  Józsefet,  a  jóakaratú 
osztrák  fejedelmet  sem  s  ha  akkor  midőn  más  kor- 
mányok elfeledve,  hogy  azt,  minek  semmi  határai 
nincsenek,  védelmezni  nem  lehet,  saját  korlátlan- 
ságok érdekében,  a  nemesi  s  egyházi  rend  kiváltsá- 
gai ellen  felléptek,  ő  is  azon  egyetlen  alkotmány  meg- 
semmisítését tűzte  ki  czéljául,  melyet  birodalmában 
talált,  s  oly  korban,  midó'n  a  nemzetiségek,  fejedel- 
mek s  philosophck  által  egyaránt  ostromoltattak, 
azon  nemzetiségnek,  mely  hazánkat  többi  tartomá- 
nyaitól elkülönzé,  hadat  izent:  az  igazságos  jövő 
ebben  csak  a  császár  helyzetének  természetes  követ- 
kezményeit láthatja —  —  Nemzetiségünk  rég 

nem  mutatta  életének  jeleit.  A  magyar  nyelv  a  nép 
körébe  vonulva,  magyarok  által  minden  országos  dol- 
gok vitelére  alkalmatlannak  nyilváníttatott,  ő,  az  ide- 
gen, miként  tisztelheté  azt?  Az  alkotmány  csak  néhány 
százezernek  kiváltsága  vala,  miért  ragaszkodnék  ő  ah- 
hoz, mi  nemes  czéljának,  a  mint  gondola,  útjában  állt, 
s  a  nemzetnek  ugy  is  csak  a  szabadság  nevét  tartotta 
föl?  —  De  hála  a  Mindenhatónak!  ő  csalódott,  mi- 
dőn nemzetiségünket  halottnak  gondola:  csalódott, 
midőn  azt  hivé,  hogy  ott,  hol  századokig  alkotmá- 
nyos élet  létezett  s  a  szabadság  neve  a  nép  szájában 
forog,  az  alkotmány  változása,  a  korlátlan  hatalom 
érdekében    történhetik,   s   hosszú   törekvései  nagy,  de 

egészen  ellenkező'  eredményeket  idéztek  elő,  mint 
melyeket  czélzottak. 

A  diák  nyelv  ledöntött  uralma  felett  föltámadt 
a  magyar  s  az  egyenlőség  tanai,  melyek  a  trónról 
hirdettettek,  viszhangra  találtak  millió  kebelben,  de 
az  egyenlőség  utáni  vágygyal  a  szabadság  emléke 
emelkedett  és  a  nép  nem  látta  át,  hogy  az  uj  kor 
eszméi,  melyeknek  létesítését  a  császár  megkísérté, 
kevésbbé  üdvösek,  ha  azoknak  létesítését  maga  a  nem- 
zet tűzi  ki  magának  feladásául.  Valamint  a  szándék 
nemes,  valamint  a  tettek  merészek  valának,  melyek- 
kel a  császár  a  magyar  alkotmány  s  nemzetiség 
ellen  föllépett:  ugy  nemes  vala  az  ellenszenv,  férfias 
az  elhatározás,  mely ly el  a  nemzet  tulajdona  mellett 
föllépett  s  midőn  a  császár  sirjába  szállt:  a  nem- 
zet, melyet  szuny  adva  talált,  ébren  állt  sajátjának  vé- 
delmére. 

Ily  viszonyok  között  foglalá  el  II.  Leopold  a 
magyar  királyi  széket,  ily  viszonyok  alatt  nyilt  meg 
az  1790-ki  országgyűlés,  s  a  nemzet  soha  szebb  remé- 
nyekkel nem  nézett  a  jövőbe.  A  királyi  széken  a  szá- 
zadnak egyik  legkitűnőbb  s  bizonyára  legmíveltebb 
fejedelme,  a  hazában  oly  nép,  mely  büszkén  emlékezve 
egykori  nagyságára,  a  szabadságnak  becsét  most  any- 
nyival  inkább  érezé,  mert  alkotmánya  megtámad- 
tatott 5  s  mely  között  a  haladásnak  czélját  tisztán 
talán  kevesen  láták  át,  de  melynek  soraiban  alig 
találkozott,  ki  a  haladásnak  szükségét  ne  érezte,  s 
kinek  keble  nemes  lelkesedésben  ne  emelkedett  volna. 
E  fontos,  hazánknak  annyit  igérő  pillanatban  lépett 
Dessewífy  József  a  közéletbe.  Hosszasabb  valék  mint 
némelyek  talán  szükségesnek  tárták;  de  oly  férfiú 
életét,  ki  egész  munkásságát  hazájának  szentelé,  ha- 
zája kifejlődésének  történetétől  elválasztani  nem  lehet, 

s  valamint  aggkoráig  minden,  mi  e  hazában  történt, 
Dessewffy  fogékony  lelkére  hatást  gyakorolt:  ngy 
kérdésen  kivül  az  1790-iki  időszak  vala  az,  mi  egész 
életének  irányát  elhatározta. 

Egy  régi  családnak  ivadéka,  oly  házban  nevelve, 
hol  nyolcz  éves  koráig  idegen  nyelv  nem  hangzott 
ajkairól,  később  Kopy  által  azon  classicus  tanulmá- 
nyokra oktatva,  melyek  még  agg  napjaiban  élte  fő 
gyönyöreit  képezek,  s  melyek  által  a  gyermek  nemes 
hajlamai  jókor  vezettettek  a  polgári  erények  tisztele- 
téhez, Dessewffy,  a  tizenkilencz  éves  ifjú,  miként  ma- 
radhatott volna  érintetlenül  a  nagy  mozgalomtól, 
mely  között  az  életbe  lépett?  Mi,  kik  őt  élete  ké- 
sőbbi korában  láttuk,  kik  a  meleg  részvétnek,  mely- 
lyel  az  agg  e  haza  kifejlődését  vég  napjáig  követte, 
annyiszor  örültünk,  kik  ismertük  benne  azon  opti- 
misinust,  melynek  forrása  a  szív,  s  melyet  ősz  ha- 
jakkal megtartani  csak  a  legnemesebb  természetek- 
nek adatott,  nem  képzelhetjük-e  a  lelkesedést,  mely  e 
költői  keblet  akkor  megragadta,  midőn  körülötte  e 
hazában  minden  szív  erősebben  dobogott,  minden 
kebelben  nemes  lelkesedés  szólalt  föl?  midőn  az,  mi- 
ről az  ifjú  álmodott,  egy  egész  nép  reménye  vala,  s 
a  férfiú  életének  minden  tapasztalásaival  alig  birt 
kételkedni.  0,  ki  már  gyermekéveiben  családi  em- 
lékei között  a  hon  eltűnt  dicsőségéről  álmadozott,  ki, 
mint  1827-ben  irt  rövid  életrajzából  látjuk,  még 
iskola-évei  alatt  észrevéve  a  különbséget,  mely  azon 
elvek,  melyeket  tanul  s  azok  között,  melyeket  honá- 
ban alkalmazva  lát,  létezik,  s  ki  most  csak  a  nem- 
zetiség iránti  buzgalmat,  csak  az  emberi  jogok  hir- 
detését hallá  maga  körűi,  miként  ne  merült  volna 
egész  lelkével  a  mozgalomba,  mely  akkor  a  hazai  élet- 
nek minden  ágait  megragadta,  s  őt  azzal  a  kilátással 

kecsegteté ,  hogy  a  nagy  feladásban  néki  is  dicső 
napszám  jutott? 

Az  alkotmányos  élet,  a  nemzeti  nyelv,  az  iro- 
dalom, maga  nemzeti  öltözetünk  —  nem  volt  semmi, 
miben  a  magyar  magát  az  utolsó  kormány  által 
megtámadva  ne  látta  volna,  s  minek  oltalmánál 
most  nemes  lelkesedésre  nem  gerjedhetett,  nem  volt 
mező,  melyen  magát  a  hazafiúi  cselekvésre  felhíva 
ne  érezte,  melyen  oly  ifjú,  mint  Dessewfíy  akkor, 
egy  szép  feladást  ne  talált  volna  fáradozásainak. 

De  ezen  általános  lelkesedés  időszaka  nem  tart- 
hatott sokáig  s  kik  e  nagy  mozgalmat  nyugodtabban 
tekintek,  jókor  sejdíteni  kezdek:  hogy  még  hosszú 
küzdésre,  sok  zajtalan  munkára  lesz  szükség,  mi- 
előtt hazánk  az  akkor  oly  közeinek  látszott  czélt 
elérheti. 

Mig  hazánkra  József  absolutismusa  nehezedett: 
s  a  nemzet  szabadsága  tűzetett  ki  zászlóul,  addig 
azok,  kik  alkotmányos  kiváltságaik  s  nemzetiségűk 
sértését  fájlalák  és  azok,  kik  az  újkor  eszméért  lán- 
goltak, e  zászló  körül  csoportozva  egy  összetartó 
pártnak  látszottak.  De  a  párt,  mely  közös  megtá- 
madás ellen  alakult,  mihelyt  ez  megszűnt,  nem  jár- 
hatott többé  egy  ösvényen;  s  a  közös  jelszó  nem 
takarhatá  el  az  óriási  vélemény-különbségeket. 

Ily  viszonyok  között  az  1790-iki  időszak  az 
alkotmányos  élet  terén  nem  szülhetett  nagy  ered- 
ményeket. Néhány  törvény,  melyben  minden  párt, 
föntartva  elveit,  a  kérdéseket  inkább  elhalászta,  mint 
eldönté,  néhány  országos  választmány  munkálatai  — 
ez  minden,  mit  az  oly  lelkesedéssel  föllépett  korszak- 
ból megtartánk.  A  hazai  nyelv  kevesektől  ismerve 
ismét  elhagyatott,  az  irodalom  iránti  buzgóság  meg- 
szűnt, a  magyar  ruha  ismét  letétetett,   s  a  lelkesedés 

után  látszólag  csak  azon  lankadtság  maradt  vissza, 
mely  nagy  felgerjedésre  mindég  következik.  S  Des- 
sewffy  először  életében  érzé  a  csalódás  keserűségét, 
mely  nélkül  senki,  ki  politikai  pályára  lépett,  sírjába 
nem  szállt  még. 

E  szomorú  napokban  hány  nem  mondott  le 
büszke  reményeiről  ?  hány  nem  csüggedett  el  ha- 
zája jövője  felett?  Ily  viszonyok  között  csak  erős 
szeretet  tarthatja  fön  hitünket  s  az  kevésnek  adatott! 

De  voltak  ilyenek  e  hazában  akkor  is,  kik 
hinni  nem  akarák:  hogy  az,  miért  keblök  oly  me- 
legen érez,  a  haza,  csak  egy  nagy  halott;  s  kik  látva 
az  érzéketlenséget,  melybe  a  nemzet  rövid  felgerje- 
dése után  ismét  sülyedett,  azért  nem  kevésbbé  bátran 
hirdetek,  hogy  csak  alszik  s  kortársaik  kaczagása 
közt  feltámadásáról  szóltak.  S  ha  e  haza  valaha 
eléri  a  czélt,  mely  után  annyi  kebel  sóvárog:  való- 
ban azokat  illeti  a  dicsőség,  kik,  mint  Dessewffy,  elég 
erősek  valának  fontartani  Intőket  a  kétkedők  között; 
s  kiknek  reménye,  midőn  azt  mások  elveszték,  csak 
azon  föltétellé  változott  át,  hogy  mit  a  sors  ked- 
vező hatalmától  várniok  nem  lehet,  azt  önerejökkel 
küzdjek  ki;  a  dicsőség  azoké,  kik  nem  estek  két- 
ségbe hazájok  fölött. 

A  kilátások,  melyekből  hazánknak  politikai  újjá- 
születését józanon  várni  lehete,  az  1790-ki  országgyű- 
lés után  megváltoztak.  Az  egyenlőség  eszméje,  mely 
e  hazában  a  nép  míveltebb  osztályainál  tovább  akkor 
még  nem  terjedt,  mióta  a  franczia  forradalom  e  fel- 
lengző  tanait  oly  szörnyen  valósitá,  elveszte  pártolóit; 
és  azok  is,  kik  alkotmányunk  hiányait  átlátva  javí- 
tása után  sóvárogtak,  elismerek,  hogy  mielőtt  politi- 
kai újjászületésünk  lehetséges,  főkép  nemzetiségünkre 
nézve   még    erősbülnünk    kell   s   így    a    hazái   nyelv 

mívelése  Ion  a  czél,  melyet  a  kevés,  de  buzgó  pol- 
gárok, kik  bizalmukat  a  haza  jövőjéhez  nem  vesz- 
tették el,  maguknak  a  jelenben  kitűztek;  a  hazai 
irodalom  lett  azon  kör,  melyre  egész  munkásságukat 
forditák. 

E  térre  a  politikai  vélemények  különbsége  nem 
terjedett  ki,  e  pályán  a  fordulat,  melyet  a  franczia 
forradalom  későbben  vett,  senkit  nem  ijeszthetett 
vissza;  itt  mindazok,  kik  nemzetiségük  nyomorult 
állását  érzeni  képesek  voltak,  együtt  járhattak,  s  ha 
nemzetiségünk  jelenleg  szilárdabban  áll,  azon  férfiak 
kitartásának  köszönhetjük  azt,  kik  taps  s  méltánylat 
nélkül,  majdnem  észrevétlenül  egy  uj  nyelvet  terem- 
tenek nemzetünk  uj   életének. 

Ezen  férfiak  egyike  Dessewffy  József.  A  tudo- 
mányos míveltség,  melyet  Kopy  nevelésének  köszönt, 
az  élvezet,  melyet  még  gyermekkorában  a  régiek 
nagy  műveiben  talált,  jókor  éreztetek  vele  irói  hiva- 
tását s  midőn  az  1790-ki  lelkesültség  elhallgatott,  ő, 
kinek  nemes  lelke  e  hon  jövőjén  kétkedni  nem  tu- 
dott, honi  irodalmunkat  jelölé  ki  azon  pályául,  me- 
lyen haladni  fog,  s  melyen  Cicerónak  a  v én s égről 
irt  könyvei  leforditása  által  első  kisérleteit  tévé. 

És  nemis  a  rideg  politikai  pálya  vala  az,  mire 
Isten  e  férfiút  teremte.  Tanultabb  s  mélyebb  belá- 
tás u,  sem  hogy  Ítéleteiben  egyoldalú  lehetne,  igaz- 
ságosabb, sem  hogy  az  érdemet,  mely  ellene  harcz- 
ban  áll,  el  ne  ismerné,  lelkesedve  mindenért,  mit 
szépnek  s  nemesnek  ismert,  ragaszkodva  a  múlthoz 
nagyszerű  emlékeiért,  vágyódva  a  jövő  után,  mely- 
ből eszményeinek  létesitését  várta  a  költő,  ki  min- 
dent magasabb  szempontból  tekintve,  felfogta,  hogy 
az,  mi  ellenét  tettre  buzdítja,  tahin  nemes  indulat 
vala  s  azért  könnyen   megbocsátott:   miként  szolgál- 

hatott  volna  politikai  pártok  vezetője-  vagy  eszköze- 
ként? Gyöngédebb,  semhogy  akaratát  minden  esz- 
közzel kivinni  tudja,  és  szilárdabb,  férfiasabb,  semhogy 
meggyőződését  pártjának  alája  rendelje,  nem  eléggé 
hiu,  hogy  érzelmeit  dicsvágyának  feláldozza,  s  büsz- 
kébb, semhogy  önbecsülését  mások  magasztala  sáért 
fölcserélné:  ő  a  poros  arénára,  melyen  nemzetek  sorsa 
felett  küzdenek,  való  nem  volt.  A  tulajdonokból, 
mik  a  politikai  életben  embert  nagygyá  tesznek, 
Dessewffy  csak  a  szeretetet  birá,  mely  honának  min- 
dent feláldoz;  a  gyűlölet  hatalma  hiányzott  e  ke- 
belben, s  neki  jobb  vala  a  tudományok  s  művészet 
csöndes  körébe  vonulni. 

Ez  azon  kör,  hol  a  gyöngeségig  nyájas  s  fogé- 
kony férfiú  ifjúságától  fogva  élte  vég  napjaiig  tán- 
torithatlan  szilárdsággal  működött;  s  melyen,  ha  neve 
valaha  elfelejtetnék  is  —  legalább  munkásságának 
hatása  nyelvünkkel  együtt  fönn  fogja  magát  tartani, 
nem  azon  hatás  által,  melyet  egyes  mívei,  hanem  azon 
befolyás  miatt,  melyet  összes  tevékenysége  előidézett. 
Vannak  korszakok,  melyeknek  nehézségei  ellen  a  leg- 
nagyobb tehetség  hasztalanul  küzködik,  s  ilyen  vala 
az,  melyben  Dessewffy  az  irodalom  pályájára  lépett. 
Oly  kortól,  midőn  a  költőnek,  hogy  érzelmeit  kimond- 
hassa, még  szavakat  kellé  teremtenie,  melyben  egy  álta- 
lános, mindenkit  egyenlőn  megragadó  érzelem  vagy 
eszme,  mely  a  költőt  dalra  lelkesitheté,  nem  létezik, 
s  az,  ki  mégis  lanthoz  nyúlt,  nem  talál  szíveket,  me- 
lyek dalára  földobogjanak:  oly  kortól,  minő  az  vala, 
melyben  Dessewffy  fellépett,  nem  várhatunk  irodalmi 
remekeket.  —  Nyelvünk  ujjáteremtése,  lerakása  azon 
alapoknak,  melyeken  idővel  nemzeti  irodalmunk  fel- 
épülhessen: ez  azon  nehéz  feladat,  mely  e  kor  férfiainak 
jutott,   s  ki  irodalmunk  történetét  ismeri:   nem   fogja 

tagadni,  hogy  a  nemes  izlés,  mely  Dessewffy  minden 
műveit  jellemzi,  irodalmunkra  oly  hatást  gyakorolt, 
melynél  nagyobbat  Kazinczynk  munkásságán  kívül 
hazai  Íróink  között  talán  senkinek  nem  köszönhetünk. 

Mint  akkor  a  jelesebb  ifjaknak  nagyobb  része, 
ugy  ő  is  közhivatalba  lépett.  Midőn  azonban  Fiúmé- 
ból, hol  a  kormányszéknél  alkalmaztatott,  a  magyar 
kanczellariához  való  áttételéért  folyamodott:  s  ezen 
kivánata  nem  teljesíttetett,  fájdalom  nélkül  tette  le 
rövid  idő  után  hivatalát,  melyet  nem  nagyravágyásból 
keresett,  s  mely  előtte  becsét  elvesztette,  miként  mint 
rövid  életrajzában  mondja:  „Hamar  átlátá:  meny- 
nyiszer öli  meg  közigazgatásunknál  a  forma  a 
dolgok  lényegét,  mennyiszer  kerestetik  több 
fontosság  az  irományok  terhében  mint  a  dol- 
gok végrehajtásában",  és  azon  évek,  melyeket 
ez  után  munkás  nyugalomban  testvére  falusi  lakában 
töltött,  saját  állítása  szerint,  a  legboldogabbak  valá- 
nak,  melyek  neki  életében  jutottak. 

De  ha  senki  nincs,  ki  a  családi  kör  boldogságát 
s  azon  élvezeteket,  melyeket  a  tudományok  körében 
találunk,  nálánál  inkább  ismeré,  ő  nem  tartozott  azok 
közé,  kik  visszavonulva  Önzésük  szűk  körébe,  részvét 
nélkül  tekintik  a  világot,  megelégedett  nyugalommal 
nézhetik  tűzhelyökről  mások  szenvedéseit,  csak  a 
vész  az  ő  köröket  ne  dúlja  fel.  Szíve  nem  vala  ily 
önzésre  alkotva,  s  midőn  1795-ben  a  hazát  ellenség 
fenyegetvén,  nemesi  fölkelés  rendeltetett,  az  ifjú  tu- 
dóst Szabolcs  nemes  seregének  választott  vezérei 
között  látjuk,  készen  eldődei  példáját  követni,  kik- 
ből a  mohácsi  vésznapon  huszonhat,  Mária  Terézia 
alatt  csak  egy  háborúban  tizenkilencz  vérzett  el  a 
haza  zászlói  alatt.  A  nemsokára  bekövetkezett  béke 
nem  engedé,  hogy  társunk  e  mezőn  babérokat  arasson 

s  igy  miután  családja  s  barátai  kérésére  újra  köz 
hivatalra  ajánlkozván,  szolgálata  nem  kívántatott,  is- 
mét falusi  magányában  látjuk  őt,  melynek  csöndes 
örömeit  apjától  rámaradt  házi  gondok  zavarták 
ugyan,  de  a  nélkül  hogy  irodalmi  munkásságát  aka- 
dályoztatták volna. 

A  kit  azonban  egykor  gond  nélkül  élvezett 
örömei  vissza  nem  tartóztattak  attól,  hogy  a  haza 
első'  szavára  fegyvert  ne  ragadjon,  azt  házi  gondjai, 
s  a  feladat,  melyet  magának  kitűzött,  hogy  ősi  va- 
gyonát helyreállítja,  szinte  nem  tarthaták  vissza  a 
mezőtől,  melyen  hazája  szolgálatát  kívánta ;  s  1802-től 
fogva  1830-ig  azon  kevesek  közt  találjuk  őt,  kik  a 
törvényhozás  és  a  megye  körében  nemzetünk  jogai  s 
hazánk  függetlensége  mellett  küzdöttek  s  kiknek  az 
ősökről  ránk  maradt  szabadság  és  nemzetiségünk 
fentartását  köszönhetjük.  Házi  boldogsága,  melyet 
1806  óta  páratlan  jellemű  nejének  karjai  között  él- 
vezett, csak  neveié  hazafiúi  buzgóságát,  s  négy  gyer- 
mekének látása  csak  egy  mindig  megújult  intés  vala, 
hogy  nekik  dús  vagyon  helyett  egy  szép  nevét  s 
élete  példáját  hagyja  oly  örökségül,  melyet  a  sors 
csapásai  elrabolni  nem  képesek.  A  férfiú,  élete  tel- 
jes erejében  s  az  agg,  midőn  őszülő  fürtökkel  már 
sírjához  közelgett,  egyenlőn  küzdött  e  magas  czél- 
jáért,  ellankadva  testében,  de  nem  a  buzgóságban, 
melylyel  e  pályára  lépett. 

Nincs  helyén,  hogy  törvényhozásunk  ujabb  tör- 
ténetén átfutva  csak  röviden  is  elsoroljam  a  lépése- 
ket, melyekkel  alkotmányos  kifejlődésünk  felé  e  szá- 
zadban haladtunk;  hogy  elmondjam  a  veszélyeket, 
melyek  szabadságunkat  fenyegetek,  a  küzdelme- 
ket, melyeknek  fonmaradásunkat  köszönjük.  De  kik 
ezeket  ismerik,  tanúságot  tehetnek,  miként  azok  között, 

kik  akkor  honunk  érdekeit  védek,  nincsen,  ki  lelke- 
sedésben vagy  állhatatösságban  Dessewfiyt  megha- 
ladta, s  családja  személyes  érdekeit  hazájának  több 
örömmel  áldozta  volna  fel;  nincs,  ki  nemzetiségünkért 
többet  és  nagyobb  sikerrel  fáradott  volna,  mint  ö, 
s  azért  érdemesebb,  hogy  a  jövő  lerója  tartozásait  a 
múltnak,  mely  alatt  néma  fáradozásai  csak  közönyös- 
séget s  néha  gúnyt  találtak.  S  vajon  bámulhatjuk-e 
ha  a  férfiú,  ki  annyi  éven  át  alkotmányunk  s  nem- 
zetiségünk megszilárdításán  dolgozott,  midőn  1825-ben 
ősi  alkotmányunkat,  s  1830-ban  nemzetiségünket 
biztosítva  látta  s  az  ifjabb  nemzedék  uj  czélokat 
tűzött  ki,  ezeknek  kivívásában  részt  venni  nem, akart, 
sőt  mivel  nemzetiségünk  biztositását  alkotmányunk 
változatlan  föntartásában  kereste,  ezen  törekvések 
ellen  nyilatkozott.  —  Fájhatott,  hogy  azt,  kit  annyira 
szerettünk,  politikai  elleneink  között  kellé  látnunk, 
de  vajon  még  ez  is  nem  növelte-e  inkább  a  tiszte- 
letet, melylyel  iránta  viselteténk,  mert  csak  azt  bizo- 
nyitá  be:  hogy  e  férfiú  azok  közé  tartozik,  kik  esz- 
méknek s  nem  pártoknak  hívei,  s  kik  meggyőződé- 
söknek,  valamint  a  hatalom  kegyét,  ugy  a  nép 
tapsát  is  készek  föláldozni.  Hogy  korának  siető  ha- 
ladását követni  nem  tudva,  pártjától  elmaradt,  abban 
sorsa  közös  majdnem  mindazokkal,  kik  közdolgok- 
ban átalakulási  korszakokban  vesznek  részt,  de  ne- 
mes sajátja,  hogy  meggyőződéseinek  védelmében 
soha  nemtelen  eszközökhöz  nem  nyúlt  s  hogy.  midőn 
kifáradva  a  munkás  élet  szinhelyéről  visszavonult, 
keserűség  nélkül  tudta  látni ,  miként  helye  mások 
által  töltetik  be;  örülve  minden  lépésnek,  melyet 
hazája  előbbre  tett,  habár  e  haladás  közben  a  nyo- 
mok eltiportatnának,  melyeket  ő  maga  után  hagyni 
remélt. 

De  az  nem  méltányolhatja  Dessewífyt  igazán, 
ki  őt  csak  a  politika  s  az  irodalom  mezején  ismeri. 
E  nemes  kedélynek  kincsei  csak  házi  körében  tűn- 
tek fel,  s  ki  őt  itt  látá,  nem  fogja  soha  feledni  a 
jótékony  befolyást,  melyet  Dessewífy  személyisége  rá 
gyakorlott?  Hány  van,  közöttünk  irók  közt,  kiket 
példája,  kiket  az  ő  bátoritó  szavai  buzdittattak,  hogy 
pályánkra  lépjünk,  és  azon  minden  nehézség  da- 
czára, megmaradjunk?  Hány  tiszteié  benne  mesterét, 
kinek  példájából  kerülni  tanulta  azt,  mi  a  művészetet 
elöli,  minden  aljasságot?  Hány  van,  ki  ha  később 
közméltánylatot  szerzett  magának,  hálával  emlékezik 
vissza,  hogy  az  első,  ki  őt  méltányolta,  Dessewífy 
volt,  a  szeretetreméltó  férfin,  kinek  szíve  irigységet 
nem  ismert,  ki  csak  a  küzdés  között  s  nem  midőn 
a  jutalmak  osztattak,  érzé  versenyzésre  fölhíva  magát. 

Ki  nem  emlékezik  e  nyájas  férfiura,  ki  nem 
nélkülözi  e  szelid  arczot,  mely  nem  múló  ifjúságban 
mosolygott  ezüst  fürtéi  alatt?  Ki  felejtheti  szavának 
szelid  hangját,  melyben  a  múltnak  emlékeit  vagy  a 
jövő  reményét,  baráti  tanácsokat,  vigasztalást,  vagy 
meleg  részvétet,  de  soha  egy  keserű  szót,  soha  sem- 
mit nem  hallottunk,  mi  érzelmeinket  sértheté.  Ha  ven- 
déges  házához  jövénk,  hol  a  gazda  meleg  kézszo- 
rítása s  azon  szívesség  fogadott,  melyet  utánozni 
nem  lehet  —  s  a  gazda  kertébe  vezetett  s  a  fák  ár- 
nyéka alatt,  melyeket  maga  ültetett,  éltének  múlt- 
járól szólt,  a  feltételekről,  melyekkel  a  világba 
lépett,  s  melyek  lelkét  a  mindennapi  élet  terhei 
alatt  fen  tárták;  a  sok  szeretetről,  melyet  életében  ta- 
lált, a  sok  reményről,  melyek  minden  csalódások  kö- 
zött mégis  teljesedtek? 

Vagy  ha  a  faluba  mentünk,  mely  házától  távo- 
lai)!)    állt,     de    nem    annyira,    hogy    lakói    minden 

bajaikban  jóltevőjöket  föl  ne  keressék  s  a  földmí- 
velő,  ki  háza  előtt  a  nap  meleg  sugárit  élvezé,  le- 
véve kalapját  áldást  mondott,  az  átmenőre;  a  gyer- 
mekek elhagyva  játékalkat  kezei  körül  tolongtak  s 
mindenütt  minden  szóból,  minden  mozdulatból  lát- 
szik, hogy  a  kötelék,  mely  e  férfiút  jobbágyaihoz 
fűzi,  nem  a  törvényben,  hanem  a  szívekben  létezik; 
vagy  ha  a  mezon  jártunk  körül,  melynek  egyik  felén 
a  szabolcsi  róna  terül  el,  a  másikon  a  tokaji  s  bor- 
sodi hegyek  emelkednek,  s  ő  a  zöld  síkon  jártatva  te- 
kintetét az  időkről  szólt,  midőn  a  térek  virágozok 
lesznek,  s  e  haza  néma  pusztáit  egy,  munkásságá- 
ban gazdag,  szabadságában  büszke  nép  fogja  betöl- 
teni és  a  remény,  melylyel  hazájának  távol  jövőjéről 
szólt,  az  agg  férfiúnak  arczát  lángba  boritá :  nem  érzet- 
tük-e ellentállhatlanúl  vonzódva  magunkat  a  férfiúhoz, 
ki  azt,  mi  után  vágyódni  érdemes,  soha  a  föld  porában 
nem  kereste ;  kivel  a  szeretet,  melyet  talált,  elfelejteté 
csalódásait,  ki,  mint  kertjében,  ugy  az  életben  a  felnőtt 
fák  árnyéka  alatt  elfelejtheté,  mennyi  csemetét  ülte- 
tett, melyeknek  reményzölden  kihajtott  levelei  nem 
tárták  meg  igéretöket;  nem  érzettük-e  jobbaknak, 
nemesebbeknek  magunkat  társaságában ,  lelkesítve, 
hogy  mi  is  mint  ő,  önösségünk  körén  kivül  fekvő 
czélokat  tűzünk  ki  munkásságunknak;  hogy  mi  is 
életünk  alkonyán  még  jövőt  lássunk  magunk  előtt, 
melyet  reményeinkkel  elfoglalánk. 

Engedelmet,  t.  hallgatóim,  ha  midőn  a  férfiúról 
szólok,  kit  a  haza  a  politika  s  irodalom  mezején  tett 
szolgálataiért  tisztel,  nem  hallgathatom  el  emlékeimet, 
s  országos  érdemeit  elsorolva,  nem  hallgathatom  el  a 
szeretetet,  melyet  iránta  érzék,  a  köszönetet,  melylyel 
résztvevő  barátságáért  mint  ember,  segitő  tanácsiért 
mint    iró   tartozpm.    Emlék  azon  szeretet  is ,    melyet 

Eötvös.  Emlékbeszédek.  5 

emberek  keblében  magunk  után  hagyunk,  s  ez  egyet 
legalább  a  dicső  elhunytnak  én  felállíthatom. 

Igen,  szeretet  vala  az,  melyet  Dessewffy  mind- 
azokban, kik  őt  közelebbről  ismerek,  gerjesztett.  Tisz- 
teltük érdemeit,  örvendénk  nyájas  beszélgetéseinek, 
bámultuk  tehetségeit,  —  irigyeltük  az  optimismust, 
melylyel  még  az  agg  férfiú  az  életet  s  embereket 
tekinté  s  mely  csak  a  legnemesebb  sziveknek  tulaj- 
dona; de  ha  tőle  távozánk,  szeretet  vala  az,  mi 
mindezen  érzésekből  megmaradt,  s  szívünknek  jól 
esett,  hogy  kit  oly  jónak  tapasztaltunk,  azt  oly  bol- 
dogan láthatjuk. 

S  ő  az  vala,  birva  nejének  szeretetét,  kinek  ne- 
ménél erősebb  lelket  ada  a  természet,  de  csak  hogy 
szeretete  erősebb  legyen  s  férjének  biztosabb  támaszává 
válhassék,  körülvéve  reményteli  gyermekekkel,  uno- 
kákkal ,  tisztelve  az  egész  hazában  s  nyugodtan  te- 
kintve vissza  munkás  életére,  melynek  eredményeit 
még  szerénysége  sem  tagadhatta  volna:  mi  hiányzott 
az  aggnak,  hogy  magát  boldognak  érezhesse?  neki, 
ki  a  tudományok  kifogyhatatlan  kincseit  élvezni 
tudta  s  kit  a  természet  a  szépnek  érzetével  áldott 
meg,  hogy  a  fűszáltól  a  csillagos  ég  boltjáig  örömöt 
találjon  mindenben,  mit  maga  körül  láthat. 

S  miért  nem  halhatott  meg  akkor,  éltének  min- 
den örömei  között  ?  Miért  nem  szállhatott  sirjába  egy 
évvel  előbb,  midőn  mind  azokat,  kiken  szive  függött, 
még  maga  körül  látta,  s  életének  egyik  legszebb  re- 
ményétől még  nem  fosztatott  meg?  Miért  kellé  ki- 
üritenie  élete  kelyhét  a  végső  csöppig,  mikor  az  oly 
keserű    vala?  A    sors    változhatatlan    rendelése 

máskép  akarta,  s  ő,  kit  boldognak  hivénk,  ki  önmaga 
oly  nyugodt  bizalommal  tekintett  jövőjébe ,  csak 
most  sirja  küszöbén,  találkozott  élete  legnagyobb  ke- 

servével.  Mintha  a  végzet  az  aggot  inteni  akarná: 
hogy  az  élettel,  melyben  legfőbb  boldogságunk  is  bi- 
zonytalan, nem  veszitiink  semmit.  Fia  Aurél  meghalt, 
s  vele  agg  napjainak  egyik  büszkesége,  egyik  alapja 
reményeinek.  Nem  fogok  Aurélról  szólni,  kinek  e 
szónoki  széken  egy  más  társunk  meleg  szavai  már 
visszahívák  emlékét  s  kiről  Ítélni  magamat  felhiva 
nem  éreztem ,  akár  azon  barátságot  tekintsem ,  mely 
haláláig  vele  összefűzött,  akár  azt,  hogy  a  politikai 
pályán  ellenei  között  álltam.  De  hogy  azon  egyéni- 
ségeknek egyikét  vesztettük  benne,  kiknek  csak  kör 
s  alkalom  szükséges  hogy  nagyokká  váljanak,  hogy 
keblében  szív  dobogott,  mely  a  leggyöngédebb  s 
legnagyobb  érzelmekre  képes  vala,  hogy  benne  a 
legnagyobb  elméknek  egyikét  vesztette  hazánk,  s  ha 
törekvéseiben  önzés  volt,  ez  az  önzésnek  legnemesebb 
neme  volt,  mely  csak  dicsőség  után  vágyódik :  azt,  ki 
Dessewífy  Aurélt  ismeré ,  tagadni  nem  fogja  s  az 
apának,  ki  ily  gyermeket  veszte,  a  gondolat,  hogy 
fájdalmában  hazája  osztozik ,  nem  enyhitheté  bána- 
tát. —  Egy  van ,  miben  ily  pillanatokban  vigaszta- 
lást találhatunk,  s  ez  tartá  fel  Dessewfíy  lelkét  is  e 
nehéz  csapás  után :   a  vallás. 

Kétkedő  századunk  gyermeke,  fölnevelve  oly 
időszakban,  midőn  az,  mit  az  emberi  nem  egykor 
szentnek  tartott,  gúny  tárgyának  jelöltetett  ki,  Des- 
sewtfy  távol  vala  a  vakbuzgóságtól ,  keblében  a 
türelem,  melylyel  minden  vallást  tisztelt,  el  nem 
gyöngité  a  meggyőződést,  melylyel  ön  vallásához 
ragaszkodott,  s  az  oly  nehezen  sújtott  férfiú  vigaszta- 
lást s  reményeket  talált  azon  oltár  zsámolyán,  mely 
minden  nagy  szenvedésnek  egyedül  biztos  menhelye. 

0  érezé  hogy  napszámát  bevégezte.  A  czélok, 
melyekért    ifjú    korában  a    pályára  lépett,   nagyrészt 

el  voltak  érve;  hazájának  alkotmánya,  melyért  küz- 
dött, el  vala  ismerve ;  nemzetiségünk,  melyért  fóradott, 
biztosítva  látszék,  miolta  a  nyelv,  melyet  porig  alázva 
talált,  a  törvényhozás  csarnokában  hangzott;  a  sze- 
relem boldogságát  élvezte,  igen  a  művészet  csendes 
örömeit,  a  gyönyört,  melyet  magas  eszmék  nyújtanak, 
a  szerencsét,  melyet  kortársaink  tiszteletében  találunk'. 
0  ismeré  mind  ezeket,  s  lelke  nyugalom  után  vá- 
gyódott, nem  mint  az,  ki  ezer  csalódásra  emlékezve, 
keserűséggel  fordul  el  életétol ,  de  mint  az ,  ki  érzi, 
hogy  a  mag,  melyet  elhintett,  csírázni  s  zöldeni  fog, 
ha  o  nem  munkálhatja  is  többé,  mint  az,  ki  midőn 
kedveseitől  elválva  még  egyszer  szerető  tekintettel 
megszámitja  őket,  nem  végelválásról,  hanem  szebb 
viszontlátásról  gondolkozik.  —  S  igy  szállt  le  sír- 
jába, mint  a  nyári  nap,  mely,  midőn  a  hegyek  mö- 
gött lealkonyodik,  még  egyszer  melegen  veti  arany 
sugarait  a  messze  tájakra.  Boldog,  kinek  hitét  az  élet 
tapasztalásai  nem  gyöngítik,  ki  reményeinek  szebb 
részét  magával  viszi  sírjába,  kinek  szeretete  nem  veszti 
boldogító  hatalmát  élete  végnapjáig;  boldog,  ki,  mint 
ő,  lelke  ifjúságát  megtartá  a  sírig. 

Elmondatott 


a  m.  t.  akadémia  XX-dik  közülésében 


dec.   20.    1 858. 


V. 


A  gondolat,  hogy  az,  kivel  éltünk,  s  kit  ha  nem 
is  boldogan,  legalább  cselekedve  láttunk,  tevékeny- 
sége köréből  kiragadtatott  s  üres  helyet  hagyott  maga 
után,  mely  sokáig,  mely  talán  soha  betöltve  nem 
lesz ;  érzete  annak,  mi  gyengék  azon  kötelékek,  me- 
lyeket életünkben  szövénk,  mi  hasztalanok  küzdel- 
meink, mi  hiábavaló  minden  törekvés:  e  gondolatok 
fájdalommal  töltik  szivünket,  s  innen  van,  hogy  az 
ó-kortól  mostanig  a  legnagyobb  költök  s  gondolkodók 
az  emberi  lét  nyomorúságáról  szólnak  s  mégis  csak- 
nem minden  nép  a  gyász  jeleivel  állja  körül  rava- 
taljait. 

De  vannak  esetek ,  midőn  a  halálnak  eszméje 
más  gondolatokat  ébreszt,  más   érzelmeket  költ. 

S  ha  az,  kit  végső  nyughelyére  kisérénk,  a  rö- 
vid pályát  dicsőén  futotta  át;  ha  reá  visszagondolva, 
nem  a  hézag,  melyet  maga  után  hagyott,  hanem  az 
jut  eszünkbe,  hogy  egy  előbb  üresen  állott  helyet  be- 
töltött; hogy  az  eszmét,  melyre  korának  szüksége 
volt,  ő  mondta  ki,  hogy  a  dicsőséget,  mely  után  népe 
vágyódott,  ő  szerezte  meg;  hogy  müveket  alkotott, 
melyek  e  művek  nyelvét  szintúgy  fen  fogják  tartani, 
mint  Phidias  művészete  a  követ,  melyből  isteni  szob- 
brait  alkotá :  akkor  a  sír  felett  szivünk  nem  az  em- 
beri gyarlóság,  hanem  méltóságunk  érzetével  telik  el, 

s  a  nép,  mely  dicső  társát  végső  nyughelyére  kisérte, 
könytelt  szemekkel,  de  emelt  fővel  tér  vissza  lak- 
jaiba, mert  érzi,  hogy  a  kit  eltemetett,  azt  elvesztenie 
nem  lehet. 

Ily  érzelmek  azok,  mikkel  három  év  előtt  Vö- 
rösmarty sírjánál  állánk,  ilyenek  azok,  mikkel  e  pil- 
lanatra visszatekintünk,  s  én  nem  azért  lépek  e  szó- 
székre, hogy  a  dicsőültnek  emlékét  újítsam  meg, 
vagy  fájdalmunkat  fejezzem  ki  nagy  veszteségünk 
felett. 

Azok  közé  tartozott  ő,  kiknek  emlékéből  az  idő 
csak  azt  veheti  el,  mi  az  elválás  pillanatában  fájdal- 
mas vala.  Sem  mi,  kik  hozzá  közelebb  álltunk,  azt, 
mitől  halála  megfosztott,  sem  a  nemzet  azt,  mit  éle- 
tének köszön,  nem  fogja  elfeledni, 

De  midőn  e  társaság  évek  után  megritkult  so- 
rait kiegészitvén,  új  munkássághoz  készül,  tehetünk-e 
ezen  ünnepélyes  naphoz  illőbbet,  mint  ha  azon  fér- 
fiúra tekintünk  vissza,  ki  e  testületnek,  keletkezésé- 
től fogva  egyik  legbuzgóbb  tagja  s  egyik  fő  dísze 
vala,  s  ki  midőn  nyelvünket  halhatatlan  művekkel 
gazdagítá,  egyszersmind  azon  komoly,  egy  czélra 
irányzott  kitürésnek  példányát  állítja  fel  előttünk,  mely 
által  úgy  az  irodalmi  mint  más  pályán  a  szerényebb 
tehetség  is  nagy  eredményeket  víhat  ki,  de  mely  nél- 
kül még  a  lángész  is  csak  töredékeket  alkothatna. 

Vörösmarty  első  évei  születése  helyén,  Puszta- 
Nyéken,  folytak  el,  hol  apja  mint  gazdatiszt  őt  és 
számos  testvéreit  fölnevelte.  Valamint  a  ház,  melynek 
rajzát  valamennyien  ismerjük,  s  melyhez  utódaink 
kegyelettel  fognak  zarándokolni:  úgy  a  házi  kör, 
melyben  nagy  költőnk  nevelkedett,  nem  tűnt  ki 
semmi  által.  Amaz  egyszerű  falusi  laknak,  zöld 
ákáczokon  kivül,  csak  a  fehér  falak  tisztasága  képezi 

díszét;  a  háznép  egyike  azon  nemes,  de  szegény,  egy- 
szerű, de  a  hazához  s  minden  kötelességeihez  hív  csa- 
ládoknak, melyeknek  faja,  hála  az  égnek!  még  nem 
fogyott  ki  országunkból.  S  ilyen  vala  a  gyermek 
első  fejlődése  is,  ép  és  természetes. 

Semmi  kétség,  a  gazdag  adományok,  melyekkel 
a  természet  őt  megajándékozá,  a  költészet  kimeríthet- 
len  forrása,  melyet  keblében  hordozott,  már  akkor 
is  legalább  a  gyermek  érzelmeinek  mélységében  nyi- 
latkoztak. Voltak  talán  pillanatok,  melyekben  apja, 
ki  őt  az  első  elemi  tárgyakban  oktatá,  fiának  nagy 
tehetségeit  észrevette  s  a  mélyebben  látó  anyai  sze- 
retet, kedvesének  nagy  jövőjét  sejdíteni  kezdé;  de  e 
pillanatok  emléke  a  szerető  szülőkkel  sírba  szállt. 
A  jeles  férfid  gyermekségének  töténetét  sem  ő  maga, 
sem  más  nem  jegyezte  fel,  s  mit  Vörösmarty r ól  ez 
időkből  tudunk,  csak  annyi,  hogy  11  éves  korában, 
azaz  1811-ben,  a  székes-fehérvári  tanodában  kezdte 
tanulmányait  s  hogy  hajlamát  a  költészethez  már  ek- 
kor előbb  latin  versek,  majd  magyar  alexandrinusok- 
ban irt  költemények  által  nyilvánítá. 

De  a  boldog  gyermekkor  nem  tartott  sokáig,  s 
a  serdülő  ifjú  alig  érte  el  16-dik  évét,  midőn  apját 
elvesztvén,  azon  korban,  mely  másoknak  csak  élve- 
zeteket nyújt,  az  élet  szükségeivel  ismerkedett  meg. 
Anyja  szegénységben  maradt,  s  a  tanuló,  hogy  isko- 
lai pályáját  folytathassa,  előbb  Pestre,  s  miután  a 
bölcselet  akkor  három  évig  tartó  folyamát  bevégezte, 
1820-ban  Tolna  vármegyébe  költözött,  hogy  mint 
magántanító  keresse  mindennapi  kenyerét. 

Itt  találjuk  őt  1823-ig,  a  mennyiben  a  házi  ne- 
velő terhes  kötelességei  engedek,  a  jog  tanulásával 
elfoglalva  és  csak  éjjeleit  szentelve  a  költészetnek, 
melyhez    mindig   több-több    hivatást    éreze   magában. 

Ez  év  ó'szében  a  fiatal  nevelő',  ki  a  „Szépliteraturai 
Ajándékban"  s  „Aurórában"  megjelent  költeményei 
által  már  figyelmet  gerjesztett,  növendékeivel  Pestre 
ment,  s  általesvén  az  ügyvédi  vizsgálaton,  1825-ben 
mint  Zalán  Futásának  költője  lépett  fel,  ez  első  műve 
által  örök  nevet  teremtve  magának,  s  kijelölve  az 
ösvényt,  melyen  ezentúl  haladni  fog. 

Ki  Zalánt  ir,  az  érzi  hivatását,  s  Vörösmarty  e 
percztől  az  irodalomnak   szentel é  minden    tehetségét. 

A  huszonhárom  év,  mely  ez  időponttól  kezdve 
1848-ig  lefolyt,  ha  Vörösmarty  belső  fejlését  tekintjük 
s  a  munkáknak  hosszú  sorát,  melyekkel  nemzetét 
megajándékozd,  életének  legérdekesebb  korszaka;  de 
ha  e  gazdag  éveknek  külső  eseményeit  keressük,  alig 
találunk  valamit,  mit  különösebben  kiemelhetnénk. 
Igaz,  az  ismeretlen  ifjú,  ki  egykor  csak  barátjainak 
buzdításában  keresé  vigasztalását,  most  a  nemzet  jobb- 
jainak tiszteletét  vítta  ki  magának.  Azon  kevesek 
helyett,  kik  a  kezdő  irót  figyelmökre  méltaták,  min- 
dig tágabb  kört  láta  maga  körűi,  mely  énekeitől  lel- 
kesült. Mit  egykor  csak  egy  szép  álomnak  tartott, 
mit  legboldogabb  pillanataiban  is  csak  a  távol  jövő- 
től várt:  a  dicsőséget,  elérte  még  férfi  korában,  s 
mindehhez  az  igazságos  végezet  neki  megadta  azt, 
mi  nélkül  az  övéhez  hasonló  szív  kielégítve  nem 
érezheti  magát,  egy  nemes  nő  s  kedves  gyermekek 
szeretetét;  de  külső  helyzetében  alig  találunk  válto- 
zást, és  az,  kit  első  költőjéül  ismert  a  nemzet,  mint  az 
ismeretlen  ifjú,  egyaránt  szűk  körülmények  közt  élt,  s 
fáradsággal  keresé  mindennapi  kenyerét,  másoktól 
csak  az  által  különbözve ,  hogy  munkásságával  hal- 
hatatlan műveket  alkotott. 

Ne  várják  tehát  tőlem  hogy,  mi  ily  alkalomnál 
szokás,  a  dicsőült  életének  egyes  eseményeit  mondjam 

el.  Egyike  azoknak  ö,  kik  létöket  egy  nagy  czél- 
nak  szentelvén,  munkásságuknak  nyomait  nem  a  ház- 
ban, melyet  családjuknak  építettek,  a  mezőben,  me- 
lyet szereztek ,  a  személyes  barátok  és  lekötelezettek 
számában  hagyták  magok  után:  Vörösmarty  jellemét 
csak  műveiből,  életének  történetét  csak  irodalmunk- 
ból ismerhetjük. 

H^  irodalmunk  jelen  állását  elfogultság  nélkül 
tekintjük,  el  kell  ismernünk,  hogy  a  kifejlődésnek 
azon  pontjától,  melyet  az  európai  műveltség  élén  álló 
egyes  nemzetek  elértek,  még  távol  vagyunk. 

A  nyugati  polgárisodás  határszéleire  állítva,  a 
magyar  nemzet  múltja,  századokon  át  egy  hosszú 
küzdelem  vala,  s  nincs  mit  bámulni,  ha  a  tudomá- 
nyosság mezején  csak  azon  érdemet  szerezheté  magá- 
nak, hogy  résen  állva,  a  szerencsésebb  népeket,  me- 
lyek azokat  mívelék,  erős  karjával  megoltalmazta. 

Ebbeli  hátramaradásunkat  akár  magunk  akár 
mások  előtt  eltagadni  nincsen  okunk;  ismerjük,  s  pi- 
rulás nélkül  felhozhatjuk  annak  kútfejét,  s  e  nemzet 
évek  óta  tisztán  látja  ebbeli  helyzetét. 

De  ha  jelen  viszonyainkat  nem  azon  nemzetek 
irodalmához  mérjük,  melyek  e  pályán  már  százado- 
kig haladhattak,  s  ha  nem  a  végső  czélt,  mely  felé 
törekednünk  kell,  hanem  a  pontot  tartjuk  szemünk 
előtt,  honnan  kiindultunk,  vajon  ha  a  magyar  iro- 
dalom jelen  állását  ahhoz  mérjük,  melyet  az  harmincz 
évvel  ezelőtt  elfoglalt,  nincs-e  okunk  némi  megelé- 
gedésre ? 

Hányan  vannak  csak  e  gyülekezetben  is,  kik 
azon  korszakra  tisztán  visszaemlékeznek,  midőn  egy 
magyar  könyvnek  megjelenése  még  esemény  volt; 
midőn  Berzsenyi,  Kazinczy,  Kisfaludy  művei  a  nyom- 

tatási  költségek  miatt  csak  nagy  nehézséggel  láthat- 
tak világot. 

Elfelejtettük-e  az  időt,  mikor  a  magyar  színészet 
korcsmákban  s  faluszínekben  tengette  nyomorult  lé- 
tét, s  ha  néha  városainkban  megjelent,  a  nagy  több- 
ségnél legfelebb  azon  részvétre  számithatott,  mely- 
lyel  minden  szokatlan  fogadtatik;  mikor  a  magyar 
költészet  és  szépirodalom  egy  évi  termékei  egy  zseb- 
könyvbe befértek,  s  tudományos  irodalmunk  egy 
folyóiraton  kivül  évenként  néhány  elemi  iskola- 
könyvre szorítkozott  ? 

Elegen  vannak  közöttünk,  kik  midőn  az  irodalmi 
pályán  felléptek,  azt  még  úgy  találták. 

S  ha  ezen  állapotot  a  jelennel  összehasonlítjuk  5 
ha  a  műveket  tekintjük,  melyekkel  nemzeti  költésze- 
tünk azóta  meggazdagodott,  s  melyek  közöl  nem 
hiányoznak  olyanok,  miket  bátran  más  nemzetek  re- 
mekművei mellé  állíthatunk;  ha  a  tudományra  for- 
dítjuk figyelmünket,  melynek  minden  ágában  élénk 
tevékenységet  veszünk  észre ;  ha  végre  meggondoljuk, 
hogy  minden  haladásnak  feltételét  —  nyelvet  birunk, 
mely  a  tudományok  több  ágaiban  a  legmagasabb 
eszmék  s  ismeretek  közlésére  már  is  kész  eszköz ,  a 
nélkül,  hogy  haladása  által  a  nép  előtt  érthetlenné 
vált  volna: 

Ha  mindezt  meggondoljuk,  azon  öntudattal  te- 
kinthetünk körül,  hogy  az  utolsó  harmincz  év  reánk 
eö7  °ty  haladás  korszaka  volt,  minőt  más  nemzetek 
irodalmi  történetében  alig  találunk;  s  hogy  ezen  ha- 
ladást nem  különösen  kedvező  körülményeknek,  ha- 
nem csak  egyes  hazafiak  buzgóságának  s  a  nemzet 
kitartásának  köszönhetj  ük. 

Nem  azért  említem  e  haladást,  hogy  azon  czélt 
elfelejtessem,  mely  felé  törekednünk  kell. 

Való  állapotjaink  öntudata,  s  a  nemes  bátorság, 
melylyel  e  hon  legnemesebb  fiai  hátramaradásunkat 
kimondották:  ennek  köszönhetjük  haladásunkat,  s 
e  haladást  semmi  sem  szakaszthatná  inkább  félbe, 
mint  ha  való  állásunk  iránt  tisztában  nem  volnánk 
maorinkkal. 

De  épen  mert  nem  ámítjuk  magunkat,  mert  a 
nagy  feladat,  mely  még  megoldva  nincs,  tisztán  áll 
előttünk,  jó,  ha  néha  a  pályának  azon  részére  tekin- 
tünk vissza,  mely  megettünk  fekszik,  hogy  azon  ered- 
mények által,  melyekhez  sokkal  súlyosabb  körülmé- 
nyek között  jutottunk,  új  törekvésre  bátorodjunk, 
hogy  hitünk  s  reményünkben  megerősödve,  azon  ön- 
bizalmat ne  veszítsük  el,  mely  nélkül  nagyot  véghez 
vinni  nem  lehet. 

S  vajon  Vörösmarty  érdemeit  méltányolhatjuk-e 
kellőképen,  ha  irodalmunk  állását,  midőn  ő  e  pályára 
lépett,  a  mostanival  nem  hasonlítjuk  össze? 

Nem  ő  egymaga  az,  ki  iránt  hálával  tartozunk. 

Kazinczy,  Kölcsey,  Berzsenyi,  a  Kisfaludyak, 
s  kivülök  még  hány,  ki  rég  sírjában  fekszik  5  Sze- 
mere Pál,  kit  fájdalommal  nélkülözök  körünkben  s 
mellette  többen,  kiket  csak  azért  nem  nevezek  meg, 
hogy  szerénységöket  ne  sértsem,  de  kiket,  míg  e 
határok  között  édes  anyanyelvünk  zeng,  az  utó- 
kor felejteni  nem  fog  —  nagy  érdemeket  szereztek 
magoknak. 

Valamint  a  nemzeti  nyelv,  úgy  egy  valóban 
nemzeti  irodalom  soha  egyeseknek  műve  nem  lehet; 
amaz  az  egész  nép  eszmekincseiből,  s  gondolkozása 
módjából  alakúi,  ez  egész  ivadékok  életnézeteit  s  érzel- 
meit foglalja  magában;  de  ha  azokat  akarjuk  dicsői- 
teni,  kiknek  irodalmunk  sebes  haladására  s  az  irányra, 
melyet  az  kifejlődésében  követett,  legnagyszerűbb  be- 

folyásuk    volt,    Kazinczy   Ferencz    után  Vörösmarty 
az,  kit  a  koszorú  illet. 

Sőt,  ha  amannak  érdeme  nagyobb,  mert  nyel- 
vünk átalakítását  neki  köszönjük:  a  befolyás,  melyet 
Vörösmarty  az  irodalomra  s  nemzetre  gyakorolt,  talán 
még-  hatalmasabb. 

Hatalmasabb  azért,  mert  e  nemzetnek  előtte  na- 
gyobb költője  nem  volt. 

Elsoroljam-e  egyes  munkáit?  Szóljak-e  Zalánról, 
e  műről,  mely  az  eposzról  felállított  elméletnek  talán 
nem  egészen  felel  meg,  melynek  egyes  hiányait  nem 
tagadom,  de  mely  mégis  századunk  egyetlen  hős- 
költeménye; mert  valamint  alkotását  nem  a  régiek 
utánzásának,  hanem  a  költő  lelkesedésének  köszöni, 
úgy  nem  a  művészetben  gyönyörködő  kevesek  bá- 
mulatát vívta  ki  magának,  de  egy  nemzetet  lelkesített. 

Szóljak-e  Egerről  páratlan  varázsával,  szóljak-e 
Cserhalomról,  melynél  nagyszerűbb  eposzi  mű  keve- 
sebb sorban  talán  még  nem  Íratott,  és  a  költészet 
ezen  neméhez  tartozó  egyéb  műveiről,  melyeknek 
egyes  szépségei  bámulatra  ragadnak,  s  melyeket  csak 
azért  említünk  ritkábban,  mert  a  mit  a  költő  élete 
legszebb  perczeiben  alkotott,  azt  később  már  ő  maga 
sem  múlhatta  felül. 

Vagy   lyrai   dolgozatait    említsem-e    egyenként? 

Az  egyszerű  daltól,  melyben  a  költő  legbensőbb 
érzéseit  oly  természetesen  mondja  ki,  hogy  a  mű- 
vészetet csak  azon  harmonicus  érzésből  veszszük  észre, 
melyet  az  oly  egyszerű  szavak  magok  után  hagy- 
nak, a  balladáig,  mely  csaknem  az  eposzt  közelíti 
meg;  az  elegiától  a  bordalig,  az  igénytelen  népdaltól 
a  reflectáló  költeményig,  van-e  a  lyrai  költészetnek 
egy  neme,  melyre  Vörösmarty  munkáiból  példányo- 
kat nem  hozhatnánk  fel? 

Van-e  költő,  ki,  midőn  saját  érzelmeit  mondja 
ki,  mélyebb  és  bensőbb,  s  ki,  ha  nemzetéhez  fordul, 
férfiasabb  és  nemesebb  hangokat  talál? 

Van-e,  ki  azon  akadályokat,  melyeket  a  ver- 
selés főkép  ifjú  irodalomban  a  költőnek  elébe  gördít, 
tökéletesebben  legyőzte,  vagy  annyi  formában  oly 
remek  műveket  alkotott? 

E  teremben  nincs  talán  senki,  kinek,  midőn 
Vörösmarty  lyrai  munkáiról  szólok,  egy  vagy  más 
ne  jutna  eszébe,  melyet  valamennyinél  nagyobbra 
becsül  s  mely  saját  kifejlődésére,  sőt  talán  egész  éle- 
tére elhatározó  befolyást  gyakorlott.  S  mily  hatást 
gyakoroltak  epigrammjai,  melyek  közöl  többek  a 
görög  anthologia  díszére  válnának? 

S  ha  őt  mint  drámaírót  a  lyrai  költővel  egy 
sorba  nem  állíthatjuk,  senki  sem  fogja  tagadni,  hogy 
Vörösmarty  e  nemben  is,  ha  nem  tökéletes  egészt, 
legalább  kitűnő  részleteket  alkotott,  s  azon  hatás 
által,  melyet  drámai  nyelvünkre  gyakorolt,  egy  jövő 
magasabb  kifejlődésnek  útját  készíté  elő. 

Ennyi  s  ily  művek  Vörösmartyt  bármily  nem- 
zet első  költői  közé  emelnék,  de  működését  saját 
irodalmunkra  még  becsesebbé  teszi  az,  hogy  ő  volt 
az  első,  ki  tisztán  irodalmi  munkásság  által  e  nemzet 
érzelmeire  s  gondolkozására  befolyást  gyakorolt. 

Vörösmarty  nem  csak  a  művelt  osztályok  köl- 
tője, ő  az  öszves  nemzeté.  A  gyengéd  nő  s  a  férfi, 
az  ifjú,  ki  reménydásan  az  életbe  lép,  s  az  agg,  kit 
számos  csalódások  elkeserítettek,  műveiben  egyaránt 
megtalálják  saját  érzelmeiknek  legszebb  kifejezését,  s 
vannak  költeményei,  melyeket  a  történethez  számít- 
hatunk, oly  nagyszerű  azon  hatás,  melylyel  a  nem- 
zet kifejlődésére  voltak. 

Vörösmarty  az  első  magyar  költő,  kit  a  szó 
legszebb  értelmében  népszerűnek  mondhatunk;  s  egy- 
szersmind egyike  azon  keveseknek,  kiknél  a  népsze- 
rűség, mint  saját  munkásságokra,  úgy  az  öszves  iro- 
dalomra csak  jótékony  hatást  gyakorolt,  s  a  népnek, 
mely  azt  adá,  s  az  Írónak,  ki  azt  élvezé,  egyaránt 
dicsőségére  válik. 

Mert  ha  valaha  volt  író,  ki  magas  feladását, 
ki  a  roppant  felelet  terhét,  melyet  az,  ki  szavait 
egy  egész  nemzethez  ,  intézi,  magára  vállal,  tisztán 
fogta  fel;  ha  volt,  ki  belátta,  hogy  a  költészet,  mely 
nem  anyagi  érzékeinkhez,  hanem  a  lélekhez  fordul, 
feladását  csak  az  által  tölti  be,  hogy  nem  csak  az 
anyagi,  de  az  erkölcsi  szépnek  képeit  tünteti  fel;  ha 
volt  iró,  kinek  műveinél  eszünkbe  jut,  hogy  a  köl- 
tészet nem  egyéb,  mint  a  szépnek  érzete  egy  nemes 
kebelben :  akkor  Vörösmarty  az. 

Tekintsünk  végig  irodalmi  pályáján,  s  nem  fo- 
gunk találni  semmit,  miről  még  a  kajánság  és  rósz 
akarat  is  mondhatná :  ezt  ö  csak  azért  irta,  hogy 
népszerűvé  váljék. 

Fájdalmas  érzés  tölti  el  szivünket,  midőn  a  nem- 
zet legnagyobb  költőjét  éveken  át  egy  folyóirat  me- 
chanikai gondjaival  látjuk  terhelve;  elszomorodunk, 
midó'n  legeredetiebb  irónk  fordításokkal  foglalkozik 
szükségből;  s  midó'n  eszünkbe  jut,  hogy  ó',  kinek 
művei  által  anyai  nyelvünk  legmagasabb  szépségei- 
nek öntudatához  jutottunk,  élete  legszebb  korszakának 
egy  részét  arra  volt  kénytelen  vesztegetni,  hogy 
szótárakat  és  kezdó'k  számára  rövid  nyelvtanokat 
készítsen. 

Nehéz  éveket  hozhatunk  fel,  melyekben  a  láng- 
ész, hogy  férfias  függetlenségét  fentartsa,  az  irodalmi 
napszámos  munkáira  kényszeríttetett;    de    oly    pilla- 

natot,  midőn  Istennek  legszebb  adományát,  a  költői 
tehetséget  s  a  lángésznek  hatalmát  arra  használta 
volna,  hogy  népszerűséget  vadászva  vagy  a  hatal- 
masok kegyeit  keresve  saját  anyagi  jólétéről  gondos- 
kodjék,  Vörösmarty  életében  nem  találunk. 

Előtte  az  anyagi  jólét  ösvénye  nyitva  állt.  Ha 
nem  a  tökéletest,  de  a  jövedelmezőt  keresi,  ha  nem 
magas  feladását  hanem  kényelmét  tartja  szeme  előtt: 
ő,  kit  e  nemzet  annyi  évig  első  Írójának  tartott,  az 
élet  nélkülözéseit  nem  ismerte  volna.  Szava  oly  te- 
kintélylyel  birt,  hogy  részéről  talán  csak  egy  kis 
engedékenység  kivántatott  volna,  hogy  egyes  pártok 
által  felkarolva  oly  állást  vívjon  ki  magának,  melyért 
mások  minden  áldozatra  készek;  de  a  művészet,  mely- 
nek élt,  szentebb  volt  előtte,  semhogy  azt  a  tömeg 
múlékony  Ízlésének  s  mulatási  viszketegének  felál- 
dozná :  tudta :  I  a  költészet  feladása  nem  az,  hogy 
egyes  pártoknak  szövétnekül  szolgáljon,  hanem  az, 
hogy  mint  a  zajgó  tenger  fölött  a  világtorony,  tiszta 
fényével  azoknak,  kik  különböző  utón  egy  czél  felé? 
törekszenek,  irányul  szolgáljon. 

^A^sors  azon  adományai,  melyeket  csak  lehajolva 
szedhetett  volna  fel,  reá  nézve  nem  léteztek.  0  sze- 
gény maradt,  nem  cserélve  fel  tiszta  nevét  arany- 
halmokért,  s  tudva,  hogy  a  babért  csak  az  hordja 
biztosan  halántékai  körűi,  ki  emelt  fővel  megy  végig 
életéiig  Nem  mert  a  sokaság  színvonalára  leereszke- 
dett, hanem  mert  azt  magához  felemelni  birta;  nem 
azért,  mert  a  hatalmasok  hiúságának  vagy  a  tömeg 
előítéleteinek  hízelgett,  mert  a  divatnak  hódolt,  s 
meggyőződését  a  pillanat  érdekeinek  feláldozta;  ha- 
nem mert  azon  eszmékért  lelkesült,  azon  érzelmek- 
hez szólt,  melyek  az  összes  nemzet  eszméi  s  érzelmei 
valának:   ezért  említtetett  neve  egyenlő   lelkesedéssel 

a  felsőbb  osztályok  termeiben,  s  a  nép  szalmaföde- 
lei alatt. 

Nem  csak  a  művészet  kastaliai  forrása,  hanem 
azon  honszeretet,  mely  nemzetünk  történetén  egy 
hatalmas  folyóként  mindent  termékenyítve  átvonul, 
melyhez  e  hazában  minden  összefoly,  melyből  egye- 
sek s  egész  ivadékok  egy  ezredéven  át  lelkesedésöket 
merítek:  ez  tévé  Vörösmartyt  költó'vé,  népszerűségé- 
nek titka  ebben  fekszik. 

A  művészi  forma,  midőn  oly  eszméket  s  érzel- 
meket fejezett  ki,  melyek  milliók  szivében  éltek,  tár- 
gya által  népiessé  vált,  s  ennek  tulajdoníthatjuk,  hogy 
azon  nagy  változtisoknak  daczára,  melyeken  nyel- 
vünk az  utolsó  időben  keresztülment,  az  irodalom  és 
a  nép  nyelve  között  különbség  létezik  ugyan,  de 
nem  oly  válaszfal,  mely  mind  az  irodalom  mind  a 
nemzet  kifejlődésére  károsan  hatna. 

Ennek  tulajdoníthatjuk,  hogy  Vörösmarty  nép- 
szerűsége ennyi  változások  között  épségben  maradt, 
csak  annyiban  módosulva,  hogy  mi  elébb  népszerű- 
ség vala,   később  dicsőséggé  vált. 

Ha  van  iró,  ki  mind  korának  mind  nemzetének 
/legnemesebb  irányait  képviselve  egy  nemzet  költő- 
jének nevét  megérdemlé:  Vörösmarty  az,  s  ezen  ön- 
tudat volt  életének  legszebb  jutalma,  s  a  támasz, 
mely  a  férfiút  még  akkor  is  fentartá,  midőn  minden 
egyéb,  mire  jövőjét  építette,  romokba  dőlt. 

Az  1848-ik  év  nagy  eseményei  kiragadták  őt  is 
szokott  munkásságából,  s  midőn  a  roppant  vész,  mely 
által  a  költő  a  közélet  örömtelen  mezejére  sodorta- 
tott, elvonult,  s  ő  is  előbbi  körébe  visszatért,  feldúlva 
találta  azt. 

Azon  időszak ,  mely  nagy  forradalmakra  köz- 
vetlenül   következik,    nem    kedvező  az  irodalomra,    s 

a  testi  s  lelki  szenvedések,    melyeken  keresztülmenti 
egy  rövid  év  alatt  megtörték  erejét. 

Erzé,  hogy  a  dicső  pálya  végéhez  ért,  s  a  ma 
gányba  vonult  vissza,  azon  vidéket  választva  csendes 
lakhelyéül,  hol  legalább  gyermekéveinek  boldog  cm 
lékeit  találta  fel  ismét. 

A  hazát,  melyben  a  nagy  költő  végső  éveit 
tölte,  attól,  melyben  egykor  bölcsője  állt,  csak  kis 
távolság  választja  el.  Mennyi  idő  folyt  el,  mióta  mint 
gyermek  e  mezőkön  örömzajongva  átfutott;  mennyi 
történt,  mióta  e  határt  apja  halála  után  vérző  szívvel, 
de  a  nemes  feltételek,  a  nagyszerű  remények  gazdag- 
kincsével  elhagyá  ? 

A  tó,  melynek  nádas  partjain  az  ifjú  egykor 
ábrándozott,  most  is  az  égnek  képét  viseli  csendes 
tükörén;  a  halmok,  melyek  azt  körözék,  ott  állanak 
a  régi  helyen,  s  felettök  erdős  hegyek  emelik  zöld 
oi-maikat,  mint  évek  előtt.  —  S  azóta  mennyi  vál- 
tozott, mennyi  veszett  el! 

S  mégis,  ha  a  múltra  visszatekint,  nem  mond- 
hatja-e magának,  hogy  reményeinek  egy  része  mégisí 
teljesült,  s  hogy  ha  sokban,  legalább  magában  nemj 
csalódott ! 

Szegényen,  mint  az  életbe  lépett,  úgy  tért  visszal 
gyermekségének  lakhelyére;  de  tar  homlokát  most' 
babér  fűzé  körül. 

Nem  érte  el  azt,  mit  egyik  legszebb  költeni ényé- 
ben  élete  feladásának  mond: 

„ a  nemzetet 

a  szellein-harczok   tiszta  sugaránál 
olyan  magasra  tenni,  mint  lehet!" 

de  ha  múltjának  emlékei  között  a  halhatatlan  sorok 
jutottak  eszébe,  melyekkel  Zalánját  kezdé,  nem  mond- 
hatta-e   magának,    hogy    a    tehetetlen    kor,    melyben 

azon  kételylyel  fogott  lantjához,    vajon  ha  hazájáról 

! énekel,  hallgatnak-e  szavára?  távol  fekszik  megette, 
s  hogy  azon  szellemi  haladásnak,  melyet  a  nemzet 
korunkban  tett,  ő  nem  csak  tanúja,  de  egyik  fő  esz- 
közlője volt? 

S  ez  az,  mi  őt  életének  e  leo-nehezebb  korsza- 
kában  fentartá,  mi  a  nehéz  küzdelmeken  átment  fér- 
fiút elcsüggedni  nem  engedte. 

Megfosztva  mindentől,  miben  mások  fáradalmaik 
jutalmát  keresik,  magányban  és  szegénységben,  mi- 
dőn a  jelen  naponként  setétebbé  vált,  egy  szebb  múlt- 
nak emlékeiben  keresé  vigasztalását,'  s  ha  szíve  néha 
pillanatokra  elkeseredett,  előtte  megnyugtatva  állt  a 
jövő,  mely,  ha  későn  is,  minden  becsületes  törekvés- 
nek meghozza  jutalmát. 

Erzé,  hogy  a  ez  élt,  mely  után  sóvárgott  s  mely- 
ért küzdött,  nem  érte  el  5  de  hogy  e  czél  végre  el 
fog  éretni,  hogy  e  nemzet  annyi  küzdelmek  után 
végre  nyugalmát  fel  fogja  találni,  míveltségben  és 
szellemi  nagyságban  azon  állásra  emelkedve,  melyet 
a  harczi  dicsőség  mezején  már  ezelőtt  századokkal 
elfoglalt:  —  e  reményt,  mely  nagyobb  vala,  mint 
hogy  egy  rövid  emberélet  alatt  teljesülhessen,  de 
melyet  épen  azért  egy  rövid  emberélet  alatt  egészen 
nem  is  lehet  elveszteni  —  e  reményt  ő  magával 
vitte  sírjába. 

S  midőn  sírjánál  állva  láttuk  az  ezreket,  kik 
a  „Szózat"-nak  dalnokát  nyughelyére  kisérék;  midőn 
a  részvétet  tapasztaltuk,  mely  a  hazában  azon  férfiú 
családja  iránt  nyilatkozott,  ki  dicsőségét  tisztán  szel- 
lemi munkásság  által  szerezte  meg:  akkor  meggyő- 
ződtünk mi  is,  hogy  a  dicső  férfiú  nem  csalódott 
reményében. 

A  haza,  melyben  a  költő,  csak  ha  nemes  érzel- 
mekhez fordul,  számithat  viszhangra;  a  nemzet,  mely 
a  szellemi  hatalmat  felfogni  s  méltányolni  képes,  de 
előtte  csak  akkor  hajol  meg,  mikor  az  férfias  erények- 
kel párosul,  és  csak  annak  fejére  teszi  le  a  költői 
babért,  kit  a  polgári  koszorú  is  megilletne:  ily  nem- 
zet méltó  arra,  hogy  érte  a  legjobbak  fáradjanak,  s 
bízva  jövőjében  éltöket  neki  szenteljék. 

Mert  a  világtörténet  lapjain,  melyekre  az  emberi 
nem  küzdelmei  feljegyezve  állanak,  azon  vigasztaló 
tanulságot  találjuk :  hogy  a  föld  népei,  mint  az  érezek, 
azon  arányban  állnak  ellent  az  idő  emésztő  hatal- 
mának, a  melyben  több  nemesebb  elemet  foglalnak 
magokban. 

Elmondatott 
.  t.    akadémia    által   rendezett  Kazinczy- ünnepélyen 
oct.    27-én    1  S5q. 


ÍVLinden  nemzet,  mely  e  névre  érdemes,  tiszte- 
letben tartja  azon  férfiait,  kik  tevékenységüknek  ma- 
gasabb czélokat  tűzve  ki,  akár  a  közélet,  akár  a  tu- 
domány vagy  művészet  körében  kitűnő  érdemeket 
szereztek  magoknak,  s  ünnepnek  tekinti  a  napot, 
melyet  valamely  dicső  fia  emlékéiiek  szentelhet.  Es 
méltán;  nem  csak  azért,  mert  kitűnő  férfiaknak  való 
jutalma  csak  az  lehet,  ha  nevök-  s  tetteiknek  emléke 
tiszteletben  tartatik,  de  azért  is,  mert  a  megérdemlett 
borostyán,  melyet  a  nemzet  dicső  gyermekeinek  szob- 
raira tesz,  egyszersmind  reményág,  mely  arra  em- 
lékeztet, hogy  valamint  a  hatalmas  cser  után  annak 
legalább  sarjadékai  maradnak,  úgy  oly  haza,  mely 
valóban  nagy  férfiakat  nevelt,  később  is  fel  fogja 
találni  polgárai  között  azokat,  kik  a  jövő  vészeivel 
szembe  szálljanak. 

Ily  ünnepet  ülliuik  mi  ma,  midőn  Kazinczy 
Ferencz  születése  századik  évnapján  összegyűlve, 
azon  férfiúnak  emlékét  tiszteljük  meg,  kinek  nyelvünk 
s  irodalmunk  újabb  kifejlődését  köszöni,  ki  ezt  csak- 
nem félszázadig  irányadólag  vezeté,  s  kinek  dicsősé- 
gét nem  e  szobor,  nem  e  gyülekezet,  nem  a  beszéd 
vagy  költemény,  mely  magasztalására  mondatik ,  de 
minden  szó  hirdeti,  mely  e  hazában  magyar  ajkak- 
ról   hangzik;     mert    minden    érzés    vagy     gondolat, 

melyet  kifejezünk,  csak  azon  hatásnak  újabb  bizony- 
sága, melyet  ő  édes  anyai  nyelvünkre  gyakorolt,  s 
ez  az  ok,  melyért  a  magyar  akadémia,  midőn  Ka- 
zinczy születésének  századik  évnapját  megünnepelni 
elhatározá,  nem  csak  az  irodalom  barátait,  de  mind- 
azokat szólítá  fel,  kiknek  nemzetiségünk  szívókon 
fekszik;  mert  nem  egyedül  irodalmi  barátait  vagv 
tanítványait,  hanem  a  nemzetet  illeti  a  kötelesség:, 
hogy  ünnepélyes  módon  tiszteletet  nyilvánítson  azon 
férfiú  iránt,  kiben  újabb  kifejlődésének  egyik  fo  ténye- 
zőjét ismeri  el. 

Ne  is  várják  tehát  tőlem,  tisztelt  hallgatóim, 
hogy  a  dicsó'ültnek  irodalmi  érdemeiről  szóljak :  felet- 
tok  az  idő  rég  kimondotta  Ítéletét,  fentartva  műveit, 
melyek  közöl  sokan  irodalmunk  egyes  ágainak  mind 
máig  legszebb  virágai;  ne  kívánják,  hogv  munkás 
életének  képét  adjam  elő. 

Ez  a  történeté,  mely  most,  midőn  nagy  része 
azoknak,  kik  vele  működtek,  sírjaikban  fekszenek, 
tartózkodás  nélkül  elmondhatja  annak  tanulságos,  de 
szomorú  részleteit. 

Miként  a  földnek,  úgy  az  emberi  létnek  legma- 
gasabb pontjai  csak  nehéz  ösvényeken  érethetnek  el, 
s  a  kegyes  gondviselés,  mely  Kazinczyt  e  pontok 
egyikére  vezette ,  nem  menté  fel  őt  e  közös  vég- 
zetünktől. 

Hosszú  élete  hosszú  küzdés  vala,  melynek  nagy- 
szerű eredményei  nagy  fáradságok,  gyötrő  nélkülö- 
zések és   lelki   fájdalmak   árán  vásároltattak. 

De  vajon  előszámláljam-e  azokat?  hogy  most, 
midőn  harmincz  évvel  halála  után  azért  gyűltünk 
össze,  hogy  érdemeinek  méltó  jutalmául  egy  egész 
nemzet  háláját  mondjuk  ki,  azon  egyes  csalódásokra 
emlékezzünk,  azon  apró  küzdelmekre  s  névtelen  aka- 

dályokra,  melyek  öt,  mint  a  vándort  az  erdő  kúszó 
növényei  nemes  törekvései  között ,  a  legnagyobb 
akadályoknál  inkább  kifárasztották.  Vagy  vádakat 
emeljek-e?  minőkre  az  ő,  mint  minden  kitűnő  ember 
élete  alkalmat  ád,  hogy  elkeseredést  gerjeszszek  azok 
ellen ,  kik  irányában  igazságtalanok  voltak ,  és  saj- 
nálkozást ő  iránta!  Ki,  mint  Kazinczy,  egy  magas 
czélnak  szentelve  tehetségeit,  azon  meggy őződéssel 
szállt  sírjába,  hogy  feladásának  eleget  tett,  s  kinek 
születését  egy  század  után  hálaadó  nemzete  ünnepli 
meg:  az  bármily  nehézségekkel  küzdött  életében, 
sajnálkozásnak  tárgya  nem  lehet;  s  miként  a  zöld  ba- 
bér homloka  mély  redőit,  úgy  az  örök  dicsőség, 
mely  nevét  körülsugározza,  elfedi  előttünk  a  méltó 
fájdalmakat,  melyeknek  árán  az  vásároltatott. 

Nem  csak  Kazinczy  érdemeinek,  de  egy  nagy 
nemzeti  ügy  eddig  kivitt  diadalának  megünneplésére 
gyűltünk  össze,  s  vajon  a  triumphator  ékes  palástja 
alatt  mért  keresnők  a  sebhelyeket,  melyeket  magán 
visel?  minek  hozzuk  fel  a  hosszú  küzdés  egyes  rész- 
leteit, midőn  a  győzelem  oly  gazdag  eredményei 
előttünk  fekszenek,  s  ezen  eredményeknél  egyéb  nem 
kell,  hogy  a  férfiú  érdeme,  kinek  azokat  köszönjük, 
egész  nagyságában  kitűnjék? 

Elete  e  nagy  ügynek  vala  szentelve,  melynek 
előmozdításáért  hosszú  eletén  át  fáradott  s  melyben 
a  sors  és  emberek  csapásai  után  egyedüli  örömét  s 
vigasztalását  találá. 

Története  félszázadnál  tovább  egy  nemzetiségünk 
történetével;  s  ily  férfiúnak  méltó  magasztalása  csak 
az  lehet,  ha  áthatva  nagyszerűségétől  az  ügynek, 
kimutatjuk  a  részt,  mely  annak  előmozdításában  őt 
illeti,  és  kimutatjuk  az  eredményeket,  melyeket  neki 
köszönünk,    hogy,    midőn   életére  visszatekintünk,    a 

hála  mellett,  melylyel  iránta  tartozunk,  keblünket 
ugyanazon  érzés  lelkesítse,  mely  őt  vezeté,  s  vissza- 
térve házi  köreinkbe  ne  csak  dicsőségének  emléke- 
zetét, de  azon  erőt  vigyük  magunkkal,  mely  őt 
dicsővé  tette. 

Csak  ez  lehet  tárgya  beszédemnek.  S  ha  mélyen 
éreztem  elégtelenségemet,  midőn  az  akadémia  meg- 
bízott, hogy  ez  alkalommal  szónoka  legyek,  egy 
volt  a  mi  bátorított ,  s  ez  azon  meggyőződés ,  hogy 
oly  férfiúról  kell  szólanom,  kinek,  mint  az  aranynak, 
a  művész  szebbítő  kezére  szüksége  nincs,  hogy  bel- 
becse megismertessék,  s  oly  tárgyról,  melynél  a 
gyenge  szózat  is  e  hazában  nem  marad  viszhang 
nélkül. 


Az  emberiség  újabb  történetében  nincsen  kor- 
szak, mely  akár  az  emberek  gondolkozásmódjában 
történt  átalakulást  tekintsük,  akár  ezen  átalakulásnak 
minden  viszonyokra  kiterjedő  következéseit,  a  jelenre 
nagyobb  befolyást  gyakorolt  volna,  mint  a  XVIII-dik 
század. 

Ha  benne  egyesek  egy  szebb  jövőnek  hajnalát 
üdvözlik,  mely  után  világosság  lett  a  föld  felett,  s 
az  emberiség  előbb  nem  is  sejdített  nagyságra  emel- 
kedett; mások  csak  a  romokat  látva,  melyek  nélkül 
nagyobb  kifejlődés  nem  történhetik,  átkot  mondanak 
a  szerencsétlen  század  felett,  mely  a  mi  a  múltban 
szép  és  nagyszerű  vala,  lerontva,  felvilágosodását  csak 
azért  adá,  hogy  a  pusztítást,  melyet  maga  után  ha- 
gyott, tisztábban  lássuk. 

És  csakugyan,  ha  a  XVIII-dik  század  eredményeit 
felületesen  tekintjük,   úgy  látszik,   mintha  még  azok 

is,  melyeknek  jótékonysága,  kétségbevonhatatlan,  csak 
nee-ativ  természetűek  lennének. 

o 

Sok  előítéletet  szüntetett  meg-,  sok  iffazságrtalan- 
ságnak  vetett  véget,  sok  bilincseket  tört  le,  de  a  nél- 
kül, hogy  az  előítéletek  helyébe  a  jognak  uralmát 
állitani,  s  azokat,  a  kiknek  bilincseit  leveré,  valóban 
szabadokká  tenni  tudta  volna;  s  ha  az  árt  tekintjük, 
melyen  e  jótétemények  vásároltattak,  ha  eszünkbe 
jut,  a  terhes  lánczokkal  együtt  mennyi  szent  kötelék 
szakíttatott  ketté:  valóban  nincs  ok  bámulnunk,  ha 
sokan  e  században  csak  azon  fényes,  de  az  emberi- 
ségre gyászos  korszaknak  ismétlését  látják,  melyben 
az  ó  világ  vallása  szinte  gúny  tárgyává  vált,  régi 
intézvényei  szinte  felforgattattak,  s  a  régi  erkölcsök 
helyébe  csak  anyagi  élvezetek  után  sóvárgó  kosmo- 
politismus  lépett:  hogy  miután  a  kiváltságok  romjain 
a  szabadságnak  s  egyenlőségnek  diadala  egy  pillanatra 
kikiáltatott,  a  felvilágosodására  büszke  ivadék,  a  nagy 
Caesar  bámulatos  tettei  és  a  művészetet  s  felvilágo- 
sodást pártoló  békés  utódának  még  bámulatosabb 
ügyessége  által  egy  ezredévi  szolgaságra,  s  mihez  a 
szolgaság  mindig  vezet,  egy  ezredévi  barbárságra, 
készíttessék  elő. 

De  ha  a  XVlII-dik  század  felületesen  tekintve,  a 
kétely  s  tagadás  századának  látszik  is,  mely  közvet- 
lenül csak  általános  bizonytalansághoz  s  az  anyagi 
erőszaknak  a  jog  feletti  uralmához  vezetett:  ha  mé- 
lyebben tekintünk,  azon  meggyőződéshez  jutunk, 
hogy  e  korszak  positiv  eredményekkel  is  birt,  s  a 
romok  felett,  melyeket  okozott,  egy  új,  nagyszerű 
kifejlődésnek  alapját  rakta  le;  hasonló  a  fergeteghez, 
mely  mialatt  az  erdőn  rombolva  áttör,  észrevétlenül 
egy    új    virúlásnak   magvait    hinti    el ,    s    a    pusztítás 

helyett,  melyet  látszólag  okozott,  termékenységet  hagy 
maga  után. 

Mert  a  XVIII-dik  század  az,  melyben  a  nemze- 
tiségi ösztön  eszmévé  alakúit,  s  habár  a  nagy 
zaj  között,  melylyel  akkor  az  uralkodó  elvek  meg- 
támadtattak, azon  szerény  férfiak  nemes  buzgósága  fi- 
gyelemre nem  méltattatott  is,  kik  a  Belttol  az  Adriáig 
saját  nemzeti  irodalmuk  fölélesztésén  fáradtak;  s  ha- 
bár még  századunk  kezdetén  senki  azon  befolyást 
nem  gyanította ,  melyet  ez  akkor  tisztán  irodalmi- 
nak látszott  törekvés  már  is  gyakorolt:  jelenleg  nincs 
senki  többé,  ki  tapasztalva  azon  sebességet,  melylyel 
ezen  eszme  terjed  s  a  félelmet  s  reményeket,  melye- 
ket gerjeszt,  nem  látná  át,  hogy  a  nemzetiségi  eszme 
azok  közé  tartozik,  melyek  az  összes  emberiség  által 
hosszabb  ideig  követendő  irány  felett  elhatározó  be- 
folyással birnak. 

Vannak,  kik  a  nemzetiségi  elv  fontosságát  többé 
nem  tagadhatva,  azt  a  szabadság  és  míveló'dés  egy 
áj  veszélyének,  haladásunk  egy  áj  akadályának 
tekintik. 

Fényes  jóslatok  hirdettetnek:  ha  majd  az  irigy- 
ség, gyűlölködés,  uralkodási  vágy,  mely  a  népeket 
most  távol  tartja  egymástól,  megszűnvén,  a  válasz- 
falak e  föld  népei  között  ledőltek,  s  az  egyes  nem 
egy  szűk  országnak,  de  az  egész  emberiségnek  él; 
ha  majd  a  nyelvek  különfélesége  a  tudományok  kö- 
rében a  közös  mimkálódást  nem  akadályozza  többé, 
s  minden  eszme  azonnal  az  egész  emberiségnek  sa- 
játjává válik;  ha  majd  azon  korlátok  legyőzésére, 
melyeket  a  távolság  s  az  anvagi  természet  haladásunk 
elébe  gördít,  a  világ  minden  népeinek  törekvései 
öszpontosálnak:  mi  állhatna  ellen  az  emberiség  egye- 
sült hatalmának? 

Szépek  s  dicsők  ezen  eszmék,  s  miután  úgy  lát- 
szik az  emberi  természetben  fekszik,  hogy  a  tökély- 
nek képét  távol  múltban  vagy  jövőben  keresse,  s 
arany  őskor  vagy  zavartalan  boldogságu  jövőről  ál- 
modozzék,  nem  csoda,  ha  annyi  küzdelmek  között 
elfáradt  századunk  is  ezt  teszi;  de  a  történet  ellen- 
mond ezen  reményeknek,  bebizonyítván,  miként  épen 
azon  korszakok,  melyek  ezen  eszményképhez  legkö- 
zelebb álltak,  az  emberiségre  nézve  egyszersmind  a 
legnagyobb  szenvedések  s  általános  sülyedés  idősza- 
kai  valának. 

Az  ó  világ  az  összes  emberiségnek  eszméjét  nem 
ismerte;  de  voltak  időszakok  az  ó  világban  is,  melyek 
alatt  a  népeket  egymástól  elválasztó  korlátok  leom- 
lottak, s  a   nemzetiség  háttérbe  szoríttatott. 

így  volt  az,  midőn  Nagy  Sándor  csodálatos  győ- 
zelmei után  megőrülve,  magát  istennek  tartá  s  Ázsia 
népeit  a  görögökkel  egy  egészszé  akarta  összeol- 
vasztani; igy  akkor,  mikor  Róma  uralma  csaknem 
az  egész  ismert  világ  népeire  kiterjedt,  s  mily  ered- 
ménynyel? 

Nagy  Sándorban ,  kit  a  régiség  s  újabbkori 
hízelgői  Ázsia  hel Ionizálójának  neveztek ,  az  elfogu- 
latlan történet  csak  a  kényurat  látja,  ki  Ázsiának 
Hellas  nyelvét,  de  ki  Hellasnak  Ázsia  erkölcseit  adá, 
s  az  akkor  létezett  legnagyobb  míveltségnek  megron- 
tója, az  utána  jött  zsarnokok  előde  s  mintája  volt. 
S  kell-e  szólnom  Rómáról,  a  nagyról,  a  dicsőről, 
mely,  midőn  minden  népeket  rabigába  fíízött,  a  szol- 
gaságot oly  általánossá  tette,  hogy  az  vá^ve  reá,  is 
elterjedett,  s  mely  a  Scipiók  s  Gracchusok  nyelvét 
csak  azért  kényszerítette  rá  alattvalóira,  hogy  az  az 
egész  földön  a  legaljasabb  és  szolgaibb  érzések  ki- 
fejezésének egyediili  közlönye  legyen. 

Nem  szükséges ,  hogy  képzelő  tehetségünkhöz 
folyamodjunk  :  előttünk  tapasztalások  fekszenek  •,  szá- 
zadokat hozhatunk  fel,  melyek  alatt  számtalan  nem- 
zet megfosztva  egyéniségétől,  egy  nagy  egészbe  olva- 
dóit, s  az  egy  görög  nyelv  csaknem  az  összes  tudo- 
mányos közlekedés  egyedüli  eszközévé  vált;  de  ha 
az  eredményeket  keressük,  nem  fogunk  találni  mást, 
mint  politikai  tekintetben  szolgaságot,  az  erkölcsök- 
ben s  jóllétben  sülyedést,  a  tudományokban  az  ale- 
xandriai iskolát,  mely  az  akkori  ismeretek  összes 
kincseit  felhalmozva,  nehéz  terhével  nem  haladhatott 
tovább,  s  azon  epocháknak  egyikét  jelöli,  melyek 
alatt  az  emberi  ész,  hódításainak  közepette,  fáradtan 
megáll,  s  csak  máit  vívmányainak  felszámításában 
gyönyörködik. 

S  ha  a  nemzetiségi  érzés  meg'szüné'se  az  ó-kor- 
ban  csak  azon  eredményekhez  vezetett  —  ha  az 
újabb  időknek  azon  századait,  melyekben  a  közös 
diák  nyelv  az  összes  tudományos  élet  egyedüli  köz- 
lönyéül használtatott,  a  jelennek  tudományos  hala- 
dásaival hasonlítjuk  össze  —  s  a  legrégibb  időktől 
mostanig;  a  világ-történet  minden  szakában  azon  ta- 
pasztalást  találjuk  igazolva,  hogy  az  összes  emberiség 
haladása  mindig  arányban  állt  azon  öntudattal,  mely- 
lyel  az  egyes  népek  saját  nemzetiségökhöz  ragasz- 
kodtak; s  hogy  valamint  a  családi  élet  megbomlása 
az  egyes  nemzetnél,  úgy  a  nemzetiségi  érzet  enyészete 
az  emberiségnél  csak  a  sülyedésnek  volt  előjele  min- 
dig: akkor  csakugyan  azon  nemzetiségi  mozgalom- 
ban, mely  a  múlt  század  lefolyása  alatt  annyi  egy- 
mástól távol  fekvő  országokban  egyszerre  támadott, 
csak  az  isteni  gondviselés  kegyes  működését  fogjuk 
látni,  mely  az  elbizottságában  eltévedt  emberiséget 
azon  egy  ösvényre  vezette  vissza,  melyen  a  haladás 

lehetséges;  s  akkor  el  fogjuk  ismerni,  hogy  ha  a 
jövő  hálával  tartozik  azon  férfiak  iránt,  kik  a  XVIII. 
század  nagy  szellemi  mozgalmainak  élén  álltak,  e 
hála  non  a  gúnyolót  illeti,  ki  kortársait  életök  vi- 
gasztalásaitól  mosolyogva  megfosztá,  nem  a  vakmerő' 
sereget,  mely  mindent  megtámadva,  csak  romokat 
hagyott  maga  után,  hanem  azokat,  kik  e  romok 
felett  taps  és  elismerés  nélkül  csendesen  felállíták 
egy  szebb  jövő  lobogóját,  a  kételyek  közepett  egy 
új  elvet  mondva  ki,  mely  ismét  erős  hit,  mely  nagy- 
szerű remények,  mely  lángoló  szeretetnek  tárgya 
lehet. 

Talán  fölöslegesnek  látszik,  hogy  midőn  tőlem 
Kazinczy  Ferencznek  a  nemzetiség  s  a  hazai  iro- 
dalom körében  szerzett  érdemeinek  méltánylását  vár- 
ják, azon  mozgalmakról  szólok,  melyek  a  XVIIl-dik 
században  Európa  más  nemzeteinél  történtek.  De 
valamint  minden  nagyobb  tünemény  egyes  népek 
életében  csak  azon  összefüggésben  találja  helyes 
magyarázatát,  melyben  az  más  népek,  sőt  az  egész 
emberiség  általános  törekvéseivel  áll:  úgy  azon  nem- 
zeti irányt,  mely  csaknem  egy  század  óta  minden 
törekvéseinket  jellemzi,  csak  akkor  méltányolhatjuk 
egész  fontossága  szerint,  ha  benne  nem  egy  különálló 
jelenséget,  de  azon  általános  világtörténeti  mozzana- 
tok egyikét  látjuk,  melyek  valamint  nem  egyes  ország 
sajátságos  helyzete,  hanem  általános  okok  által  idéz- 
tettek elé,  úgy  az  egyes  népek  körében  csak  akkor 
szűnhetnek  meg,  ha  azon  irány,  melyet  az  egyes 
nép  csak  követ,  általánosan  megváltozik. 

A  magyarnak  egyik  legszebb  tulajdona,  melyet 
tőle  még  azok  sem  tagadnak  meg,  kik  iránta  kevés 
rokonszenvet  mutatnak,  hogy  szilárdan  ragaszkodik 
nemzetiségéhez,     tjgy  látszik,    az  isteni  gond  viselés, 

midőn  e  nemzetet  nehéz  küzdelmekre  teremtette,  a 
hazaszeretet  s  nemzeti  öntudat  nagyobb  mértékével 
ajándékozta  meg  azt,  s  a  százados  küzdelem,  mely- 
ben a  keresztyénség  elleneivel  álltunk,  még  inkább 
megerősité  e  természetes   hajlamunkat. 

Hisz  a  magyarnál  a  nemzetiségnek  eszméje 
századokon  át  egy  volt  a  vallással,  egy  a  szabad- 
sággal, válhatlanúl  összekötve  mindennel,  mi  a  múlt- 
ban dicső,  mi  a  jövőben  kivánatos  vala;  s  természe- 
tes, ha  azon  nép,  mely  nemzeti  léte  fentartásáért 
küzdött  és  áldozott,  ahhoz  szenvedélyesebb  szeretet- 
tel ragaszkodott  másoknál,  kik  e  kincsnek  biztos  bir- 
tokában annak  nagyságát  megismerni  nem  tanulták. 

De  a  szellem,  mely  a  XVII-dik  század  végén, 
s  a  XVIII-diknak  első  felében  Európa  szerte  ural- 
kodott ,  nem  maradt  hatás  nélkül  hazánkra  sem ,  s 
ha  Mária  Terézia  hosszú  uralkodása  végső  éveit  kez- 
detével összehasonlítjuk,  arról  győződünk  meg,  hogy 
e  nemzet,  mely  a  belső  békének  áldásait  soha  előbb, 
ily  hosszú  ideig  nem  élvezé,  nemzetiségére  nézve 
soha  több  kárt  nem  szenvedett,  mint  épen  ezen 
időszak  alatt.  Az  alatt,  hogy  a  közigazgatás  formái- 
ban változás  nem  történt,  főkép  a  nemzet  felsőbb 
osztályai  s  városi  népessége  kivetkezett  szokásaiból, 
elfeledé  az  elődök  hagyományait,  s  részben  nyelvét 
is,  mig  fokonként  oda  jutottunk,  hol  a  század  kez- 
detén a  német  nemzet  állt,  melynek  udvarai  s  nemes- 
sége saját  nemzetiségöket  egy  igen  kétes  becsű  ide- 
gen mívelődéssel  cserélvén  fel,  a  nemzeti  nyelvre  s 
szokásokra  megvetéssel  tekintettek,  és  az  idegen  be- 
folyás, melyet  erkölcseikre  engedtek,  a  nélkül,  hogy 
a  kormányformák  változnának,  elterjedt  az  ország 
politikai  viszonyaira  is,  s  a  nemzeti  öntudattal  csak- 
nem minden  elveszett,  mi  ezen  öntudatra  jogositana. 


KAZINCZY  FEBENCZ.  99 

Hazánk,  mi  a  nemzetiségnek  állását  illeti,  e 
század  második  felében  nem  különbözött  semmiben 
más  országokétól,  s  a  boni  nyelv  s  erkölcsök  iránt 
szinte  azon  közönyösséget  találjuk  itt,  mely  ez  egész 
korszakot  jellemzé. 

Ugyanezt  mondhatjuk  azon  ellenhatásról  is,  mely 
e  ferde  irány  ellen  végre  támadt.  S  mit  hazánkban 
látunk,  csak  azon  általános  mozgalomnak  egyik 
nyilatkozványa,  mely  a  XVIII-dik  század  alatt  Eu- 
rópa mindazon  országaiban  észrevehető,  hol  a  nem- 
zeti érzés  a  franczia  divat  által  egy  időre  háttérbe 
szoríttatott;  hasonló  a  többiekhez  mind  az  eszközökre, 
mind  eredményeire  nézve. 

Tisztán  irodalmi  mozgalom,  ha  annak  kezdetét, 
a  nemzet  egész  életének  megújulása,  ha  annak  követ- 
kezéseit tekintjük;  mert  ki  nem  ismerné  el,  hogy, 
valamint  nagy  része  annak,  mi  az  utolsó  hetven  év 
alatt  az  irodalom  s  a  közélet  mezején  Európában 
nevezetes  történt,  a  nemzeti  érzés  felébredésével  össze- 
függésben áll,  úgy  közelebb  múltunkban  nincsen 
semmi,  mi  nem  ezen  forrásból  venné  eredetét,  s  nem 
azon  férfiaknak  volna  köszönhető,  kik  e  nemzetet 
hosszú  tespedés  után  öntudatra  s  kötelességeinek 
érzetére  ébresztek,  s  bizva  jövőjében  csendes  tevékeny- 
ségűk által  annak  útait  előkészítek. 

Ezen  férfiaknak  egyike  Kazinczy  Ferencz. 

Akár  az  évek  hosszú  sorát  vegyük ,  melyeken 
át  egész  tevékenységét  az  irodalomnak  szentelé,  akár 
műveinek  belbecsét  s  előadásának  varázsszépségét, 
mely  még  most  is  elbájol:  összes  irodalmunkban  ke- 
vesen vannak,  kiket  melléje  állíthatnánk. 

Kitűrésben  s  férfias  szilárdságban,  melylyel 
tizenhat  éves  korától,  midőn  első  iratát  nyomatásban 
kiadá,   csaknem  halála  napjáig,  a  börtön  falai   között 

s  nehéz  gondoknak  terhe  alatt,  pályáját  folytatá,  ő 
egyedül  áll,  páratlanul  azon  befolyásra  nézve  is, 
melyet  művei  s  személyisége  korának  egész  irodal- 
mára gyakoroltak.  Es  kortársai  között  nincsen  senki, 
ki,  ha  csak  tisztán  az  író  érdemeit  tekintjük  is,  vele 
a  versenyt  kiállhatná. 

S  mégis  nem  ezen  nevezetes  korszak  legkitűnőbb 
irója  az,  kit  benne  tisztelünk. 

Övé  egy  nagyobb  érdem ,    egy  szebb  dicsőség ! 

Ki  nem  tudja  mit  értek?  Ki  nem  ismeri  azon 
befolyást,  melyet  Kazinczy  nyelvünkre  gyakorolt? 
Ki  nem  tudja,  hogy  ha  e  férfiút  mindazok  fölé 
helyezzük,  kik  vele  versenyeztek,  s  őt  követve,  az 
irodalom  egyes  ágaiban  talán  felülmúlták:  ezt  azért 
teszszük,  mert  ő  nem  egyes  műveket,  hanem  egy 
egész  irodalmat,  egy  új  életre  ébredett  nemzetet 
hagyott  maga  után,  hosszú  munkássága  által  megsze- 
rezvén azt,  mi  az  irodalom,  mi  a  nemzet  kifejlődé- 
sének első  feltétele:  nyelvet,  mely  a  művészet  s 
tudomány  körében  előre  törekvő  nemzetnek  alkalmas 
eszközül  szolgálhasson. 

Hogy  azonban  Kazinczynak  e  részben  szer- 
zett érdemeit  kellőleg  méltányolhassuk,  szükséges, 
hogy  azon  túlzásoktól  őrizkedjünk,  melyekkel  ebbeli 
tevékenysége  mind  ellenei,  mind  némely  barátai  által 
jellemeztetett. 

Voltak,  főkép  akkor,  mikor  a  nyelvújítás  pere 
első  szenvedélyességével  folyt,  kik  azon  nézetből  in- 
dulva ki,  mintha  nyelvünk  Kazinczy  fellépéséig 
ázsiai  eredetiségében  maradt  volna  meg,  róla  úgy 
szóltak ,  mintha  előtte  e  nyelvben  senki  sem  újított 
volna. 

E  tévedés  vagy  rágalom  —  mert  azokhoz  ké- 
pest, kik  azt  hirdették,  mind  az  egyik,  mind  a  másik 

szóval  élhetünk  —  hasonló  ahhoz,  melylyel  mások 
azok  ellen  léptek  fel,  kik  később  egyes  politikai  intéz- 
vényeink  módosítását  indítványozták. 

Valamint  kevés  népet  találunk ,  mely  minden 
egészen  idegent  oly  határozottan  visszautasítana,  mint 
a  magyar:  úgy,  legalább  a  kelet  népei  között,  nincs 
egy  sem,  mely  az  idegent,  ha  annak  felvétele  szük- 
ségessé vált,  létével  oly  tökéletesen  egybeolvasztani 
tudná.  —  Az  alkotmány,  mely  alatt  e  nemzet  nyolcz 
századnál  tovább  annyi  viszontagságoknak  ellenállt, 
világos  tanúsága  ezen  tulajdonának.  Magyar  az 
minden  részeiben,  lényegesen  eltérő  azoktól,  melye- 
ket más  szomszéd  népeknél  találunk,  s  mégis  in- 
tézvényeink  nagy  részénél  idegen  institutiókra  isme- 
rünk, melyeket  elődeink  általvettek,  de  csak  miután 
azokat  nemzeti  szellemökhöz  képest  átidomították. 

Mit  alkotmányos  intézményeinkről  tudományo- 
san bebizonyíthatunk,  mit  erkölcseinkre  nézve  kétségbe 
vonnunk  nem  lehet  —  mert  ki  tagadná,  hogy  azokra 
a  keresztyénség  lényeges  befolyást  gyakorolt,  de  a 
nélkül,  hogy  a  magyar  s  más  népek  között  létezett 
különbséget  megszüntetné,  sőt  mi  fegyvereinkre  s  ru- 
házatunkra nézve  is  szembetűnő  —  az  áll  nyel- 
vünkről is,  s  kik  e  tárgygyal  előítélet  nélkül  foglal- 
koznak, se  azt,  hogy  a  nyelv  mindig  újúft,  se  azt, 
hogy  arra  más  nyelvek  befolyást  gyakoroltak,  tagadni 
nem  fogja. 

A  magyar  nyelv  —  mint  ez  egy  élő  s  fejlődő 
nép  nyelvénél  máskép  nem  is  lehet  —  mindig  újult 
s  fejlődött:  a  különbség  Kazinczy  s  mások  között 
csak  abban  áll,  hogy  mit  azok,  kik  a  nyelvújításban 
elődei  voltak,  a  pillanat  szükségétől  kényszerítve 
rendszer  nélkül  tettek,  azt  ő  teljes  öntudattal  csele- 
kedte; szem  előtt  tartva  a  czélt,   melyet  el  akart  érni. 

és  soha  nieg  nem  feledkezve  azon  határokról  sem, 
melyeket  túllépni  a  legmerészebb  nyelvújításnak  sem 
szabad. 

Ha  a  XVI-ik  s  XVII-ik  század  első  felében 
használt  nyelvünket  tanulmányozzuk,  meggyőződünk, 
miként  az,  a  mi  formáinak  szépségét  s  gazdagságát 
illeti,  csak  azon  kevés  újabb  nyelveknél  áll  hátrább, 
melyek,  mint  a  franczia  vagy  olasz,  már  akkor  ter- 
jedelmesebb irodalommal  birtak ;  de  ép  oly  bizonyos 
az  is,  hogy  a  XVII-ik  század  vége  felé  s  a  XVIIl-ik- 
nak  kezdetén  e  részben  szintoly  visszalépés  történt, 
mint  az  vala,  mely  valamivel  előbb  a  német  nyelv- 
ben Luther  biblia-fordítása  és  a  XVII-ik  század 
irodalmi  nyelve  között  észrevehető;  és  tagadhatatlan, 
hogy  más  nemzetek,  s  jelesen  a  német,  azon  félszá- 
zad közben,  mely  Kazinczy  fellépését  megelőzte, 
a  nyelv  tekintetében  roppant  haladásokat  tettek. 

Vajon  fejlődhetik-e  irodalmunk,  ha  nyelvünkre 
nézve  azon  szegény  alakokat  fogadjuk  el  kánon- 
képen, melyeket  a  XVII.  század  Íróinál  találunk? 
Ha,  midőn  más  előbbre  haladott  nemzetekkel  a  mí- 
velődés  mezején  versenyezni  akarunk ,  nem  gondos- 
kodunk arról ,  hogy  nyelvünk  minden  eszmék  kife- 
jezésére s  tovább-fejlesztésére  ép  oly  alkalmas  eszköz 
legyen,  minővé  más  nemzetek  saját  nyelveiket  fej- 
lesztették. 

Kazinczy  tisztán  felállította  magának  a  kér- 
dést, s  határozottan  felelt  reá,  bátran  kitűzve  az  újí- 
tás zászlóját,  melynek  határául  csak  nyelvünk  szel- 
lemét ismerte  el. 

Fentartani  nyelvünket  eredeti  tisztaságában ,  s 
egyszersmind  a  tökélynek  azon  fokára  emelni  azt, 
melyen  Európa  legmíveltebb  nyelvei  álltak,  meggaz- 
dagítani   nemcsak    szókincsét,    de  a  szókötésnek  for- 

máit.  nevelni  hajlékonyságát,  hogy  eszme  ne  legyen, 
melyet  vele  tisztán  kimondani  ne  lehessen,  hogy  ne 
legyen  szépség,  mehet  nélkülözne:  ez  vala  a  czél, 
melyet  magának  kitűzött,  s  ha  hosszú  pályáján  végig 
tekintünk,  alig  határozhatjuk  meg,  azon  állhatatos- 
ságot bámuljuk-e  inkább,  melylyel  tevékenységét 
folvtatá ,  vagy  a  mély  belátást,  melylyel  czéljának 
elérést  i-e  mindig;  a  leo*alkalmatosabb  eszközöket  vá- 
lasztotta.  majd  más  mívelt  nyelvek  jeles  Íróinak  for- 
dítására szentelve  nagy  tehetségeit,  mert  belátá,  hogy 
nyelvünknek  hiányzó  hajlékonyságát  épen  ily  műfor- 
dítások által  szerezhetni  meg  leggyorsabban;  majd 
tanulmányozva  s  kiadva  régibb  Íróinkat,  mert  tudta, 
hogy  nyelvünk  szelleme  nem  egy  félig .  elkorcsoso- 
dott  század  Íróiban,  hanem  csak  a  régieknél  s  a  nép 
nyelvében  találtatik  fel.  S  épen  ezen  öntudatosság, 
melylyel  feladatát  a  legnemesebb  ízléssel  felfogta,  és 
sem  czélját,  sem  feladatának  korlátait  nem  veszté  el 
szemei  elől,  merészen  szembe  szállva  minden  előíté- 
lettel, megküzdve  minden  nehézséggel,  és  mégis  mérsé- 
kelve magát,  valahányszor  az  újítás  nyelvünk  szel- 
lemébe ütközött  volna;  ez  az,  mi  Kazinczyt  mind- 
azok fölébe  emeli,  kik  hazánkban  vagy  máshol  a 
nyelvújítás  nehéz  munkáján  fáradtak;  ez  az,  mi  által 
ő  egy  oly  feladatnak  megoldására  képessé  vált,  mely 
csak  az  ész  s  jellembeli  tulajdonoknak  ritka  egyesü- 
lése által  sikerülhetett.  Mert  valóban  nem  csak  észre 
s  tudományra,  de  erélyre  s  a  jellem  érczszilárdsá- 
gára  vala  szüksége  azon  férfiúnak,  ki  magának  egy 
ily  feladatot  kitűzni  mert,  ki  azt  annyi  küzdelmek 
között  folytatni  birta,  s  azt  bevégezni  képes  volt. 

Ha  valaha  férfias  törekvést  teljes  siker  követett, 
ezt  Kazinczy  működéséről   mondhatjuk.     A  nyelv- 

újítás  az  irodalom  körét,  melyben  az  megkezdetett, 
rég  átlépte,  és  a  mi  egykor  a  legmerészebb  újítás- 
nak tartatott,  most  már  a  nép  ajkáról  hangzik,  vilá- 
gos bizonyságául  azon  befolyásnak ,  melyet  az  iro- 
dalom nálunk  az  egész  nemzetre  gyakorol,  s  egy- 
szersmind annak,  hogy  ezen  újítások  korszerűek  s 
nyelvünk  szellemével  megegyezők  valának,  s  jelenleg 
alig  foghatjuk  meg,  hogy  az,  mi  most  oly  természe- 
tesnek látszik,  egykor  hosszú  viták  s  küzdelmek 
tárgya  lehetett.  De  tekintsünk  vissza  azon  korszakra, 
melyet  Kazinczy  működésével  betöltött.  —  Volt-e 
valaha  ember,  ki  midőn  fellépett,  oly  kevés  támoga- 
tásra talált,  ki  több  nehézségekkel  küzdött,  s  éveken 
át  csaknem  egyedül,  de  megtörhetetlen  lélekkel  ha- 
ladt tovább  azon  következetességgel,  melyet  csak 
megfontolás  ád ,  s  egyszersmind  azon  erélylyel ,  me- 
lyet csak  a  szenvedélyben  találunk. 

Nem  szólok  azon  nehézségekről,  melyekkel  új 
eszmék  közönségesen  találkoznak,  főkép  ha  oly  tár- 
gyak körül  állíttatnak  fel,  melyekhez,  mint  a  poli- 
tikához vagy  nyelvhez,  hozzá  szólani  mindenki  hi- 
vatva érzi  magát;  nem  azon  akadályokról,  melyeket 
megszokás  és  előitélet  minden  újításnak  elébe  gördít; 
de  szabad-e  elfelednünk,  hogy  azon  férfiú,  ki  sze- 
mélyes érdekeit  elhanyagolva,  egész  életét  csak  a 
köznek  szentelé,  hosszú  évek  során  keresztül  az  iroda- 
lom körében  szenvedélyes  elleneket,  a  tömegnél  csak 
közönyösséget  talált,  s  fáradozásainak  jutalmául ,  a 
népszerűség  helyett,  melyet  érdemelt,  sokaknál  csak 
kicsinylést  és  gyűlöletet  aratott. 

Jól  tudom,  hogy  ki  a  köz  pályára  lép,  annak 
ilyenekre  készen  kell  lennie. 

A  közvélemény  felkap  s  elejt,  az  egekig  emel 
s  lábbal  tipor ;  majd  e  világ  minden  fényét  árasztva 

kedveltjére,  majd  arról,  kit  félistennek  hirdetett,  s  ki 
sebhelyekkel,  de  a  szennynek  egy  foltja  nélkül,  ment 
keresztül  élte  küzdelmein,  feltéve  a  legaljasbat  is: 
mintha  az  imádásért,  melyre  magát  gyarló  halandó 
irányában  elragadtatá,  az  által  akarna  elégtételt  szol- 
gáltatni saját  méltóságának,  hogy  egykori  bálványát 
most  sárban  hurczolja. 

De  ha  Kazinczy  e  sorsában  sokan  osztoztak, 
vajon  kevesbbé  érezte- e  ó'  annak  keserűségét? 

Nincs  senki,  a  nép  bizalmára  s  szeretetére  érde- 
mes, ki  e  bizalom  és  szeretet  által  boldogítva  ne 
érezné  magát,  s  midőn  rólok  a  hon  érdekében  le- 
mond, a  legnagyobb  áldozatot  ne  hozná  hazájának, 
melyet  a  polgár  a  közjónak  hozhat.  S  vajon  Ka- 
zinczy nem  tette-e  ezt?  nem  a  lelkesedés  egyes  per- 
czeiben,  nem  egy  rövid  időszakra,  mely  alatt  magát 
a  közvélemény  megtérésével  vigasztalhatá,  de  hosszú 
éveken  át?  —  Nem  méltányolva,  félre  értve  még 
azoktól  is,  kikhez  legközelebb  állt,  megtámadtatva 
a  gúny  s  rágalom  fegyvereivel,  mint  egy  félig  ó'rült, 
ki  nyelvünket  megrontja  s  a  magyar  nemzetiséget 
veszélybe  ejti,  élete  éveken  át  hosszú  küzdelem  vala, 
mely  alatt  magát  se  elleneinek  száma  által  feltéte- 
létől visszaijesztetni,  se  e  megtagadás  igazságtalan- 
sága által  túlzásra  ragadtatni  nem  engedé. 

Nem  azért  hozom  fel  ezeket,  hogy  rég  felejtett 
irodalmi  vitáknak  emlékezetét  megújítsam ,  vagy 
vádakat  emeljek  Kazinczynak  egyes  kortársai  el- 
len. —  Mint  az  életnagyságot  meghaladó  szobornak 
szépségei,  úgy  annak  érdemei,  ki  a  közönséges  mérté- 
ken túl  emelkedik,  mindig  csak  bizonyos  távolságból 
tűnnek  fel;  s  ő  maga  keserűség  nélkül  viselte  el  a 
méltatlan  megtámadásokat  is,  melyeket  nemes  lelke 
csak    az    ügy    iránti    túlbuzgóságnak    tulajdonita,    s 

melyek  ellen  azon  meggyőződésben  kereste  vigasz- 
talását, hogy  a  jövő,  mely  a  jelennek  kedvező  ítéle- 
teit megváltoztatja  sokszor,  annak,  ki  iránt  kora 
igazságtalan  vala,  igazságot  szolgáltat  mindig. 

De  méltathatjuk-e  a  dicső  férfiúnak  érdemeit,  ha 
azon  nehézségekről  megfeledkezünk,  melyekkel  pályá- 
ján találkozott,  s  ünnepelhetjük-e  emlékét  méltóbban, 
mint  midőn  hálával  felszámítva  munkás  életének 
eredményeit,  egyszersmind  azon  férfias  erényeket 
tartjuk  szemünk  előtt,  melyeknek  azon  eredményeket 
köszönjük:  hogy,  valamint  azon  feladatot,  melynek  be- 
töltésétől e  nemzetnek  jövője  függ,  senki  Kazinczy- 
nál tisztábban  nem  fogta  fel,  úgy  nemes  élete  példa- 
ként állittassék  a  jelen  s  jövő  ivadék  elébe,  melyek 
ezen  feladat  betöltésére  hivatva  vannak. 

Miként  az  egyes  embernek  becse  jellemétől,  úgy 
népeké  azon  szilárdságtól  függ,  melylyel  nemzeti- 
s égőkhöz  ragaszkodnak. 

Oly  nép,  mely  saját  egyéniségéből  kivetkezve 
másokba  beleolvadni  képes,  soha  az  emberi  társaság 
hasznos  tagjává  nem  válhatik:  hasonló  azon  növé- 
nyekhez, melyeket  a  forró  égalj  őserdei  ben  találunk, 
s  melyek  a  szomszéd  fát  körülfogva,  midőn  indáik- 
kal setét  lombját  látszólag  dúsabbá  teszik,  annak 
csak  életerejét  szíják  fel,  hogy  vele  együtt  porba 
sülyedjenek. 

S  ezért  minden  népnek  első  feladata  épen  fen- 
tartani  nemzetiségét,  s  fentartani  saját  nemzeti  nyel- 
vét, mely  annak  legnemesebb,  legszellemiebb  kifolyása. 

De  ha  az  egyes  nemzet,  midőn  saját  nemzeti- 
ségéhez ragaszkodik ,  teljesiti,  legfőbb  kötelességeit, 
bizonyos  az  is,  hogy  minden  egyes  nemzetnek  állása 
és  jövője  azon  erélytől  s  képességtől  függ,  melylyel 
az  emberiség  közös  czéljainak  előmozdításán  dolgozik. 

A  világ  története  fennen  hirdeti  azon  igazságot, 
hogy  hosszá  jövőre  csak  oly  nemzetek  számithatnak, 
melyeknek  fenmaradása  az  egész  emberiség-  érdeké- 
ben fekszik,  s  ugyanazon  tanúságot  merítjük  saját 
hazánk  történetéből  is. 

Mert  ha  a  magyar  nép,  körülfogva  nagy  nem- 
zetek által,  melyekhez  semmi  rokonságban  nem  állj 
szüntelen  harezok  között,  s  idegen,  magasabb  mívelt- 
ség  befolyása  alatt,  saját  nemzetiségét  csaknem  egy 
ezredig  fentartani  képes  volt:  mi  az,  miből  ezen,  a 
világtörténetben  csaknem  magán  álló  jelenséget  ma- 
gyarázhatjuk ? 

Az  első  ok,  melynek  fenmaradásunkat  köszön- 
jük, kétségen  kivül  azon  szilárdságban  fekszik,  mely- 
lyel  a  magyar  nemzetiségéhez  ragaszkodott,  azon 
lángoló  honszeretetben,  mely  mint  nehéz  felhők  kö- 
zött a  tiszta  napsugár  egész  történetünkön  átragyog, 
s  annak  legsötétebb  részeit  fénykosz  órával  fogja  körül. 

Nehéz  csapások  érték  e  hazát.  Volt  idő,  mikor 
nemzetünk  benső  viszálkodásainak  büntetéséül  több 
mint  másfél  századig  a  török  járom  alatt  görnyedve, 
csaknem  mindent  elveszitett,  miben  a  honfiú  büszke- 
ségét keresheti,  vagy  mi  egy  szebb  jövőre  kilátást 
nyitott:  de  e  nemzet  nem  esett  kétségbe  jövője  felett, 
emelt  fővel  viselte  lánczait,  csak  még  szentebb  érze- 
lemmel fogva  körül  hazáját,  mióta  az  oltárrá  vált, 
melyen  csak  áldozott;  s  mert  a  sors  csapásai  bizo- 
dalmát nem  ingatták  meg,  mert  rem  elleni  birt  még 
a  valószinüség  ellenére  is,  a  mindenható  megáldá 
férfias  törekvéseit,  s  e  hon  áll,  fentartva  mindenek  előtt 
gyermekeinek  szeretete  által. 

De  ha  méltó  büszkeséggel  tekintünk  is  vissza 
multunkra,  melynek  legsetétebb  emlékeinél  az  egye- 
seknek erényei  s  a  férfias  elszántság,  mely ly el  e  nem- 

zet  a  balsors  csapásait  viselte,  a  dicsőség  fátyolával 
takarja  még-  e  nemzet  nagy  tévedéseit  is :  csalódnánk, 
ha  fenni  áradásunknak  egyedüli  okát  e  férfias  eré- 
nyekben keresnők. 

Voltak  népek,  hazájokhoz  nem  kevésbbé  liivek, 
nemzetiségükhöz  szintoly  lelkesedéssel  ragaszkodók, 
kikből  mint  Sagunt  polgárainak  hónából,  csak  egy 
örökké  dicső,  de  szomorú  emlék  tartotta  fen  magát; 
s  ha  fajunk  a  hasonló  végzetet  elkerülte,  ez  csak 
annak  tulajdonítható,  mert  szilárdan  ragaszkodva 
nemzetiségéhez,  mégis  soha  merev  elszigeteltségben 
más  népektől   el  nem  különzé  magát. 

Azon  percztől,  melyben  e  nemzet,  nagy  királya 
által  vezettetve ,  a  nyugati  egyház  körébe  lépett ,  a 
régi  istenségek  oltáraival  ledőltek  a  válaszfalak, 
melyek  közte  s  más  népek  között  léteztek.  Az  ide- 
gen faj  az  európai  nagy  népcsalád  tagjává  vált,  s 
azon  hévvel,  melyet  távol  keletről  magával  hozott, 
ragadta  meg  új  hivatását.  Történetünk  nem  más 
népek  életétől  különválasztható  egész.  Egy  része, 
egy  lényeges  része*  az  az  egész  nyugati  civilizatio 
történetének,  melynek  harczaiban  legszebb  babérain- 
kat  arattuk,  és  ha  e  hon,  mely  mint  a  sokszor 
ostromlott  várfok,  pusztító  csaták  nyomait  magán 
viseli ,  ingatlanul  megállt  —  s  ha  e  nemzet  nem 
veszett  el  ily  véres  csaták  után:  azt  annak  köszön- 
heti, mert  az  összes  keresztyénség  védfalának  tekin- 
tetett, s  mert  oly  nép,  mely  örökkévaló  eszmékért 
küzd,  nem  dőlhet  le  még  oly  csapások  után  sem, 
minő  a  mohácsi  vész  vala. 

Férfias  honszeretet,  de  egyszersmind  az  emberiség 
:  közös  ügyéért  való  lelkesedés;  hív  ragaszkodás  saját 

1  nemzetiségéhez,    de  vele  együtt  eleven  érzete  annak, 
hogy  az  egyes  nemzet,  csak  midőn  az  emberiség  közös 

feladatain  dolgozik,  midőn  annak  küzdelmeiben  s 
haladásában  részt  vesz,  foglalhat  el  magához  méltó 
helyet:  ez  az,  minek  e  hon  fenmaradását  köszöni,  s 
e  hon  jövője  attól  függ,  hogy  azon  irányhoz,  melyet 
követve  elődeink  e  nemzetet  annyi  vészek  között  fen- 
tarták,  hivek  maradjunk! 

A  század  áj  eszmékért  lelkesül,  melyek,  épen 
mert  a  keresztyénség  elveiből  fejlődtek,  mint  ez,  a 
polgárisodott  világ  minden  részeire  kiterjesztik  ha- 
tásukat; a  haladásnak  elébb  nem  ismert  ösvényei 
tevékenységünknek  áj,  csaknem  határtalan  mezeje 
nyilik  előttünk,  mely  termékenységet  igér,  de  mely- 
nek gyümölcseit  senki  sem  ismeri  még.  De  ha  bár 
a  jövőt  sűrű  fátyol  takarja  még,  e  hosszú  vajúdások 
eredmények  nélkül  nem  fognak  maradni,  és  csak, 
midőn  korunk  haladásában  részt  veszünk,  midőn, 
mint  elődeink,  a  civilizatio  nagy  küzdelmeiben  helyün- 
ket betöltjük,  nem  csak  véres  csatamezőkön,  hanem  az 
értelmiségben,  a  tudományban,  és  minden  téren,  hol 
a  civilizatio  nagy  harczai  folynak:  akkor  biztosítot- 
tuk nemzetiségünket,  melyet  csak  egy  veszély  fenye- 
gethetne, az:  ha  annak  fenmaradása  az  emberiség 
közös  érdekében  közönyössé  válnék. 

Ez  feladatunk!  s  ha  az  utolsó  hetven  évre  azon 
öntudattal  tekinthetünk  vissza,  hogy  annak  megol- 
dásához közelebb  állunk,  és  a  honfi  szivét  napjaink- 
ban egy  szebb  jövőnek  reménye  tölti  el:  bizonyosan 
Kazinczy  F  erén  ez  az,  kinek  mindenek  előtt  hálá- 
val  tartozunk ;  mert  ő  az,  ki  ezen  feladatot  első  fogta 
fel,  mert  a  nemzetiségért  lelkesülve,  egyszersmind 
azon  feltételeket  jelölte  ki,  melyektől  annak  kifejlő- 
dése függ,  mert  mélyen  érezve  népünk  sülyedését, 
kimutatta  az  ösvényt,  mely  egy  szebb  jövőhöz  vezet. 

S  mi  az,  mi  a  hálának,  melylyel  e  férfiú  iránt 
tartozunk,  méltó  emléke,  mi  ily  érdemeknek  méltó 
jutalma  lehet? 

Csak  egyet  ismerek,  s  ez  az:  ha  várakozásainak 
megfelelünk. 

Még  rövid  ido ,  és  egy  ezred  éve  lesz ,  hogy 
őseink  messze  keletről  e  földre  jöttek,  s  véres  har- 
czok  után  e  hazát  megalkották.  Ha,  mikor  ezen 
idő  el  fogott  telni,  a  nemzet  azon  öntudattal  tekint- 
het vissza  múltjára,  hogy  hivatását  betöltötte;  — 
ha  az  utódok  akkor  pirulás  nélkül  emlékezhetnek  a 
régiekről,  mert  az  ősöktől  vont  határokat  megtartot- 
ták, mert  munkásságuk  által  termékenyiték  a  mezőt, 
melyen  azok  verőket  ontották,  s  a  magyar  név  nem 
szenvedett  csorbát  egy  ezredév  használata  alatt;  — 
ha  nemzeti  mívelődésünk  nagy  épületjén,  melynek 
Kazinczy  alapjait  rakta  le,  tovább  dolgozva,  azt 
oly  magasra  viszszük  fel,  hogy  a  magyar  nép  e 
békésebb  kifejlés  korszakában  ismét  azon  helyet 
foglalja  el,  melyet  egykor  hadi  tettei  neki  szereztek ; 
—  s  ha,  midőn  közülünk  sokan  pihenni  mentek, 
gyermekeink  e  hon  ezredévi  létét  ünnepelve,  hálát 
mondanak  a  világok  urának,  ki  e  nemzetet  e  földre 
vezette,  és  fentartotta  annyi  viszontagságok  között, 
Európa  népei  részt  vesznek  e  nemzet  örömében,  mely 
egy  ezredév  előtt  mint  fergeteg  csapott  le  közéj ök, 
de  csak,  hogy  melléje  állva,  századokon  át  a  ke- 
resztyénségnek,  azaz  a  civilizátiónak  bajnoka  legyen, 
s  a  végső  napig  minden  téren,  hol  annak  nagy  ér- 
dekei kérdésben  forognak,  az  első  sorban  álljon, 
küzdve,  mint  férfiúhoz  illik ,  saját  lobogója  alatt,  de 
az  emberiség  közös  ügyeiért;  —  ha  a  nagy  remény, 
melyért  ivadékok  verőket  ontották,  mely  ezreket 
lelkesitett,   s  melylyel  Kazinczy   sírjába  szállt,  be- 

teljesült:  akkor  e  nemzet  lerótta  tartozását  azok 
iránt,  kik  életöket  jövőjének  szentelek,  s  Kazinczy 
érdeme  jutalmazva  lesz. 

Mert  ö  megérdemelte  a  borostyánt:  de 
az  örökké  zöld  koszorút  csak  oly  nemzet 
teheti  fiának  homlokára,  mely  arra  maga  is 
méltónak  mutatta  magát. 

Elmondatott 

a    magy.    tud.    akadémia    XlX-ik    ünnepélyes     közülése 

másod  napján    1860.   october   i3-kán. 


_J 


Eötvös.    Emlékbeszédek. 


_LÍa  a  népek  életében  nincsen  fontosabb  pilla- 
nat azoknál,  midőn  közös  érzelemtől  áthatva  nem- 
zeti egységök  tiszta  öntudatára  emelkednek:  akkor, 
tisztelt  gyülekezet,  a  férfiúnak  halála,  kinek  emlékére 
összegyűltünk,  időszakot  fog  képezni  történetünkben. 

A  veszteség,  melyet  szenvedénk,  a  csapásnak 
váratlansága,  a  mód,  melylyel  az  történt,  egyenlő 
fájdalommal  tölte  a  nép  minden  osztályait,  s  az  or- 
szág messze  határai  között  nincsen  vidék,  a  külön- 
böző népfajok  s  vallásfelekezetek  között,  melyeket  az 
isteni  gondviselés  e  földön  egy  nemzetté  egyesített, 
nincs  oly  töredék,  mely  e  közérzületben  részt  nem 
vett  volna;  mintha  a  kegyes  istenség  e  férfiú  nagy 
érdemeinek  azt  adta  volna  jutalmul,  hogy  azon  egyet- 
értés ,  melynek  eszközléséért  munkás  életén  át  fá- 
radott,  sirja  fölött  létesüljön,  s  ő  azt  örökségül  hagy- 
hassa nemzetének. 

Soha  fejedelem,  hatalmának  tetőpontján,  soha 
államférfi,  népszerűsége  verőfényében  nem  szállt  sír- 
jába, kinek  ravatalát  több  s  általánosabb  tisztelet 
környezte  volna ;  s  az  idegen,  ki  e  napokban  hazánk- 
ba jő,  s  a  hatásnak  tanúja  lehet,  melyet  Széchenyi 
halála  okozott,  bizonyosan  azon  meggyőződéssel  tér 
vissza  övéi  közé,  hogy  azon  férfiú,  kiért  egy  egész 
nemzet,  tiz  évvel  miután  a  közélet  pályájáról  lelépett, 

gyászt  ölt,  nagy  s  felejthetlen  érdemeket  szerzett  ma- 
gának e  nemzet  iránt. 

Mennyivel  erősebb  ez  a  meggyőződés  bennünk, 
kik  életének  tanúi  valánk,  s  kik  ha  a  múltba  vissza- 
nézünk, vagy  hazánk  jelen  helyzetét  tekintjük,  minden- 
ben, mi  ott  szép  vala  s  mi  itt  legalább  megnyugtató, 
az  6'  tevékenységének   emlékét  találjuk   föl. 

Ha  volt  magyar,  kiről  elmondhatjuk,  hogy  nem 
egy  vidéknek,  hanem  hazájának,  nem  egy  osztály- 
vagy pártnak,  hanem  nemzetének  élt  —  Széchenyi 
az.  S  a  magyar  tud.  akadémia  bizonyosan  soha  nem 
felelt  meg  inkább  a  nemzet  köz  kivánatának ,  mint 
midőn  e  gyászünnepélyt  rendelé,  hogy  azon  tisztelet 
s  hála,  melyet  iránta  az  egész  nemzet  érez,  költészet 
s  szónoklat  által  méltó  kifejezést  nyerjenek. 

A  költészetnek  magasztosabb  tárgya,  a  szónok- 
latnak nagyszerűbb  feladata  nem  lehet;  de  hol  van, 
ki  annak  méltóan  megfelelni  képes  legyen? 

Mélyen  érzem  én,  tisztelt  gyülekezet,  a  kötelessé- 
geket, melyeket  az  akadémia  reám  ruházott,  midőn 
érdemem  fölött  megtisztelve,  ez  alkalommal  szónoká- 
nak választott.  Tudom ,  hogy  midőn  nem  csak  az 
akadémia  alkotóját,  de  a  haza  legnagyobb  polgárát 
gyászoljuk,  tőlem  több  kivántatik,  mint  hogy  beszé- 
demben kizárólag  azon  érdemeket  soroljam  el,  melye- 
ket a  nagy  elhunyt  intézetünk  alapítása  s  hosszú 
vezetése  által  magának  szerzett;  csak  ha  jellemének 
s  összes  működésének  méltó  képét  állithatnám  föl 
szebbités  nélkül,  de  híven,  hogy  nagy  emléke  világo- 
san állva  előttünk,  önmaga  hirdesse  dicsőségét,  mint 
Memnon  szobra,  melynek  csak  a  nap  világító  sugara 
kell  hogy  megszólaljon  —  csak  akkor  felelnék  meg 
feladatomnak,  —  de  ismétlem,  —  ki  az,  ki  e  gazdag 
életet,    mely    egészben   csak   a   hazának,    s    melynek 

minden  órája  egy-egy  a  lniza  fölvirágzására  vezető 
külön  czélnak  vala  szentelve,  egy  beszéd  szűk  kor- 
látai között  méltóan  leírni,  ki  nagyszerű  személyisé- 
gét kevés  vonásokban  híven  lefesteni  képes  legyen? 
vagy  ki  részrehajlatlan  Ítéletet  merne  mondani  e  férfiú 
fölött,  most,  midőn  a  könyek,  melyeket  sirjánál  egy 
egész  nemzet  ontott,  még  alig  száradtak  föl. 

Alakja  nagyobb,  semhogy  ily  közelró'l,  való 
arányaiban  föltűnjék;  s  a  küzdelmek,  melyek  között 
élete  lefolyt,  s  melyekben  majd  oldalánál  majd  el- 
lenei közt  részt  vettünk,  újabbak,  semhogy  azokról 
mi  hozznnk  igazságos  Ítéletet. 

Mi  e  helyen  legfeljebb  munkás  életének  ered- 
ményeit sorolhatjuk  el,  s  Ítélet  helyett  hálánkat  fe- 
jezhetjük ki;  s  én  erre  fogok  szoritkozni  előadásoui- 
ban,  egyszerűen  elmondva :  mit  Széchenyi  tett,  s  an- 
nak megbírálását,  a  mi  ó'  volt,  a  jövó're  bízva,  mely 
korunk  előítéletei,  érdekei  s  szenvedélyeinek  határán 
kívül  állva,  a  küzdelmekről,  melyeken  mi  keresztül- 
mentünk, majdan  ki  fogja  mondani  igazságos  Ítéletét 
s  vele  együtt  Ítéletét  azon  férfiúról,  kit  mig  élt,  még 
ellenei  is  a  küzdelem  legszenvedélyesebb  pillanatában 
a  legnagyobb  magyarnak  neveztek,  s  kinek  sirjánál 
az  egész  nemzet  gyászt  azért  öltött,  mert  érezé,  hogy 
a  hely,  melyet  ő  üresen  hagyott,  e  hazában  egyes  em- 
ber által  soha  betöltetni  nem  fog. 


Hazánk  újabb  történetében  nincs  oly  esemény, 
mely  a  nemzet  kifejlődésére  nagyobb  befolyást  gya- 
korolt volna,  mint  az  1825-ki  országgyűlés; — mert 
habár  azon  mozgalom,  melynek  nemzetiségünk  újabb 
föléledését  köszönjük,    előbb    vévé   kezdetét,    s  a   fő 

érdem  e  részben  Kazinczyt  és  kortársait  illeti,  s 
habár  az  1791-iki  országgyűlésnek  alkotmányos  re- 
form-mozgalmai örökre  nevezetesek  fognak  maradni 
évkönyveinkben:  tagadhatatlan  mégis,  hogy  átalaku- 
lásunknak ez  első  kísérletei  a  hadizaj  között,  mely 
századunk  elejét  eltölté,  csaknem  feledésbe  mentek; 
hogy  a  nemzetiségi  lelkesedés,  mely  József  császár 
uralkodása  után  rövid  ideig  általánosnak  látszott, 
kevéssel  utóbb  azon  buzgó  de  szűk  körre  vala  szo- 
rítva ismét,  mely  nemzeti  irodalmunkat  mivelé;  s 
hogy  csak  az  1825-ki  országgyűléssel  kezdődik  azon 
időszak,  melyen  innen  alkotmányos  s  nemzetiségi 
törekvéseinkben  félbenszakadás  többé  nem  történt,  s 
melyet  azért  méltán  egész  újabb  fejlődésünk  kiin- 
dulási pótjának  tekinthetünk. 

E  fontos ,  a  haza  egész  jövőjére  elhatárzó  pil- 
lanatban lépett  föl  Széchenyi  István  a  közélet  pályá- 
ján; s  miután  az  erélyt,  mely  annak  befutására  szük- 
séges vala,  csak  akkor  méltányolhatjuk,  ha  ismerjük 
annak  akadályait  is:  szükséges,  hogy  mindenek  előtt 
rövid  tekintetet  vessünk  ez  időszakra,  mely,  ha  csak 
az  éveket  számitjuk,  hozzánk  oly  közel,  s  ha  arra 
gondolunk,  mi  azóta  történt,  tőlünk  mégis  már  oly 
távol  fekszik. 

A  XVI.  s  XVII-ik  század  e  hazában  külső  har- 
czok  s  belső  küzdelmek  között  folytak  le,  s  ha  épen 
akkor,  midőn  más  népek  a  tudomány  s  művészetek 
mezején  a  legnagyobb  haladást  tették,  nemzetünk, 
fönmaradásáért  küzdve,  másoktól  elmaradt:  csak  ha- 
zánk szerencsétlen  helyzetét  vádolhatjuk,  nem  őseink 
hanyagságát. 

De  magyarázva  bár  oly  okokból,  melyeket  piru- 
lás nélkül  bevallhatunk:  mégis  tagadhatatlan  marad 
a  tény,    hogy    hazánk  e  század    kezdetén  a  nyugati 

civilizatio  köréhez  tartozó  más  országoknál  hátrább 
állt,  hátrább  nem  csak  művészet  és  tudomány,  ipar 
s  mezei  gazdaság",  közlekedési  eszközök  s  kereskede- 
lem,  egy  szóval  mindazokban,  miktől  az  országok 
anyagi  jóléte  s  az  egyesek  kényelme  függ:  hanem, 
mi  ennél  fontosaim,  hátrább  még  azon  általános  mí- 
veltségben  is,  mely  minden  haladásnak  első  föltételét 
képezi. 

Országunk  ez  állapota,  mely  azt  a  kevés  idegen 
előtt,  kik  e  hazát  akkor  meglatogaták,  majd  szána- 
kozás, majd  gúny  tárgyává  tévé,  nem  kerülte  el 
ugyan  egyes  mélyebben  látó  honfiak  figyelmét;  és  a 
század  kezdetén  tartott  országgyűléseken  nem  hiá- 
nyoztak egyes  fölszólalások,  melyek  a  nemzetet  a 
létező  bajokra  s  azoknak  következményeire  figyel- 
meztetek :  de  a  nagy  síkon,  melylyé  akkor  viszonyaink 
lapultak,  e  szózatok  viszhang  nélkül  hangzottak  el;  s 
ha  az  ország  helyzetében  talán  soha  sem  vala  ke- 
vesebb ,  mi  által  a  gondolkozó  hazafi  magát  kielé- 
gitve  érezheté:  bizonyosan  alig  találunk  történetünk- 
ben időszakot,  melyben  az  elégedetlenségnek,  a  hala- 
dás e  fő  ösztönének,  kevesebb  jelei  mutatkoztak 
volna.  —  A  nép  hallgatva  s  csaknem  öntudatlanul 
viselte  el  megszokott  terhét;  a  nemesség  megelége- 
déssel s  teljes  biztosságban  élvezé  jogait,  feledve, 
hogy  azok  oly  szolgálatok  díjául  adattak,  melyeket 
rég  nem  teljesített  már;  s  az  élelemszerek  bősége,  az 
anyagi  jólét,  mely  ebből  következett,  s  a  személyes 
szabadságnak  magas  foka,  melyet  nem  csak  a  nemes- 
ség, de  a  népnek  minden  míveltebb  osztályai  az 
országban  akkor  élveztek,  eltakarta  állapotaink  nagy 
hiányait  még  azok  előtt  is,  kiknek  ellenök  panaszt 
emelni  okuk  s  képességök  volt. 

Úgy  látszott,  mintha  a  magyar  nemzet  elfáradva, 
hosszú  küzdelmei  után  csak  pihenni  akarna ,  s  az 
anyagi  jólét  karjai  között  mindinkább  azon  tespe- 
désbe  sülyedne ,  mely  az  egyesnél  s  nemzeteknél  a 
végkép  elaggottnak  halálát  megelőzi. 

Az  1823-ki  események  bebizonyíták,  hogy  azok, 
kik  ekként  vélekedtek  s  eljárásukat  arra  épitették, 
hibásan  számítottak. 

Mi  József  császárnak  nemzetiségünk  ellen  irány- 
zott törekvései  után  történt,  az  történt  újra.  A  nemzet 
másodszor  azoknak  köszöné  szabadsága  megszilár- 
dulását, kik  őt  annak  maradványaitól  is  meg  akarták 
fosztani. 

A  világos,  maga  a  király  által  az  ország  ren- 
déi előtt  bevallott  sérelem,  mely  az  alkotmányon 
elkövettetett,  s  azon  tapasztalás,  hogy  a  nemzet  leg- 
fontosabb jogai ,  melyektől  minden  egyéb  jogok-  s 
kiváltságoknak  megtartása  függ,  csak  néhány  tör- 
vényhatóságnak erélyessége,  s  a  fejedelem  lelkiis- 
meretessége által  mentettek  meg,  ki  midőn  meg- 
győződött, hogy  kormánya  a  törvény  korlátain  túl 
hágott,  az  elkövetett  hibát  nem  csak  jóvá  tévé, 
hanem  bevallá,  —  felrázta  a  nemzetet  hosszú  nyu- 
galmából, s  az  új  veszély  csak  a  nemzet  megtöret- 
len  életerejét  bizonyítá  be. 

De  bármi  örvendetes  vala  a  tapasztalás ,  s  bár 
mennyi  tisztelettel  hajoljunk  meg  azok  előtt,  kik  a 
nemzetnek  e  nehéz  napokban  vezérei  voltak,  s  egy- 
aránt távol  a  szenvedélytől  s  távol  a  gyengeségtől, 
alkotmányunkat  nyugodt  erélyességgel  föntartották : 
megfoghatjuk  az  aggodalmat,  melylyel  mélyebben 
látó  honfiak  még  ezen  pillanatban  is  a  jövőbe  te- 
kintettek. 

Mint  1791-ben,  alkotmányunk  megszilárdult  új 
győzelme  után ,  s  az  egész  nemzet  ismét  follelkesfílt 
nemzetisége  iránt;  de  épen  a  hasonlóság,  mely  a  két 
mozgalom  között  létezett,  nem  juttatá-e  eszébe  a  gon- 
dolkozó hazafinak,  hogy  azon  okok,  melyek  miatt  a 
rövid  ébredés  után,  mely  József  uralkodását  követte, 
új  tespedésbe  siilyedtünk,  mind  még  most  is  léteznek? 

Mert  ha  a  magyar  ismét  sajátjának  mondhatá 
alkotmányát,  mely  az  idő  minden  viszontagságai 
között  e  hazában  legalább  a  szabadság  eszméjét 
tartá  fön,  melynek  nemzeti  egységünket  köszönjük, 
s  melynek  egyes  részei  az  újabb  küzdelmek  alatt 
ismét  bebizonyították  szilárdságukat:  vajon  el  le- 
het-e feledni ,  hogy  azon  alkotmány,  bármi  szép  és 
dicső  legyen,  csak  a  nemzet  egy  osztályának  tulaj- 
dona ,  s  hogy  midőn  ennek  személyes  és  politikai 
szabadságát  oly  rendkivüli  mértékben  biztosítja, 
minőben  az  Anglia  kivételével  akkor  talán  sehol 
nem  élveztetett:  a  népre  ép  oly  rendkivüli  terheket  ró. 

Az  1825-ki  törvényhozás  az  alkotmány  biztosí- 
tására új  törvényeket  alkotott;  de  ha  ezen  alkot- 
mányt nem  egészen  félszázad  alatt  kétszer  végveszély 
lényegété,  valóban  nem  a  világos  törvényeknek  hiánya 
okozta  azt.  Nem  új  sánczokra ,  melyekkel  elődeink 
az  alkotmányt  elég'gé  kürüiövezték ,  hanem  védel- 
mezőkre vala  szükségünk;  s  az  1825-ki  országgyű- 
lés, midőn  szabadságunk  megtámadtatott,  erősségeit 
kijavitá,  e  hiányon  nem  segitett. 

Helyesen  jegyezte  meg  egy  híressé  vált  beszé- 
dében Nagy  Pál:  hogy  az  elveszett  alkotmányt  vissza- 
szerezhetni, de  a  nemzetiséggel  elhal  a  nemzet  is ;  hogy 
tehát  csak  ennek  föntartása-,  szilárdítása-  és  biztosí- 
tásában kereshetjük  egy  szebb  jövőnek  zálogát;  — 
de    vajon    állt-e    az    egyesek    hatalmában?    s    ha    az 

ország  akkori  helyzetét  tekintjük,  ki  mondhatá,  hogy 
e  czél  elérését  bizton  reményli? 

A  nemzeti  nyelv ,  mely  egy  ideig  csaknem  ki- 
zárólag a  nép  körében  élt,  ismét  emelkedni  kezdett. 
Egy  nemzeti  irodalomnak  alapjai  rakattak  le,  mely, 
mert  kevesek  által  pártoltatott,  lassan,  de  mert  csak 
olyanok  által  míveltetett,  kiket  erre  hivatásuk  érzete 
s  lelkesedés  buzdított,  —  belső  becsére  nézve  foly-_ 
tonosan  emelkedett;  de  vajon  az  irodalom  egymaga, 
sőt  azon  egyes  törvények ,  melyek  által  nemzeti 
nyelvünk  a  köz  élet  mezején  a  latin  helyébe  állít- 
taték,  biztosíthatják-e  nemzetiségünket  oly  viszonyok 
között,  —  midőn  a  míveltség,  melytől  az  irodalom 
befolyása  függ,  s  a  közéletben  való  részvét ,  csak  a 
nemzet  egyes  osztályaira  vala  szoritva? 

Kifejlett  nemzetiség,  mely  minden  idegen  be- 
folyásoknak ellentállani  képes  legyen,  csak  ott  létez- 
hetik, hol  egészséges  nemzeti  életet  találunk;  s  ki 
szólhatott  erről  nálunk  akkor,  midőn  honunk  főbb 
nemessége  nagy  részben  a  külföldön  lakva,  saját 
hazájában  idegenné  vált,  s  elfeledve  még  ősei  nyelvét 
is,  a  végső  köteléket,  mely  őt  a  nemzethez  lánczolá, 
szétszakította;  midőn  ipar  s  kereskedés  nem  levén, 
a  magyar  középrend  csak  egyes  mesteremberekből 
állt;  s  úgy  szólván,  senki  nem  volt,  ki  magát  teljes 
joggal  a  haza  polgárának  nevezheté,  mert  a  kivált- 
ságos osztályok  nem  részesültek  terheiben,  s  a  nép 
nem  ismeré  jogait. 

Vajon  ily  állapotokon  egyes,  bármi  czélszerű 
törvények,  vagy  azon  lelkesedés,  melylyel  a  nemzet 
némely  osztályai  nyelvünket  fölkarolák,  segíthettek-e  ? 
—  Magyarországnak  nagy  gyökeres  reformra  vala 
szüksége,  és  ugyan  mily  eszközök  léteztek  annak 
keresztülvitelére? 

A  mód,  melyen  József  császár  kísérletei,  daczára 
a  tolerantiális  pátensnek  s  e  fejedelem  népies  törek- 
véseinek, az  egész  országban  fogadtattak,  bebizonyítá, 
hogy  vannak  dolgok,  melyekről  e  nép  solia  nem 
mond  le,  még  a  vallásszabadság  s  polgári  egyen- 
ló'ség  kedvéért  sem.  Az  1823-ki  események  meg- 
győztek arról  mindenkit,  hogy,  ha  az  ország  álla- 
potának változnia  kell,  ez  csak  az  ország  törvény- 
hozása által  történhetik ;  de  ki  remélhette  egy  gyö- 
keres átalakulásnak  keresztülvitelét  oly  törvényhozástól, 
mely  kizárólag  a  kiváltságos  osztályok  képviselőiből 
állva,  érdekei  által  a  létező  állapotokhoz  lekötve 
érezé  mao-át? 

Haladni  a  civilizatio  ösvényén,  azon  jogfogal- 
mak szerint  módosítva  alkotmányunkat,  melyek  Eu- 
rópaszerte  elfogadtattak,  —  a  nélkül,  hogy  ez  által 
alkotmányos  létünk  s  nemzetiségünk  veszélyeztessék ; 

Szilárdul  ragaszkodni  alkotmányunk  formáihoz 
s  nemzeti  sajátságainkhoz,  a  nélkül,  hogy  ez  által 
haladásunkban  akadályoztassunk ; 

Kivíni  a  XVIII-ik  század  eszméit  oly  törvény- 
hozás segedelmével,  mely  középkori  szerkezetét  meg- 
tartá;  —  a  jogegyenlőséget  a  kiváltságos  osztályok 
által : 

Ez  volt  a  föladat.  S  valóban,  nem  bámulhatja 
senki,  ha  az  csaknem  mindenki  által  megoldhatat- 
lannak tartatott,  s  még  a  hazának  leghívebb  fiai  is, 
kétségbeesve  a  jövő  fölött ,  emlékeikben  keresték 
vigasztalásukat ,  féltékenyen  őrizve  minden  követ, 
mely  a  régi  épületbői  megmaradt,  hogy  e  nemzet 
dicsőbb  napjainak  legalább  romjai  tartassanak  fön; 
hisz  a  teendőknek  tömege  oly  nagy ,  az  eszközök, 
melyek  annak,  ki  hazai  állapotaink  átalakítását  ma- 
gának   czélúl    kitűzné ,     rendelkezésére    álltak ,     oly 

csekélyek,  az  akadályok  látszólag  oly  legyőzhetet- 
lenek valának,  hogy  a  legbátrabb  is  elveszte  bizo- 
dalmát. 

Egy  volt ,  ki  azt  nem  vesztette  el ,  ki  a  haza 
jövőjén  nem  kétkedett:  Széchenyi  István. 

Senki  sem  ismerte  nála  jobban  azon  hiányokat, 
melyek  e  hon  anyagi  s  szellemi  miveltségében  szint- 
úgy mint  alkotmányunkban  léteztek;  senki  sem  fáj- 
lalta azokat  igy. 

Vegyük  kezünkbe  számos  munkáinak  bármelyi- 
két, s  ott  fogjuk  találni  a  vallomást:  hogy  minden- 
ben hátra  vagyunk  ;  s  a  keserűség ,  melylyel  azt 
kimondja,  eléggé  bizonyitja  az  érzést,  melylyel  szíve 
telve  volt;  ő  teljes  mértékben  méltányolta  azon  ne- 
hézségeket, melyekkel  a  reformnak  küzdenie  kell; 
hisz  föllépésének  módja,  az  eszközök,  melyekkel  élt, 
s  a  fontosság,  melyet  egész  életén  át  a  modornak 
tulajdonított,  eléggé  bizonyitják  ezt:  de  mindez  nem 
ingathatá  meg  a  bizodalmat,  melylyel  e  haza  jövő- 
jére tekintett. 

Mert  ha  igaz  is,  hogy  a  haza  anyagi  kifejlésé- 
ben  Európa  többi  országainál  hátrább  áll,  ha  csator- 
nái nincsenek,  útai  hiányzanak,  s  a  mezei  gazdaság 
azon  állapotban  pang,  melyben  azt  a  középkor  gya- 
korolta: nem  áldotta-e  meg  isten  az  országot  min- 
den adományaival  ? 

Hol  van  a  sík,  mely  alföldünknél  termékenyebb  ? 
hol  a  bérezek,  melyek  az  ásványvilág  minden  kin- 
cseiben Kárpátainknál  gazdagabbak?  hol  a  folyók, 
melyek  a  közlekedés  dicsőbb  eszközei  lehetnének 
azoknál,  mik  szabályozatlan  áljaikkal  most  tereinket 
elöntik  ? 

És  ha  e  nép  a  mivel tség  alantabb  fokán  áll, 
ha  osztályait  nagy  válaszfalak  különitik  el  egymástól, 

s  e  nemzet,  mely  a  harcz  mezején  egykor  dicsőséget 
aratott,  a  békés  ipar  s  a  tudományok  körében  nevet 
nem  szerzett  magának :  nem  ugyanazon  nép-e  ez, 
mely  e  hazát  szerzé  s  iontartotta?  mely  századokig 
küzdött  a  legszentebb  ügyért,  s  miután  legyőzetett, 
ellenének  rabja  lett,  de  szolgája  soha;  —  mely  daczára 
azon  válaszfalaknak,  melyeket  a  törvény  közötte  föl- 
állított, nemzeti  egységének  érzetét  mindeddig  nem 
vesztette  el ;  mely  nádfedelek  alatt  lakik,  durva  kön- 
tösben jár,  s  az  élet  kényelmeit  nem  ismeri,  de  nél- 
külözései között  emelt  fővel  tekint  körül,  mert  tudja, 
hogy  ha  semmi  egyebe  nem  lenne  —  hazája  van, 
—  egy  egész  ország,  melyért  halni  kész;  és  mely 
századokig  élhetett  oly  alkotmány  alatt,  mely  a  ne- 
mesnek mindent  engedett  s  a  jobbágyot  csaknem  ol- 
talom nélkül  hagyá,  a  nélkül,  hogy  amaz  zsarnokká 
válnék  vagy  ez  emberi  méltóságáról  megfeledkezett 
volna,  mert  Isten  úgy  rendelé,  hogy  e  nép  sem  zsar- 
nok, sem  szolga,  hanem  szabad  legyen. 

Hisz  e  földnek  csak  munka,  a  nemzetnek  csak 
akarat  kell,  hogy  felviruljanak,  s  alkotmányunk  által, 
bármik  annak  hiányai,  saját  kezünkbe  van  adva  sor- 
sunk, —  miért  kételkednénk? 

Az  nem  lehet,  hogy  e  hon,  melyet  isten  a  ter- 
mészet minden  adományaival  megáldott,  örökké  par- 
lagon heverjen,  hogy  e  nemzet,  mely  egykor  az  első 
helyek  egyikét  foglalta  el,  s  mely  annyi  viszontag- 
ság után  nem  vesztett  egyet  sem  férfias  erényei  kö- 
zöl, most  az  utolsók  egyike  legyen. 

Régi  dicsőségünk  napjai  letűntek. 

A  nemzet  rég  nem  adta  életének  jelét,  s  hazánk- 
ban körültekintve,  hideg  s  érzéketlen  minden,  csak 
romjai  szólnak,  s  már  a  világ  halottnak  hirdeti  az 
egykor  virágozót. 

De  nézzétek  közelebbről;  nincsenek  sehol  a  rot- 
hadásnak  jelei;  hol  az  idegen  érzéketlenségében  vál- 
tozást nem  lát,  ott  e  honnak  gyermekei  újra  érzik 
a  meleg  lehelletet. 

Kiért  keseregtünk  —  a  hon  csak  tetszhalott  volt, 
—  hitünk  fogja  megmenteni  életét,  s  o  föl  fog  tá- 
madni előbbi  szépségében  s  hatalmában. 

Magyarország  nem  volt,  hanem  lesz. 

Harmincz  éve  múlt,  hogy  Széchenyi  „Hitelé- 
ben" ezeket  elmondá;  s  mi,  kik  föllépésének  tanúi 
valánk,  nagy  időkön  mentünk  keresztül,  melyek  töb- 
bet adtak  s  többet  vettek  el  tőlünk ,  mint  mit  egy 
rövid  emberi  élet  alatt  elérni  vagy  elveszteni  lehet- 
ségesnek gondoltunk ;  de  vajon  most  is,  annyi  év  után, 
ki  nem  emlékszik  a  hatásra,  melyet  e  szavak  előidéz- 
tek? Sokan  közülünk  még  félig  gyermekek  valánk, 
s  mi  egészen  új  sziliben  tűnt  föl  előttünk  az  élet, 
melynek  küszöbén  állva,  dicső  pálya  nyilt  előttünk; 
és  lelkesedésünket  megosztá  a  férfiú,  ki  egyszerre 
tért  látott  maga  előtt,  melyre  tevékenységét  fordit- 
hatá;  s  megosztotta  maga  az  agg,  ki  életének  hatá- 
rához érve,  most  legalább  egy  nagy  reménynyel 
szállhatott  sirjába. 

Valóban,  ha  e  férfiúnak  összes  érdeme  csak  az 
lenne  is,  hogy  nekünk  e  reményt  adá;  ha  működé- 
sének minden  nyoma  eltűnt  volna,  s  csak  ezen  na- 
poknak emléke  maradna  fön:  —  ő  megérdemelné 
hogy  a  hon  mint  a  római  senatus  a  consulnak  Can- 
nae  után,  háláját  mondja  ki,  mert  kétségbe  nem  esett 
hazája  fölött,  s  mi  valamennyien  gyászt  oltsunk  érte, 
ki  ifjúságunknak,  ki  egész  életünknek  jóltevője  volt, 
mert  legszebb  pillanatait  neki  köszönjük,  s  neki  kö- 
szönjük mindazon  jótékony  hatást,  melyet,  honfiúi  lel- 
kesedésre ébresztve,  jellemünkre  gyakorolt. 

De  csak  pályája  kezdetén  állunk  még,  s  a  szó- 
zat, melyre  százezrek  szíve  új  reményben  feldobogott, 
csak  azon  ígéret  vala :  hogy  e  szebb  jövőnek,  melyet 
hirdetett,  fogja  szentelni  egész  életét. 

Ritka  embert  nevezhetünk,  ki,  midőn  a  köz  életbe 
lépett,  ennyi  reményeket  gerjesztett,  s  talán  senkit, 
ki  ezen  reményeket  oly  tökéletesen  teljesité;  de  mielőtt 
e  dicső  pályára  követjük ,  s  tevékenységének  egyes 
ágait  s  összes  eredményét  bármi  röviden  fölemlítjük, 
legyen  szabad  egy  általános  észrevételt  előrebocsáta- 
nom,  mely,  valamint  egyes  lépéseinek  úgy  egész  mű- 
ködésének nemcsak  méltánylására ,  de  megértésére 
szükséges. 

Nem  az  elmének  tehetségei,  hanem  a  kedély  ha- 
talma az,  mi  minden  való  nagyságnak  alapját  képezi ; 
s  az  emberi  nem  története  tanúságot  tesz,  hogy  soha 
nagy  befolyást  senki  még  nem  gyakorolt  a  világon, 
ki  ön  maga  egy  nagy  eszme  vagy  érzelem  befolyása 
alatt  nem  állt  s  midőn  kortársait  elragadá,  önmaga 
elragadva  nem  érezte  magát.  Ezt  látjuk  Széchenyi- 
nél is;  s  habár  a  hideg  megfontoló  észnek  nálánál 
nagyobb  magasztalója  nem  volt,  és  senki  sem  szólalt 
föl  élesebb  gúnynyal  azok  ellen,  kik  köz  dolgokban 
szívok  gerjedelmét  követik:  mégis  talán  soha  nem 
volt  férfiú,  ki  a  köz  élet  pályáján  megőszülve  első 
föllépésétől  élete  végéig  oly  egészen  érzelmeinek  ha- 
talma alatt  állt  volna,  mint  épen  ő. 

Igen,  Széchenyi  a  szívnek  embere  volt,  a  szó 
legszebb,  legnemesebb  értelmében. 

Midőn  fiatal  korában  körültekintve,  a  hazának 
állapotát  látá,  s  látta  a  közönyösséget,  melylyel  a 
többség,  —  s  a  lemondó  kétségbeesést,  melylyel  e 
hon  jobbjai  ezen  állapotot  tűrték,  mert  megváltozta- 
tására sehonnan  kilátás  nem  nyílt,  s  a  messze  látha- 

táron  nem  látszott  még  egy  felleg  sem,  mely  vészt 
hozva  e  tespedésnek  véget  vethetett;  s  ő  egymaga 
lépett  föl,  hogy  ha  más  senki  nem,  ő  vesse  meg 
nemzetünk  egykori  nagyságának  alapját, 
vagy  hogy  legalább  ezen  czélnak  szentelje 
véglehelletéig  életét:  akkor  nem  hideg  számitás 
sugallta  neki  ez  eltökélést;  —  —  s  nem  a  mindent 
megfontoló  ész  vala  az,  mi  neki,  mintán  e  pályán 
föllépett,  erőt  adott,  hogy  vissza  ne  ijedjen  a  mindig 
növekedő  nehézségek  s  ellenzőinek  száma  előtt. 

Szivének  meleg  gerjedelme,  egy  erős  ellenállha- 
tatlan érzés  vezette  a  pályára,  ez  tartá  fön,  ez  ser- 
kenté mindig  új  tevékenységre  még  akkor  is,  midőn 
nem  támogatva  a  közvéleménytől,  elhagyatva  azok- 
tól, kikhez  legközelebb  állt,  a  közszeretet  virágkoszo- 
ruja  helyet)  még  csak  a  nyilvános  élet  töviskoroná- 
ját viselte;  —  s  ki  Széchenyi  jellemének  ezen  ol- 
dalát nem  ismeri,  az  őt  igazságosan  megitélni  nem 
képes. 

Megtörhetetlen  erélyének  s  egyes  gyöngeségei- 
nek  —  miktől  őt  fölmentenünk  nem  lehet  —  forrása 
ebben  fekszik. 

Hazájának  határtalan  szeretete  vala  az,  mi  a 
bátor  férfiút,  ki  ha  csak  személyes  veszélyekről  vala 
szó,  a  legkisebb  sértésért  a  halállal  szembe  szállt,  a 
közdolgokban  néha  a  túlságig  óvatossá,  sőt  mint  el- 
lenei mondák,  félénkké  tévé;  ez  az,  mi  őt  néha  igaz- 
ságtalanságra ragadta  s  arra  birta,  hogy  szenvedélyes 
szónoklatának  egész  hatalmát,  keserű  gúnyt  s  túlzó 
vádak  fegyverét  használja  olyanok  ellenében  is,  kik- 
nek jó  szándokát  kétségbe  nem  voná,  sőt  kiket,  mint 
gróf  Dessewffy  Józsefet,  mélyen  tisztelt,  de  kikben 
a  közjónak,  habár  akaratlan,   elleneit  látta. 

És  ez  volt  alapja  egyszersmind  azon  rendkívüli 
befolyásnak  is,  melyet  e  férfiú  mindvégig  nemzetére 
gyakorolt. 

A  történetben  kevés  példát  találunk,  hogy  va- 
laki népszerűségét  annak  köszönte,  mert  honfitársait 
szüntelen  hátramaradásukra,  hibáikra  s  gyengeségökre 
figyelmeztette.  Főkép  oly  nemzetnél  mint  a  magyar, 
melyet  ellenségei  hiúsággal  vádolnak,  s  melyről  leg- 
alább azt  mondhatjuk:  hogy  saját  becsének  teljes  ön- 
tudatában él,  kettősen  feltűnő  tünemény  ez;  s  mégis 
csak  a  „Hitel"-t  kell  kezünkbe  vennünk,  hogy  meg- 
győződjünk, miként  Széchenyi  népszerűségét  igy 
szerzé  meg.  Nem  volt  senki,  ki  a  legélesebb  gúny 
fegyvereit  többször  használta  volna  oly  szokások  s  in- 
tézmények ellenében,  melyekhez  a  nemzet  mint  ősei- 
nek hagyományához  ragaszkodott;  nem  volt  senki,  ki 
azon  irányt,  melyet  a  közvélemény  követett,  s  a  férfia- 
kat, kiket  az  fölkarolt,  nyíltabban  megtámadta  volna; 
és  ha  mégis  mind  ennek  daczára  Széchenyi  népszerű- 
ségét 15  évig  folyvást  növekedni  látjuk,  s  ha  később 
is,  miután  népszerűségét  már  elvesztette,  befolyásá- 
nak nagy  részét  még  megtartá:  e  rendkívüli  tüne- 
mény csak  onnan  magyarázható,  mert,  midőn  sokan 
azt  hivék,  hogy  téved,  s  a  többség  általa  legforróbb 
óhajtásaiban  s  legkedvesebb  embereiben  kíméletlenül 
megtámadva  érzé  magát,  —  midőn  őt  hol  a  kor- 
mány soraiban,  hol  az  ellenzék  padjain  látá:  sokan 
nem  érték,  sokan  rosszallák,  sokan  ellenezték  eljárá- 
sát, de  senki  egy  perczig  nem  kétkedett  hazafiságában. 

Ez  azon  kapocs,  mely  közte  s  a  nemzet  között 
mindig  létezett.  Kevés  politikai  szerepet  játszott  férfit 
ismerünk,  ki  midőn  meggyőződése  kívánta,  pártját  oly 
könnyen  elhagyta,  sőt  azt  oly  hevesen  megtámadta 
volna ;    talán    senki    sincs ,    ki    miután    egy    ideig   az 

Eötvös.   Emlékbeszédek.  9 

egész  nemzet  élén  állt,  később  oly  egészen  elhagyatva 
találta  volna  magát,  mint  o.  De  elhagyatva  mindenki- 
től, megtámadva  eljárása  miatt,  volt  egy,  mi  e  férfiút, 
midőn  magát  egészen  elszigeteltnek  monda  is,  a  nem- 
zettel összeköté ,  s  ez  épen  azon  érzés,  mely  nemze- 
tünk közös  tulajdona;  —  s  ha  Széchenyi  e  hazáért 
többet  tett,  mint  bárki  más,  ezt  annak  köszöni,  mert 
tudtuk,  hogy  senki  e  hazát  nálánál  inkább  nem 
szereti. 

Volt  idő,  melyben  sokan,  sőt  ő  maga  is  a  hideg 
számitás  emberének  tartá  magát;  de  e  tévedésnek 
oka  abban  fekszik,  mert  kizárólag  csak  egy  érzelem- 
nek uralma  alatt  állva,  a  pillanat  benyomásainak  s 
szenvedélyeinek  ellentállni  tudott;  s  miként  éltének 
ez  élj  át  csak  szívével  választá:  úgy  azon  eszközökre 
nézve ,  melyeket  használt,  csak  belátását  követé ; 
egyaránt  szenvedélyes,  s  egyszermind  előrelátó  szere- 
tetében, kész  föláldozni  magát  minden  pillanatban, 
s  mégis  folyvást  figyelemmel  irányozva  s  méregetve 
lépteit,  hogy  a  kedves  tárgy,  melyért  lelkesül,  veszély- 
nek ne  tétessék  ki. 

S  épen  egyéniségének  e  kettős,  látszólag,  ellen- 
tétben álló  oldala,  a  lángoló  szeretet  mellett  a  hideg 
számítás,  a  szenvedély,  midőn  törekvéseinek  fő  czél- 
ját  veszélyeztetve  látá,  s  mégis  e  csaknem  félénkség- 
gel  határos  ildomosság ,  melylyel  haladási  terveiben 
eljárt:  ez  az,  mi  jellemének  egyik  fővonását  képezé; 
a  másik,  mely  evvel  bizonyos  összeköttetésben  áll, 
sőt  annak  kifolyása :  azon  könnyűség,  melylyel  hely- 
zetét megváltó ztatá ,  s  föltételeinek  kivitelére  majd 
politikai  elleneivel,  majd  barátaival  fogott  kezet  a 
nélkül ,  hogy  valaha  működésének  fő  irányától  el- 
térne, úgy  hogy  ugyanazon  férfiú,  kit  kortársai,  csak 
a  könnyűséget  látva,  melylyel  pártját  elhagyá,  több- 

ször  apostasiával  vádoltak,  a  jövő  kor  előtt  épen  a 
következetesség  miatt  fog  bámultatni,  melylyel  hosszú 
politikai  pályáján  minden  egyes  föltételeihez  ragasz- 
kodott, Proteusként  mindig  változtatva  alakját,  de 
csak  hogy  azonegy  küzdelmet  folytassa ;  s  innen  van, 
hogy  míg  Széchenyi  élete,  ha  egyes  lépéseit  követve, 
azoknak  összefüggését  magyarázni  akarjuk,  feloldha- 
tatlan rejtélyként  tűnik  föl:  midőn  azt  mint  egészet 
tekintjük,  nyitott  könyvként  fekszik  előttünk,  mely- 
nek czélja  iránt  mindenki  teljes  ismeretet  szerezhet 
magának;  s  melynek  egész  foglalatját  kevés  szavak- 
kal mondhatjuk  el. 

Megkísértem  ezt. 

Ha  azon  belátás,  hogy  hazánk  csaknem  minden- 
ben hátra  vau,  Széchenyit  a  nagy  föladattól,  melyet 
magának  kitűzött,  vissza  nem  ijeszté,  ennek  okát 
azon  meggyőződésben  találjuk,  hogy  a  magyar  nép 
még  ifjú,  s  hogy  valamint  isten  e  hazát  roppant, 
eddig  parlagon  heverő  természeti  kincsekkel  áldotta 
meg,  úgy  a  magyar  nemzetben  oly  erők  s  tehetsé- 
gek szunyádnak,  melyeknek  becsét  eddig  senki  nem 
ismeri  még. 

Kifejteni  istennek  ezen  nagy  adományát  mind- 
két irányban,  haladni  az  anyagi  érdekek  mezején, 
hogy  e  haza  Európa  legmíveltebb  országaival  a  ver- 
senyt kiállhassa,  s  haladni  főleg  szellemi  kifejlésünk- 
ben,  hogy  a  magyar  nemzetiség  benső  becse  s  értéke 
által  nyerje  vissza  azon  állást,  melyet  egykor  har- 
ozias  tulajdonai  által  birt:  ez  volt  a  föla,dat,  mely- 
nek megoldásától  nézete  szerint  a  nemzetnek  szebb 
jövője,  sőt  fónmaradása  függ,  s  melyet  magának 
kitűzött. 

E  két  irány  közül  a  fontosabb,  Széchenyi  meg- 
győződése szerint,    a    nemzet    szellemi    kifejlése  volt. 

9* 

„A  magyar  népnek  nincs  csekélyebb  hiva- 
tása, mint  képviselni  Európában  ázsiai  böl- 
csőjében rejtező,  eddigelé  sehol  ki  nem  fej- 
lett,   sehol    érettségre  nem  virult  sajátságait. 

—  Az  emberiségnek  egy  nemzetet  megtar- 
tani, sajátságait  mint  ereklyét  megőrizni 
és  szeplőtlen  minőségben  kifejteni,  nemesi- 
teni  erőit,  erényeit,  s  igy  egészen  új,  eddig 
nem  ismert  alakokban  kiképezve,  végczél- 
jához,  az  emberiség  földicsőitéséhez  vezetni, 

—  ez  a  föladat.  —  Hivatásunk  nem  cseké- 
lyebb, mint  a  világot  egy  új  nemzettel  gaz- 
dag i  tani  meg."  így  értelmezi  ő  maga  törekvéseinek 
végczélját,  s  az  óvatosság,  melylyel  oly  reformok 
körül  eljárt,  melyeknek,  csak  az  ország  anyagi  kifejlé- 
sét  tekintve,  jótékony  hatását  kétségbe  vonni  nem  le- 
hetett, de  melyek  nézete  szerint  nemzetiségünket,  azaz 
szellemi  kincseink  legfőbbikét,  veszélyeztetik,  eléggé 
bizonyitja,  mi  szilárdan  ragaszkodott  elvéhez,  „hogy 
minden  haladás  csak  annyiban  üdvös,  a  meny- 
nyiben szellemi  alapon  nyugszik;"  de  miután 
a  szellemi  és  anyagi  lét  válhatatlan  kapcsolatban  áll 
valamint  az  egyes  embernél  úgy  nemzeteknél,  — 
s  miután  a  lélek  hatalma  a  testnek  épségétől  függ: 
e  magasabb  szellemi  föladat  csak  úgy  oldathatik 
meg,  ha  anyagi  kifejlésünket  sem  hanyagoljuk  el,  s 
lépéseinket  úgy  intézzük,  hogy  sem  szellemi  érde- 
keinket anyagi  jólétünknek,  sem  ezt  tisztán  eszmék- 
és  elvkérdéseknek,  nem  áldozzuk  föl;  s  épen  a  követ- 
kezetesség, melylyel  Széchenyi  ezen  meggyőződésé- 
hez nem  csak  elméletben,  de  egész  eljárásában  ra- 
gaszkodott, e  látszó  dualismus,  mely  miatt  egyes 
lépései  néha  megfoghatatlanokká  válnak,  egyszer- 
smind kulcsa  egész  nyilvános  életének. 

Epén  mert  ugyanazon  férfiú,  ki  1825-ben  a 
magyar  akadémiát  alapitá  meg,  szintakkor  lótenyész- 
tésünk emelése  mellett  buzgólkodott,  s  miután  1826-ban 
a  lóversenynyel  összekötött  lótenyésztő'  társulat  léte- 
sült, ezen  intézet  emelésének  és  gyarapításának  szint- 
oly  buzgósággal  szentel é  idejét  s  fáradságát,  mely- 
lyel  a  tudós  társaság  alapszabályain  dolgozott;  épen 
midőn  iidvleldéjét  tervezé,  hogy  a  haza  nagy  halott- 
jainak méltó  temetkezési  helyök  legyen,  egyszersmind 
azon  törte  fejét,  hogy  az  általa  fölállított  nemzeti 
casino  tagjainak  mentó'l  több  kényelmet  szerezzen; 
épen  az:  hogy  ugyanazon  elme,  mely  a  Duna  s 
Tisza  szabályozásával  foglalkozott,  ugyanazon  em- 
ber, kinek  az  álló  hidat  s  a  gőzhajózást  köszönjük, 
ugyanakkor  a  főváros  számára  sétatért  tervezett,  s 
midőn  a  szabad  föld,  a  közteherviselés-  s  az  emberi- 
ség legszentebb  jogaiért  küzdött,  azon  kérdést,  vajon 
társalgásunkban  az  „On"  vagy  „Kegyed"  használ- 
tassék-e,  nem  tartá  figyelmére  érdemetlennek ;  hogy 
egyszerre  —  látszólag  hasonló  lelkesedéssel,  de  min- 
dig hasonló  szorgalommal  s  kitartással  fölkarolt 
nagyot  és  kicsinyt,  egyes  helyeknek  apró  érdekeit 
s  az  egész  haza  haladását,  az  egyes  polgárok  kényel- 
meit s  nemzetünk  jövőjét;  mert  semmit,  mi  e  haza 
határai  között  egy  helynek  jólétére  befolyt,  csekély- 
nek, —  semmit,  mi  nemzete  emeléséhez  vezethetett, 
nehéznek  nem  tartott:  ez  az,  miben  nagysága  fekszik 
s  mi  ó't  összes  haladásunk    vezetésére    képessé    tévé. 

Harminczöt  éve,  hogy  Széchenyi  tevékenységét 
megkezdé.  A  magvak,  melyeket  elhintett,  csiráztak, 
a  mit  ültetett,  gyökeret  vert,  s  szétterjesztve  ágait 
gyümölcsözni  kezd:  összes  törekvéseinek  eredményei 
előttünk  fekszenek. 

Az  akadémiából,  melyet  alapított,  hogy  világot 
terjeszszen  a  nemzetiségünket  feddő  sötét  fölött,  a 
nemzet  tudományos  s  irodalmi  tevékenységének  gyu- 
pontja  vált,  melynek  fénye  most  már  csak  onnan 
származik,  mert  azon  egyes  sugarakat,  melyek  e  hon 
egén  mindenfelől  föltűnnek,  egy  pontban  egy esiti. 

A  sors  meg  nem  kímélte  a  nemzetiséget  nehéz 
csapásoktól ,  de  ezeknek  csak  az  volt  hatásuk, 
hogy  a  vas  mint  aczél  kerüljön  ki  a  nehéz  próba 
alól;  s  azon  idő  helyett,  melyről  Széchenyi  szólt, 
mondván:  hogy  egykor  talán  az  akadémia  csak 
ereklye  gyanánt  fogja  őrizni  a  nyelvet,  melyet  a 
magyar  egykor  legdrágább  kincsének  tekintett:  el- 
jött a  nap ,  melyben  e  kincset  biztosabb  kezekben 
látjuk. 

A  nemzet  magára  vállalta  annak  őrzését,  szivé- 
ben s  ajkán  hordva  sajátját,  s  reánk  csak  annyit 
bizva,  hogy  mi  is  e  kincscsel  éljünk ,  és  támogatva 
azon  irodalmi  s  tudományos  intézetek  egész  sora 
által,  melyek  az  akadémia  mintájára  keletkeztek,  — 
a  magyar  nemzetnek  a  tudományok  körében  is  azon 
állást  szerezzük  meg,  mely,  mint  Széchenyi  1842-ben 
az  akadémiához  tartott  beszédjében  monda:  nemze- 
tiségünket egyedül  képes  biztosítani. 

A  lóverseny  s  lótenyésztő  társulat  a  gazdasági 
egyesületet  hozta  létre,  s  most  az  ország  minden 
vidékén,  csaknem  minden  megyében  hasonló  intéze- 
tet találunk,  nemzeti  iparunk  azon  ágának  emelésén 
dolgozva,  melytől  az  ország  anyagi  jóléte  mindenek 
előtt  függ. 

A  nemzeti  casino  mellett  az  ország  különböző 
részeiben  hasonló  társulatok  léteznek,  s  alig  találunk 
nevezetesebb  helyet,  mely  a  kölcsönös  eszmecserének 
s  az  által    a  míveltség   terjesztésének    ezen    hatalmas 

eszközeit  nélkülözné;  s  ugyanakkor  az  anyagi  s  szel- 
lemi érdekeknek  minden  körében,  a  társadalmi  élet 
minden  fokozatán  új  meg  új  egyletek  alakúinak, 
melyek  tevékenységben  versenyezve,  a  nemzet  álta- 
lános mívelésének  közös  munkáján   dolgoznak. 

S  vajon,  ha  azon  tudományos  s  irodalmi  in- 
tézeteket, melyek  az  akadémia  megalakulása  után  e 
hazában  támadtak,  mások  alapították;  ha  azon  üdvös 
hatás ,  melyet  gazdasági  egyleteink  földmívelésünkre 
gyakorolnak,  másoknak  köszönhető,  s  a  tevékenység, 
melyet  egyes  társulatok  kifejtenek,  közvetetlenűl  má- 
soknak érdeme:  vajon  közvetve  mindezt  nem  neki 
köszönjük-e? 

E  hely,  hol  az  általa  alapított  akadémia  nevében 
azon  egyletek  s  társulatok  képviselőihez  szólok,  me- 
lyek létöket  neki  vagy  legalább  azon  egyesületi  szel- 
lemnek köszönik,  melyet  e  hazában  ő  honosított  meg ; 
e  város,  melynek  legdicsőbb  emlékeit  ő  tervezte  vagy 
építette  föl,  s  melynek  jólétéért  s  föl  virágzásáért  ő 
egymaga  többet  tett,  mint  előtte  egész  nemzedékek, 
—  az  egész  haza,  fölszólalnak  érdemei  mellett.  — A 
Duna,  melynek  szikláit  megrepeszté,  hogy  az  aka- 
dályoktól fölszabadított  folyó  a  népek  békés  közle- 
kedésének útid  szolgáljon,  s  a  Tisza,  melynek  árjait 
erős  partok  közé  szoritá ,  hogy  a  pusztítás  helyett, 
melyet  előbb  okoztak,  termékenyítve  hasítsák  át  ha- 
zánk áldott  rónáit:   egyaránt  hirdetik  dicsőségét. 

A  gőzhajó,  ha  színes  lobogókkal  folyóinkon  el- 
halad, s  a  gőzmozdony,  midőn  az  általa  tervezett 
pályán  villámgyorsasággal  elrobog,  —  reá  emlékez- 
tetnek. 

Forduljunk  bárhová,  tekintsünk  bár  mit,  a  mi 
e  hazában  1825-től  üdvös  történt:  Széchenyi  nyo- 
maira találunk.      Az    ő   tevékenységének  s   e  nemzet 

haladásának  azonegy  története  van,  —  s  az  idő, 
melyet  előadásommal  igénybe  vehetek,  elfogyna,  ha 
mindazt  csak  elsorolnám  is,  mit  neki  köszönünk 
vagy  mire  legalább  elhatározó  befolyást  gyakorolt. 
Fordítsuk  e  helyett  figyelmünket  azon  egyre, 
mi  összes  tevékenységének  fő  czélja  volt,  s  ha  mun- 
kás éltének  más  eredményei  nem  is  maradtak  volna 
reánk,  egymaga  elég  lenne  arra,  hogy  Széchenyit  e 
nemzet  örök  hálájának  tárgyává  tegye. 

Habár  nemzetünk  az  utolsó  harniincz  év  alatt 
tagadhatatlan  előmenetelt  tett,  mégis  jelen  helyzetün- 
ket más  európai  népek  állapotaival  összehasonlítva, 
bár  mennyire  fájón  hazaíiságunknak ,  kénytelenek 
vagyunk  bevallani:  hogy  sem  anyagi  sem  szellemi 
tekintetben  helyzetünkkel  megelégedni  nincs  okunk, 
s  hogy  a  nagyobb  jólét,  melyet  egyesek  élveznek, 
s  azon  haladás,  melyet  az  irodalom  s  tudományok 
körében  tettünk,  nem  pótolja  a  veszteségeket,  melye- 
ket a  közélet  mezején  szenvedénk;  és  mégis  honnan 
van  az,  hogy  midőn  a  jelen  oly  keveset  nyújt,  mi 
vágyainkat  kielégítheti,  öntudattal  tekintünk  magunk 
körül,  és  sokkal  több  reménynyel  fordulunk  a  jövő 
felé,  mint  azok,  kik  1825-ben  a  haladás  pályájára 
lépve,  a  csalódásokat,  melyeken  mi  kereszttílmenénk, 
még  nem  ismerek? 

Szükséges-e,  hogy  e  kérdésre  feleljek? 
A  kor,  melyben  életünk  szebb  része  lefolyt,  ne- 
héz küzdelmek  s  keserű  tapasztalások  időszaka  volt. 
Soha  a  férfias  törekvés,  melylyel  egy  nemzedék  ha- 
zája átalakulásán  dolgozott,  —  annyira  nem  hiusit- 
tatott  meg,  —  soha  szebb  reményeket  keserűbb  csa- 
lódások nem  követtek.  Ha  a  hazában  körültekin- 
tünk, nincs  hely,  mely  a  szomorú  időknek  nyomait 
ne   viselné    magán,   ■ —  nincs    család,    mely  létét  föl- 

dúlva  ne  érezné,  s  mi  ennél  több  —  maga  az  al- 
kotmány,  mely  egy  ezred  év  vészének  daczolt,  talp- 
kövében ingattatott  meg:  —  de  egy  ionmaradt  egyéb 
törekvéseink  romjai  fölött ,  egyet  megtartottunk  a 
nagy  hajótörésben,  melynél  annyi  reményünk  elveszett, 

—  egyet,  mit  tőlünk  se  egyesek  hibái,  se  erőszak,  se 
az  idő  viszontagságai  többé  el  nem  rabolhatnak: 

a  válaszfalak,  melyek  e  nép  egyes  osztályait 
egykor  távol  tárták  egymástól,  ledőltek. 

Az  egyenetlenség,  mely  által  minden  jog  bizony- 
talanná s  minden  teher  elviselhetetlenné  vált,  — 
megszűnt. 

A  bilincsek,  melyek  az  ipar  kifejlését  akadály  o- 
zák  s  az  egyes  törekvéseit  megfoszták  gyümölcsétől, 

—  széttörettek. 

A  néptöredékek,  melyeket  viszontagságos  mul- 
tunk e  földön  hagyott,  egy  nemzetté  olvadtak 
össze.  S  ki  az,  ki  ezen  eredményt  fölcserélné  a  jó- 
létért, melyet  előbb  tán  élvezett?  —  ki  az ,  ki,  ha 
tőle  függne,  hogy  ezen  egész  időszak  szomorú  emlé- 
keivel együtt  múltunkból  kitöröltessék,  ezt  kívánná 
még  azon  esetben  is ,  ha  a  visszalépés  árául  mind- 
azon alkotmányos  jogokat  nyerhetné  vissza,  melyekre 
oly  büszkék  valánk? 

Az  idő  a  nehéz  küzdelmek  nyomát ,  melyeken 
keresztülmentünk ,  nem  törölte  el  még ,  s  szomszé- 
daink sokat  hozhatnak  föl,  miben  még  hátrább  ál- 
lunk;'—  de  a  nagy  igazságtalanság,  mely  e 
hátramaradásnak  egykor  fő  oka  s  elleneink  szem- 
rehányásainak méltó  tárgya  volt,  —  nem  létezik 
többé. 

Az  isteni  gondviselés  számunkra  talán  új  küz- 
delmeket rendelt,  hogy  e  nemzet  még  inkább  kitisz- 
tulva   salakjaiból ,    méltóan    foglalja    el    hivatásának 

helyét;  —  de  bár  mi  várjon  reánk,  oly  szerencsét- 
lenség, melyet  e  hon  lakói  nem  közösen  viselnének, 
nem  jöhet  reánk,  s  az  áldás,  melyért  buzgó  imáink- 
kal az  éghez  fordulunk,  ezentúl  közös  lesz  e  hon 
minden  lakóival. 

S  hogy  ez  igy  van,  hogy  az  osztályok  közötti 
súrlódás  ki  egyéni  ittetett  mieló'tt  az  harczczá  vált; 
hogy  mindazon  válaszfalak,  mindazon  korlátok,  me- 
lyeket századok  épitettek,  a  kiváltságos  osztályok 
saját  belátása  s  igazságszeretete  által  hordattak  le, 
mielőtt  azok  erőszakosan  megtámadtatnának;  hogy 
a  nagy  lépés,  melylyel  a  magyar  az  újabb  mívelt- 
ség  körébe  jutott,  nálunk  megtörtént,  és  se  szenve- 
dett, se  elkövetett  erőszak  emléke  tiszta  örömünket 
nem  zavarja,  —  isten  után,  ki  e  nép  szivét  föl- 
világositá,   vajon  kinek  köszönjük? 

Vonjátok  kétségbe  Széchenyinek  minden  egyes 
érdemeit,  mondjátok,  hogy  készületlenül  lépett  a  pá- 
lyára, hogy  mások  egyengették  ki  az  utat,  melyen 
járt,  s  minden,  mit  neki  tulaj dönitunk,  szintúgy  tör- 
tént volna  nélküle  is ,  —  mert  az  irányt ,  melyben 
működött ,  nem  ő  adta,  hanem  ő  vette  korától:  — 
de  azt,  hogy  az  eszmesurlódást,  mely  a  jogegyenlő- 
ség általános  elismeréséhez  vezetett,  ő  kezdte  meg, 
hogy  ó'  rontotta  le  azon  elöitéleteket,  melyek  e  czél- 
nak  útjában  álltak,  hogy  társadalmi  viszonyaink  s 
törvényeink  azon  módositásait ,  melyek  szükségkép 
a  jogegyenlőséghez  vezettek,  neki  köszönjük,  —  ezen 
érdemet  tőle  senki  sem  fogja  megtagadni,  valamint 
azt  sem ,  hogy  Széchenyi  tevékenységének  ezen  irá- 
nyában teljes  öntudattal  járt  el,  s  egyes  inditványai- 
nak   ezen  következményeit  tisztán  belátta. 

„Hazánknak  ingadozás  nélküli  átvarázso- 
lása  egy  elkopott,  félig-meddig  feudális,  félig- 


GRÓF  SZÉCHENYI  ISTVÁN.  139 

meddig  alkotmányos  szövevényből,  emberhez 
illó'  s  minden  álfénytől  kitisztult  képviseleti 
rendszerre"  —  ezt  tűzte  ki  magának  föladatul;  s 
miután  átlátta:  „hogy  ha  a  kasztok  és  összesa- 
raglyázott  kiváltságok  szűk  rekeszéből  vég- 
kép tágasabb  körbe  akarunk  lépni,  s  elalja- 
sodott  nemzetünknek  jövendőt  eszközölni,  — - 
nagy  köveket  kell  emelnünk,  ezt  pedig  nem 
egyes  emberek,  hanem  csak  mindnyájan  te- 
hetjük," egész  életén  át  mind  a  törvényhozásban 
mind  azon  kivül  összes  fáradozásai  oda  voltak  irá- 
nyozva, „hogy  mindenek  előtt  reánk  virradjon 
azon  nap,  midőn  nem  csak  privilégiumokkal 
dicsekedve  és  nagy  phrasisokkal,  hanem  ál- 
dozatokkal s  tettel  járulunk  a  haza  felvirág- 
zására. Mert  ha  igazán  akar  e  nemzet  erős  és 
nagy  lenni,  —  szükséges,  hogy  némely  dol- 
gokban egy  soron  álljunk  mindnyájan;  szük- 
séges, hogy  kiki,  ki  a  magyar  levegőjét 
szívja,  elmondhassa:  „én  is  a  honnak  pol- 
gára vagyok." 

Széchenyi  saját  szavaival  fejeztem  ki  azt,  miben 
ő  maga  törekvéseinek  végczélját  kijelölte;  s  ha  va- 
laki ezeken  kétkednék,  —  előttünk  fekszik  „Hitele", 
a  „Világ"  ,  a  „Stádium" ,  melyben  az  általa  szüksé- 
geseknek tartott  reformokat  megpendité,  kifejté  s  for- 
mulázta, egyenként  előadva  a  nagy  változásokat,  me- 
lyeket e  hon  újjászületésére  szükségeseknek  tartott; 
visszaemlékezünk  az  időre,  midőn  e  munkák  megje- 
lentek, s  ha  irott  kútforrás  kell,  ott  vannak  az  ezen 
időszakban  hozott  törvények  s  országgyűlési  tanács- 
kozásaink jegyzőkönyvei,  melyekből  az  akkor  ural- 
kodó szellem  világos  előttünk ;  s  ki  ezeket  ismeri,  az 
azon   érdemet,  hogy  a  jogegyenlőségnek  lobogóját  e 

hazában  o  emelte  fel  először,  nem  fogja  megtagadni 
azon  férfiútól,  ki  az  ősiség  s  fiscalitás  eltörlését,  a  nem- 
nemesek birtokszerezhetési  jogát,  a  haza  minden  pol- 
gárainak törvényelőtti  egyenlőségét,  úgy  azt,  hogy 
a  nem-nemesek,  érdekeiknek  a  kiváltságos  osztályok 
irányában  való  védelmére  magoknak  megyei  pártvé- 
det válaszszanak ,  hogy  az  országos  közlekedési  vo- 
nalok föntartására  mindenki  egyenlőleg  adózzék,  s 
a  monopóliumok,  czéhek  és  limitátiók  töröltessenek 
el,  Stádiumában  már  1833-ban  merte  indítványozni. 

Egy  nemzet  megújulása  egyes  embernek  műve 
nem  lehet;  s  ha  Széchenyi  törekvéseit  siker  követte, 
az  annak  köszönhető,  mert  a  bátor  újító  buzgó  tá- 
mogatókra talált,  kik  az  elveket,  melyeket  ő  évekig 
követett,  tisztábban  formulázni,  vagy  a  szónoklat 
adományával  megáldva,  azok  iránt  általánosabb  lel- 
kesedést ébreszteni  képesek  voltak;  s  kétségen  kivűl 
vannak  e  hazában  mások  is,  kiknek  e  szent  ügy  ki- 
vívásában előkelő  részök  volt:  de  olyan,  kiről  el- 
mondliatnók,  hogy  Széchenyinél  korábban  lépett  föl 
e  pályán,  vagy  azon  következetesebben  s  több  siker- 
rel járt  el,  oly  férfiú,  ki  vele  e  téren  a  koszorúért 
versenyezhetne,  nem  volt  s  nem  lesz  e  hazában;  és 
ha  mindazon  egyes  intézetek,  melyeknek  alakulását 
neki  köszönjük ,  rég  nem  léteznének  is  többé ,  s  az 
óriás  műből,  mely  által  fővárosunk  két  partját  össze- 
köté,  mint  Traján  hidjából  csak  az  oszlopok  sülyedő 
romjai  maradnának  fon :  —  amaz  egy  érdemnek  em- 
léke elég,  hogy  a  jövő  megértse  a  népszerűséget, 
mely  Széchenyit  pályája  kezdetén  környezd,  s  mely 
őt  sirjához  kisérte. 

Népszerűségét!  —  roszúl  választani  a  szót. 
—  Széchenyiben  voltak  hibák  s  voltak  nagy  tulaj- 
donok,   mik    azon    közvetetlen    befolyásnak    útjában 

álltak,  melyet  egyesek  tömegekre  gyakorolnak ;  s  ta- 
lán nem  tévedek,  ha  mondom,  hogy  a  mi  a  nemze- 
tet hozzá  köté,  még  akkor  is,  midőn  népszerűsége 
látszólag  tetőpontján  állott,  csak  azon  meggyőződés 
vala ,  hogy  a  férfiú ,  ki  már  ennyi  sikert  aratott ,  a 
jó  úton  jár,  s  hogy  őt  követni  tanácsos;  de  e  meg- 
győződés általános  vala,  s  kevés  férfiút  nevezhetünk, 
kinek  minden  lépéseit  a  közpályán  ily  hosszú  ideig 
köz  elismerés  követte  volna.  Mindazáltal,  ha  Szé- 
chenyi politikai  életének  ezen  jellemző  vonását  ki- 
emeljük ,  nem  hallgathatjnk  el  azon  változást  sem, 
mely  a  közvéleményben  később  történt,  s  ép  oly 
rendkívüli  mint  előbb  népszerűségének  állandósága 
vala,  mert  én  legalább  nem  tudok  esetet,  hogy 
ugyanazon  férfiú,  kit  csaknem  az  egész  nemzet  tizenöt 
éven  át  bizodalommal  követett  s  ki  elveit  meo-  nem 
változtatá,  később  annyira  elszigetelve  lett  volna, 
mint  ő  magát  pályája  végszakában  érezé. 

E  rendkivüli  tüneménynek  magyarázatát  is 
csak  azon  egészen  sajátszerű  helyzetben  kereshetjük, 
melyet  Széchenyi  a  köz  életben  elfoglalt. 

Hol  alkotmányos  élet  van,  ott  pártokat  találunk, 
s  azoknak  létezése,  nem  mint  némelyek  hiszik  e  kor- 
mányformának hiányát,  sőt  épen  annak  egyik  főelő- 
nyét  képezi,  mert  az  egyes  kérdéseknek  minden  ol- 
dalról megvitatását  eszközölve,  a  törvényhozást 
megőrzi  azon  rögtönzéstől,  mely,  bárhonnan  jő,  a 
nemzet  jólétét  egyaránt  veszélyezteti. 

De  valamint  időszakok  vannak,  midőn  a  pártok 
szava  elhallgat,  s  az  egész  nemzet,  mert  léte  veszély- 
ben forog,  feledve  az  egyes  kérdéseket,  melyek  fölött 
pártokra  szakadt,  a  haza  közös  zászlója  körül  csopor- 
tosul :  úgy  vannak  egyes  emberek,  kik  egy  távolabb 

fekvő  czélt  tűzve  ki  munkásságuknak,  a  pártok  kö- 
rén kivül  állanak. 

Egy  eleme  az  erőnek  ez;  mert  csak  a  ki  ily 
helyzetet  foglal  el ,  hathat  egész  nemzetére  egyen- 
lően; de  egyszersmind  egy  eleme  a  gyengeségnek 
is,  mert  a  bilincsekkel,  mik  pártjához  kötik,  az  egyes 
eldobja  egyszersmind  a  támaszt,  melyet  bennök  talál; 
s  midőn  oly  állást  foglal  el,  melyről  egész  nemze- 
tének új  irányt  adhat,  egyszersmind  azon  eszközök- 
től fosztja  meg  magát,  melyek  nélkül  a  megindult 
mozgalmat  kormányozni  nem  lehet. 

Ez  volt  Széchenyi  helyzete.  S  valamint  az  ál- 
talános hatás,  melyet  föllépése  okozott,  minden  párta 
s  szi nézetű  férfiakat  egyesítve  a  haladás  lobogója 
körül,  annak  tulaj  donitható,  mert  a  sérelmi  kérdések 
körül  csoportosuló  pártok  köréből  kilépett:  ágy  fő- 
kép ebben  fekszik  annak  oka  is,  hogy  ő,  kit  a  pá- 
lya kezdetén  a  nemzet  nagyobb  része  lelkesedéssel 
követett,  később,  miután  elvei  győztek  s  a  mindig 
gyorsabbá  vált  mozgalmat  mérsékelni  akará,  csaknem 
elhagyatva  találta  magát. 

És  vannak  ezenkivül  Széchenyi  személyiségében 
és  egyéni  fölfogásában  fekvő  más  okok  is ,  mikből 
az  ellentét,  melyben  őt  működése  későbbi  éveiben 
a  köz  vélemény  nyel  találjuk,  megfoghatóvá  válik. 

Kevés  ember  van,  ki  tevékenységének  nagyobb 
eredményeire  hivatkozhatott.  Legmerészebb  indit- 
srányait  s  a  legnagyszerűbb  vállalatokat  siker  követte, 
s  hosszú  pályáján  alig  hozhatunk  föl  egy  lépést, 
mely  őt  kitűzött  czéljához ,  ha  azt  elérni  még  nem 
lehetett  is  —  leo-alább  közelebb  ne  hozta  volna. 
E  sikert  Széchenyi  önmaga ,  s  nem  egészen  helyte- 
lenül, jól  választott  eljárásának  tulajdonitá,  annak, 
mit  ő  taktikájának  nevezett,    s  mi  abban  állt,   hogy 

mellőzve  az  elvkérdéseket,  inkább  részletes  javítások- 
kal foglalkozott,  s  midőn  a  jogegyenlőség  kivívását 
tűzte  ki  czélúl,  inkább  a  nemzet  felsőbb  osztályainak 
belátásától ,  mint  azon  ellenállhatatlan  hatalomtól 
várta  fáradozásainak  eredményét,  melyet  a  jog  érze- 
tére ébredett  nép  akarata  fejt  ki. 

Hogy  oly  mozgalomnál,  melyben  az  egész  nem- 
zet részt  vesz,  s  mely  épen,  mivel  minden  egyesnek 
érdekeit  érinti ,  a  szenvedélyekre  hatás  nélkül  nem 
maradhat,  minden  egyes  lépést  előre  kiszámitani  nem 
áll  hatalmunkban;  hogy  azon  ildomosságot,  mely 
mindent  előre  látva ,  magát  soha  el  nem  ragadtatja, 
s  melyet  az  egyesnél  is  ritkán  találunk,  egy  egész 
néptől  várni  nem  lehet:  ezt  a  tapasztalás  bizonyítja, 
s  kétségen  kivül  Széchenyi  hibázott,  midőn  ezt  kö- 
vetelte; de  nem  menthető-e  e'hiba  azon  férfiúban, 
ki  15  évnél  tovább  e  taktika  szerint  járva  el  annyi 
eredményt  mutathatott  elő,  s  a  nemzet  bizodalmát 
oly  mértékben  birva,  mint  senki  más ,  némi  joggal 
remélheté ,  hogy  azon  többség  által ,  melyet  annyi 
sikerhez  vezetett,  elhagyatni  nem  fog;  és  ha  Széchenyi 
megcsalatva  ezen  reményében,  azokat,  kik  gyor- 
sabb haladásuk  által  az  általa  kijelölt  egymásutánt 
megzavarva,  hosszú  fáradalmainak  gyümölcsét  újra 
veszélybe  hozák,  szenvedélyesen  támadta  meg:  vár- 
hatott-e valaki  mást  azon  férfiútól,  ki,  mert  meg- 
győződése úgy  kívánta,  a  „Hitel"-ben  kortársainak 
minden  előítéleteivel  szembe  szállt,  a  „Világ"-ban  e 
hon  egyik  legtiszteltebb  férfiát  kímélet  nélkül  meg- 
támadás s  a  „Stadimn"-ban  hadat  izent  az  ország 
egész  fönálló  rendszerének. 

Azon  férfiaknak  egyike  vala  ő,  kik,  ha  tisztába 
jöttek  kötelességök  iránt,  nem  számítják  elleneiket; 
s  azon   okok,  melyekért  a  közvélemény  Széchenyitől 

későbben  elfordult,  ugyanazok,  melyeknek  politikai 
életének  legszebb  babérait  köszöné;  de  a  tény  mind- 
amellett nem  kevésbbé  szomoritó;  s  ha  eszünkbe 
jut,  hogy  a  férfiú,  kinek  a  haza  ennyit  köszönt,  éve- 
ken át  elhagyatva  érezte  magát,  szivünket  fájda- 
lom tölti. 

Mert  miért  hallgassam  el?  Széchenyi  a  köz- 
véleménynek e  változását  mélyen  fájlalta. 

Neki  a  népszerűség  nem  csak  eszköz  vala,  me- 
lyet a  közjó  érdekében  fölhasználhatott ,  o  abban 
hosszú  fáradságának  legszebb ,  mert  megérdemlett, 
jutalmát  látta;  s  azon  férfiú,  ki  érezé  magában,  hogy 
nem  létezik  hatalom,  mely  őt  kitűzött  czéljától  vissza- 
ijeszthetné, bevallhatá,  hogy  a  viszhang,  melyet  sza- 
vai találnak,  a  zajos  helybenhagyás  és  kortársainak 
szeretete,  mely  ezerek  ajkairól  egy  fölkiáltásban  nyi- 
latkozik, szivének  jól  esik. 

Nagy  sziveknek  gyöngesége  ez,  melyet  csak 
azok  nem  értenek,  kiknek  szilárdságokat  más  veszé- 
lyek fenyegetik.  De  ha  a  gondolat,  hogy  népszerű- 
ségét elveszte,  szivét  sokszor  fájdalommal  töltötte  el, 
s  későbbi  munkáinak  mindegyikében  keserű  panaszo- 
kat látunk  elszigetelt  állásáról:  csalódnék,  ki  a  seté- 
tebb  szint,  melyben  Széchenyi  a  haza  köz  dolgait 
ezen  időszakban  látni  kezdé,  elkeseredésének  tulaj- 
donítaná. 

Jól  tudta  ő,  hogy  a  ki  a  küzdelem  közben  min- 
dig csak  koszorúját  őrzi,  melyet  a  pálya  kezdetén 
homlokára  tűztek,  az  soha  győzelmet  nem  víhat  ki; 
s  ha  kortársainak  igaztalanságát  tapasztalva  el  monda 
is:  „hogy  a  magyart  tulaj  donképen  csak  a 
jövőben  szereti",  mélyen  érezte :  „hogy  földi 
pályája  e  jövővel  összekötve  marad." 

S  mindazon  keserűség,  melyet  tapasztalt,  nem 
törölhette  ki  lelkéből  azon  napnak  emlékét,  midőn 
átfutott  pályájára  visszatekintve,  az  országgyűlés  előtt 
kimondhatá:  hogy  valamint  tizenöt  évvel  ez- 
előtt, mint  kilépett  katona  s  készületlen  iró, 
úgy  szólván  inspiratióból  monda,  hogy  Ma- 
gyarország eddig  nem  volt,  hanem  csak  lesz, 
úgy  most  rendületlenül  érzi,  hogy  nemze- 
tünkre még  nagy  jövő  vár,  —  azon  időnek  em- 
lékét, midőn  az  egész  nemzet  isten  után  újjászüle- 
tését neki  köszöné. 

Ki  múltjában  ily  pillanatokat  talál ,  azt  a  köz- 
vélemény fordulatai  meglephetik,  de  nem  sújthatják 
le,  főkép ,  ha  azon  öntudattal  tekinthet  maga  körül, 
hogy  a  nép  kegyével  nem  veszté  el  hatalmát,  s  el- 
hagyatva is  oly  műveket  alkothat  nemzete  javéira, 
melyek,  mint  a  Tiszaszabályozás,  nevét  fön  fogják 
tartani. 

S  ha  Széchenyinek  kedélye  elbonilt,  s  visszate- 
kintve éltére,  néha  az  a  sötét  gondolat  villant  föl  agyá- 
ban: nem  lett  volna-e  jobb,  ha  a  pályától,  melyen 
annyit  fáradozott,  távol  tartja  magát:  nem  saját  — 
hanem  hazája  jövőjén  aggódott. 

Azon  férfiak  közöl,  kik  különböző  nemzeteknél 
a  reform  zászlaját  kitűzték ,  alig  találunk  egyet  is, 
ki  azt  Széchenyinél  több  merészséggel  tette  volna. 
Meggyőződve  arról,  hogy  haladnunk  kell,  áthatva  a 
gondolattól,  hogy  talán  már  is  elkéstünk,  föllépése 
elhatározott,  csaknem  szenvedélyes  vala;  s  akár  in- 
dítványainak lényegét  tekintsük,  melyekben  az  akkor 
fönálló  egész  rendszert  megtámadá ,  akár  a  modort, 
melyben  ezt  tévé,  senki  nem  fogja  tagadni,  hogy  az 
országnak  ő  volt  első  agitátora ,  s  hogy  működése 
eredményeinek    nagy    része    épen    azon  bátorságnak, 

Eötvös.  Emlékbeszédek.  10 

azon  a  kíméletlenségig  vitt  erélynek  vala  köszön- 
hető,  melylyel  minden  előítélettel  s  ellenvéleménynyel 
szembeszállt. 

De  épen  a  hatás,  melyet  eszközölt,  a  kivitt  ered- 
ményeknek nagysága,  melyeknek  alapján  további 
kifejlésünkre  ■  mint  ő  hívé  —  már  csak  idő  s 
nyugalomra  vala  szükségünk,  azon  meggyőződéshez 
vezették  öt,  hogy  az  a gi tátiénak  időszaka  le- 
járt, s  hogy  annak  folytatásából  a  hazára  csak  ve- 
szély kö  vétkezhetik. 

Helyes  volt-e  ezen  nézet  vagy  nem ,  alaposak 
voltak-e  azon  aggodalmak,  melyeket  az  ország  álla- 
potára nézve  már  1841-ben  kifejezett?  annak  meg- 
ítélését másokra  hagyom. 

Mikép  a  természetben ,  úgy  a  népek  életében 
minden  átalakulásnál  a  melegnek  egy  bizonyos  foka 
fejlődik  ki,  és  Széchenyi  talán  csalódott,  midőn  az 
izgalomban ,  mely  csak  a  haladás  szükséges  követ- 
kezménye vala,  a  forradalom  előjeleit  látá;  —  de 
ha  e  férfin,  midőn  egész  életének  művét  veszélyben 
gondolja,  keserű  panaszokra  fakad,  ha  megkísértve 
minden  utat,  fölhasználva  gazdag  elméjének  minden 
fegyvereit,  mintán  a  veszély,  mely  ellen  évekig  küz- 
dött, végre  kitört:  leroskad  a  csapás  alatt,  mely 
hazáját  érte,   —  ki  csodálkoznék  ezen? 

Szivének  minden  érzései  összeolvadtak  honszere- 
tetével,  évek  óta  a  haza  volt  tárgya  minden  gondo- 
latainak, ez  a  sarkpont,  mely  körül  világát  fölépité, 
s  midőn  az  megrendült,  összedőlt  minden  egyéb;  — 
és  a  nő,  kit  szive  választott,  s  kinek  oldalánál  a 
házi  élet  boldogságát  élvezé,  fiai,  kikben  nevének 
méltó  utódait  látá ,  nagy  fáradalmakban  s  eredmé- 
nyekben   gazdag    élete ,    a    dús    vagyon    s    a   fényes 

állás,  melyet  őseitől  öröklött,  nem  vigasztalhaták  őt 
e  roppant  veszteség  után.     . 

De  hadd  borítsak  fátyolt  e  szenvedések  fölébe, 
melyeknek  súlyát  még  az  ő  hatalmas  elméje  sem 
viselheté  el .  hadd  hallgassak  az  évekről ,  melyeket 
távol  tőlünk  a  magányban  töltött. 

A  dicső  épület,  mely  romokba  dőlt,  nem  alja- 
sodik  le ,  s  töredékeiben  is  megtartja  egykori  nagy- 
ságának bélyegét;  —  s  ilyen  vala  ő  —  megtörve  a 
sors  által ,  de  nem  változva ,  —  mintha  csak  azért 
tartatnék  fon ,  hogy  miként  egykor  az  által ,  mit 
hónáért  tett,  úgy  most  az  által,  mit  hónáért  szen- 
ved, —  a  legtisztább  hazaszeretetnek  magasztos  pél- 
dánya legyen. 

S  most  tekintsünk  vissza  még  egyszer  múltjára. 

Hazája  szolgálatának  volt  szentelve  egész  élete, 
és  isten  megjutalmazta  fáradozásait.  Fölverve  sza- 
vától e  nemzet,  néhány  év  alatt  jóvá  tette  századok 
mulasztásait.  Az  anyagi  érdekek  mezején  s  a  tudo- 
mány körében ,  a  törvényhozásnál  és  a  társadalom- 
ban új  élet  kezdődött.  A  válaszfalak,  melyek  a  nép 
különböző  osztályait  távol  tárták  egymástól,  leom- 
lottak ,  nemzetiségünk  megerősödött ,  a  kiváltságok 
helyébe  törvények  léptek,  s  a  nemzet,  mely  elébb 
csak  múltjában  élt,  lelkesülten  haladott  egy  szebb 
jövő  felé. 

Soha  egy  rövid  emberéletnek  nagyobb  ered- 
ményei nem  voltak ,  soha  egyes  polgár  nemzetének 
hálájára  érdemesebbé  nem  tette  magát. 

De  midőn  ezt  belátva,  meghajlunk  a  férfiúnak 
nagysága  előtt,  ki  hazájáért  egymaga  ennyit  tett,  ne 
feledjük  el,  hogy  a  nagy  mű,  melyen  dolgozott,  még 
befejezve  nincs,  s  a  szorgalom,  melylyel  azt  folytat- 
juk, a  kitartás,    melylyel  az  általa  kijelölt  irányban 

10* 

tovább  haladunk,  ez  bizonyítsa  be  a  tiszteletet,  mely- 
lyel  emléke  iránt  viseltetünk. 

Előttünk  is  nae;y  föladat  áll. 

Egy  nemzetnek  újjászületése  csak  egy  egész 
nemzetnek  müve,  csak  hosszá  fáradság,  erős  küzdel- 
mek, talán  nehéz  szenvedések  jutalma  lehet.  De,  mint 
ő  18  éve,  az  akadémiához  tartott  beszédében  monda: 
bízzunk  magunkban,  bízzunk  erőnkben,  s  legyünk  meg- 
győződve, hogy  köztünk  többé-kevésbbé ,  mindegyik,  sőt 
hazánk  minden  fia,  vérünk  mentője,  népcsaládunk  jói- 
tevője,  nemzetünk  feldicsőitője  lehet,  s  azért  töltse  be 
helyét  minden  magyar  hü  sáfárilag.  S  ha  e  hon 
nagy  napszámosa  többé  nem  vezeti  is  sorainkat,  s 
ha  az  alkotó  férfid  helyett  a  Duna  partján  majd 
csak  néma  szobra  áll,  legyünk  meggyőződve,  hogy 
midőn  az  országos  munka  foly,  Széchenyi  érez  alakja 
is  részt  vesz  e  munkában,  komoly  szemmel  hűségre, 
szorgalomra,  kitűrésre  intve  a  munkásokat,  hogy  a 
nagy  czél,  mely  felé  életében  minden  törekvései 
irányozva  voltak,  a  remény,  mely  őt  küzdelmei  kö- 
zött föntartá,  s  melyet  egyszer  elvesztve  leroskadott, 
hogy  a  nemzet  nagy  föladata  teljesüljön,  s  körülte- 
kintve hazánkon  boldogító  öntudattal  egykor  elmond- 
hassuk: Magyarország  nem  volt,  hanem  lett. 

Elmondatott 


a  m.   t.  akadémia  egyik  osztályülésében 
jul.    i3.    i863. 


IVLint  minden  pályán,  úgy  a  tudományok  me- 
zején is  igen  csekély  azoknak  száma,  kiknek  fárad- 
ságait teljes  siker  jutalmazza.  A  sors  ritka  kedveltjei 
mellett  a  névtelen  munkásoknak  egész  seregét  találjuk 
itt  is ,  kiknek  feladatuk  csak  az ,  hogy  a  jövőnek 
útjait  előkészitve ,  lerakják  az  alapokat ,  melyeken  a 
tudomány  bámulandó  épülete  egykor  állani  fog,  sőt 
ha  nagy  fáradalmaknak  egyedüli  jutalmát  csak  a 
dicsőségben  keressük,  talán  nincs  pálya,  melyen  a 
küzdőre  több  csakkiás  vár,  mint  épen  ez.  Hisz  a 
sokaság,  mint  mindenütt,  úgy  a  tudományok  körében 
is  a  nagyobbszerü  sikert  egy  névvel  köti  össze,  s  egy- 
nek halántékaira  teszi  a  babért,  melyet  az  egész  sereg 
küzdelmei  kiérdemlettek. 

De  mi,  tisztelt  akadémia,  ne  kövessük  e  példát! 
8  ha  a  szerény  munkások  egyike,  kik  a  tudomány 
aknáiban  dolgoznak,  leroskad,  mielőtt  napvilágra  hoz- 
hatá  a  kincset,  melynek  biztos  nyomán  látta  magát; 
ha  egy  a  bajnokok  közül,  kik  az  igazságért  küzde- 
nek, elvérzik  a  diadal  napja  előtt,  mi  ne  felejtsük  el, 
hogy  a  tudomány  leggazdagabb  kincseit  s  az  igazság 
legszebb  diadalait  nagy  részben  ilyenek  ismeretlen 
fáradozásának  köszöni,  s  fűzzünk  egy  szerény  ágat 
a  kifáradt  küzdő  halántékai   körül. 

Ily  munkás ,  kinek  fáradságát  teljes  siker  nem 
koszorúzta ;  ily  küzdő,  ki  meggyőződésének  diadalát 
nem  érhette  el ,  volt  Reguly  Antal ,  és  csak  köteles- 
ségünket, s  tudom,  önöknek  régi  óhajtását  teljesítem, 
midőn  e  kedves  társunknak  rövid  pályájára  vissza- 
tekintve, nem  emlékét,  melyet  a  halál  tőlünk  nem 
rabolhatott  el,  de  fájdalmunkat  újítom  meg. 

Az  akadémia,  midőn  Reguly  hátrahagyott  iro- 
mányainak kiadását  elrendelé,  állandóbb  emléket  biz- 
tosított tudományos  érdemeinek;  s  ha  majd  a  vogul 
nyelvet  illető  dolgozatai,  melyeket  Hunfalvy  Pál  tudós 
társunk  rendezett,  évkönyveinkben  megjelennek,  a 
szaktudós  méltányolhatni  fogja  a  veszteséget,  melyet 
nyelvészetünk  e  férfiú  kora  halála  által  szenvedett. 
Engedjék  önök,  hogy  midőn  ezt,  mire  magamat  hi- 
vatva nem  érzem,  másokra  bizom:  elhunyt  társunk- 
ról ma  nem  mint  philologról  hanem  mint  emberről 
szóljak,  ki,  midőn  a  legnemesebb  lelkesedésből,  tehet- 
ségeit egy  magas  czélnak  szentelé,  a  szeretet  és  ba- 
rátság minden  kötelességeit  hiven  teljesítette,  és  nagy 
eszméinek  nem  áldozott  fel  semmit,  mint  önmagát. 


Reguly  Antal  született  1810-ben  Zirczen  Vesz- 
prém megyében,  hol  atyja,  mint  a  czisterczei  rend 
ügyésze  lakott.  Itt  töltötte  első  gyermekségét,  mely- 
ről úgy,  mint  azon  évekről  is,  melyek  alatt  a  győri 
gymnasiumban  s  főtanodában,  később  pedig  a  pesti 
egyetemen  tanulmányait  folytatá,  kevés  emlékezetre 
méltót  hozhatunk  fel.  —  Oly  család  körében  nevel- 
kedve, mely  szerény,  de  tisztelt  állást  foglalt  el,  a 
gyermek  és  ifjú  a  szegénység  elkeserítő  hatását  s  a 
dús  vagyon  esábjait  egyaránt  nem  ismeré,  s  csak  ér- 

dekes  külseje  s  azon  kedélyesség  által  tűnt  fel,  mely 
személyiségét  később  is  minden  kín-ben  megkedvelteié. 

Eletünk  mint  anyagi ,  úgy  szellemi  tekintetben 
egy  hosszá  fejlődés.  Multunk  a  jövőnek  csiráit  hordja 
magában  s  éltünk  fája  nem  hoz  oly  gyümölcsöket, 
melyek  nem  függtek  mint  virágok  egykor  ifjabb  ágain. 
Ezt  mondhatjuk  Kegulyról  is,  és  nem  hiányzanak 
gyermek  és  ifjéi  korából  egyes  vonások,  melyek  ké- 
sőbb ,  midőn  neve  ismertté  vált ,  mint  hivatásának 
jelei,  tekintettek.  Ilyen  az  érdek  sőt  lelkesedés,  melyet 
már  gyermekkorában  Körösi  Csorna  Sándor  iránt 
mutatott;  ilyen  a  buzgalom,  melylyel  nemzeti  törté- 
netünket tanulmányozá. 

Ha  azonban  e  részleteket,  melyeknek  később  ő 
maga  is  nagyobb  fontosságot  tulajdonított,  elfogult- 
ság nélkül  tekintjük,  át  fogjuk  látni,  hogy  azokban 
semmi  rendkívüli ,  semmi  olyan ,  mi  későbbi  törek- 
véseire elhatárzó  befolyást  gyakorolt,  nem  található. 

Eletünk  azon  szakában,  midőn  nagy  emberek 
életét  csak  nagy  irók  műveiből  ismerjük,  a  dicsőség 
eszméje  minden  kitűnőbb  egyéniségre  ellentállhatlan 
csábbal  bir,  s  ha  Reguly,  bizva  erejében,  szintén  ez. 
után  vágyódott,  az  ép  oly  természetes,  mint  az,  hogy 
Körösi  küzdelmei ,  s  azon  czél ,  melynek  e  feláldozó 
férfiú  egész   életét  szentelé,  őt  lelkesedéssel  tölték. 

Ki  nem  emlékezik  a  szenvedélyre,  melylyel  ak- 
kor tájban  a  magyar  nép  eredetének  kérdése  ,  még 
a  tudományokban  megőszült  férfiak  által  is  felkarol- 
tatott ,  miként  hagyhatta  Ápolna  e  kérdés  hidegen  az 
ifjúságot,  melynek  az  emberi  vizsgálódások  hatásairól 
még  fogalma  nincs ,  s  mely  minden  tudományt  köl- 
tőileg fogva  fel,  a  népek  őstörténete  iránt  természetes 
vonzalmat  érez.  Reguly  e  tekintetben  nem  különbözött 
kortársaitól,  sőt  állithatjuk:  hogy  a  történelmünkben 

akkor  uralkodó  irány,  mely  nemzeti  öntudatunk 
emelésére  oly  üdvös  és  tudományos  haladásunkra  any- 
nyira  káros  volt,  tanulmányaira  semmi  befolyást  nem 
gyakorolt. 

Míveltsége  inkább  általánosan  európai,  mint 
magyar  volt,  s  ha  a  tudományok  körében,  hol  meg- 
határozott szakot  nem  választott  magának,  legtöbb 
hajlamot  a  történelemhez  érzett,  ennek  inkább  philo- 
sophiai  oldala ,  mint  magyar  ős  történetünk ,  vonta 
magára  figyelmét.  Még  azon  levélből  is,  melyet  mi- 
dőn iskoláit  bevégezve,  a  külföldre  utazott,  szüléihez 
Hamburgból  irt ,  világosan  kitűnik ,  hogy  a  vágy, 
mely  őt  északra  vezeté,  csak  az  északi  népek  re- 
gényes mythologiája  s  azon  érdek  által  ébresztetett 
szivében,  melylyel  a  svéd  nép  történetét  tanulmá- 
nyozta. A  magyar  nemzet  eredetének  kérdése  ekkor 
sem  gyakorolt  még  befolyást  határozataira. 

Eletének  iránya  felett  a  véletlen  határozott,  mely 
őt  a  stockholmi  könyvtárban  Arvidson  finn  tudóssal 
összehozá,  ki  őt  a  magyar  s  finn  nyelvek  között  lé- 
tező rokonságra  emlékeztetvén,  benne  azon  gondola- 
tot ébreszté,  hogy  miután  a  magyar  nép  eredetének 
kérdése  csak  az  észak  népei  s  nyelveinek  tanul- 
mányozása által  fejtethetik  meg,  ezt  tűzze  ki  élete 
czéljáúl. 

E  férfiúnak  ösmeretsége,  kivel  mint  a  stockholmi 
könyvtár  őrével  az  e  városban  töltött  hónap  alatt 
szüntelen  érintkezésben  maradt,  s  a  közlések,  melye- 
ket tőle,  ki  politikai  okokból  hazájából  száműzetve, 
azt  kettős  lelkesedéssel  szerette,  a  finn  nép  jelen  ál- 
lapotjárói nyert,  érlelték  e  gondolatot  feltétellé,  ezek 
birták  őt  arra,  hogy  minden  egyébb  terveivel  fel- 
hagyva, Stockholmból  egyenesen  Abóba,  Einnland  fő- 
városába utazzék,  azon  erős  szándékkal,  hogy  hazájába 

csak  akkor  tér  vissza,  ha  mind  azon  adatokat  össze- 
gyűjtötte, melyek  a  finn-magyar  rokonság  kérdésé- 
nek megfejtésére  szükségesek,  oly  körülmény,  melyet 
kiemelni  annyival  szükségesebb,  minél  nagyobb  a  be- 
folyás, melyet  az  Reguly  törekvéseinek  eredményére 
gyakorolt. 

Bizonyosan  a  legritkább  esetek  közé  tartozik, 
hogy  valaki  ahoz ,  mire  magát  a  pillanat  benyomá- 
sai által  elragadtatá.  egész  életén  át  hív  maradjon.  A 
nagyszerű  föltételek,  melyeket  fiatal  korunkban  kép- 
zelő tehetségünk  kitűz,  valamint  rögtön  támadnak, 
úgy  hamar  elenyésznek.  Hogy  e  részben  kivételek 
vannak ,  s  hogy  oly  pályán ,  melyet  húsz  éves  ko- 
runkban csak  szivünk  választott,  minden  nehézségek 
és  akadályok  daczára  végső  lehelletünkig  kitarthatunk, 
ezt  Reguly  megmutatta,  de  példája  még  egyet  bizo- 
nyit  s  ez  az:  hogy  az  ily  módon  választott  pályán, 
főkép  a  tudományok  körében,  teljes  sikert  aratni  nem 
lehet,  s  ő  maga  is  jókor  sejditeni  kezdé  azt. 

Ha  van  tiszta  öröm  a  világon,  ha  van  boldogság, 
melyet  évek  fáradságával  megvásárolni  érdemes,  azt 
csak  az  ismeri,  ki  ifjú  erejének  teljében  egy  nagy 
czélt  lát  maga  előtt,  s  magát  annak  elérésére  hivatva 
érzi.  Legyen  az  haza  vagy  emberiség,  hatalom  vagy 
tudomány,  csak  a  ki  tehetségeivel  egy  nagy  díjt  re- 
mél elérhetni,  az  ismeri  azoknak  egész  becsét,  csak 
a  ki  életének  minden  reményeit  egy  czélnak  feláldozni 
kész,  az  élvezi  egy  pillanatra  összeszorítva  az  élet 
egész  boldogságát,  s  midőn  a  20  éves  ifjú  1839-ben 
november  8-án  Aboban  a  finn  földre  lépett,  mint  ezen 
időben  irt  leveleiből  s  jegyzeteiből  látszik,  lelkét  azon 
megelégedés  tölte  el,  melyet  a  legdicsőbb  pályán  is  csak 
annak  kezdetén  találunk,  midőn  csak  még  az  áldozatokat 
sejditjük  s  nem  azon  csalódásokat,  melyek  reánk  várnak. 

Nagy  küzdelmeken  ment  keresztül.  -  A  jólét, 
mely  reá  honában  várt,  a  társas  élet  örömei,  melye- 
ket senki  nálánál  élénkebben  nem  élvezett,  szüléi, 
kikhez  szeretettel  ragaszkodott,  és  száz  kötelék,  mely 
őt  hónához  fűzte,  visszatartóztaták.  De  el  volt  ha- 
tározva. A  finn  földön  állt,  —  czéljánál.  Mi  áll- 
hatna ellent  feltételének'?! 

De  e  tiszta  öröm  nem  tartott  sokáig,  s  a  lelke- 
sedést,  melylyel  a  finnek  földére  lépett,  csakhamar 
azon  érzés  váltotta  fel,  hogy  feladatához  előkészülve 
nincs. 

Oly  népek  rokonságának  felderitése,  melyek  egy 
ezrednél  tovább  egymástól  elszakadva  fejlődtek,  s 
melyeket  még  a  monda  sem  köt  össze,  a  tudomány 
legmerészebb  vállalatjai  közé  tartozik,  s  nehézségei 
csak  még  nagyobbakká  válnak,  ha  azt  a  hely  szilién 
kisértjük  meg.  —  A  szoba-tudós,  ki  tisztán  az  össze- 
hasonlító nyelvészet  nyomán  indul,  sokkal  könnyeb- 
ben jut  e  részben  erős  meggyőződéshez,  mint  az 
utas,  ki  nem  csak  a  nyelvek  rokonságát,  de  a  népek 
egészen  eltérő  testi  s  szellemi  tulajdonait  látja  maga 
előtt,  s  kinél  az,  a  mit  lát,  azzal,  a  mit  hall,  sokszor 
a  legmerevebb  ellentétben  áll.  —  Mentől  nagyobbak 
e  nehézségek  Regulyra  nézve,  ki  midőn  a  tudományos 
kérdés  megfejtéséhez  fogott,  nemcsak  a  finn  nyel- 
veknek semmi  ismeretével  nem  birt,  de  ez  időben 
még  svédül  sem  tudott  s  igy  az  egyetlen  eszközt 
nélkülözé,  melyet  tanulmányaiban  itt  használnia  kellé. 

Más  hasonló  viszonyok  alatt  lemondott  volna 
feltételéről.  Pénzbeli  forrásainak  csekélysége,  szü- 
lőinek kérései  s  azon  meggyőződés,  melyhez  a  hely 
színén  jutott,  hogy  feladását  könnyebben  viheti  véghez, 
ha  német  egyetemen  a  szükséges  philologiai  ismere- 
teket megszerezve,  ahhoz  kellőleg  elkészül ;  —  mind- 

annyi  erős  indoknak  látszott,  melylyel  azt,  ha  visz- 
szalép,  mások,  sőt  maga  előtt  is  igazolhatá.  De  mind 
ez  nem  tántoritá  meg-  őt  feltételében,  s  midőn  a  meg- 
kezdett pálya  folytatására  szüleitől  segedelmet  kért, 
hogy  arra  kellőleg  előkészüljön,  nem  vissza  Német- 
országba, hanem  előre  Helsingforsba  ment,  liol  meg- 
győződése szerint,  az  ott  létező  egyetemen  s  tudós 
társaságnál,  a  finn  nyelvek  megtanulására  sokkal 
több  s  jobb  eszközöket  találhatott,  mint  bárhol  a 
világon. 

Itt  főkép  a  svéd  nyelv  tanulására  forditá  figyel- 
mét, melyet,  mint  a  tudományos  s  társasági  élet 
egyedüli  közlönyét,  nem  nélkülözhetett,  egyszersmind 
Castrén  Mátyástól  magán  oktatást  véve  a  finn  nyel- 
vekben is.  Az  elsőben  fényes  siker  koszorúzta  fá- 
radozásait, s  két  hónap  elég  vala,  hogy  a  svéd  nyelvet 
tökéletesen  magáévá  tegye,  de  annál  nagyobbak  vol- 
tak a  nehézségek,  melyekkel  feladatának  másik  részé- 
ben találkozott. 

Mint  egy  levélből  látjuk,  melyet  Gottlund  Ká- 
roly helsingforsi  tanár  Baer  titkos  tanácsoshoz  in- 
tézett, s  mely  másolatban  Reguly  irományai  között 
találtatik,  Castrén  oktatásait  theoreticus  szabályok 
magyarázatával  kezdé  meg,  melyeknek  felfogására 
Reguly,  ki  a  nyelvvel  eddig  tudományosan  nem 
foglalkozott,  előkészülve  nem  vala,  s  ezért  a  nagyér- 
demű finn  tudósnak  tanitása  őt  nemcsak  nem  seo-ité 
elő  tanulmányaiban,  sőt  káros  hatást  gyakorolt  tár- 
sadalmi állására  is. 

Reguly,  mint  tudományos  utazó  mutatá  magát  be 
Helsingforsban,  s  mint  ilyen  kitűnő  fogadtatásban  ré- 
szesült ;  azon  hir,  mely  Castrén  által  terjedt,  hogy  a 
fiatal  idegen ,  ki  állitólag  a  finn  s  magyar  nyelvek 
rokonságát    kutatja,   nem    csak  nem   philolog,    sőt  a 

partes  orationist  is  alig  ismeri,  szükségkép  rósz  hatást 
gyakorolt  tehát  állására. 

Helyzete  ez  által  kellemetlenné  vált,  s  részint 
ezért ,  részint  mivel  a  finn  nyelvre  fordított  eddigi 
fáradságának  csekély  sikerét  tapasztalta,  négy  havi 
tartózkodás  után  elhagyá  Helsingforst. 

A  könnyűség,  melylyel  a  társalgás  által  a  svéd 
nyelvet  megtanulta,  azon  meggyőződéshez  vezette  őt, 
hogy  czélját  nem  grammatikai  szabályok  rendszeres 
tanulmányozása,  hanem  csak  az  emberekkel  való 
közlekedés  által  érheti  el,  s  ezért  egy  időre  három- 
száz verstnyire  a  fővárostól  a  laukasi  farában  Gun- 
dunnen  nevű  finn  paraszt  gazda  házában  szállt  meg, 
hol  egész  május  végéig  oly  sikerrel  folytatá  tanul- 
mányát, hogy  midőn  Karelian  keresztül  a  norvég 
Lapphon  széléig  a  69-ik  szélességi  fokig  felmenve, 
onnan  Helsingforsba  visszatért,  előmenetele  által, 
melyet  a  finn  és  lapp  nyelvben  tett,  mindazokat 
bámulatra  ragadta,  kik  elébb  szándékait  s  képességét 
kétségbevonták. 

„Midőn  Reguly  kevés  holnapokig  tartott  távol- 
lét után  Helsingforsba  visszatért  —  igy  ir  Gottlund 
a  már  előbb  emiitett  levélben  — ■  a  könnyűség  és 
biztosság,  melylyel  ismereteit  svéd  és  finn  nyelven, 
valamint  élő  szóval,  úgy  Írásban  közié,  mindenkit 
bámulatra  ragadtak.  Kik  őt  előbb  gányolák,  most 
megszégyenülve  álltak,  főkép  Castrén.  A  helyett, 
hogy  a  nyelv  tudományos  tárgyalásánál  mások  gram- 
matikai szabályaira  szorulna ,  most  ő  maga  állított 
fel  ily  szabályokat,  és  nézetei  s  Ítéletei  a  mily  megle- 
pők, oly  helyesek  voltak.  Legmélyebb  gyökerében 
fogta  fel  a  nyelvet  s  most  ő  vala  az,  ki  egykori 
tanítójával  a  legfontosabb  és  messzevágóbb  észre- 
vételeket közölheté." 

Reguly  megelégedve  érezheté  magát  sikerével, 
s  a  méltánylás,  melyet  Helsingforsban  talált,  szivének 
jól  esett,  de  lia  az  árt  tekintjük,  melyen  e  megelé- 
gedés vásároltatott,  szivünket  fájdalom  tölti  el. 

Nem  anyagi  szenvedéseiről  szolok:  ha  ő,  kit 
honában  egy  szerető  család  gondoskodása  fogott 
körűi,  most  idegen  földön  az  élet  minden  kényel- 
meit nélkülözé;  ha  tél  kezdetén,  midőn  az  éghajlat 
szigorát  megszokott  bennszülöttek  már  bundában 
jártak,  nyári  kabátban  s  köpenyeg  gallérban  nézé  a 
vig  társaságot,  mely  a  már  jéggel  takart  folyón  kor- 
csolyázott, csak  annak  örülve,  hogy  könnyű  öltözete 
különczködésnek  vétetik,  s  hogy  annak  való  okát 
senki  sem  gyanítja;  ha  még  a  legszükségesebb  fejér- 
nemüket sem  szerezheté  meg  magának,  s  a  szegény- 
ségnek minden  szenvedésein,  melyekről  elébb  sejtelme 
sem  volt,  keresztül  ment,  kétségen  kivűl  nem  tagad- 
hatjuk meg  részvétünket  tőle,  ki  minden  nyomorral 
szembe  szállt,  mert  tudta,  hogy  attól  minden  pillanatban 
megszabadulhat,  de  csak  úgy,  ha  feltételéről  lemond. 
De  mik  mind  ezen  szenvedések  lelki  kínjaihoz  képest. 

Jellemének  egyik  fővonása  a  legnemesebb  büsz- 
keség volt  —  s  most  helsingforsi  ösmerőseihez  kellé 
fordulnia,  néhány  rubelnyi  kölcsönökkel  fedezve  min- 
dennapi szükségeit,  nem  tudva,  miként  s  mikor  fog 
eleget  tehetni  kötelezettségeinek.  Senki  nem  volt 
nálán  nyíltabb  s  közlékenyebb,  senki  nem  távolabb 
minden  képmutatástól,  s  mégis  mily  vigyázatra, 
mennyi  ártatlan  fortélyra  szorult  most,  hogy  sze- 
génységét elrejtse ,  kalandorként  eltagadva  magától 
a  legszükségesebbeket,  csakhogy  azon  körökben,  hol 
estéit  tölte,  illő  öltözetben  jelenhessék  meg  s  azoknak 
barátságát  ne  koczkáztassa ,  kik  tudományos  czéljait 
pártolásuk    által    elősegíthetek,    s   mindazon    bizony- 

talanság,  mely  között  élt,  a  leverő  meggyőződés, 
hogy  a  merész  lépést,  mely  által  elhagyott  hely- 
zetébe jutott,  senki  nem  helyesli,  sem  szüléi,  kik  őt 
minden  1  évelőkben  visszahivák,  sem  más ;  —  a  kétely, 
mely  szivében  néha  támadt:  fogja-e  mind  ezen  áldo- 
zatok s  szenvedések  után  végre  czélját  elérni? 

Eddig  kizárólag  szüleinek  költségén  utazott  s 
tudta,  hogy  bármennyit  áldozzanak  ők  s  nélkülözzön 
ő  maga,  tőlük  annyi  segélyt,  mennyi  czéljainak  kivi- 
telére szükséges,  nem  várhat,  s  ezért  nem  csekély 
küzdelmek  után  végre  a  zirczi  apáthoz  fordult,  ki 
irányában  mindig  részvétet  mutatott,  s  kitől  legalább 
azon  kérésnek  teljesítését  remény lheté,  hogy  tudo- 
mányos czéljait  s  eddigi  fáradságainak  eredményét 
másokkal  közölvén,  irántok  részvétet  gerjeszszen. 
Hisz  az  ügy,  melynek  életét  szentelte,  nem  személyes 
ügye.  A  kérdés,  melynek  felderítésén  fárad,  az  egész 
nemzetet  érdekli.  Vajon  lehetséges-e  az,  hogy  mi  neki 
oly  fontosnak  látszik,  az  másokat  hidegen  hagy,  s  hogy 
Magyarországban  annyi  hazafiúi  lelkesedés,  annyi 
önérzet  mellett  ne  találkozzanak  néhányan,  kik  az 
aránylag  csekély  segedelmet,  melyet  feltételének  kivi- 
tele kivánt,  e   nagy  czélra  szentelnék. 

Feladata,  mióta  utazása  alatt  a  finn  néppel  köze- 
lebbről megismerkedett,  egészen  új  és  sokkal  nagy- 
szerűbb alakban  tűnt  fel  előtte.  —  Meggyőződve, 
hogy  a  magyar  s  finn  népek  rokonságának  kérdése 
csak  a  nyelvösszehasonlitás  által  oldathatik  meg, 
czélja,  melylyel  Helsingforsból  éjszaknak  indult  előbb, 
kizárólag  az  vala,  hogy  a  nyugoti  finnek  nyelvét 
megtanulja.  De  mentől  sebesebben  haladott  ezen 
irányiján,  mentől  nagyobb  volt  előmenetele  a  nyelv- 
ben, annál  tisztábbá  vált  előtte,  hogy  a  nyelv  maga 
a  népek  rokonságának  felderítésére  nem  elegendő. 

Már  Humboldt  Vilmos  fölfogta  az  összeköttetést, 
melyben  a  nyelvtudomány  a  népisme-  és  törtéi  leiem- 
mel áll ,  kimondva  világosan ,  miként  az  emberiség 
kifejlődésének  története  nem  ezen  tudományok  egyike, 
hanem  csak  azoknak  egyesítése  által  fejtethetik  meg. 
„A  mód,  mely  szerint  a  nyelvből  a  népek  hajdani 
állapotaira  és  vándorlásaira  következéseket  vonha- 
tunk (így  nyilatkozik  a  nagy  tudós  egy  már  1811-ben 
Steinhoz  intézett  levelében),  még  koránt  sincs  tisztába 
hozva,  és  a  dolog  nem  kevéssé  nehezittetik  azáltal, 
mert  sok  esetben  csaknem  lehetetlen  meghatározni, 
vajon  különböző'  népek  nyelveik  alkotásánál  és  kimí- 
velésénél  nem  juthattak-e  ugyanazon  sajátságokhoz, 
a  nélkül,  hogy  egymással  a  legkisebb  összeköttetésben 
álltak  volna." 

Ezen  meggyőződéshez  jutott  már  ez  első,  a  fin- 
nek között  tett  átázása  alatt  Reguly  is ;  s  valamint 
teljes  biztossággal  mondhatom,  hogy  Humboldt  Vil- 
mos munkái  ez  időben  még  egészen  ismeretlenek 
voltak  előtte,  ágy  naplója,  melyet  akkor  még  a  legna- 
gyobb pontossággal  vezetett,  mutatja,  hogy  hasonló 
nézetből  indult  ki  ő  is,  s  a  magyar  s  finnnépek  ro- 
konságának kérdését  nem  tisztán  philologiai  úton, 
hanem  csak  úgy  tartá  megfejthetőnek,  ha  minden 
ezen  népeket  illető'  nemcsak  nyelvészeti,  de  ethnogra- 
phiai  és  történelmi  adatok  összegyűjtetnek  s  egybe- 
állíttatnak. 

Sőt  maga  a  népek  rokonságának  kérdése,  mely- 
nek felderítésében  egykor  egyedüli  feladatát  látta, 
mentől  inkább  haladott,  annál  inkább  háttérbe  szorult. 

„Te  ismered  (így  ir  egyik  ifjúsági  barátjához 
Wásából)  te  ismered  szenvedélyemet  az  éjszaki  ter- 
mészet, annak  népe,  s  mindene  iránt,  a  mivel  bir. 
Azért    vala   az    én    utazási    vágyam   mindig  éjszakra 

irányozva,  éjszakra,  nem  pedig  déli  mívelt  országok 
felé.  A  természet  emberét,  az  országok  és  népek 
ős  eredeti  állapotát,  mint  azt  a  história  élőnkbe  adja, 
s  mily  kevéssel,  egyedül  a  vad  természet  adományai- 
val éri  be  az  ember,  ezeket  felfogni  nem  tudtam  s 
az  engem  gyötrött.  Most  ki  vagyok  elégítve.  Ezen 
utazás  nekem  egész  kifejlődési  történetét  mutatá  mind 
a  földnek,  mind  pedig  az  embereknek.  Egy  utazás  az 
éjszakon  valódi  képét  mutatja  a  cultnra  genesisének. " 

Reguly  meggyőződése  szerint  épen  mi  magyarok 
vagyunk  hivatva  e  nagy  kérdések  megfejtésére,  mi, 
kik  nyelvünkben  azon  rokonságnak  emlékét  fen  tartva, 
melyben  az  ural-altaji  népekhez  állunk,  egyszersmind 
a  műveltségnek  azon  fokára  emelkedtünk,  melyen  e 
kérdések  tudományos  megfejtése  lehetővé  válik,  s 
lehet-e  dicsőbb  czél,  melynek  életét  szentelhetné. 

Voltak  pillanatok,  midó'n  új  reménytől  lelke- 
sülve, bátorsággal  nézett  a  jövőnek  elébe,  de  ha 
megint  feladatának  nagysága ,  ha  az  jutott  eszébe, 
miként  ő,  ki  annak  megoldására  vállalkozik,  eddig 
semmit  sem  tett,  a  mi  által  képességét  bebizonyította 
volna,  s  mire  a  nemzet  segedelmét  kérve,  hivatkoz- 
hatnék, szivét  újra  aggodalmak  töltötték  el ,  melyek 
között  a  vég  elcsüggedéstől  csak  erős  határozata  őrzé 
meg,  hogy  kitűzött  czélja  után  küzdve  elveszhet,  de 
hogy  arról  lemondani  nem  fog. 

Egy  volt,  a  mi  minél  tovább  haladott  tanul- 
mányaiban, s  minél  tisztábban  fogta  föl  feladatát, 
annál  világosabb  lett  előtte,  s  ez  azon  meggyőződés, 
hogy  feladatára  kellőleg  elkészülve  nincs,  s  azért 
mihelyt  hosszá  várakozás  után  szüleitől  levél  s  némi 
pénzsegély  érkezett,  elhagyva  Helsingforst,  Péter- 
várra iitazott,  hol,  mint  azon  birodalom  fővárosában, 
mely  a  finn  családhoz  tartozó  csaknem  minden  népet 

magába  foglal,  azon  eszközöket  együtt  találhatá, 
melyek  vállalatának  sikeres  bevégzésére  szükségesek 
valának. 

S  itt  Reguly  életében  egy  új   szakasz  kezdődik. 

Az  első  hetek,  melyeket  Pétervárott  töltött,  kel- 
lemesen folytak  s  Reguly  sokszor  emlité,  hogy  egész 
utazása  alatt  ezek  voltak  legboldogabb  napjai.  — 
A  finn  ügyek  ministere  Armfeld  gróf,  Wrangel 
admiral  a  szibériai  utazó ,  Siögren  a  finn  nyelvész, 
Baer,  Fraehn ,  Krug,  Köppen,  Adelung,  B.  Stiglitz, 
egyszóval  a  pétervári  tudományos  és  hivatali  társa- 
ság legkitűnőbbjei  előzékenységgel  fogadták  az  ifjút, 
ki  iránt,  már  midőn  a  finn  lapokban  vállalatáról 
értesültek,  érdekkel  viseltettek,  s  kinek  kellemes  sze- 
mélyisége rokonszenvöket  megnyeré ,  s  hogy  meg- 
elégedéséhez semmi  ne  hiányozzék,  a  kegyes  végzet 
Balugyánszky  államtanácsosban  egy  honfitársat  ismer- 
tetett meg  vele,  ki  ámbár  hazáját  már  37  év  előtt 
elhagyta,  a  fiatal  magyart  nem  kevesebb  szívesség- 
gel fogadta. 

Ily  körülmények  között  miként  ne  tekintett 
volna  remény  nyel  a  jövőbe?  Azon  levélre,  melyben 
a  zirczi  apátot  kérte ,  hogy  a  haza  főbbjeinél  szá- 
mára segedelmet  eszközöljön,  eddig  válasz  nem  érke- 
zett, de  midőn  az  érdeket  tapasztala,  melyet  idegenek 
mutattak  vállalata  iránt,  kételkedhetett-e  honfitársai- 
nak segedelmén?  Hisz  ha  Körösi  Csorna  több  mint 
húsz  évvel  elébb  legalább  némi  pártolásban  része- 
sült; miként  ne  számithatna  ő  reá  most,  midőn  a 
magyar  nemzet  új  életre  ébredve,  öntudatával  köte- 
lességeinek érzetéhez  jutott?  S  nem  birta-e  azon 
levélben,  melyet  kevéssel  megérkezése  után  a  magyar 
akadémiától    vett,    s    melyben    ez    csekély    pénzbeli 

meghagyásokat  adott,  nem  birta-e  mondom  már  e 
levélben  biztos  zálogát,  hogy  a  nemzet  a  vállalatnak, 
melyet  fontosnak  ismer,  kivitelére  szükséges  eszközö- 
ket tőle  megtagadni  nem  fogja? 

Emelve  e  reménytől  lelkesedéssel  fogott  tanul- 
mányaihoz. „Ne  féljen  édes  apám  (így  ir  ez  időben 
több  rendbeli  felszólításokra  vonatkozólag,  melyek 
hozzá  az  iránt  érkeztek,  hogy  hazai  lapokban  írva, 
magának  nevet  s  annál  biztosabb  segedelmet  szerez- 
zen) ne  féljen,  ha  rólam  most  még  nem  beszélnek 
is,  nem  dolgozom  én  hiába.  Ha  bizonyos  nem  vol- 
nék, hogy  czélt  érek,  Írhatnék  én  elég  ujságczikket. 
De  jó  és  szép  dolgot  az  ember  mindig  nemes  czélból 
tegyen,  s  ha  az  igazságnak  akarunk  valóságos  szol- 
gálatot tenni,  ne  Írjunk,  mielőtt  magunkat  egészen 
előkészítve  nem  érezzük." 

S  most  engedjék  meg  önök,  hogy  mielőtt  Re- 
gulynak  tanulmányairól  szólok,  néhány  általános 
megjegyzést  mondjak  el,  melyet  mind  azon  útnak, 
melyet  tanulmányaiban  követett,  mind  egész  életének 
helyes  megítélésére  szükségesnek  tartok. 

Mint  a  világ  különböző  lényei  és  tüneményei, 
úgy  a  tudományok,  melyek  azoknak  magyarázatával 
foglalkoznak,  a  legszorosabb  összeköttetésben  állnak 
egymással,  és  senki  a  határokat,  melyek  azoknak 
egyikét  a  többiektől  elválasztják,  szigorú  pontosság- 
gal nem  jelölheti  ki.  Minden  tény,  mint  ok  vagy 
következés  több  s  részint  oly  tényekkel  áll  összefüg- 
gésben, melyek  a,  tudomány  más  ágaihoz  tartoznak 
s  ezért  a  tisztán  szaktudósok  között  is  alig  találunk 
olyant,  ki  fiatal  korában  általános  tudás  vágyától 
elragadva,  a  tudomány  különböző  mezőin  nem  kisér- 
tette volna   meg  tehetségeit,    mig    kalandozásai    után 

végre   azon    szűkebb   körre  szorítkozott,    melyre    hi- 
vatva volt. 

Hogy  a  fa  magas  sudarat  hajtson,  szükséges,  liogy 
gyökereivel  messze  kört  fogjon  körül,  s  ezt  látjuk  a 
tudományban  is,  hol  azoknál,  kik  valamely  szakban 
a  legkitűnőbbek,  mindig  egy  bizonyos  sokoldalúságot 
találunk.  De  valamint  a  fa  csak  azáltal  nő  s  erős- 
bödik, mert  messze  terjedő  gyökerei  az  éltető  nedvet, 
melyet  a  földből  színak,  egy  pont  körűi  egyesítik: 
úgy  e  sokoldalúság  a  tudományban  csak  az  által  vá- 
lik üdvössé,  mert  a  legkülönbözőbb  törekvések  is  azt, 
kit  a  természet  a  tudomány  valamely  ágára  különös 
hajlammal  s  képességgel  áldott  meg,  mindig  csak  egy 
pontra  vezeti  vissza. 

Tekintsük  például  századunk  egyik  legkitűnőbb 
tudósát,  Humboldt  Vilmost.  Mennyit  s  mily  külön- 
böző tárgyakkal  faglalkozott  e  férfiú?  Kant  philoso- 
phiája,  az  aesthetika,  régiségi  tanulmányok,  az  állam- 
tudomány, a  történelem,  az  ethnographia,  alig  talá- 
lunk tudományt,  mely  figyelmét  egy  ideig  magára 
ne  vonta  volna.  Irodalmi  tervei,  melyek  közül  né- 
melyekkel évekig  foglalkozott,  a  tudományok  legkü- 
lönbözőbb ágaihoz  tartoznak.  Ha  azonban  most  e 
nagy  férfiú  életén  végig  tekintünk,  világos  előttünk 
az  összeköttetés,  melyben  mindezen  látszólag  idegen 
tárgyak  nyelvészeti  vizsgálataival  állnak,  s  hogy  épen 
e  sokoldalúság  az,  minek  a  philolog  még  el  nem  ért 
nagyságát  köszöni. 

Humboldt  Vilmosnál  az  aesthetika  s  philosophia, 
történeti  s  etimographiai  tanulmányai  csak  a  nyelv 
mélyebb  észlelésének  eszközeivé  váltak.  Bárhonnan 
indult  ki,  ez  volt  a  pont,  melyhez  minden  üt  vissza- 
vezetett, s  igy  történt,  hogy  midőn  egészen  más  czé- 
lokat    tűzve    ki    magának,    a   phüologiával    látszólag 

nem  foglalatoskodott,  mégis  mindig-  csak  hivatásának 
irányában  haladott  előre. 

Regulynál  épen  az  ellenkezőt  tapasztaljuk,  s  en- 
nek főkép  két  oka  van. 

Az  első  azon  szenvedély,  melylyel  minden  tu- 
dományhoz viseltetett. 

A  második  az,  hogy  körülményei  által  a  tudo- 
mányok oly  ágának  mívelésére  kényszeríttetett,  melyre 
tulaj  donkép  nem  volt  hivatása. 

Mint  az  életben,  úgy  a  tudományban  semmi  nem 
nehezebb,  de  semmi  nem  szükségesebb,  minthogy 
magunkat  mérsékelni  tanuljuk,  s  ő  nem  birt  ezen 
tulajdonnal.  —  Mint  a  nyugoti  finnek  között  tett 
első  utazása,  őt  arról  győzé  meg,  hogy  a  finn-ma- 
gyar nép-rokonságnak  kérdése  csak  mind  azon  ada- 
tok összegyűjtése  s  egybevetése  után  fejtethetik  meg, 
melyek  e  népek  történelmi,  ethnographiai  és  nyelv- 
beli viszonyait  illetik,  s  miként  ezen  meggyőződés, 
mely  mást,  ki  e  tudományok  egyikével  tüzetesen  fog- 
lalkozott, visszaijesztett  volna,  benne  csak  lelkesedését 
nevelte:  úgy  minden  lépés,  melyet  később  tanulmá- 
nyaiban előbbre  tett,  a  helyett,  hogy  czéljához  köze- 
lebb hozná  őt,  csak  arra  birta,  hogy  mindig  nagy- 
szerűbb alakban,  mindig  nagyobb  s  végre  elérhetet- 
len távolságban  tűzze  ki  czélját. 

A  tudománynak  jelen  állását  tekintve,  a  finn 
nyelvek  külömböző  ágainak  tudományos  átvizsgálása 
már  oly  feladat,  melyre  egy  hosszú  emberélet  alig 
elegendő,  s  mégis  meggyőződése  szerint  —  mint  azt 
tudós  társunkhoz ,  Toldy  Ferenczhez  uráli  utazása 
előtt  Péter  várából  irt  levelében  kifej  ezé  —  a  finn 
nyelvek  grammatikája  s  lexikona  munkájának  csak 
alapját  képezé.  —  E  népcsaládból  egy  koponya- 
gyűjteményt   hozni    össze,    fejmérések    és   gypsznyo- 

mátok  által  e  népek  természettani  viszonyait  tisztálja 
hozni,  kiterjeszteni  e  vizsgálatokat  a  többi  északi  né- 
pekre, tán  Szibéria  minden  népeire,  mely  úton  idő- 
vel a  poláris  népekről,  vagy  talán  tovább  menve 
a  turáni  néposztályról  oly  munka  támadhatna,  mely 
Mortonnak  az  amerikai  népekről  irt  munkáját  föliil- 
haladná  ,  s  ismét  csak  előkészületül  szolgálna,  hogy 
később,  ha  a  csád  halmokban  található  koponyákra 
is  nagyobb  ügyelem  fordittatik,  e  két  rendbeli  adatok 
összehasonlításából,  mindezen  népek  régi  geográphiai 
kiterjedése,  mind  némelyek  népisége  meghatároztassék. 
„Tovább  és  mindig  tovább":  ez  volt  jel- 
szava. De  épen  mert  kielégíthetetlen  tudásvágyától 
sarkalva,  tanulmányainak  határokat  szabni  nem  tudott; 
mert  a  tudomány  forrásának  vizei  nem  enyhiték,  ha- 
nem csak  még  nevelték  szomját;  mert  sehol  megál- 
lani, sehol  megpihenve  fáradságainak  szerzeményeit 
darabonként  átnézni  s  megelégedéssel  összeszámitni 
nem  tudta;  mert  miként  a  bérczeknek  vándora,  ki  nagy 
fáradsággal  egy  tetőre  felér,  a  helyett,  hogy  messze 
kilátását  élvezné,  csak  azon  korlátokat  látta,  melyek 
miatt  az  határtalan  nem  lehet,  s  mig  oly  álláspontot 
talált,  mely  az  övénél  magasabbnak  látszott,  mig  egy 
tető  maradt,  mely  még  nem  élvezett  kilátást  ígért, 
üj  útra  indult;  mert  a  tudományban  részletek  helyett, 
miknél  az,  ki  új  utakon  jár,  mást  nem  találhat,  min- 
dig már  egészet  kivánt;  mert  a  belső  szózat,  melyet 
követve  e  pályára  lépett,  őt  pihenni  nem  engedé,  s 
bár  meddig  ért,  tovább  s  mindig  tovább  hívta: 
valóban  nem  csodálhatjuk,  ha  részletes  ismeretekben 
többet  szerzett,  s  az  általa  kitűzött  kérdések  egykori 
megfejtésére  többet  tett,  mint  előtte  bár  mily  egyes 
tudós,  de  ha  azon  kérdést,  melynek  tisztába  hozására 
útnak  indult,  megfejteni  képes  nem  volt,  sőt  ez  utolsó 

tekintetben  kevesebbet  tett,  mint  más  kisebb  tehet- 
ségekkel, de  ki  egész  figyelmét  a  kérdés  nyelvészeti 
oldalára  fordítja,  talán  tehetett  volna. 

Es  most  Reguly  egyéniségének  azon  másik  ol- 
dalára kell  irányoznom  önök  figyelmét,  melyet  már 
előbb  röviden  emliték,  s  mely  tudományos  törekvé- 
seire talán  még  nagyobb  befolyást  gyakorolt. 

0  nem  volt  philolog.  —  Nemcsak,  mert  midőn 
utazását  megkezdé,  e  részben  semmikép  elkészülve 
nem  volt,  de  hajlamainál,  hogy  úgy  mondjam,  ter- 
mészeténél fogva  se. 

Belátva,  hogy  a  magyar  s  finn  népek  rokonságá- 
nak kérdése  a  nyelvek  tudományos  összehasonlítása 
nélkül  megfejthetetlen,  szorgalommal  s  azon  erélylyel, 
mely  jellemének  egyik  legszebb  tulajdona,  folytatá 
tanulmányait,  —  de  tette,  mert  kötelességének  ismeré. 

Magában  véve  a  philologiai  tanulmányok  Re- 
galyra  nézve  nem  birtak  semmi  vonzerővel,  mintegy 
természetes  körén  kivül  érezé  magát,  midó'n  velők 
foglalkozott  s  ez  nemcsak  ezen  tudományban  való 
haladását  fárasztóbbá  tévé,  hanem  nagy  befolyást 
gyakorolt  fáradozásainak  eredményeire  nézve  is  leg- 
alább e  téren. 

Bizonyos,  hogy  a  tudomány  legnagyobb  kincseit 
csak  azok  előtt  tárja  fel,  kik  hozzá  tiszta  szeretettel 
közelitenek,  s  mit  általán  véve  mondhatunk,  az  áll 
minden  egyes  tudományra  nézve  is.  Ki  azoknak  va- 
lamelyikét csak  segédeszköznek  tekinti,  ki  benne 
csak  kulcsot  keres,  mely  által  más  ismeretekhez 
férhet,  az  annak  legszebb  eredményeihez  jutni 
soha  sem  fog.  Maga  a  buzgóság,  melylyel  előbb- 
re tör,  csak  akadálylyá  válik,  mert  ki  valamely 
tudományt  csak  ösvénynek  tekint,  melyen  más  czél 
felé  halad,  nem  ereszkedhetik  soha  annak  mélyébe,  s 

mindig  elfogultsággal  jár  el.  —  Sehol  sem  szem- 
betűnőbb ez,  mint  épen  a  philologiában,  talán  épen 
azért,  mert  .nincs  tudomány,  mely  annyiszor  tisztán 
eszköznek  használatik ;  s  ez  az,  minek  a  számos  té- 
vedés s  a  nem  szűnő  fluctuatiók  tulajdoníthatók, 
melyeket  épen  e  tudomány  körében  találunk.  Teljes 
meggyőződésem,  hogy  oly  philologiai  tanulmányok, 
melyek  egyelőre  kitűzött  történelmi  kérdés  megfej- 
tésére történnek,  soha  kielégítő  eredményekhez  vezetni 
nem  fognak,  s  hogy  ha  valamely  nép  eredetének 
kérdése  tisztán  a  nyelvrokonság  által  megfejthető 
lenne  is,  az  soha  nem  fog  megfejtetni  olyanok  által, 
kik  a  nyelvtudományt  csak  e  kérdés  megfejtéséért  űzik. 

Reguly  szellemi  egyéniségének  e  jellemző  vonásai, 
melyek  egész  életére  elhatárzó  befolyást  gyakoroltak, 
nem  maradhattak  hatás  nélkül  tanulmányaira  sem, 
s  ha  a  rendszert  nézzük,  melyet  azokban  pétervári 
tartózkodása  alatt  követett,  ugyanazon  irányt,  ugyan- 
azon tévedéseket  fogjuk  találni,  mint  egész  eljárá- 
sában. 

Eleinte  kizárólag  nyelvekkel  foglalkozott.  Min- 
denekelőtt az  oroszt  kellé  sajátjává  tenni,  mely  a 
keleti  finnekhez  czélzott  utazásánál  nélkülözhetlen 
vala,  ehhez,  a  mennyire  a  meglevő  eszközök  mellett 
lehetséges  volt,  a  szirjen,  mordvin,  cseremisz  és  csu- 
vas,  később  még  a  török  nyelv  tanulása  és  Hum- 
boldt Vilmos,  Bopp  és  Grimm  az  egyetemes  nyel- 
vészetet illető  munkáiknak  tanulmányozása  járult, 
melyekkel  csak  most  ismerkedett  meg.  De  mint  min- 
dig, úgy  most  tisztán  nyelvészeti  vizsgálódások  nem 
elégitek  ki  vágyait,  s  mentől  tovább  haladott,  annál 
szélesebbre  terjeszté  ki  tanulmányainak  körét  is  úgy, 
hogy  a  nyelvek  azoknak  csak  egy  s  pedig  nem  is 
legfontosabb  részét  képezek. 

Maga  a  népek  rokonsága  —  s  mint  mondáin 
Reguly    ennek    meghatározására    a    nyelvhasonlitást 

csak  egyik  eszköznek  tekinté,  —  maga  a  népek  faj- 
beli rokonsága  csak  annyiban  bírt  előtte  érdekkel,  a 
mennyiben  az  egész  emberiség  kifejlődésére  világot 
vet,  s  így  természetes,  liogy  tanulmányait  nemcsak 
a  finn,  nem  is  csak  az  ural-altaji  népcsaládra,  hanem 
egész  Ázsiára  terjeszté  ki,  belefoglalva  mindent,  mi 
Khinától  és  Szibériától  Persiáig  s  a  Pontusig,  az  e 
határok  közt  fekvő  népek  egykori  költözéseire,  nyel- 
vökre, mivel tségökre,  s  egymásközti  viszonyaikra 
vonatkozik,  ide  értve  még  e  népek  vallását  és  köl- 
tészetét is,  mely  azoknak  kifejlődésére  nagyobb  hatást 
gyakorolt,  s  rokonságuknak  biztosabb  jele  talán,  mint 
nyelveik.  —  Hogy  e  tanulmányok  kimerítők  nem 
lehettek,  azt  könnyen  beláthatjuk,  ha  meggondoljuk, 
hogy  azokra,  mikre  egy  hosszú  emberélet  elégtelen, 
mindössze  két  évet  fordított,  ép  oly  bizonyos  azon- 
ban az,  hogy  kiterjedt  ismeretei  által,  melyeket  kellő 
rendszer  nélkül  szerzett,  s  melyeknél  sokszor  a  szük- 
séges összefüggés  hiányzott,  látköre  tágult,  s  nézetei 
tisztábbakká,  határozattabbakká  váltak.  S  ő  maga 
érzé  ezt. 

Nincs  semmi,  mi  az  embert  apró  hiúságtól  job- 
ban megoltalmazná,  mint  egy  bizonyos  czél  felé 
irányzott  nagy  ambitio ,  és  ezért  Reguly  jól  tudta, 
mennyi  hiányzik  még,  hogy  magát  feladatához  kel- 
lőleg előkészülve  mondhassa,  de  érzé  azt  is,  hogy 
halad,  s  e  meggyőződés  az,  a  mitől  tudományos 
pályán  megelégedésünk  függ. 

Soha  talán  fiatal  ember  több  és  állandóbb  szor- 
galommal nem  folytatta  tanulmányait,  mint  ő.  Vol- 
tak napok,  sőt  hetek,  melyek  alatt  szobáját  sem 
hagyta   el,  lemondva  még  a,  társas  élet  örömeiről  is, 

melyekre  annyi  fogékonysággal  birt,  s  az  éjszaki 
főváros  legmí véltebb  köreiben  annyi  alkalmat  talált, 
s  e  fáradság  s  azon  nélkülözések,  melyekre  magát 
a  continens  legdrágább  városában  kényszerítve  érzé, 
nem  fájtak  neki.  „Külföldön  —  igy  ir  szüleihez 
Pétervárról  - —  tanulni  kell  az  embernek,  gondolám, 
s  hosszasan  elzárkózva  a  világtól,  tanultam,  dol- 
goztam, mohón,  nagy  erőfeszítéssel ,  megszűnés  nél- 
kül, mindent  mellőzve,  mi  stúdiumaimhoz  nem  tar- 
tozott; lemondva  az  életről,  nyugalomról  és  jelenről, 
mire  szegénységem  és  büszkeségem  is  kényszerített. 
Ha  látták  volna  éltemet,  bámultak  volna,  s  én  mégis 
boldognak  éreztem  magamat.*  —  S  ha  e  boldog 
hangulat,  melyben  tanulmányait  egy  ideig  folytatá, 
később  megváltozott,  s  a  bizodalom  helyett,  melylyel 
a  jövőbe  tekintett,  szivét  csaknem  kétségbeesés  tölte 
el,  e  változásnak  oka  nem  abban  fekszik,  mert  azon 
áldozatoktól  s  nehézségektől  visszaijedt,  melyek  nagy 
feladása  kivitelének  útjában  álltak. 

Reguly  meg  volt  győződve,  hogy  vállalata  a 
hazában  a  legnagyobb  részvéttel  követtetik.  Mentől 
tovább  foglalkozott  tárgyával ,  annál  nagyobb  alak- 
ban tűnt  az  fel  képzete  előtt.  Nemzetünk  eredetének 
s  őstörténetének  felderítése,  mely  egykor  egyedüli 
czélja  volt,  mint  már  mondám,  később  csak  mint  esz- 
köz tűnt  fel  előtte,  mely  által  azon  nagy  problémák 
megfejtése  lehetségessé  válik,  melyekkel  a  philo- 
sophia  s  történelem  egy  ezrednél  tovább  foglalkozik, 
s  ő  e  nagyszerű  feladást,  melyet  magának  kitűzött, 
nemcsak  tudományos,  hanem  nemzeti  szempontból 
fogta  fel. 

Nemcsak  hogy  az  emberi  nem  őstörténete  föl- 
deríttessék,  de  hogy  a  világ  a  tudomány  legnagyobb 
kérdéseinek  megoldását  a  magyar  tudományosságnak 

köszönje  s  nemzetünk  igy  kivívja  magának  azon  egy 
dicsőséget,  melyet  eddig  nélkülöz,  hogy  az  emberi 
nem  eszmekincsét  gazdagitá;  ezen  gondolat  lelkesité 
öt  s  mig  feladatát  ekként  fogta  föl,  mig  magát  egy 
nagy  nemzeti  érdek  képviselőjének  tekintlieté,  követve 
népe  jobbjainak  részvéte  által,  addig  minden  fárad- 
ság, minden  nélkülözés  könnyűnek  látszott.  —  De 
mintán  hetek  s  hónapok  multak  s  a  várt  segedelem 
helyett  minden  levél,  melyet  a  hazából  vett,  egy-egy 
reményét  semmisité  meg,  miután  honfitársaitól  elha- 
gyatva, elfeledve  érezé  magát,  s  nem  vigasztalhatá 
magát  többé  a  gondolattal,  hogy  a  mit  szenved,  azt 
hazájáért  szenvedi,  s  általa  segitve  nagy  feladatát  be 
fogja  végezhetni,  akkor  bizodalmával  elenyészett  az 
erő  is,  melyre  szüksége  volt.  A  lelki  küzdelmek  s 
szenvedések,  melyeken  keresztül  ment,  végre  megron- 
ták  egészségét  is,  s  ő,  ki  a  nyugoti  finnek  között 
tett  utazása  alatt  erejét  csak  nőni  érezé,  s  egy  évnél 
tovább  szakadatlan  folytatott  tanulmányai  alatt  el- 
fáradást nem  ismert,  lelki  s  testikép  betegnek  érezte 
magát.  „Leestem  egemből",  igy  ir  szüleihez:  „olyan 
vagyok,  mint  a  paradicsomból  kiűzött,  barátaim  min- 
den jóságukkal  sem  birnak  megörvendeztetni.  Nyug- 
talanság, elégedetlenség,  életuntság  fognak  el  gyak- 
ran. Majd  vértódulások  kínozzák  szegény  fejemet. 
Néha  szinte  eszméletlen  állapotban  heverek  s  nem 
vagyok  képes  összefüggőn  gondolkodni." 

Kevéssel  azután,  hogy  e  sorokat  irta,  Péterhof- 
ban,  hová  egészségének  hetyreállitására  a  fővárosból 
vonult,  ideglázba  esett,  s  a  szerető  gond,  melylyel 
Balugyánszkyné  férjének  elhagyott  honfitársát  anya- 
ként ápolá,  megtarthatta  életét,  de  nem  adhatta  vissza 
egészségét. 

Mint  új  ember  kelt  fel  beteg-ágyából;  testileg, 
mert  hosszá,  haláláig  tartott  betegeskedése  tulajdon- 
kép e  percztől  kezdődik,  lelkileg,  mert  azon  meg- 
győződés, hogy  a  mit  tesz,  azt  hazájáért  teszi  s  vele 
bizodalma  önmagához  s  a  jövőben  elveszett. 

Mindjárt  felüdülése  után  érkezett  a  hír,  hogy 
akadémiánk,  mely  eddigi  tanulmányairól  beküldött 
jelentését  méltánylással  fogadta,  az  egész  áti  költség 
elvállalását  határozta  ugyan  el;  de  jelenleg  a  pénz- 
tár állapotja  miatt  csak  200  fttal  e's  azon  Ígérettel 
segitheti  őt,  hogy  ügyét  nádor  ő  fensége  által  a 
királynak  ajánlani  fogja,  s  evvel  a  remény,  hogy 
vállalatát  hazai  segedelemmel  viheti  ve'ghez,  meg 
vala  semmisítve. 

Ha  csak  saját  jövőjére  gondol,  helyzete  ez  által 
kedvezőbbé  vált.  Egy  nagy  tudományos  kérdés 
megfejtésének  akarta  szentelni  életét,  azon  kérdésnek, 
melynek  Körösi  élt,  s  mely  egy  fél  század  óta  csak- 
nem mindazoknak  figyelmét  magára  vonta,  kik  ha- 
zánkban a  nyelvészettel  s  történelemmel  foglalkoztak, 
s  mely  nézete  szerint  a  magyar  tudományosság  első 
feladásai  közé  tartozik.  Úgy  vala  meggyőződve, 
hogy  minden  nemzetnek  állása  nem  egyedül  külső 
hatalmától ,  a  múlt  hadi  dicsőségétől  s  jelen  anyagi 
kifejlődésétől,  hanem  inkább  azon  résztől  függ, 
melyet  a  civilizatio  közös  munkájában  vesz,  s  a  gon- 
dolat, hogy  nemcsak  a  tudományért,  de  hazájáért, 
nemcsak  saját,  de  nemzete  dicsőségéért  fárad,  szi- 
vének jól  esett;  —  —  de  most,  midőn  belátá,  hogy 
vállalatát  szüleinek  költségén  véghez  nem  viheti,  s 
hogy  hazajárnak  segedelmére  nem  támaszkodhatik, 
nem  érezhette-e  magát  felmentve  azon  kötelezettsé- 
gektől is,  melyeknek  személyes  jólétét  eddig  oly  szi- 
vesen  feláldozá? 

Balugyánszky ,  ki  1803-ban  költözött  Oroszor- 
szágba s  itt  államszolgálatban  magas  állásra  emel- 
kedett, már  elébb  is  példájának  követésére  inté  fiatal 
honfitársát.  Most  e  férfiú  elkeseredve  az  akadémia 
eljárásán,  újra  sürgeté  tanácsait;  s  Reguly,  ki  a  pé- 
tervári fensőbb  körökben,  hol  személyisége  élénk 
részvétet  gerjesztett,  hatalmas  jóakarókra  számolhatott, 
ha  államszolgálatba  lép,  fényes  jövőt  látott  maga 
előtt.  Sőt  ha  tudományos  czéljaival  felhagyni  nem 
akarna,  ezeknek  kivitelére  is  biztos  út  nyilt  meg 
előtte.  Több  pétervári  akadémikus,  különösen  Baer 
és  Sjögren,  mint  valóban  tudós  férfiakhoz  illik,  meleg 
rokonszenvvel  viseltettek  az  idegen  iránt,  ki  azon 
pályán,  melyen  ők  elölj  árnak,  oly  bátran  előre  törek- 
szik. Az  előbbi,  midőn  őt  Mihály  nagyherczeg 
szellemdús  nejének  bemntatá,  s  ennek  pártfogását  a 
fiatal  magyar  utazó  számára  megnyerte ,  Demidon 
Anatol  herczeggel  hozta  őt  összeköttetésbe,  ki  Orosz- 
országért tudományos  tekintetben  valami  kitűnőt  kí- 
vánván tenni,  erre  a  birodalom  nem  szláv  népeinek 
ethnographiai  átvizsgálását  tűzte  ki,  s  ezen  feladást 
a  nagyherczegné  ajánlatára  Regulyra  akarta  bízni. 
Egyszersmind  Sjögren,  kire  a  pétervári  akadémia  a 
szibériai  népek  új  átvizsgálását  és  osztályozását  bízta, 
az  e  czélból  1843-ra  tervezett  utazásra  az  akadé- 
miának honfitársunkat  akará  ajánlani,  s  ha  a  kitün- 
tetést s  anyagi  előnyöket,  melyekben  Oroszország 
tudományos  férfiai  részesülnek,  azon  állással  hason- 
lítjuk össze,  mely  hazánkban  a  legnagyobb  tudósra 
vár,  csakugyan  tagadhatlan ,  hogy  Reguly  kilátásai, 
midőn  az  oroszok  pártolását  elfogadni  kénytelenít- 
tetett,  sokkal  fényesebbekké  váltak. 

Más    elkeseredve    hazája     iránt,    melynél    csak 
közönyösséget    talált,     széttépettnek    nézte     volna    a 

köteléket,  mely  őt  alilioz  köté,  s  szolgálatát,  melyet 
nemzete  elfogadni  nem  akart,  örömmel  ajánlta  volna 
fel  ott,  hol  érte  jutalmat  s  dicsőséget  vívhatott. 

Nem  voltak  semmi  előítéletei  Oroszország;  ellen.  Azok 
közé  tartozott,  kik  meleg  szeretettel  az  egész  embe- 
riség iránt  a  civilizatio  általános  haladása  s  nem  bi- 
zonyos politikai  formáik  iránt  lelkesülnek.  Mint  szü- 
leihez már  utazása  kezdetén  irt  leveleiből  látszik,  a 
nagy  birodalom,  mely,  mint  ő  hivé,  roppant  határai 
között  az  észak  mívelésében  teljesiti  világtörténelmi 
missióját,  őt  már  előbb  is  bámulatra  ragadta,  s  a  mit, 
ott  tartózkodva,  látott  és  tapasztalt,  csak  még  inkább 
megerősité  őt  ezen  érzésben,  s  ha  a  gondolat,  hogy 
tehetségeit  ezentúl  Oroszországnak  szentelje,  szivének 
mégis  fájt,  ennek  okát  nem  ellenszenvben,  hanem 
csak  azon  tiszta  legyőzhetlen  szeretetben  kereshetjük, 
melylyel  hazája  iránt  viseltetett,  s  mely  őt  még  a 
dicsőség  iránt  is  közönyössé  teve,  ha  azt  nem  saját 
nemzeténél,  nem  saját  hazája  szolgálatában  érheti  el. 
El  volt  határozva,  hogy  az  utazást,  melyre  eny- 
nyi  fáradsággal  készült,  megteszi,  de  mire  elébb  lel- 
kesedéssel gondolt,  mi  legforróbb  vágyainak  czélja 
volt,  az  most  csak  egy  kötelességként  tűnt  fel  előtte, 
melylyel  a  tudománynak  és  saját  becsületének  tarto- 
zik, de  mely  mindentől,  mi  abban  egykor  szépnek 
látszott,  megfosztatott  s  csaknem  részvét  nélkül  vára 
be  azon  lépések  eredményeit,  melyeket  barátai  szibé- 
riai  útjának  előmozdítására  az  akadémiánál  tettek. 

„Igazán  szólva  - —  így  ir  szüléihez  —  mások 
barátsága  gondoskodott  rólam  s  mások  segitik  elő 
ügyemet.  Lágy  melegnek  tartanak,  s  követségünknél 
azt  mondják:  miért  nem  viszem  dolgomat  több  erély- 
lyel?  ha  saját  hazám  nem  pártol,  miért  nem  hasz- 
nálom   fel    azt    a    részvétet,    melyet    itt    tanúsítanak 

irántam?  több  szorgoskodással  már  rég  Szibériában 
lehetnék  stb.  stb.  Sok  igaz  van  a  dologban,  de  ezek 
az  urak  engem  nem  értenek.  A  ki  csak  kenyeret 
keres,  annak  mindegy  akárhonnan  jön  az.  De  abból, 
hogy  hazámért  akarok  Szibériába  utazni,  következik-e, 
hogy  más  ország  kedvéért  is  szivesen  tehetem  azt? 
Ha  csak  kenyeret  keresek,  nem  szerezhetem-e  kelle- 
mesebb módon,  mint  Szibériában?  vagy  talán  azt 
mondhatni:  ha  idegen  pártolással  viszem  ki  a  dol- 
got, annál  nagyobi)  az  elismerés,  annál  nagyobb  ér- 
demem? így  nincs  kedvem  Magyarországért  érdemet 
szerezni,  és  mit  érne  nekem  az  elismerés,  ha  azt  kel- 
lene magamnak  mondanom :  ez  az  ország  gyenge ; 
megelégedését,  örömét  nyilvánítja,  hogy  vállalatomat 
idegen  segedelemmel  kivittem,  de  ön  maga  annak  esz- 
közlésére tehetetlen  volt.  —  Igen,  ha  hazám  szegény 
kis  ország  volna,  mely  más  hatalmasnak  kegyelem- 
kenyerét eszi,  s  az  élet  bajaitól  nyomva,  szellemi  fel- 
lengzésre  nem  alkalmatos,  — -  akkor  nem  lehetne 
ellene  panasz;  de  az  ország  nagy  és  gazdag,  a  nép 
szellemi  s  nemzeti  újjászületése  ragyogó  korszakát  éli. 
és  ezt  a  vállalatot,  melynek  becsét  a  külföld  is  elis- 
meri,  segedelem  nélkül  hagyja,  s  kész  tőlem  ily 
koldusáldozatot  fogadni  el." 

E  sorok  tisztán  fejezik  ki  Reguly  érzéseit  s  meg- 
magvarázzák  a  könnyűséget,  sőt  örömöt,  melylyel 
azon  biztos  és  sokkal  fényesebb  kilátásról,  hogy  uta- 
zását a  pétervári  akadémia  kiküldetéséből  teszi  meg, 
lemondott,  mihelyt  hirét  vette,  hogy  akadémiánk  gr. 
Széchenyi  elnöklete  alatt  1842-iki  nagy  ülésében 
ügyét  újra  felvéve,  utazásának  költségére  valamivel 
nagyobb  segedelmet  rendelt. 

„Levelök  -  igy  ir  az  erről  vett  tudósításra  vo- 
natkozólag —  levelök  új   életet  öntött  belém.     Egész 

valóm  mozgásban  van,  alig  tudom  gondolataimat 
rendezni.  Most  tehát  az  akadémiának  egy  varázs 
ütése  által,  orosz  utazó  candidatusból  magyar  utazóvá 
vagyok  átvarázsolva.  Hála  istennek,  hogy  már  csak- 
ugyan mint  magyar  utazhatok  és  ismét  szorosabban 
vagyok  hazámhoz  csatolva.  A  szív  élénkebben  dobog, 
a  lelkesede's  mélyebb  és  hatalmasabb,  ha  a  hazáért 
dolgoz] íatunk,  mint  ha  ettől  megvetve,  csak  saját 
ösztönünk  kielégítésére,  mint  külföld  zsoldosa  fél  tűz- 
zel járjuk  utunkat.  Nem  tudom,  hogyan  gondolkoz- 
nak otthon,  de  nekem  eleinte,  különösen  míg  Demi- 
doffal  folyt  az  értekeződés,  mert  az  itteni  akadémikusok 
ajánlata  kétségkívül  megtisztelő  volt,  lealázónak  tet- 
szett egy  ily  fontos  nemzeti  kérdés  megoldásáért 
idegeneknek  koldulni ,  s  hogy  a  nagyherczegnénél 
azt  kellé  mondaniok:  eszközölje  fenséged,  hogy  a 
magyarok  kipuhatolhassák  ős  rokonaikat!  pártolja  azt 
a  fiatal  embert!" 

Ki  olvashatja  e  sorokat  meghatás  nélkül,  fó'kép  ha 
eszébe  jut,  hogy  a  mi  által  magát  Reguly  oly  bol- 
dognak érezé,  azon  tudósításban  állt,  hogy  az  aka- 
démia 1000  forint  segedelmet,  ezt  is  két  részletben 
s  ha  majd  a  pénztár  állapotja  engedi,  rendelt  számára, 
azaz  oly  összeget,  mely  ha  kezéhez  jön  is,  azon  adós- 
ságok letisztázására  sem  lenne  elégséges,  melyekbe  a 
szárazföld  leo-dráirább  fővárosában  töltött  hosszú  idő' 
alatt  merült,  s  ha  annyi  tapasztalások  után  alig  fog- 
hatjuk meg  csalódását,  ki  nem  osztaná  a  fájdalmat, 
melylyel  mindent  nyugodtabban  meggondolva  azon 
meggyőződésre  kellé  jutnia,  hogy  az  akadémia  által 
vállalata  iránt  mutatott  nagyobb  részvét  helyzetére 
csak  azon  hatást  gyakorolta,  hogy  határozatát/d.  mely- 
lyel Sjögren  ajánlatát  elfogadta,  visszalépvén,  most 
azon   kilátást    is,    hogy    ázsiai    utazáséit    a    pétervári 

akadémia,  segedelmével  teheti,  elzárva  látta  maga 
előtt. 

Reguly  eljárása  kétségenkivül  nem  vala  ildomos. 
Ha  jobban  ismeri  az  embereket,  tudhatta,  hogy  az  esz- 
méknek hatása  nem  annyira  szépségüktől  s  nagyszerűsé- 
güktől, mint  azon  módtól  függ,  melylyel  a,  közönséget 
irántok  lelkesítni  tudjuk  s  nem  kellett  volna  visszautasit- 
nia  barátainak  azon  tanácsát,  hogy  vállalatát  hírlapi  czik- 
kek  által  a  közönséggel  megkedveltesse;  hajobban  ismeri 
akadémiánk  helyzetét,  sejdíthette  volna,  hogy  az  nem 
rendelkezik  oly  forrásokkal,  hogy  az  általa  is  fontos- 
nak ismert  vállalatot  kellőleg  segíthesse,  s  a  hazából 
jött  kedvezőbb  hírekre  nem  kellett  volna  visszautasit- 
nia  azon  biztosabb  támaszt,  melyre  a  pétervári  aka- 
démiától csaknem  biztosan  számolhatott,  de  ezen  hibák 
Reguly  egyéniségének  legnemesebb  s  azon  tulajdonai- 
ban gyökeredztek,  melyek  őt  e  pályára  vezették.  Na- 
gyot, az  optimismusnak  egy  bizonyos  adaga  nélkül 
véghez  vinni  nem  lehet.  A  remény  azon  erő,  mely 
által  haladunk,  s  ha  Reguly  azok  közé  tartozik,  kik 
mindig  helyesen  számítva,  minden  lépésre  csak  ak- 
kor határozzák  el  magukat,  midőn  annak  sikeréről 
nyugodt  megfontolás  után  meggyőződtek,  oly  nagy- 
szerű feladást  bizonyosan  soha  nem  tűzött  volna  ki 
magának. 

Reguly  most  sem  mondott  még  le  minden  re- 
ményről, s  miután  az  akadémia  határozatából  meg- 
győződött, hogy  vállalata  részvétre  talált,  levelekben 
kérte  barátait,  hogy  a  pétervári  viszonyainak  rende- 
zésére szükséges  pénzt  a  hazának  egyes  tehetősb 
fiainál  kölcsönképen  szerezzék  meg,  hogy  ő  legalább 
azon  segedelmet,  mely  neki  az  akadémiától  igértetett, 
egészen  átázására  fordíthassa.  De  miután  ezen  levelei 
is   siker    nélkül   maradtak  s  végre   ez   utolsó   kilátás, 

melyre  reményeit  alapitá,  eltűnt  s  magán  úton  azon 
liirt  vévé,  hogy  a  királyi  segély,  melynek  kieszkoz- 
léséré  nádor  ő  fensége  közbenjárását  felajánlá,  300 
váltó  forintban  fog  állani,  6'  végre  kétségbeesve  le- 
mondott a  hasztalan  küzdelemről  s  elhatárzá,  hogy 
hazájába  visszatér. 

Ki  egy  magas  czélt  tíízve  ki  magának  évekig 
csak  ennek  élt,  ki  minden  törekvéseit  ennek  elérésére 
irányozá,  minden  reményeit  abba  helyezte,  minden 
örömét  abban  találta,  ki  e  czélnak  mindent  feláldo- 
zott s  végre  azon  meggyőződéshez  jut,  hogy  törek- 
vései haszontalanok,  nem  mivel  e  czél  elérhetetlen. 
vagy  nem  méltó  fáradozásaira,  hanem  mert  a  haza, 
méhnek  dicsőségéért  ő,  az  egyes  feláldozá  magát, 
nem  tud  lelkesedni  saját  nagysága  iránt  s  tőle  segéd- 
kezét elvonja,  —  csak  ki  hasonló  helyzeten  keresz- 
tül ment,  az  foghatja  fel  a  kínokat,  melyek  között 
Reguly  végre  e  határozathoz  jutott. 

Boritsunk  fátyolt  e  szenvedésekre.  0  maga,  bár 
mennyire  nyilt  s  közlékeny,  soha  nem  szólt  ezekről, 
s  csak  egyes  levelek  tárták  fel  azon  napok  emlékét, 
melyek  alatt  erős  lelke  leroskadott  volna,  ha  a  csüg- 
gedőt  azon  részvét  s  barátság  nem  tartja  fel,  melyet 
távol  hónától,  ez  idegen  ország  egyes  nemes  férfiai- 
nál  talált,  s  én  rosznl  teljesíteném  feladásomat,  ha 
midőn  kedves  társunk  emlékét  körünkben  felidézem, 
ezekről  megfeledkezném. 

Nincs  szebb  s  emelőbb  érzés,  mint  azon  közös- 
ségnek öntudata,  melyben  azok,  kik  a  küzdő  s  tola- 
kodó tömegből  kiemelkedve,  életöket  a  tudománynak 
szentelik,  egymással  állanak,  s  e  közösség,  mely  a 
tudomány  fórfiait  az  egész  világon  egy  dicsó'  társa- 
sággá   fűzi    egybe,    soha    és   sehol  nem  bizonyult  be 

szebben,    mint    azon    részvétben,     melyet    Reguly  a 
pétervári  akadémia  nagy  tudósainál  talált. 

A  kis,  de  dicső  körnek,  melylyel  p  éter  vári  tar- 
tózkodása alatt  tudományos  érintkezésbe  jött,  köszöné 
ö  életének  ezen  legnehezebb  időszakában  nemcsak 
anyagi  fentartását,  de  mi  ennél  fontosabb,  azt,  hogy 
ön  erejéhez  való  bizalma,  egy  szebb  jövőnek  reménye 
nehéz  küzdelmei  között  nem  vesztek  el. 

Ok  tartották  fel  társunkat,  talán  az  életnek,  de 
bizonyosan  a  tudománynak,  melyről  biztatásuk  nél- 
kül elkeseredve  lemondott  volna. 

Főkép  Baer  az,  kinek  e  részben  legtöbbet  köszö- 
nünk ,  s  valóban  nem  olvashatjuk  a  leveleket,  me- 
lyeket e  nagy  tudós  részint  Regulyhoz,  részint  az 
ő  ügyében  irt,  a  nélkül,  hogy  szeretettel  ne  telnénk 
el  azon  férfiú  iránt,  kit  a  tudomány  körében,  mint 
a  legkitűnőbbek  egyikét  tiszteltünk ,  s  ki  itt  mint  a 
legjobb  s  legnemesebb  emberek  egyike  tűnik  fel.  — 
0  az,  kinek  meleg  részvéte  társunkat  a  vég  elcsüg- 
gedéstől  megoltalmazá,  ő,  ki  midőn  Reguly  elkesere- 
désében arra  határozta  magát,  hogy  hazájába  vissza- 
tér, eszébe  juttatta,  hogy  ha  most  tér  vissza,  — 
mielőtt  terveinek  kivitelét  legalább  megkisérté  — 
gúny  tárgyává  teheti  magát,  s  igazolni  fogja  azon 
részvétlenséget,  melyet  hazájában  tapasztalt,  s  ki 
végre  a  kölcsönt,  melyet  Reguly  haza  utazására  tőle 
kért,  megtagadta,  egyszersmind  készséggel  ajánlá 
segedelmét  arra,  hogy  az  Uraira  utazva,  egy  ideig 
a  vogulok  között  mulathasson,  s  itt  teendő  tanul- 
mányai által  a  világnak  s  hazájának  megmutathassa, 
mit  várhattak  volna  tőle,  ha  őt  törekvéseiben  támo- 
gatják. 

Reguly  követte  tanácsait,  elfogadta  ;i  nemesen 
tett  ajánlatot  s  a  nappal,  melyen  elhagyva  Pétervárt, 
uráli  útjára  indult,  életében  egy  új  szak  kezdődik, 
legnehezebb,  de  legdiesőbb  időszaka  életének,  mely 
alatt,  mint  a  finn  nyelvcsalád  egyik  első  kutatója,  ;i 
tudomány  körében  állandó  nevet  szerzett  s  érdemessé 
tette  magát  mindazoknak  tiszteletére,  kik  a  legne- 
mesebb lelkesedést  és  férfias  erélyt  méltányolni 
képesek. 

Soha  nagyszerű  tudományos  vállalat  kevésbbé 
kedvező,  sőt  oly  körülmények  alatt  nem  kezdetett 
meg,  melyek  annak  sikerülésére  kevesebb  kilátást 
nyújtottak. 

Tudományos  intézeteink,  hol  tanulmányait  végzé, 
főkép  akkori  időben,  épen  azon  ismeretek  megszer- 
zésére, melyeket  vállalata  igényelt,  úgyszólván,  semmi 
tudományos  eszközöket  nem  nyújtottak.  0  maga 
■ —  mint  már  emlitém  —  a  szorosan  nyelvészeti  tanul- 
mányokhoz nem  érzett  soha  különös  vonzalmat,  s 
a  két  év,  melyet  Pétervárott  töltött,  még  azon  eset- 
ben, ha  kizárólag  a  nyelvészettel  foglalkozott  volna, 
nem  volt  elég,  hogy  őt  szaktudóssá  képezze  ki  s 
igy  bátran  elmondhatjuk,  hogy  Reguly  akkor  is, 
mikor  uráli  utazására  indult,  nem  haladt  philologiai 
tanulmányaiban  annyira,  mint  feladata  kivánta  volna. 

Ugyanezt  mondhatjuk  geographiai  esmereteiről 
is,  s  ha  ehhez  tekintetbe  veszszük,  hogy  összes  vagyona 
néhány  száz  rubelből  állt,  mely  összeget  Baer  ba- 
rátsága útjára  előlegezett,  s  hogy  a  szokatlan  orosz 
égalj,  melvben  nélkülözések  között  több  évet  töltött, 
szakadatlan  tanulmányai  s  a  lelki  küzdelmek,  melye- 
ken keresztül  ment,  egészségét  megingaták,  termé- 
szetesnek fogjuk  találni,  hogy  a  bátorság,  melylyel 
oetober  kezdetén  útnak  indult,  hogy  az  Ural  bérezeit 

és  Szibéria  sivatagjait  kikutassa,  mindenkit  bámulatra 
ragadott,  de  fáradozásainak  sikerére  nézve  nem 
ébreszthetett  nagy  reményeket,  s  mégis,  ha  most  vissza- 
tekintünk, átlátjuk,  hogy  mindezen  körülmények, 
melyek  vállalatának  látszólag  útjában  álltak,  annak 
sikerére  kedvezőleg  hatottak. 

Kétségkívül  oly  tudós,  ki  a  nyelvészet  körében 
tett  minden  ujabb  felfedezést  ismer  s  a  tudomány 
összes  eszközeivel  rendelkezik,  tisztán  a  philologia 
érdekében  többet  tehetett  volna;  ily  tudós  talán  ke- 
vesebb fáradsággal  szerezte  volna  meg  a  vogul  nép 
nyelvkincsét,  s  a  különböző  finn  nyelvek  összehason- 
lításából több  s  helyesebb  szabályokat  vont  volna 
le,  mint  ő,  ki  az  osztyák,  a  vogul  és  csuvasz  nyelvek 
tanulása  között  önmaga  vonta  le  szabályait,  hosszú 
fáradsággal  fedezve  fel  néha  azt,  a  mit  mások  már 
tudtak.  —  Gyakorlott  geograph  az  Ural  egyes  csú- 
csainak magasságát,  s  egyes  helyek  geographiai  fek- 
vését biztosabban  határozta  volna  meg,  mint  ő,  ki 
midőn  astronomiai  mérések  nélkül  egy  nagy  tarto- 
mánynak térképét  elkészité,  bámulatos  tapintata  mel- 
lett is  az  egyes  helyek  szélességi  s  hosszúsági  fek- 
vésére nézve  itt-ott  néhány  mértfölddel  hibázott.  S 
megengedem,  hogy  a  kiképzett  archaeolog  a  csúd  hal- 
mokban talán  több  oly  érdekes  felfedezést  tett  volna, 
mely  az  o  figyelmét  elkerülte.  —  De  hogy  azon 
egy  ember ,  ki  a  vogul  népnek  egész  szókincsét 
összegyűjti  s  a  többi  finn  nyelvek  megismertetésére  is 
roppant  tudományos  anyagot  szerez,  ugyanakkor 
egyszersmind  a  geographiának  a  legnagyobb  szol- 
gálatot tegye,  hogy  a  népek  jelen  állapotait  tanul- 
mányozva egyenlő'  érdekkel  viseltessék  multjok  iránt, 
s  dalaikból,  melyeknek  gyűjtését  fó'kép  philologiai 
szempontból   a  legnagyobb    lelkiismeretességgel  foly- 

tatja,  az  egyes  népek  mythologiáját  s  egykori,  a 
mostaniaktól  egészen  különböző  helyzetűket  —  nem 
mondom,  tisztába  hozza  —  de  azoknak  felderítésére 
az  első  lépéseket  tegye,  az  csak  épen  azon  sokol- 
dalúság, azon  speculativ  általánosságok  után  törekvő 
irány  által  volt  lehetséges,  mely  Reguly  szellemét 
jellemzé,  s  nem  engedte,  hogy  tanulmányai  a  tudo- 
mány bármily  ágában  kimeritők  legyenek.  Só't 
tagadhatlan ,  hogy  még  azon  sanyarú  s  látszólag 
reménytelen  körülmények  is,  melyek  között  utazását 
megkezdé  ,  annak  végeredményeire  csak  kedvező' 
hatást  gyakoroltak. 

Reguly  meggyőződése  szerint  a  nyelvrokonság 
egy  maga,  bármennyire  haladjunk  annak  ismeretében, 
a  népek  rokonságát  még  nem  bizonyítja  be. 

Épen  mert  a  nyelv  a  népek  szellemi  kifejlődé- 
sének közvetlen  befolyása  alatt  áll,  mert  benne,  mint 
a  tengerpart  homokján,  minden  lépés  nyomot  hagy; 
azért  nincs  semmi  mozgékonyabb  s  csak  azon  vál- 
tozásokat kell  tekintenünk,  melyek  Európa  művelt 
országaiban,  úgyszólván,  szemünk  előtt  a  nép  által 
használt  nyelvre  nézve  történtek,  hogy  meggyőződ- 
jünk ,  miként  a  nyelvrokonság  a  fajrokonságot  leg- 
feljebb gyaníttatja,  de  nem  bizonyítja  be. 

Miután  Németországban  oly  tartományok,  melyek 
pár  század  előtt  szlávok  által  lakattak,  most  kizáró- 
lag németül  szólnak,  s  hazánkban  számos  példát 
hozhatunk  fel,  hogy  egész  helységek  '  szláv  vagy 
románból  magyarokká,  s  magyarokból  szlávokká 
váltak:  ki  vonhatja  kétségbe,  hogy  ez  a  míveltség 
alantabb  fokán  álló  népeknél  még  többször  történt, 
hol  az  egyes  törzs,  idegenektől  meghódítva,  nehézség 
nélkül  felveszi  annak  nemcsak  egyes  szavait,  de  nyel- 
vét,   csak   egyes  sajátságokat   tartva  meg  néha  saját 

nyelvéből,  melyek  mint  tájszólások  maradnak  fel,  s 
a  nyelv  szabályaiból  ki  nem  magyarázható  sajátsá- 
gaik által  a  nyelvbúvárt  figyelmessé  teszik,  hogy  itt  egy 
idegen  elenyészett  nyelv  s  nemzetiségnek  romjain  jár. 

Csak  ha  a  rokonság  a  nyelven  kivűl,  .mely  által 
arra  figyelmeztetünk,  más  tények  által  világosíttatik 
fel,  csak  ha  a  népek  phisikai  typusa  és  szellemi  haj- 
lamai, melyek  a  nyelvnél  állandóbbak,  a  philologia 
észrevételeit  támogatják  s  a  történet  adatai  azzal 
ellentétben  nem  állnak,  akkor  szólhatunk  némi  biztos- 
sággal, s  ez  oka,  melyért  a  népek  eredetének  kérdése 
soha  szobatudósok  által  tisztába  hozatni  nem  fog. 

Nem  elég,  hogy  multjokat  ismerjük,  nem  elég, 
hogy  sirhalmaikat  hányjuk  fel,  s  mindent  tudjunk, 
mit  régi  írók  a  scythák,  párthusok  és  túrán  népeiről 
följegyeztek.  E  tanulmányokon  kivűl  még  más  kell. 
Az,  hogy  az  élő  nemzettel  érintkezésbe  jöjjünk,  hogy 
ajkairól  halljuk  hagyományait,  költészetét,  hittanát,  s 
igy  intuitio  által  szerezzünk  magunknak  bizonyos- 
ságot az  iránt,  mire  nézve  a  tudomány  kételyeinket 
soha  sem  oszlathatja  el.  —  S  Eeguly,  ki  utazásában 
főkép  ezt  keresé,  elérhette  volna-e  czélját,  ha  mint 
az  orosz  kormány  küldöttje  kényelemmel  és  a  hata- 
lom pártfogása  alatt  utazza  be  a  vogulok  földjét? 
de  épen  ezért  megfosztva  a  bizalomtól,  melylyel  e 
nép  hozzá  közelitett  s  előtte  kitárta  azt,  mit  a  gyű- 
lölt oroszok  s  még  inkább  gyűlölt  hittéritőik  előtt 
szorgosan  titkolni  szokott. 

Reguly  érezé  ezt,  és  azért  sem  azon  anyagi 
szenvedések,  melyekkel  az  utazás  e  zordon  éghajlat 
alatt  jár,  sem  elhagyó  ttsága  lelki  erejét,  sőt  vidor- 
ságát  nem  törhetek  meg. 

„Az  e  vidéken  divatozó  életmódot  bárkinek,  kit 
csupán  szükségesség  vagy  kötelesség  vet  oda,    tűrni 

nehéz  volna"  —  igy  ir  Tokly  Ferencz  tudós  tár- 
sunkhoz intézett  egyik  levelében.  —  »Egy  füstös 
jurta  zugában  meghúzódni,  iramszarvas  bőrén  hálni, 
vízben  főtt  vagy  szárított  halat  enni,  só  és  kenyér 
nélkül  folyvást,  s  változás  nélkül,  oly  feltételek, 
melyek  finomabb  szokásainkkal  ellenkeznek,  sőt  rövid 
időn  elviselhetetlenek  lesznek.  Csak  oly  ember,  kit 
valamely  eszme  iránti  lelkesedés  vezérlett  oda,  kinek 
ez  új  világ,  mely  sok  évi  óhajtásainak  czélja  volt, 
szellemi  szükségek  gazdag  kielégítését  nyújthassa: 
csak  oly  ember  felejtheti  el  azon  anyagi  Ínséget, 
mely  ott  körülveszi,  s  érezhet  megelégedést,  sőt  bol- 
dogságot." 

Soha  talán  nem  élt  egyéniség,  ki  mindazon 
tulajdonokat,  melyek  utazóban  szükségesek,  nagyobb 
mértékben  egyesitette  volna  magában,   mint  ő. 

Ha  naplóján  átmegyünk,  melyet,  fájdalom,  csak 
a  nyugati  finnek  között  tett  első  utazása  alatt  vezetett 
kellő  pontossággal,  minden  lapon  a  legérdekesebb 
észrevételeket  találjuk.  A  nép  jelleme  és  szokásai, 
szellemi  s  testi  egyénisége,  az  éghajlatnak  befolyása 
az  erkölcsökre,  s  ezeknek  hatása  állapotjaikra,  figyel- 
mét semmi  nem  kerülte  ki.  Az  országok  geogra- 
phiai  fekvése,  s  az  egyes  növény  vagy  állat,  melyet 
talált,  a  népeknek  múltja,  melynek  nyomait  hagyo- 
mányaikban és  dalaikban  kereste  föl  s  az  egyes 
családok  élete,  az  élő  nyelv  s  rég  eltűnt  nemzedékek 
sírhalmai:  nem  volt  semmi  oly  csekély,  mi  őt  nem 
érdeklé,  s  mit  azon  finomsággal,  melylyel  a  legapróbb 
részletek  észlelésére  bírt,  nem  tanulmányozott,  és 
semmi  oly  nagy,  mi  figyelmét  kizárólag  lekötheté  s 
bámulhatjuk-e,  ha  ő,  ki  ezen  tehetségeinek  most  jutott 
tiszta  öntudatához ,  s  azokat  egész  kiterjedésükben 
gyakorolhatá ,    magát  ezen  utazása  alatt  jól  érezé,  s 


180  REGULY  ANTAL. 

gyenge  egészségével  oly  fáradságot  s  nélkülözéseket 
birt  el,  melyek  alatt  a  legerősebb  organisnms  leros- 
kadott  volna. 

Ezen  egész  utazása  alatt,  mint  többször  monda, 
—  megelégedett,  emeltebb  hangulatban  érzé  magát. 
Minden  nap  uj  tények  fedezésére  adott  alkalmat, 
minden  ily  tény  meggyőződése  szerint  közelebb  liozá 
ö't  czéljálioz.  —  Mint  a  bányász,  ki  előtt  a  gyenge 
arany-ér,  melyet  gyanítva  munkájához  fogott,  min- 
dig gazdagabbnak  mutatkozik,  mint  az  ntas,  ki  el  ott 
kilátása  minden  lépéssel  tágul  s  nagyszerűbbé  válik, 
dolgozik  s  halad,  s  tudva,  hogy  czéljálioz  közelit, 
nem  érzi  fáradságát:  ilyen  vala  ő. 

Érezé,  tudta,  hogy  nem  hasztalan  fárad.  —  Mi 
lelkében  egykor  mint  homályos  sejtelem  élt,  azt  ta- 
pasztalásai meggyőződéssé  emelték,  miről  egykor 
ábrándozott,  azt  most  száz  ténynyel  igazolhatá. 

Eddig  a  magyar  s  finn  népek  rokonsága  mellett 
csak  a  nyelvrokonság  hozatott  fel.  Valamennyien  ta- 
pasztaltuk az  ellenszenvet,  melylyel  ez  állítás  hazánk- 
ban fogadtatott,  hogy  a  magyar  s  finn  nép  közös 
eredetű.  Az  idő  nem  fekszik  távol  tőlünk,  midőn, 
a  ki  e  tudományos  tétellel  fellépett,  csaknem  hazafi- 
ságtalansággal  vádoltatott.  Mintha  a  történelem  nem 
bizonyitaná  be  világosan,  hogy  minden  nép,  mely 
most  magasan  áll,  csak  sok  nemzedék  fáradozásai  és 
századokig  tartó  küzdelem  után  érte  el  jelen  állását; 
nemzetek  is  őseiknek  nagy  tetteikben  szokták  ke- 
resni nemességöknek  jelét,  s  valóban  nem  bámulható, 
ha  a  magyar,  kinek  ős  történetét  a  monda  Etele  né- 
peivel kötötte  össze,  a  rokonságot  visszautasította  oly 
népekkel,  melyek  létöknek  a  történelemben  oly  ke- 
vés nyomait  hagyták,  mint  a  finnek.  Mit  a  byzanti 
s  nyngoti  irók  a  magyar  népről,  midőn  Európa  szin- 

helyén  megjelent,  feljegyeztek,  annyira  különbözik 
attól,  mit  Lapponia  jelen  lakóiról  tudunk,  sőt  mit 
azokról  az  éghajlat  viszonyainál  fogva  a,  legtávolabb 
múltban  is  feltehetünk,  hogy  Sajnovics  állítása  már 
a  túlzás  miatt  is,  melylyel  az  fellépett,  midőn  hires 
értekezése  „Demonstratio  idioma  Hungarorum 
et  Lapponum  idem  esse"  megjelent,  nemcsak  a 
közönségnél,  de  még  tudósaink  között  is  kevés  pár- 
tolót találhatott  s  a  tudós  külföld  mindig  inkább  el- 
terjedő' véleménye,  mely  a  magyar-finn  rokonság 
mellett  nyilatkozott,  sokak  által  csak  azon  rósz  akarat 
s  kajánság  jelenek  tekintetett,  melyet  főkép  szomszé- 
dainknál néha  tapasztalnunk  kell. 

Maga  Reguly  —  mint  nékem  többször  monda 
-—  még  a  nyugoti  finnek  között  tett  utazása  után 
sem  volt  egészen  meggyőződve,  s  ha  a  nyelv  rokon- 
sága iránt  kételyei  nem  lehettek  is,  a  fajrokonságra 
nézve  feltárta  azokat.  Az  ázsiai  finnek,  főkép  a  vo- 
gulok  között  szerzett  tapasztalásai  eloszlatták  e  ké- 
telyeket. 

Mióta  Vszevolodo-BlagodackibanaSzoszva 
és  Jvdel  vizei  között,  Európától  az  Ural  hava- 
sai által  elzárva,  a  vogulokkal  megismerkedett  s  hív 
követjének,  a  vogul  Baktyár  kíséretében  e  nép  nagy 
tartományának  szétszórt  lakosaival  érintkezésbe  lépett, 
kételyei  megszűntek.  — -  „E  népnek  rokonsága  a  ma- 
gyarral (mint  Báerhez  már  e  helyről  intézett  levelé- 
ben írja)  minden  kétségen  felül  áll"  s  a  mód,  melylyel 
részint  már  azon,  részint  későbbi  leveleiben  a  vogu- 
lokról  szól,  mutatja,  hogy  nem  az  utas  kíváncsisága, 
vagy  tudományos  érdek,  hanem  a  legmélyebb  ro- 
konérzet az,  mi  őt  e  néphez  köti,  „mely  az  idegen- 
nek talán  kellemetlen  formák  alatt  emberiebb  s  rom- 
latlanabb   természetnek   nyomait    viseli    magán,    mint 

sok  más  nép  s  ha  a  munkát  lealázónak  tekintve  nem 
dolgozik,  s  ha  oroszok  között  van  a  félénkség-  sziliéig 
tartózkodó,  azért  önbecsének  érzetét  nem  veszté  el,  s 
büszke  szabadságára,  melyet  azoknak  jólétével  nem 
cserélne  fel,  kik  a  czárnak  pénzt  s  munkát  adóznak." 
Reguly,  kinek  általán  véve  legbecsesebb  tulaj- 
donai közé  tartozott,  hogy  magát  saját  eszméi  által 
elragadtatni  nem  engedé,  s  lelkesedése  között  mindig 
megtartá  józanságát,  itt  is  soha  nem  ment  annyira, 
hogy  a  magyar  s  vogul  nemzet  ugyanazonosságát 
állította  volna.  De  hogy  a  magyar  nemzet  a  közép- 
ázsiai népcsaládnak  tagja,  s  hogy  azon  nyelvek  kö- 
zül, melyeket  ural-altajiaknak  nevezünk,  a  magyar 
nyelv  csakugyan  a  finn  s  jelesen  a  vogul  nyelvek- 
hez áll  legközelebb,  arról  teljesen  meg  volt  győződve, 
s  az  állapot,  melyben  e  népeket  jelenleg  találjuk,  s 
mely  attól,  mit  eldődeinkről  letelepedésök  korszaká- 
ban tudunk,  annyira  különbözik,  nem  ingathatá  meg 
őt  ezen  meggyőződésében,  nemcsak  azért,  mert  a 
zordon  éghajlat,  s  a  társadalmi  viszonyok,  melyek 
ott,  hol  3780  □  mértföldnyi  területen  csak  6000  em- 
ber él,  szükségkép  támadnak,  eléggé  megmagyarázzák 
e  népek  jelen  helyzetét,  hanem  azért  is,  mert  számos 
jel  arra  mutat,  hogy  azok  jelen  lakhelyeikre  beván- 
dorlottak vagy  szorittattak.  Ilyenek  a  helyek  nevei, 
melyek  nem  azon  nyelvhez  tartoznak,  melyen  a  nép 
szól ,  ilyenek  a  vogulok  között  divatozó  lóáldozatok 
s  e  népek  általános  hite,  hogy  egykori  hazája  dél- 
nyugotra  fekszik  s  ilyenek  főkép  az  osztyák  nép 
régi  költészetének  maradványai,  melyek  mind  arra 
mutatnak,  hogy  e  vidékek  lakói  egykor  egészen  más 
viszonyok  között  éltek.  Mert  miként  magyarázhat- 
nék meg  magunknak  máskép:  „hogy  a  legmagasabb 
északnak    e    népe,   melynek   már   életmódjánál    fogva 


RKGULY  ANTAL.  1S9 

is  egészen  más  szellemi  irányúnak  kellene  lenni,  In" 
lelkesedéssel  beszéli  el  őseinek  hős  tetteit,  megéne- 
kelve bajnokait,  kik  részint  mint  istenek  külső  ellen- 
ségek, úgymint  szirjénekkel  és  szamojédokkal,  részint 
mint  fejedelmek  testvéreikkel  és  szomszédaikkal  küz- 
döttek." 

S  ezen  meggyőződéssel  mennyi  új  s  nagyszerű 
kilátás  nyilt  tudományos  vizsgálódásainak,  épen  azon 
téren,  mely  előtte  legtöbb   érdekkel  bírt. 

„Eddig  —  mint  Reguly  egyik,  még  Pétervár- 
ról irt  levelében  megjegyzi  - —  keveset  gondolkodtunk 
arról,  mily  különböző  szláv,  byzanti,  olasz  stb.  mí- 
veltség  magvai  azok,  melyek  jelen  magyar  mívelt- 
ségünket  és  socialis  formáinkat  előhozták,  de  melyek 
azon  elemek  s  azon  szülőföld,  melyből  ezen  vidéki 
vetőmagok  mostani  gyümölcsös  formáikra  fejlődtek, 
s  mi  tehát  a  valódi  eredeti  magyar,  arról  eddig 
csak  nem  is  álmodozhattunk,  mivel  tudományos  ál- 
lásunk szerint  az  mind  fogalmunk  felett  volt",  s  va- 
jon ha  a  magyar  s  finn  népek  fajbeli  rokonsága,  ha 
közös  eredetük  minden  kétségen  felül  helyeztetett, 
nem  birjuk-e  akkor  mind  ezen  eddig  látkörünkön 
kivül  helyezett  ismereteknek  biztos  kulcsát? 

Reguly  nézete  szerint  a  nyelv  a  nép  szellemi 
kifejlődésének  hiv  tükre.  Valamint  az  egyes  nyelv 
szókincse  a  nép  ismereteinek  körét  jelöli  ki,  s  a  leg- 
nagyobb biztossággal  mondhatjuk,  hogy  azon  tárgy 
vagy  fogalom,  melyre  valamely  nyelvben  szó  találtatik 
akkor,  midőn  az  használtatott,  már  a  nép  ismeretkö- 
réhez tartozott:  úgy  a  nyelv  grammatikája  a  nép 
észjárását  mutatja  fel,  s  ki  valamely  nyelv  kifejlődé- 
sének történetét  ismeri,  tökéletesen  ismeri  a  nép  szel- 
lemi kifejlődését  is,  meky  azzal  él.  Minthogy  pedig 
a   vogul    s  a  távol    északon    lakó    azon   finn   törzsek, 

melyekre  a  kereszténység  eddig  csak  kevés  hatást 
gyakorolt,  szellemi  kifejlődésükben  s  állapotukban  egy 
ezred  óta  alig  változhattak,  ezeknek  teljes  megisme- 
rése nem  egy  szövétnek-e,  melynek  világánál  őseink 
szellemi  kifejlődéséről,  a  honfoglalás  korszakában, 
némi  biztossággal  Ítélhetünk?  mi  nemcsak  egész 
polgárisodásunk  történetére  új  világot  vet,  de  mi 
által  e  történet  általános  emberi  szempontból  is  fon- 
tossá válik. 

Azon  nemzetek,  melyek  a  sémi  vagy  indo-ger- 
mán  családhoz  tartoznak,  valamennyien  a  míveltség 
különböző,  de  már  magasabb  fokain  állnak;  Amerika 
s  Afrika  ős  lakóit  csak  ős  míveletlen  állapotjukban 
ismerjük,  de  az  ural-altaji,  vagy  csak  szorosabban 
véve  is  a  finn  családhoz  tartozó  népek  a  míveltség 
s  polgárisodás  legkülönbözőbb  fokait  foglalják  el.  — 
Mig  e  nagy  törzsnek  egyes  ágai  még  jelenleg  is  ha- 
lászatból s  vadászatból  élnek,  s  az  Urálon,  mint  pásztor 
népek  barangolnak  körűi,  addig  mások  mint  szántóvetők 
mívelik  földjeiket,  s  mint  városok  lakói  a  polgárisodás 
magasabb  fokára  emelkedtek.  —  A  természeti  állapot 
tökéletes  korlátlanságától,  minő  csak  Amerika  vad 
népei  között  létezik,  a  korlátlan  uralomig,  mely  az 
orosz  birodalom  különböző  népeit  összetartja,  sőt  az 
alkotmányos  szabadságig,  melyet  a  magyar  nép  akkor 
mikor  Reguly  utazott,  még  élvezett,  a  míveltség  min- 
den fokait,  a  polgári  szerkezet  legkülönbözőbb  for- 
máit találjuk  itt  azon  egy  népfajnál.  —  Mi  másoknál 
ezredek  alatt  fejlődött,  mit  a  sémi  vagy  indo-germán 
népeknél  keresnünk  kell,  az  itt  egyszerre,  nem  tudo- 
mányos kutatások  bizonytalan  világánál,  hanem  va- 
lóságban áll  előttünk,  s  nem  ez-e  az  egydüli  kulcs, 
melynek  segedelmével  az  egész  emberi  nem  kifejlő- 
désének nagy  titkához  juthatunk? 

Keguly  —  mint  a  nyugoti  finnek  között  tett 
átázása  alatt  irt  leveleiből  bitjük  —  évekig  foglalat 
toskodott  e  gondolattal.  Egy  távol,  talán  elérhetetlen 
czélként  állt  az  lelke  előtt,  mely  ó't  magához  inté, 
melyre  gondolva  minden  bajai  között  ríj  törekvésre 
lelkesedett.  Most  e  czél  előtte  állt,  tisztán,  egész  nagy- 
ságában, kezében  tartá  az  eszközöket,  melyek  an- 
nak elérésére  kivántattak,  s  bámulhatjuk-e,  ha  felejtve 
minden  egyebet,  csaknem  ember  feletti  erélylyel  ha- 
ladott feléje,  s  Szibéria  pusztáin  a  Pelim  s  Tapszija 
mocsarai,  vagy  az  Ural  sziklabérczei  között  megelé- 
gedettnek, sőt  boldognak  érezé  magát,  felejtve  a  ter- 
het, melyet  viselt  s  csak  azt  tudva,  hogy  a  tudomány 
gazdag  kincsét  hozza  magával. 

Nem  követhetjük  őt  útain.  —  Elfoglalva  nyelvé- 
szeti dolgozatokkal,  Reguly  az  Urálon,  Szibériában 
s  a  Volga  mellett  tett  utazásai  alatt  naplóját  nem 
folytatá;  a  munka,  melyben  rítazási  tapasztalatait  a 
nagyobb  közönséggel  megismertetni  akarta,  nem  is 
kezdetett  meg,  s  igy  számos  jegyzetein  kivűl,  melyek 
e  tárgyra  vonatkozólag  philologiai  dolgozatai  között 
szétszórva  találhatók,  csak  egyes  levelei  maradtak 
reánk:  de  ha  a  roppant  területet  tekintjük,  melyet 
beutazott,  s  a  gazdag  tudományos  anyagot,  melyet 
utazása  alatt  gyüjött,  s  melyet  az  Akadémia  kézirat- 
tárában letett  irományai  foglalnak  magokban,  ha 
látjuk  azon  földabroszt,  melyet  a  pétervári  geogra- 
phiai  társaság  felszólítására  kidolgozott,  s  mely  a 
szélesség  58 — 70,  a  keleti  hosszúság  72 — 89  fokai 
között  elterjedő  terület  részletes  leirását  adja,  felje- 
gyezve több  mint  ötszáz  helyiséget,  ezeknek  egymás- 
tól távolságát,  a  külön  népiségek,  a  földmívelés, 
marhatenyésztés  és  erdőségek  határvonalait,  az  Ural 
minden  ágainak  irányát   az  egyes  kúpok  elnevezésé- 

vei,  s  a  nagyobb  s  kisebb  folyók  s  hegyi  vizek  me- 
netét, s  ha  meggondoljuk,  hogy  Reguly  a  tudomány 
e  gazdag  anyagát  maga  gyűjtötte,  nem  buzdítva  senki 
által  törekvéseiben ,  nem  segítve  senki  által  s  nél- 
külözve még  azon  tudományos  eszközöket  is,  melye- 
ket geographiai  méréseknél  mások  elkerülhetetlenek- 
nek tartanak :  akkor  valóban  bátran  elmondhatjuk, 
hogy  kevés  ember  élt,  ki  tiszta  lelkesedésből  s  a  tu- 
domány iránti  szeretetből  az  övéhez  hasonló  áldoza- 
tokra határozta  el  magát,  s  hogy  alig  találunk  egyet, 
ki  ily  nehézségek  között,  s  annyira  elhagyatva,  ha- 
sonló eredményeket  mutathatna  fel. 

Reguly  bevégzé  feladatának  nehezebb  részét.  A 
mit  az  ifjú  lelkesedése  pillanatában  elhatározott ,  azt 
kivitte  minden  akadály,  minden  nehézségek  daczára, 
s  ha  meggondolatlan  volt  az  Ígéret ,  melyet  a  stok- 
holmi  könyvtárban  Arvindsonnak  adott,  hogy  életét 
a  finn-magyar  kérdés  megfejtésére  szenteli ,  vagy 
legalább  az  adatokat,  melyek  annak  tisztába  hozására 
szükségesek,  megszerzi,  ő  dicsőén  beváltotta  szavát. 
Bejárta  a  roppant  földterületet,  melyen  e  népek  a 
világtól  felejtve  laknak,  Szibéria  pusztáin  és  az  Ural 
csúcsai  között  keresve  fel  a  nagy  törzsnek  egyes 
ágait,  mig  a  permi  finnek  kivételével  egy  sem  maradt, 
mely  között  nem  élt,  melyet  személyes  érintkezésből 
ne  ismert  volna.  Tanulmányozta  nyelvüket,  szoká- 
saikat, életnézetüket,  ott,  „hol  —  nogy  saját  sza- 
vaival éljek  —  nyugat  felé  az  Ural  sziklafalak,  éjszak 
és  délnek  ingoványos  lakatlan  vidékek  által  minden 
idegen  befolyástól  védve  e  népek  régi  eredetiségük- 
ben megmaradtak,  s  napjaik  korlátlanul,  könnyen  s 
belső  nyomás  nélkül  folynak  le,  s  az  ősök  erkölcsei- 
hez való  hív  ragaszkodás  a,  régi  élet  formáit  szeren- 
csésen   fentartotta ,"    s    ott,    „hol    a    vadak    és   halak 

megfogyatkozása  a  lakosokat  vadász  és  halász  életük 
elhagyására  és  szántás  vetésre  kényszeríti,  inig-  a  nép 
öntudatába  mind  mélyebb  s  mélyebben  beható  keresz- 
tyén tan  minden  egyes  emberben  küzdést  támaszt  az 
apák    régi   pogány    nézeteivel,    s  az  ekképen    irányt 
vesztett,   s  megingatott  ember  kebele   minden  idegen 
befolyásnak    tárva    áll,    s  a  számos  telepei  által   elő- 
nyomuló orosz    elem  az    újra  alakuló   életre  mindin- 
kább   rányomja    bélyegét."  —  Szorgalommal    össze- 
gyüjté  a   nép    mondáit    és    hagyományait,    pontosan 
leirva    minden    egyes    dalt,    melyet   e  népek    között 
járva,  majd  magános  jurtákban   vagy  pásztorállomá- 
sokon, majd  vallásos  szertartásaiknál    vagy  ünnepei- 
ken   hallott,    s    melyek    közül    sok   bizonyosan    már 
eddig    is    az    énekessel    együtt  eltűnt.     Soha  európai 
ily    primitív    népek    szokásaiba    ugy    még    bele  nem 
élte  magát;  soha  oly  férfiú,  ki  a  művelődés  magas- 
latain áll,   a  természet  gyermekének  fogalmait  s  egész 
életnézetét  ily  egészen  megérteni  s  áthatni  képes  nem 
volt;  hisz  csak  azt  ismerhetjük  meg  teljesen,    a  mit 
szeretni    tudunk,    s  mig    más  tudóst,    ki    oly    népek 
között  jár,  tudományos  érdek  vezérel,   ó'  bennök  saját 
nemzetének   rokonait,    ő  azon    nagy    törzsnek   egyes 
gyenge  és  elsatnyult,   de  azért  nem    kevésbbé  hozzá 
tartozó  ágait  látta,  melynek  maga  is  gyermeke  vala. 
Egy  maradt  hátra:  az,  hogy  a  gazdag  anyagot, 
melyet  magával  hozott,  feldolgozva,  a  tudomány  köz- 
birtokává tegye,    s  visszatérve  kedveseinek  tűzhelyé- 
hez ,    a  hazában   élvezze  a  dicsőséget ,    melyet   annyi 
fáradsággal  s  áldozattal  kiérdemelt ,    s  melyet  annál 
biztosabban  várt,  mert  hiszen  a  nagy  mű,   mely  neki 
azt  megszerzi,  gondolatában  már  készen  állt.  —  „Tisz- 
tában volt  a  nyelv  természete  iránt,  s  elveinek  helyes- 
ségéről azon  tapasztalása  által  győződött  meg.  hogy 

a  természettől  elvont  rendszere  fonalán  ,  —  mint  a 
volgai  finnek  között  tett  utazása  alatt  irja  —  két 
hónap  alatt  annyit  birt  tenni,  mint  azelö'tt  ily  helye- 
sen s  ily  teljességben  félévig  alig,"  s  mi  előtte  oly 
tisztán  állott,  azt  miért  ne  mondhatná  el,  áj  irányt 
adva  ez  által  nemcsak  a  philologiának,  de  mindazon 
fontos  vizsgálódásoknak,  melyek  az  emberi  nem  szel- 
lemi kifejlődését  illetik?  Egyes  munkái,  melyek  el- 
méletének bizonyítványául  valának  szolgálandók ,  a 
vogul,  osztyák,  csuvasz,  cseremisz  és  mordvin  nyel- 
vek szótárai  és  nyelvtanai,  mint  ő  hivé,  csak  még 
az  utolsó  kidolgozást  várták.  Minden  anyag,  mely 
a  roppant  épület  felrakására  szükséges ,  birtokában 
van,  elkészítette  tervét,  ismeri  minden  részletét,  csak 
össze  kell  állitania,  hogy  a  világ  bámulva  álljon 
nagyszerűsége  előtt,  s  a  haza  büszkeséggel  nézzen 
fiára,  ki  neki  a  tudományok  mezején  is  ily  dicsősé- 
get szerzett. 

Nem  ismertem  senkit,  ki  a  dicsőség  élvezetére 
fogékonyabb  vala;  honszeretetén  kivül  ez  volt  szi- 
vének legerősebb,  talán  egyedüli  szenvedélye,  s  vala- 
mint a  fő  indokot,  mely  őt  e  pályára  vezette ,  nem 
a  tudomány  iránti  tiszta  érdekben,  hanem  honszere- 
tetében s  nemes  dicsvágyában  kereshetjük ,  úgy  ez 
tartá  fenn  erejét  minden  küzdelmei  között.  Azok 
közé  tartozott  ő.  kik  a  tudás  fája  után  csak  azért 
nyújtják  ki  merész  kezöket,  mert  gyümölcseitől  hal- 
hatatlanságot várnak,  s  kik  ezen  reményben  minden 
áldozatért  bő  elégtételt  találnak.  Hogy  hazájáért 
farad,  s  raig  mások  egyél)  körökben,  ő  a  tudományok 
mezején  vívja  ki  a  magyarnak  azon  állást,  mely 
után  akkor  a  nemzet  lelkesedve  törekedett:  ez  volt 
azon  gondolat,  mely  őt  lankadni  nem  engedé,  mely 
az   Ural  kopár  bérczei    és  Szibéria  pusztái   közepett, 

nyomor  és  sanyaruságok  között,  őt  néha  boldoggá 
tette;  s  leirhatnám-e  a  kínokat,  melyekkel  e  remé- 
nyekről le  kellé  mondania,  kifejezhetném-e  a  fájdal- 
mat, melylyel  szive  eltelt,  midőn  csaknem  czéljánál 
látva  magát,  sejdíteni  kezdé,  hogy  az  erőt,  mely  an- 
nak elérésére  még  szükséges,  nem  birja  többé?  Az 
évekig  tartott  bizonytalanság,  a  morális  szenvedések, 
melyeken  keresztül  ment,  erejének  tiilfeszitése  péter- 
vári  tanulmányai  alatt,  s  a  zordon  égalj  s  meg  nem 
szokott  sanyariíságok,  melyeken  Szibériában  keresztül 
ment,  nem  törték  meg  akaratát,  de  igen  egészségét, 
melyre  munkájának  befejezésére  szüksége  volt.  Utazása 
alatt,  mig  a  szünetlen  tevékenység  és  az  érdek, 
melylyel  azt  folvtatá,  tartott,  erőt  vett  maa'án,  s 
akarata  által  legyőzte  betegségét,  de  midőn  Péter- 
várra visszatérve,  a  fölgerjedés,  mely  idegzetét  fe- 
szültségben tartá,  megszűnt,  annálinkább  feltűntek 
ennek  következései.  Elhatározva,  ho&v  csak  akkor 
tér  vissza  hazájába,  ha  utazásának  eredményeit  mu- 
tathatja fel,  s  érezve,  hogy  a  munkára,  melyééi  dol- 
gozatainak rendezése  s  rendszeres  előadása;?  kíván, 
egészségének  akkori  állapotában  képtelen,  mindenek- 
előtt ennek  helyreállítása  volt  egyedüli  törekvése; 
de  talán,  mert  gyógyszereit  roszúl  választá,  vagy, 
mert  baja  azok  közé  tartozott,  melyekre  az  orvosi 
tudomány  hatása  nem  terjed,  sem  a  Graefenbergben 
és  Lehseben  használt  vízgyógymód,  sem  más  orvos- 
lási rendszerek  nem  adhaták  vissza  azon  erőt,  melyre 
szüksége  volt,  s  élete  ezentúl  egy  hosszú  betegség, 
melynek  kínjait  csak  akkor  foghatjuk  fel,  ha  eszünkbe 
jut,  hogy  ő,  ki  egészségének  elvesztését  nem  azért 
fájl  alá,  mert  őt  az  élet  élvezeteire,  hanem  azért, 
mert  őt  a  munkára  képtelenné  teve,  midőn  1849-ben 
hazájába    visszatért,     egyszersmind    mindentől    meg- 

fosztva  látá  magát,  mi  neki  vigasztalásai  szolgálha- 
tott volna. 

Egy  életerős  nemzetnek  gyermeke ,  mely  öntu- 
dattal tekintve  zivataros,  de  dicső  múltjára,  újjászü- 
letéséért küzd:  igy  indult  útjára,  bízva  erejében, 
készen  minden  áldozatra,  nem  kétkedve  sikerén,  hová 
lett  mindez  néhány   év  alatt? 

Vannak  fájdalmak,  melyeket  néha  túlélünk,  de 
melyekből  kiépülnünk  nem  lehet,  s  habár  a  kétség- 
beesés, melylyel  a  hazának  állapota  szivét  az  első 
időben  tölte ,  később  más  érzéseknek  ada  helyet) 
ereje  meg  volt  törve. 

Visszatekintve  nemzetünk  zivataros  múltjára,  s 
látva  a  módot,  a  mint  ez  ujabb  veszteségeit  tűri, 
nem  kétkedett  a  jövőn.  Százszor  elmondta,  hogy 
bármi  nagy  csapások  érték  hazánkat  arra,  hogy 
bajain  segitsünk  s  szebb  jövőjét  előkészítsük ,  nem 
szükséges  egyéb,  mint  hogy  azt  szenvedései  között 
kettőzött  hévvel  szeressük ,  s  kétszeres  hivséggel  tel- 
jesítsük iránta  való  kötelességeinket :  de  midőn  ezen 
meggyőződéstől  lelkesedve  újra  munkához  fogott ,  s 
elővéve  jegyzeteit  s  irományait,  a  nagy  művet,  mely- 
nek életét  szentelte,  be  akará  fejezni,  lijra  meggyő- 
ződött tehetetlenségéről. 

Minél  inkább  tisztába  vala  föladata  iránt,  annál 
kevésbbé  érezé  magát  képesnek  annak  bevégzésére  s 
ha  új  tevékenységre  serkenté  őt  a  gondolat,  hogy 
azon  kérdések  megfejtésére,  melyeknek  életét  szen- 
telé ,  senki  oly  gazdag  anyagot  gyűjteni  többé  nem 
fog,  s  hogy  a  mit  ő  gyűjtött,  csak  ő  maga  dolgoz- 
hatja fel  tökéletesen,  maga  az  anyagnak  és  eszkö- 
zeiknek bősége  haladásának  csak  egy  új  akadálya 
volt.  Nem  határozhatá  el  magát,  hogy  a  nagy  tudo- 
mányos műnek,  melyet  tervezett,  csak  egyes  töredé- 

keit  dolgozva  ki,  gazdag-  anyagának  csak  egy  részét 
használja  fel,  s  az  eg-ész  mű,  melyet  tervezett,  felül- 
haladta erejét.  Mint  oly  emberé,  ki  nagy  kincset 
talált,  s  magát  nem  határozhatja  el,  hogy  annak  csak 
egy  részét  vigye  magával ,  s  az  egészet  fölemelni 
képtelen,  s  majd  kinos  bizonytalanságban  áll  gazdag 
találmánya  előtt,  nem  tudva,  mit  válaszszon  a  drá- 
gaságok közt,  melyeknek  mindegyike  neki  egyaránt 
becsesnek  látszik,  majd  megfeszítve  erejét  újra  meg- 
kísérti, nem  emelhetné-e  fel  mégis  az  egészet,  érezve, 
mily  gazdag,  s  egyszersmind  mily  nyomorult  —  ilyen 
vala  élete.  —  Egy  hosszú  küzdelem,  egy  nem  szűnő 
törekvés,  melynek  egyediili  eredménye  csak  azon 
meggyőződés,  hogy  a  czél,  melytől  megválni,  mely 
helyett  mást  követni  nem  bír,  örökre  elérhetetlen. 

Boritsunk  fátyolt  e  szenvedésekre,  melyeknek  a 
kegyes  istenség  kora  halála  által  véget  vetett,  de  a 
melyeknek  emléke  kínosan  felejthetetlen  fog  maradni 
mindazoknál,  kik  e  nemes  férfiút  ismerve,  hosszú  küz- 
delmeinek,  melyek  erejét  fölemésztek,  tanúi  valának. 

Ha  előadásomban  elhunyt  barátomnak  hű  képét 
állíthattam  fel,  felesleges,  hogy  egyenkint  újra  elő- 
soroljam az  okokat,  melyek  törekvéseinek  teljes  sikerét 
akadályozák. 

Maga  a  kérdés,  melyet  magának  kitűzött,  s 
mely  —  legalább  a  tudomány  jelen  állásában  —  még 
megoldhatatlan:  azon  körülmény,  hogy  feladására 
tudományosan  elkészülve  nem  lévén,  a  czélt,  mely 
után  kiindult,  meghatározott  körvonalokban  nem  látta 
maga  előtt  s  magát  tudásvágyában  mérsékelni  nem 
birta,  kedélyének  nemes  gyöngeségei,  s  testalkata, 
mely  a  zordon  égalj  s  annyi  sanyarúságoknak  ellent- 
állani  képes  nem  volt,  eléggé  megmagyarázzák  ezt; 
s  ha    végre    azon    morális    szenvedésekre  gondolunk. 

melyeken  keresztül  ment,  midőn  magát  nemzetétől, 
melynek  dicsőségéért  fáradott,  elhagyatva  érezé,  va- 
lóban nem  bámulhatjuk,  hogy  élete,  melynek  legszebb 
virágai  letörettek ,  nem  hozott  annyi  gyümölcsöket, 
mennyit  tőle  sokan  vártak.  De  vajon  ki  mondhatja 
ezért,  hogy  ez  élet  nem  egy  nemesen  eltöltött  em- 
beri lét  vala,  s  hogy  nagy  törekvései  haszon  nélkül 
vesztek  el? 

Meggyőződésem  szerint  a  népek  eredetének  kér- 
dése azok  közé  tartozik,  melyeknek  megfejtésére  a 
vágyat  az  istenség  csak  azért  oltotta  kebeleinkbe, 
hogy  általa  ösztönözve  ismereteink  körét  tágabbra 
terjeszszük.  A  tudományos  vizsgálat  e  mezején  el- 
lentáll  törekvéseinknek  nemünk  fejlődési  képessége, 
melynél  fogva  ugyanazon  nép  egy  ezred  előtt  egy- 
mástól elszakadt  részei ,  melyek  azóta  különböző 
viszonyok  alatt  éltek,  mint  mindenben,  úgy  nyel- 
vökben  is  annyira  eltérnek  egymástól,  hogy  a  nyelv- 
nek ugvanazonossága  helyett  csak  a  tudomány  által 
iölfedezhető  rokonság-  marad  vissza;  ellentáll  a  né- 
péknek  bebizonyítható  vegyülése,  mely  annyira  ment, 
hogy  Európa  mívelt  nemzetei  közt  egy  sincs ,  mely 
fajilag  eredeti  tisztaságát  megtartotta  volna,  s  azért, 
meg  vagyok  győződve ,  hogy  bármit  tegyünk ,  a 
helyet,  honnan  őseink  nagy  vándorlásukban  kiindul- 
tak, testvéreinket,  kiktől  akkor  megváltunk,  nem  fog- 
juk feltalálni  soha.  Inkább  megváltoztak  talán  ők 
is,  de  mi  bizonyosan,  hogysem  ha  találkoznánk  is, 
egymásra  ismerhetnénk.  De  a  népek  s  nyelvek  ro- 
konsága iránt  folytatott  nyomozások ,  melyeknek 
hazánkban  csak  azon  érdek  adott  lendületet,  melylyel 
népünk  eredetének  földeritése  iránt  viseltetünk,  azért 
nem  birnak  kevesebb  fontossággal,  nem  csak  mivel 
azon    időszakban,    melyről    épített  s  írott    emlékeink 

hiányzanak,  az  emberi  nem  kifejlődésének  története 
csak  a  nyelvek  tanulmányozása  által  déri ttetli étik 
fel,  hanem  főként,  mert  a  nyelvészet  körében  tett 
haladások,  meggyőződésem  szerint,  egy  nagy  igazság 
megczáfolhatlan  bebizon vitásához  fognak  vezetni. 

Valamint  minden  lépéssel,  melyet  a  tudományos 
philologia  előbbre  tett,  új  rokonságok  fedeztettek  föl 
oly  népek  között,  melyeknek  összeköttetését  előbb 
senki  sem  gyanitá,  ágy  e  tudomány  ujabb  haladásai 
megmutatták,  hogy  azon  nagy  csoportok  között  is, 
melyekre  a  nyelveket  osztályozzuk,  a  sémi  s  indo- 
germán, ezek  és  az  ural  altáji,  sőt  a  kifejlődés  alan- 
tabb fokán  álló  nyelvek  között  is  a  különbségek 
mellett  sok  hasonlatosság  létezik,  mely  ha  nem  is  az 
ősnyelvnek  egységét  s  közös  eredetét,  legalább  az 
egész  emberi  nem  szellemi  képességének,  mely  nyel- 
veit alkotá ,  közösségét  bizonyítja  be,  s  ha  korunk 
irányait  tekintjük,  ha  látjuk,  hogy  épen  most,  midőn 
az  egyenlőségnek  elve  az  egyénre  nézve  oly  hango- 
san hirdettetik,  s  törekvéseink  oda  irányozvák,  hogy 
ezen  elvnek  következései  elismertessenek,  a  népek 
között  válaszfalak  állíttatnak  fel,,  melyek  szerint  az 
egyik  minden  kifejlődésre  képes,  mások  örök  kisko- 
rúságra teremtvék:  akkor  valóban  el  fogjuk  ismerni, 
hogy  a  tudomány,  mely  ezen  civilizatiónkat  alapjai- 
ban aláásó  előítéletet  megsemmisíti,  az  emberi  nem- 
nek nagy  szolgálatokat  tesz,  s  hogy  azok,  kik  a 
roppant  kérdés  egyes  részein  dolgozva,  a  nagy 
igazság  egykori  földerítését  lehetővé  teszik,  egy  nagy 
eredménynek  szentelik  életöket. 

Ezek  között  első  sorban  áll  Reguly  Antalunk. 
A  mit  ő  mindent  áldozva,  a  finn  nyelvek  tudományos 
megismertetésére   tett,    fenn    fogja    tartani    nevét    az 

európai  tudomány  körében,  s  a  kik  a  mezon  utána 
jó'nek,  áldani  fogják  nyomdokait,  melyek  után  járnak. 
Hazánkra  nézve  életének  tudományos  vívmányain 
kivűl  még  egy  más ,  s  meggyőződésem  szerint  fon- 
tosabb  eredménye  marad,  s  ez  egy  férfiúnak  példája, 
ki  életének  pályát  választva,  csak  hazaszeretetét  kö- 
veté, kit  sem  nehézségek,  sem  a  jólét  csábjai,  sem 
honfitársainak  közönyössége  az  egyszer  választott 
pályától  nem  térithettek  el,  s  kinek  életére  vissza- 
gondolva, megerősödünk  hitünkben,  hogy  mig  a  nem- 
zetnek oly  fiai  lesznek,  minő  ő  volt,  mig  azon  sze- 
retet lángja,  mely  Körösit  a  forró  égalj  országaiba, 
Regulyt  a  jeges  tenger  partjaihoz  vezette,  szivünkben 
nem  alszik  el,  addig  multunk  homályban  maradhat, 
de  jövőnk  nem ! 


SZALAY     LASZLO. 


Elmondatott 


a  m.  t.   akadémia  XXVl-dik  közülésén 


dec.    1 1.    1 865. 


jMély  fájdalommal  lépek  e  helyre  ma.  A  férfiú, 
kiről  szólni  fogok,  barátom  volt;  s  lia  azon  har- 
minczhét  évre  gondolok  vissza,  melynek  eseményei 
a  barátságot,  mely  Ível  gyermekségünktől  egymáshoz 
ragaszkodánk.  nem  változtatták  meg,  saját  vesztesé- 
gem eltakarja  azt,  melyet  Szalay  halálával  a  haza 
szenvedett;  s  midőn  arra  emlékszem,  mit  benne  sze- 
rettem, háttérbe  lépnek  szemeim  előtt  a  nagy  tudós 
és  hazafi  érdemei. 

Mélyen  érzem  én  ezt,  s  ha  az  akadémiának  fel- 
szólítását elfogadtam,  hogy  e  legdicsőbb  tagjáról  én 
szóljak  e  gyülekezetben :  tettem  azért,  mert  Szalay  azok 
közé  tartozik,  kikről  a  barátság  melegebben  szólhat, 
de  nem  mondhat  a  valónál  többet,  s  kiknek  érde- 
meit ismerik  kortársai,  és  a  jövő  nem  magasztaló 
beszédek,  hanem  műveik  után  itéli  meg,  s  igy  nem 
Szalay  politikai  és  irodalmi  érdemeinek  elsorolása  az, 
mit  önök  tőlem   várnak. 

Jeles  férfiak  életében ,  főkép  olyanoknál ,  kiket 
a  sors  a  pálya  közepén  ragadott  el ,  s  kik  oly  kor- 
ban éltek,  midőn  feladatukat  kevesen  fejezhették  be, 
nemcsak  a  törekvéseknek  eredménye  érdekes,  hanem 
maga  a  törekvés  is.  Barátom  polgári  érdemeit  mások 
részrehaj latlanabb  mérleggel  fontolhatják  meg,  s  tu- 
dományos   munkásságáról    mások    alaposabb    Ítéletet 

mondhatnak:  de  nincs  senki,  ki  a  czélokat,  melyek 
után  Szalay  törekedett,  nincs  senki,  ki  azon  eszmé- 
ket, melyek  egész  életének  irányát  meghatározák, 
nálamnál  jobban  ismerné. 

Ezekről  fogok  szólni. 

Én  nem  azt,  a  mit  Szalay  tett,  hanem  azt  fogom 
elmondani,  mit  a  férfiú  akart;  nem  törekvéseinek 
eredményeit,  hanem  az  indokokat,  melyek  őt  azok- 
nál vezérelték;  magát  a  férfiút  akarnám  felmutatni 
önök  előtt:  hogy  midőn  e  nemesen  eltöltött  életre 
visszatekintünk ,  szivünket  lelkesedés  töltse  el  azon 
czélok  iránt,  melyeket  egész  életének  küzdelmei  nem 
érhettek  el ;  hogy  midőn  nemes  alakja  emlékünkben 
feltámad,  azon  tisztelet  mellett,  melyet  a  nagy  tudós 
és  államférfiú  érdemelt,  meleg  szeretettel  emlékezzünk 
reá  vissza,  ki  nemcsak  tudós,  nemcsak  dicső,  de  mi 
annál  több,  a  szó  legszebb  értelmében  jó  férfiú  volt; 
s  ha  e  feladatomnak  nem  felelhetek  meg,  fogadják 
azért  társaim  mégis  mély  köszönetemet,  hogy  annak 
megkísérlésére  alkalmat  adtak. 

A  nemzet,  midőn  Szalay  nevét  azon  dicsők  közé 
sorozza,  kikre  nemzedékünk  büszkeséggel  hivatkozik, 
a  legszebb  jutalmat  adá  neki,  mely  után  a  polgár 
vágyódhatik ;  a  haza  első'  nagy  történetírójának  egy- 
kor talán  emléket  emel :  szónoklatom  csak  az  egy- 
szerű koszorú ,  melyet  szerető  kezek  a  barátnak  sír- 
jára tesznek;  de  bármi  csekély  az,  s  bármily  hamar 
hervadjon  el :  nekem  jól  esik,  hogy  szeretetemnek  és 
hálámnak  e  jelét  sirjára  tehetem;  s  ha  a  dicső  e 
földre  visszatekintene,  életének  nagyobb  emlékei  kö- 
zött, melyeket  a  nemzet  ád,  —  észrevenné  a  barát- 
ság e  szerény  adományát  is,  és  nyájasan  fogadná  el. 

Szalay  László  született  Budán  1813-ban,  s  itt 
tölte  első  gyermekségét. 

Tizenhárom  éves  korában  vesztvén  el  apját,  csak 
kevés  ideig  fejlődött  ennek  felügyelése  alatt;  de  a  ko- 
moly férfiúnak  jelleme,  a  pontossága  melylyel  minden 
kötelességeit  teljesité,  tudományos  hajlamai,  melyekről 
több,  részint  megjelent,  részint  kéziratban  maradt 
munkái  tanúskodnak,  s  főkép  a  tiszta  hazafiság,  mely 
nem  hangzatos  szavakban,  hanem  a  buzgalomban, 
melylyel  hazafiúi  kötelességeit  teljesité,  nyilatkozott, 
kétségen  kivül  mély  és  állandó  befolyást  gyakorol- 
tak a  gyermekre.  S  kik  Szalay  Lászlót  közelebbről 
ismerek,  és  Szalay  Péter  királyi  tanácsosra  vissza- 
emlékeztek, nagyobb  téren  és  fényesebb  tehetségek- 
kel ,  a  fiúban  feltalálták  az  apának  legszebb  tulaj- 
donait. 

Nevelését  anyja  vezette ,  egy  budai  senatornak 
leánya,  ki  férjének  halála  után  három  fiával  maradva, 
egészen  e  nehéz  föladatának  élt,  s  a  hazának  három 
jeles  polgárt  nevelve,  azt  szépen  töltötte  be. 

Szalay  László  mindig  fiúi  szeretettel  ragaszko- 
dott anyjához,  s  ha  életének  későbbi  szakaiban,  ifjú 
koráról  szólva,  anyja  háztartásának  rendjét  beszélte 
el,  s  a  takarékosságot  emlité,  melylyel  e  nő  magától 
mindent  megtagadott,  s  mégis,  miután  látá,  hogy 
csekély  nyugdijából  fiait  jól  nem  nevelheti,  lassan- 
ként kiadta  a  kis  összeget,  melyet  férje  megtakarga- 
tott, s  a  tőkéket,  melyeket  ő  maga  öröklött,  csakhogy 
fiai  vagyon  nélkül,  de  úgy  lépjenek  az  életbe,  hogy 
azt  nélkülözhessék:  akkor  a  már  megőszült  férfiúnak 
szemei  könyekbe  lábadtak,  s  ajkai  áldást  mondtak  a 
nemes  anyára,  kitől  szeretni  tanult  mélyen  és  igazán, 
nem  nyájas  szavakkal,  hanem  áldozatokkal  mutatva 
érzéseit. 

Szalay  gyermek-korában  beteges  vala  és  magába 
zárkózott,  s  e  hajlamát  a  két  év,  melyet  a  fehérvári  con- 
victus  kolostori  csöndében  töltött,  még'  inkább  növelte. 

Nagy  tehetségei  nem  nyilatkoztak  a  -  túláradó 
elevenségben,  a  vidor  élczben,  melyek  gyermekeknél 
ezeknek  jeléül  vétetnek,  sőt  még  tanulásában  sem. 
A  pajtások  zajgó  játékainál  s  a  vizsgákon  mások  in- 
kább tűntek  ki ,  s  mégis  volt  valami  benne ,  mibó'l 
felsőbbsége  kitűnt.  S  midó'n  1826-ban,  13  éves  korá- 
ban, az  egyetembe  lépett,  nem  volt  senki  köztünk, 
ki  ezt  ne  érezte  volna ,  s  a  komolyságot ,  melyet 
gyermekek  pajtásukban  legkevésbbé  tűrnek,  neki  meg 
nem  bocsátotta  volna. 

Ereztük,  hogy  e  komolyság  nem  hideg  kedély- 
től jő.  Tudtuk,  hogy  ő,  ki  játékainkban  részt  nem 
vesz ,  —  és  barátságának  szenvedélyes  jeleit  nem 
adja  soha,  meleg  szeretettel  ragaszkodik  pajtásaihoz, 
s  örömmel,  sőt  büszkeséggel  ismertük  el  felsőbbsé- 
gét;  hisz  az,  ki  már  akkor  nemcsak  a  hazai  és  né- 
met irodalomban  volt  jártas,  hanem  mint  iró  is  saját 
tehetségeit  már  megkisérlé,  végre  is  csak  pajtásunk 
volt,  egy  iskolába  járt  velünk,  s  igy  valamennyink- 
nek tekintélyét  növelé. 

Körünkben  többen  voltak,  kik  hasonló  irányban 
törekedtek  előre.  Az  1825-iki  országgyűlés  szónok- 
latai, bármi  hiányosan  ismerve,  sehol  nem  találtak 
erősebb  viszhangot,  mint  az  egyetem  ifjú  polgársága 
között,  s  a  szellem,  mely  az  egész  nemzetet  áthatotta, 
sehol  sem  ébresztett  tisztább  lelkesedést. 

Ha  most,  csaknem  negvven  év  után,  ezen  idő- 
szakra visszatekintünk,  mely  a  nemzet  újabb  történe- 
tére oly  elhatározó  befolyást  gyakorolt,  lehetetlen, 
hogy  azon  különbség  ne  tűnjék  fel,  mely  közte  és 
egész  későbbi   fejlődésünk   között  létezik. 

Az  1825-iki  mozgalom  tisztán  alkotmányos,  a 
szó  legszorosabb  értelmében  conservativ  vala. 

A  végzet  különös  kedvezésének  tekinthetjük,  hogy 
az  alkotmányos  vita  olv  kérdések  körül  forgott,  melyek 
gyakorlatilag  csak  a  népet  illették,  s  hogy  a  nemesség, 
midőn  adómeghatározási  és  katonaállitási  jogát  vedé,  a 
népnek  érdekében  szólalt  fel.  De  a  vita  azért  mégis 
egyedül  a  történelmi  jog  alapjain  folyt.  Az  újabb  kor 
demokratikus  irányainak  nem  volt  abban  semmi  része. 

Egyesek  mélyen  fájlalva  az  országnak  hátrama- 
radását, belátták  okait.  Hisz  Nao-y  Pál .  ki  a  nem- 
zetet  már  1807-ben  figyelmezteté  a  nagy  igazságta- 
lanságra, melyet  eló'deinktől  örököltünk,  az  alsó 
táblának  tagja  volt  1825-ben  is,  és  Széchenyi  István 
akkor  foglalta  el  helyét  a  felsó'  házban ;  de  a  tör- 
vényhozóknak többsége ,  s  a  nemesség,  melyet  kép- 
viseltek, nem  osztozott  e  nézetekben,  s  ha  az  1825-diki 
országgyűlést  az  1791-kivel  összehasonlítjuk:  e  tekin- 
tetben inkább   visszalépést  találunk. 

Fentartani  alkotmányunkat,  mint  azt  az  ősöktől 
öröklöttük :  ez  vala  akkor  czélja  minden  törekvéseink- 
nek ,  s  innen  van ,  hogy  a  két  évnél  tovább  tartott 
országgyűlés  erős  politikai  pártok  alakulásához  nem 
vezetett,  s  hogy  midőn  az  a  legnagyobb,  vagy  leg- 
alább a  legújabb  sérelmek  orvoslása  után  eloszlott. 
az  országot  politikai  tekintetben  csaknem  egészen 
előbbi  helyzetében  találjuk. 

Annál  nagyobb"  volt  ezen  időszaknak  hatása 
más  tekintetben. 

Midőn  a  nemzet,  históriai  jogait  védelmezve,  múlt- 
jára tekintett,  s  letűnt  szebb  napjait  a  jelennel  össze- 
hasonlitá :  szivét  fájdalom  töltötte  el ,  s  mit  abban 
legkeserűebben  érzett,  az  nem  külső  állásának  sü- 
lyedése  vala. 

Nem  hogy  fényes  csillaga  lejárt,  s  a  haza  szebb 
idejét  örökre  elmúltnak  gondoltuk,  de  hogy  sülye- 
désünkért  nem  sorsunkat,  de  magunkat  kellé  vádolni, 
hogy  maga  a  nemzet  szállt  alábbra,  s  elidegenedve 
saját  hazájában  nem  is  érdemel  mást:  ez  fájt  a 
magyarnak ,  s  mi  öt  tettre  ébreszté ,  nem  hazafiúi 
remény,  de  a  hazafiúi  szégyen  vala,  melyet  múlt- 
jára tekintve  erezett;  s  ha  ezt,  mire  e  körben  is 
bizonyosan  sokan  elevenen  emlékeznek,  felhozom, 
teszem  azért,  mert  az  egész  korszak  törekvéseinek 
magyarázata  ebben  fekszik. 

Kötelesség  érzetére  ébreszteni  a  nemz  e- 
tet,  s  biztosítani  nemzetiségünket,  ez  volt  akkor 
a  hazafiaknak  egyedüli  törekvése,  s  mert  éhez,  az 
akkori  viszonyok  között,  az  irodalomnál  más  esz- 
közünk nem  vala,  ez  az  ok,  melyért  a  mozgalom, 
melyet  a  25-ki  országgyűlés  maga  után  hagyott, 
külsőleg  csak  az  irodalom  terén  nyilatkozott. 

Soha  talán  az  irodalom  emelése  a  hazafiság"  leg- 
fontosabb ,  söt  egyedüli  feladatának  ily  mértékben 
nem  tekintetett,  s  természetes,  ha  köztünk  ifjak  között 
egy  egész  sereg  tolongott  a  pályára,  melyen  mindazt 
feltaláltuk,  mi  után  ifjú  kedélyek  vágyódnak:  tért, 
melyen  áldozhatunk,  nemes  érzéseket  és  dicsőséget. 
A  különbség  Szalay  és  közöttünk ,  kik  vele  verse- 
nyeztünk, csak  abban  állt,  hogy  mig  mi  a  munkához 
fogva  naponként  három  lyrai  költeményben  róttuk 
le  a  haza  iránti  tartozásunkat,  s  óriási  eposzokat 
terveztünk,  vagy  lehetetlen  drámákon  kíséreltük  meg 
ifjú  erőidvet:  ő  mesterségének  komoly  tanulmányo- 
zásához fogott,  s  mig  mi  már  félig  nagy  íróknak 
képzeltük  magunkat,  ő  készült,  hogy  azzá  legyen. 
Es  valóban,  ki  a  Musarionban  1830-ban  megjelent 
kritikai   értekezését  olvassa,  melyben  tanulmányainak 

eredményeit  rakta  le,  az  meg"  fogja  vallani,  hogy 
16  éves  ifjú,  ennyire  határozott,  tiszta  nézetekkel 
az  irodalomról,  talán  még"  soha  sem  lépett  fel. 

Nem  feladatom,  hogy  az  egyes  költői  művekről 
szóljak,  melyek  bár  később  jelenve  meg,  Szalay  fej- 
lődésének ezen  korszakából  származnak.  Nézetem 
most  is  az,  hogy  a  Bimbók,  Alfonz  levelei,  s  Fridrich 
és  Ivatt  kevesebb  méltánylást  találtak,  mint  mire, 
főkép  irodalmunk  akkori  állásában,  méltók  valának. 
0  maga  azonban  soha  e  műveknek  fontosságot  nem 
tulajdonított,  s  mint  fiatalságának  emlékeit  tekinté 
azokat,  melyek  nem  belbecsök,  de  az  által  nevezete- 
sek, a  mire  emlékeztetnek;  sőt  még  akkor  is,  midőn 
e  műveket  irá,  szellemi  tehetségeit  más  feladatok 
foglalták  el. 

Az  iskolai  rendszer,  mely  szerint  neveltettünk, 
számos  hiányai  mellett  azon  nagy  előnynyel  birt, 
hogy  az  ifjút,  mielőtt  a  jogi,  hittani  vagy  orvosi 
pályára  határozá  magát,  a  bölcsészeti  karban  a  tu- 
dományok különböző  ágaival  ismerteté  meg,  melyek- 
nek az  életben  közvetlen  hasznát  nem  vévé ,  de 
melyek  által  látköre  tágult. 

Igen  kevés  és  hiányos  vala  az ,  mit  ezen  úton 
a  philosophia,  történelem  és  természettudományokból 
tanultunk;  de  maga  az,  hogy  e  tudományok  küszö- 
bén átlépve,  egy  futó  tekintetet  vethettünk  gazdag 
kincseikre,  nagy  befolyást  gyakorolt  fejlődésünkre; 
s  ha  a  hatást  tekintjük,  melyet  egyes  tanáraink,  fő- 
kép Horvát  István,  az  egész  fiatalságra  gyakorolt, 
senki  ezen  rendszernek  e  tekintetben  nagy  előnyeit 
nem  vonhatja  kétségbe. ' 

Mint  másokra,  úgy  e  tanulmányok  nagy  halast 
gyakoroltak  Szalayra  is,  csak  hogy  itt  is,  mint  iro- 
dalmi törekvéseiben,  máskép.  Mig  azok,  kik  körünk- 
Eötvös.  Emlékbeszédek.  14 


210  SZALAY  LÁSZLÓ. 

ben  a  jelesbek  válának ,  egyenlő  buzgósággal  foly- 
tatták tanulmányaikát,  de  azokban  a  felszínnél  nem 
hatottak  mélyebbre :  addig  ő ,  a  mathematikai  és 
természettudományokhoz  nem  mutatva  semmi  haj- 
lamot, minden  tehetségeivel  csak  azon  tudományokra 
vetette  magát,  melyek  az  emberi  szellem  s  a  társa- 
dalom fejlődésével  foglalkoznak;  s  mig  mi  iskolai 
könyvünket  tanultuk,  s  nálánál  fényesebb  vizsgákat 
adtunk,  addig  ő  Kant,  Fichte,  Schellinget,  a  régi  és 
ujabb  kor  nagy  történetíróit,  s  később  Savigny  és 
más  jogtudósok  hires  munkáit  tanulmány ozá ,  oly 
kitartással,  minő  ily  ifjúban  ritkán  található. 

0  vala  tudósunk,  s  ha  a  példát  nem  követtük 
is,  és  zajosabb  örömeinket  könyveinkkel  nem  cserél- 
tük fel:  benne  tanultuk  szeretni  a  komoly  tudományt, 
s  általa  ismertük  meg  az  összeköttetést,  melyben  a 
tudomány  azon  törekvésekkel  áll,  melyek  akkor  ifjú 
sziveinket  lelkesiték,  főkép  miután  e  törekvések  czélja 
megváltozott ,  s  előttünk  új ,  nagyszerűbb  kilátások 
nyiltak. 

Mert,  habár  az  1825-iki  mozgalom  tisztán  haza- 
fiúi vala,  és  csak  a  régi  alkotmány  fentartását  tűzte 
ki  czéljául:  kétségtelen,  hogy  mindjárt  az  ország- 
gyűlés után  Széchenyi  nagy  szelleme,  mely  a  refor- 
mot sürgeté,  mind  inkább  nagyobb  körben  gyakorolta 
befolyását;  s  ki  például  a  hatásra  emlékezik,  melyet 
Veszerle  előadásai  a  franczia  forradalom  történetéről 
már  1828-ban  az  ifjúságra  tettek:  az  nem  vonhatja 
kétségbe,  hogy  a  democratia  szellemének  első  fuval- 
mai  már  akkor  átlengék  e  hazát. 

A  reform -törekvésekben  még  kevesen  vettek 
részt,  ezéljaik  még  korlátoltak,  bizonytalanok  válá- 
nak; de  hogy  e  törekvések  léteztek,  nőttek,  terjedtek, 
az    tagadhatlan.      Csak    alkalom    kellé,    hogy    teljes 

öntudatra  jussanak,  s  a  júliusi  forradalom  meg- 
hozta azt. 

Túlzás  nélkül  mondhatjuk,  hogy  talán  soha  ese- 
mény ily  mély  és  általános  hatást  Európában  aero 
gyakorolt,  mint  ez. 

Az  első  franczia  forradalom  Európa  népeinek 
egy  részét  elveinek  elfogadására  készületlenül  találta, 
s  kicsapongásai  a  szabadság  legbuzgóbb  hiveit  is 
visszaijeszték.  Á  rövid  küzdelemnek,  melyben  a  sza- 
badság a  júliusi  napokban  győzött,  semmi  nem  fer- 
tó'zteté  meg  tiszta  dicsőségét,  s  mig  a  reactio  elijedve 
látá,  mi  kevés  kellett,  hogy  minden,  mit  15  év  alatt 
fáradsággal  épített,  halomra  dó'ljön,  addig  a  szabad- 
ság barátai  egy  új  aera  küszöbén  láták  magukat.  A 
hatás,  melyet  e  nagy  esemény  nálunk  előidézett,  nem 
volt  forradalmi. 

Az  1830-iki  országgyűlés  egész  lefolyása,  s  még 
inkább  azon  állás ,  melyet  a  nemzet  a  lengyel  for- 
radalom irányában  elfoglalt,  s  mely  azon  óhajtásra 
szorítkozott,  hogy  e  testvér  népet  halálos  küzdelmei- 
ben segíthessük ,  eléggé  bizonyítja  ezt;  de  annál 
nagyobb  volt  annak  hatása  a  reform  mezején. 

Széchenyi,  bátran  leleplezve  hátramaradásunk 
okait,  fellépésével  mély  benyomást  idézett  eló'.  De 
ha  sokan  szomorúan  elismerek  is;  hogy  a  kép,  me- 
lyet a  múltról  s  jelenről  festett,  való,  kevesen  osztoztak 
reményeiben,  s  épen  mert  nem  hivék,  hogy  a  magyar 
lesz,  rósz  néven  vevék  a  nagy  férfiúnak,  midőn  ki- 
mondá,  hogy  a  magyar  nem  is  volt,  s  feltakarta 
sebeinket,  melyek  a  legtöbbeknek  véleménye  szerint 
orvosolhatlanok  valának.  S  ez  oka  azon  ellenzésnek, 
melyet  a  Hitel  és  Széchenyi  egész  működése  oly 
férfiaknál  is  talált,  kik,  mint  Dessewfiy  József,  a  sza- 
badság és  haladásnak   egész  életökön  át  a  leghívebb 

14* 

bajnokai  valának,  s  melyért  még  mi  fiatalok  sem 
fogadtuk  fellépését  oly  lelkesedéssel ,  minőt  az  ér- 
demlett. 

A  júliusi  forradalommal  és  azon  eszmékkel,  me- 
lyeket az  terjesztett,  a  lielyzet  megváltozott.  Régi 
dicsőségünk  emlékei  helyett  ezután  tetterő  hatja  át 
a  nemzetet;  mig  a  pártok  alakulnak,  melyeknek 
egyike  alkotmányunk  democraticus  irányban  öntu- 
datos átalakítását  tűzi  ki  feladatul,  másika  a  köze- 
ledő veszély  előérzetében  a  régi  alkotmány  védelmére 
csoportosodik:  az  ifjú  nemzedék,  egy  nagyszerű  jö- 
vőnek küszöbén  látva  magát ,  lelkesedéssel  tolong  a 
pályára,  mely  előtte  megnyílik. 

Kiemelni  hazánkat  a  tespedésből,  melybe  az 
sűlyedett,  —  odaállítani  azt  Európa  legelső  népeinek 
sorába:  ez,  mit  előbb  ábrándnak  gondolánk,  most 
lehetőnek  látszott,  s  ifjú  sziveink  feldobogtak  a  gon- 
dolatra, hogy  mi  is  kinyújthatjuk  kezeinket  a  va- 
lódi dicsőség  után. 

S  igy  ezen  esemény,  mely  a  nemzet  újabb  fej- 
lődésére már  csak  azért  is  a  leo-elhatározóbb  hatással 
volt,  mert  ez  alapitotta  meg  azon  befolyást,  melyet 
Francziaország  politikai  eszméi  —  sokszor  kárunkra 
—  törekvéseinkre  gyakoroltak,  ép  oly  elhatározó 
befolyással  volt  az  egyesekre  is ,  és  nemzedékünk 
ennek  hatása  alatt  lépett  az  életbe. 

Mint  kortársaira,  úgy  Szalayra  a  júliusi  napok- 
nak közvetlenül  azon  hatása  volt,  hogy  magát  az 
1789-ki  nagy  forradalom  történetének  tanulmányo- 
zására vetette ,  s  csak  e  tanulmányok  eredményében 
találjuk  a  különbséget. 

Egész  hevével  osztozott  ő  is  a  lelkesedésben,  mely- 
lyel  az  örökké  igaz  elvek,  mikért  a  franczia  forradalom 
küzdött,  ifjú  sziveinket  eltölték.    Mirabeau  és  Duport 

jellemzése,  melyeket  a  Szónokok  Könyvében  kiadott, 
eléggé  bizonyítják  azon  tiszteletet,  mely ly el  ezen  el- 
vek bajnokai  iránt  viseltetett;  de  alaposabb  tanul- 
mányai meggyőzek  őt,  Hogy  az,  mi  a  franczia  for- 
radalomban nagyszerű,  nem  a  bastille  és  tuilleriák 
ostromában  s  a  nép  vad  kitöréseiben  —  hanem 
Francziaország  politikai  és  társadalmi  átalakulásában 
kereshető,  s  hogy  ezt  nem  az  által  érhetjük  el,  ha 
Francziaországot  forradalmában  utánozzuk,  hanem 
csak  úgy,  ha  azon  nagy  férfiak  példáját  követjük, 
kik  a  forradalom  zaja  között,  melylyel  a  múltnak 
maradványai  lerontattak ,  csöndes  munkásságukkal 
Francziaország  s  az  egész  újabb  társadalom  alapjait 
vetették  meg.  S  igy  e  nagy  esemény ,  mely  lelke- 
sítve hatott  valamennyünkre ,  nála  csak  a  buzgó- 
ságot növelé,  melylyel  tanulmányaiba  mélyedett,  és 
azt,  hogy  mig  tanulmányai  eddig  inkább  általánosak 
valának,  azok  most  kizárólag  a  politikában  s  főkép 
a  törvénytudományban  központosultak;  s  bátran  ál- 
lítom ,  hogy  nemcsak  körünkből ,  hanem  talán  soha 
18  éves  ifjú  nem  lépett  ki  az  egyetemből,  kinek  e 
tudományok  körében  ily  megállapodott  nézetei  let- 
tek volna. 

Nem  azért  szóltam  ily  hosszasan  Szalay  tanuló 
éveiről,  mert  szivemnek  jól  esik  e  korra  visszatekin- 
teni: de  mert  jeles  emberek  életében  semmi  nem  ér- 
dekesebb, mint  szellemi  kifejlődésök  története;  és  mert 
Szalay  már  akkor  az  volt,  ki  később  maradt: 

a  hit,  melylye1  sírjába  szállt,  hogy  a  magyar 
nemzetre  szép  jövő  vár; 

a  meggyőződés,  hogy  a  nemzet  feladatát  csak 
úgy  oldhatja  meg,  ha  a  nyugati  civilizatióhoz  ra- 
gaszkodik, s  mint  múltjában,  úgy  a  jövőben  is  a  civi- 
lizatiónak  bajnoka  lesz ; 

az  erős  elhatározás,  hogy  a  nemzet  nagy  fel- 
adataiban tehetsége  szerint  részt  vesz ,  lelkesedéssel 
tölték  már  a  18  éves  ifjúnak  szivét;  s  ha  az  utak 
változtak,  melyeken  később  előre  törekedett,  soha  az 
akadályok,  a  közönyösség,  melylyel  találkozott,  s  a 
nehéz  gondok ,  melyeket  a  sors  vállaira  halmozott, 
őt  az  akkor  kitűzött  czéltól  nem  téritették  el. 

Ha  Szalay  szivét  követheti,  már  akkor  kizárólag 
a  tudományra  vetette  volna  magát. 

Azok  közé  tartozott  ő,  kik  nem  arra  valók,  hogy 
az  élet  súrlódásai  közé  vegyüljenek.  Már  ifjú  korá- 
ban közönyösebb  volt  a  taps  iránt,  és  sokkal  keve- 
sebbet birt  a  szinész  tulajdonaiból,  semhogy  a  nagy 
szinpadon  kitűnő  szerepet  játszhassék;  s  ő,  ki  magá- 
ról is  a  legszigorúbb  objecti  vitással  itélt,  tudta  ezt. 
De  a  tudományos  pálya  főkép  akkor,  nem  biztosit- 
hatá  függetlenségét;  ezért,  főkép  anyjának  engedve, 
elhatározá  magát,  hogy  közszolgálatba  lép,  s  rövid 
patvaristaság  után,  melyet  Kölcsey  oldalán  töltött,  mint 
gyakornok  a  helytartótanácsnál  keresett  alkalmazást. 

Szalay  itt,  mint  mindig,  szigorú  pontossággal 
végezé  kötelességeit ,  de  épen  azért  érezte ,  hogy  ha 
e  pályán  marad,  tanulmányairól  le  kellene  monda- 
nia, s  ezért,  nem  tartva  vissza  a  kilátások  által,  me- 
lyeket előtte  József  nádor  pártolása  nyitott  meg, 
rövid  szolgálat  után  letéve  vizsgáját,  mint  ügyvéd 
lépett  fel,  azon  meggyőződésben,  hogy  azt,  mi  mér- 
sékelt igényei  mellett  szükséges,  könnyen  megsze- 
rezve ez  úton,  a  jogtudományban  is,  melyet  még 
mindig  fő-feladatának  ismert,  legjobban  haladhat 
előre. 

S  mi  ezt  illeti,  reményei  teljesültek  is.  Magán 
és  büntetőtörvényeink  hiányai  az  ügyvédi  gyakor- 
lat   közben    még    világosabbakká    váltak    előtte.     A 

praxis  még  inkább  meggyőzte  őt  a  reformok  szük- 
ségéró'l,  de  maga  e  praxis  nem  elégítheti  ki  vágyait. 

A  jognak  teljes  ismerete,  a  kitartó  szorgalom, 
mely  az  egyes  esetet  minden  részleteiben  tanulmá- 
nyozza, az  éles  felfogás,  mely  azt  az  általános  jogel- 
vekre alkalmazza,  s  azon  lelkesedés,  melylyel  az 
ügyvéd,  az  egyes  esetben  a  jog  általános  sértését 
látva,  mindent  elkövet,  hogy  azt  helyrehozza:  mind- 
ezek megvoltak  Szalayban,  s  kik  azon  hatalmat  is- 
merik, melyet  ő  mint  szónok  nem  hangzatos  szóköté- 
sek, hanem  mély  felfogása  és  ellenállhatlan  logikája 
által  hallgatóira  gyakorolt,  el  fogják  ismerni,  —  hogy 
Szalay,  oly  országban,  hol  az  eljárás  nyilvános  és 
szóbeli,  az  ügyvédi  pálya  első  csillagai  között  ragyo- 
gott volna;  de  nálunk  akkori  időben  e  tulajdonok, 
melyekkel  birt,  azokat,  melyek  nála  hiányoztak,  nem 
pótolhaták;  és  kik  Szalayt  ismerek,  csak  helyesel- 
hették elhatározását ,  melylyel ,  kevés  évi  gyakorlat 
után,  e  pályáról  is  lelépett,  mely  —  mert  azt  lel- 
kiismeretesen folytatta  —  szinte  csaknem  minden 
idejét  igénybe  vette.  Mint  az  arany,  mert  felette  ne- 
héz és  becses,  nem  való  arra,  hogy  házi  eszközre  használ- 
tassék;  úgy  vannak  egyéniségek,  kiket  épen  legneme- 
sebb tulajdonaik  a  mindennapi  élet  súrlódásaira  alkal- 
matlanokká tesznek,  —  és  Szalay  ezek  közé  tartozott. 

De  a  rövid  idő,  melyet  az  ügyvédi  pályán  töl- 
tött, azért  nem  maradt  befolyás  nélkül  egész  életére. 

Főkép  oly  időszakban,  midőn  egész  nemzeteket 
politikai  átalakulásuk  vágya  ragadt  meg,  a  reform 
mezeje  ellenállhatatlan  csábbal  bir  az  egész  fiatalabb 
nemzedékre ;  de  a  nemes  lelkesedésnek  practicus  haszna 
az  egyeseknél  attól  függ,  hogy  azon  roppant  feladatból, 
mely  az  egész  nemzeté,  egy  bizonyos  meghatározott 
részt  választva  maguknak,    kizárólag   ezen  dolgozza- 

nak,    s  ez    vala    az,    mit  Szalay  ügyvédi  tevé- 
kenységének köszönhetett, 

Jogunknak  alaposabb  tanulmányozása ,  melyre 
ügyvédi  gyakorlata  neki  alkalmul  szolgált,  meggyőzte 
őt,  hogy  a  szomorú  állapot,  melybe  jogtudományunk 
Frankig  sülyedett,  s  mely  gyakorlati  jogunkra  is 
oly  károsan  hatott,  főkép  azon,  a  nemzeti  hiúság  ál- 
tal ápolt  előítéletből  eredt:  hogy  a  „magyar  jog- 
viszony oly  valami,  minek  egyéb  jogokban 
semmi  előzményei,  s  külön,  egyébbel  semmi 
kapcsai  nincsenek,  mi  Európában  egész  külön 
áll,  s  valamint  a  jogi  eszmék  általános  kifej- 
lődésére semmi  befolyást  nem  gyakorolt,  úgy 
azoktól  egészen  függetlenül  fejlődött  és  fej- 
lődhetik ezután  is.  Holott  a  tények  elfogu- 
latlan tanulmányozása  azon  meggyőződésre 
vezet,  hogy  a  jogi  törvényhozás  mezején 
szintúgy,  mint  alkotmányos  kifejlődésünkben, 
hazánk  és  Európa  más  országai  között  min- 
dig kölcsönös  hatás  létezett,  s  hogy  hazánk 
nyugati  Európa  más  mivelt  országainál  va- 
lamivel előbb  vagy  hátrább  állt,  de  velők 
mindig  egy  irányban  haladott." 

Mi  az  egyéniségekről  áll,  s  mit  Goethe,  a  leg- 
élesebben kinyomott  egyéniségeknek,  a  legeredetibb 
szellemeknek  egyike,  magáról  mond,  áll  az  nemze- 
tekről is,  hogy  bár  mennyit  beszéljünk  eredetiségök- 
ről,  az,  mi  egészen  sajátjok ,  igen  kevésből  áll,  s 
azon  különbség,  melyet  köztök  és  mások  között  ész- 
reveszünk, csak  onnan  ered,  mert  a  közös  eszmét  sa- 
ját egyéniségök  szerint  dolgozták  fel,  s  a  közös  irány- 
ban saját  természetök  szerint  haladtak. 

Az  ellenkező  nézet,  ha  az  a  tudomány  körében 
marad,    csak  tévedés;    de  sokkal  károsabb,   ha  az  a 

praktikus  élet  mezején  alkalmaztatik  s  azon  meggyő- 
ződésre vezet,  hogy  valamely  nemzet  magát  elszi- 
getelheti, sőt,  hogy  csak  ez  által  biztosithatja  nem- 
zeti sajátságainak  önálló  kifejlődését. 

Mint  a  polgári  élet  körében  minden  nagyobb 
eredmény  csak  az  által  érethetik  el ,  ha  több  egyé- 
niség egy  közös  czélra  működik:  ágy  az  emberiség 
haladása  csak  a  népek  hasonló  közreműködésének 
eredménye;  s  a  mely  nép  a  közösségből  kilép,  me- 
het a  nyugati  kereszténység  a  népek  között  előidé- 
zett ,  s  melynek  ujab  civilizatiónkat  köszönjük ,  az 
tevékenységének  azon  mezején,  melyen  ezt  teszi,  rög- 
tön elmarad  és  hanyatlik.  S  ez  történt  a  jog  tekin- 
tetében nemzetünkkel. 

Ha  hazánk  jogviszonyait,  vagy  egyéb  institu- 
tióit  tekintjük  azon  századokban,  melyek  nemzetünk 
fénykorát  képezik,  köztök  és  más  európai  intézvények 
között  a  legnagyobb  rokonságot  találjuk,  s  ha  ez  ké- 
sőbb megváltozott,  az  ok  a  török  uralomban  rejlik,  mely 
által  fejlődésünk  erőszakosan  félbeszaki ttat ott,  úgy,  hogy 
az,  mi  institutióink  eredetiségének  tartatott,  sokban  csak 
annak  jele,  hogy  hátrább  maradtunk,  s  egyszersmind 
lecmao-vobb  akadálva  haladásunknak.  —  Mert  valamint 
a  mívelődésnek  közös  foka  szükségkép  egy  bizonyos  kö- 
zösséget idéz  elő  a  népek  politikai  és  társadalmi  viszony  ai- 
ban  is :  úgy  olv  nép,  mely  társadalmi  viszonyaiban  és 
politikai  institutióiban  másoktól  eltér,  soha  nem  ve- 
het részt  az  általános  haladásban  sem. 

Ezen  nézetből  indulva  ki,  s  belátva  mélyebb 
tanulmányaiból,  hogy  a  bajokon,  melyek  jogviszo- 
nyainkban léteznek ,  egyes  javítások  által  segíteni 
nem  lehet,  Szalay  azon  meggyőződésre  jutott,  hogy 
valamint  jogi  viszonyaink  reformja  minden  haladás- 
nak feltétele:    úgy  ez  csak  úgy  lehetséges,  ha  egész 

jogunkra  kiterjed ;  s  így  —  ámbár  távol  azon 
kíméletlenségtől,  melylyel  a  radicalismus  az  államot 
bizonyos  elvek  szerint  construálja,  senki  a  békés, 
fokonkénti  haladást  nálánál  inkább  nem  óhajtá:  e 
téren  ily  haladást  nem  tárta  lehetségesnek. 

Miután  századokig  félbeszakasztva  fejlődésünk- 
ben ,  jogviszonyaink  a  kor  szükségei  szerint  fokon- 
ként át  nern  idomulhattak,  és  Szalay  belátta,  hogy 
hiteltörvényeink  javítása,  melyet  Széchenyi  a  haladás 
feltételének  tekintett,  az  aviticitás  megszüntetése  nél- 
kül lehetetlen ,  s  ez ,  ha  azt  a  birtokképesség  általá- 
nosítása nem  előzi  meg ,  az  egész  birtokos  osztályt 
megrontaná,  s  egyáltalában  üdvös  eredményeket  csak 
úgy  idézhet  elő,  ha  egyszersmind  egész  eljárásunk 
és  törvénykezésünk  rendszerét  megváltoztatjuk:  nézete 
szerint  bajainkon  csak  gyökeres  reform  által,  csak 
úgy  segíthetünk ,  ha  minden  jogviszonyainkat  azon 
elvek  szerint,  melyek  Nyugat-Európa  civilizált  orszá- 
gaiban általánosan  elfogadtattak,  egészen  átalakítjuk, 
s  ezt  tűzte  ki  magának  feladatul.  Erezve  ne- 
hézségeit, tudva,  hogy  az  egyesnek  törekvései  egy 
ily  czél  elérésére  elégtelenek,  és  sokszor  kétkedve  saját 
képességén,  de  ernyedetlen  buzgalommal,  mert  át  volt 
hatva  feladatának  szükségétől  és  nagyszerűségétől,  s 
ennek  akarta  szentelni  egész  életét,  tanulmányai,  egész 
irodalmi  munkássága  és  utazásai  erre  voltak  szentelve. 

Látszólag  a  siker,  mely  Szalay  munkásságát 
követte ,  igen  csekély  vala.  A  Themis  és  az  általa 
s  néhány  barátainak  társaságában  kiadott  „Buda- 
pesti Szemle" ,  melyben  a  codiíícatióról  irt  értekezé- 
seit közié,  oly  kevés  támogatásban  részesültek,  hogy 
mindkét  vállalattal  már  a  második  füzet  után  fel 
kellé  hagynia.  Nagy  olvasó  körrel,  mely  az  írónak 
nevét    zajjal   hirdeti ,    s  neki    anyagi    hasznot    szerez, 

Szalay  nem  dicsekedhetett.  De  kétségtelen ,  hogy 
ezen  dolgozatai  azoknál,  kik  közügyeinkkel  alapo- 
sabban foglalkoztak,  nem  maradtak  hatás  nélkül,  s 
legalább  e  körben  ügyeimet  gerjesztettek  a  fiatal 
tudós  iránt,  ki  mellőzve  mindent,  mi  által  mások 
hatni  iparkodtak ,  csak  eszméinek  egyszerű ,  s  a 
lehetőségig  világos  előadásától  várta  azoknak  győzel- 
mét; és  ennek  vala  köszönhető,  hogy  midőn  1840-ben 
a  fogházjavitásnak  ügye  szóba  jött,  s  az  országgyűlés 
a  küldöttségnek,  melyet  erre  kinevezett,  büntetőtör- 
vényeink és  eljárásunk  revisióját  tette  kötelességévé : 
azon  férfiak,  kik  e  nagy  munkával  megbizattak, 
jegyzőjöknek  Szalay  Lászlót  választották,  ki  azl840-ki 
országgyűlésen  jelen  nem  levén,  a  választmány  tagja 
nem  vala,  —  neki  ez  által  alkalmat  adván,  hogy 
azon  eszméket,  melyeket  eddig  csak  a  tudomány 
körében  fejtegetett,  a  gyakorlati  törvényhozás  meze- 
jén  alkalmazza. 

Kik  e  választmányban  részt  vettek,  ismerik  azon 
érdemeket,  melyeket  e  téren  szerzett,  és  tudják,  hogy 
ha  annak  munkálatai  a  külföld  s  főleg  Németor- 
szágnak első  tudósai  által  a  törvényhozás  ezen  ágá- 
ban nagy  haladásnak  ismertettek  el,  ez  részben  neki 
köszönhető.  Nem  kisebb  volt  azonban  a  hatás,  me- 
lyet ezen  tevékenység  magára  Szalayra  gyakorolt. 

A  személyes  viszony,  melybe  azon  férfiakkal 
lépett,  kik  akkor  politikai  fejlődésülik  élén  állottak  ,  s 
kikkel  most  naponként  érintkezett,  élénkítve  hatott 
tehetségeire,  és  tágitá  látkörét. 

Mit  a  jogról  régen  érzett,  hogy  annak  egyes 
részeit  javítani  nem  lehet,  ha  csak  a  reformot  az 
egészre  ki  nem  terjesztjük ,  az  most  általános  meg- 
győződésévé vált.  midőn,  a  büntető-törvénykezésről 
tanácskozva,   az  összeköttetést  tapasztala,  melyben  az 

egyéb  politikai  intézvényeinkkel  áll;  s  valamint  előbb 
belátta,  Hogy  minden  haladás,  még  az  anyagi  kifej- 
lődés mezején  is  lehetetlen,  ha  azt  jogi  viszonyaink 
átalakulása  meg  nem  előzi:  úgy  most  világos  lett 
előtte,  hogy  jogi  és  törvénykezési  viszonyaink  gyö- 
keres megjavítása  lehetetlen,  ha  politikai  állapotaink 
a  régiek  maradnak.  Mert  ki  tehetné  fel ,  hogy  ha 
a  birói  és  közigazgatási  teendők,  mint  azt  akkori 
megyei  rendszerünk  magával  hozá,  összezavartatnak, 
az  igazság  gyors  kiszolgáltatása  lehetséges ,  vagy 
hogy  a  törvény  előtti  egyenlőség,  s  a  jury,  melyet 
Szalay  az  eljárás  legtökéletesebb  formájának  tar- 
tott, hazánkban  alkalmazható,  ha  a  nemesi  privilé- 
giumok tömege  és  úrbéri  viszonyaink  megmaradnak, 
s  minden  politikai  jog  csak  mint  kiváltság  élveztetik. 
S  azon  arányban,  melyben  ezen  meggyőződés  benne 
erősebbé  vált,  s  az  általános  helybenhagyásból,  mely- 
lyel  a  választmány  munkálata  az  egész  országban 
fogadtatott,  azt  tapasztala,  hogy  a  nemzet  a  jogegyen- 
lőség elvének  elfogadására  megérett:  erősbbé  lett 
azon  határozata  is,  hogy  tevékenységét,  melyet  eddig 
csak  a  jogi  viszonyok  reformjának  szentele,  tágabb 
körökre  terjeszsze  ki,  s  ez  birá  őt  arra,  hogy  Kor- 
pona  városának  felhívását,  mely  őt  1843-ban  köve- 
tének választotta,  elfogadja. 

A  befolyás ,  melyet  a  polgári  elem  hazánkban 
akkor  gyakorolt,  'mint  önök  tudják,  abban  állt,  hogy 
a  városi  követek  együttvéve  egy  szavazattal  birtak. 
Azonban  Szalay,  mint  e  hon  egyik  legkisebb  városának 
követe  is,  két  nagy  dolgot  nyert  ezen  állásában. 

Helyet,  honnan  szavát  az  egész  haza  meghall- 
hatá,  és  azt,  hogy  mint  városi  követ,  már  állásánál 
fogva  azon  ügynek  védelmére   hivatott  fel,    melytől, 

saját  meggyőződése  szerint ,  a  hon  szebb  jövője 
függött. 

És  Szalay  igy  fogta  fel  állását.  0  nem  egy 
kis  felföldi  város  küldöttjének  tekinté  magát,  ki 
városának  törvényhozási  kiváltságaiért  küzd,  nem  a 
városi  polgárság  képviselőjének.  „Nincs  többé  szó 
(monda  1843-ban  sept.  27-én  tartott  beszédében)  né- 
hány városi  votumnak  rehabilitálójáról,  hanem  szó 
van  egy  uj  elemnek  a  törvényhozásba  befogadásáról. 
S  ezen  elem,  mert  a  jelen  szükségeknek,  a  kor  kö- 
veteléseinek tolmácsa,  az  időnek  nagy  chemiai  pro- 
cessusában  a  többieket  fel  fogja  olvasztani44,  s  ő  ezen 
elem,  az  egész  negyedik  rend  képviselőjének  tekinté 
magát,  s  ennek  jogaiért  küzdeni  ismeré  feladatának. 

„Midőn  hiszem  és  óhajtom  (igy  szól  ugyan  e 
beszéd  folyamában  tovább),  hogy  Magyarország  jö- 
vendője a  tiers  état  formáiban  nyilatkozzék,  ezen 
szó  alatt,  adott  idő  lefolyása  után,  az  összes  nemze- 
tet értem,  s  nem  értem,  nem  fogom  érteni  soha  a 
rőf  és  mérőserpenyő  —  magokban  véve  igen  tisz- 
tességes dolgok  —  túlnyomó  befolyását.  Nem  aka- 
rom, hogy  teremtessék  egy  új  osztály,  számtalan 
heterogenitásaink  öregbitésére;  hanem  szívemből  óhaj- 
tom: alakuljon  oly  osztály,  mely  a  többieknek  szög- 
letességeit lesimítsa,  mely  bennök  felolvaszszon  min- 
dent, mi  nem  korunkba  való.44 

„Lesznek,  kik  talán  úgy  fognak  vélekedni,  hogy 
igen  távol  jövendőről  szólok;  én  nem  hiszem  oly 
távolnak.     Óriási  lépésekkel  közeledünk  e  czél  felé.44 

„A  szőnyegen  levő  reformkérdésekben  első  sze- 
mét látom  azon  láncznak,  mely  minket  egy  nagy, 
életrevaló  egészszé  olvaszszon.  S  ennélfogva  óhajta- 
nom kell,  hogy  az  itt  megállapitandók ,  részszerint 
az  által,    hogy    elfogadunk    mindent,    mit  a  haladás 

eszméi,  a  kor  szükségei  követelnek,  részben  természe- 
tes csatornául,  részben  mintául  szolgáljanak  az  ország- 
egyéb  elemeinek  annak  idejében  befogadására,  kikép- 
zésére; s  mert  kimondottam  ezen  óhajtásomat,  kimon- 
dom véggondolatomat  is ,  meglehet  nem  alapos ,  de 
mindenesetre  lelkiismeretes  megfontolásnak  eredménye. 
(Valamint,  ha  már  emelkedik  a  mű,  a  művész  össze 
szokta  törni  mintáját,  úgy  nem  gondolok  vele,  ha 
unokáink,  vagy  unokáinknak  unokái  össze  fogják 
törni  a  mintát.)  Mert  nem  municipalis  ország  képé- 
ben látom  a  nagygyá  lett  hazát:  nem  hiszem,  hogy 
municipalis  foederalismus  legyen  a  végezel.  Megis- 
merem, és  hálás  szívvel  ismerem  meg,  hogy  muni- 
cipalis alkotmányunknak  köszönjük  fenmaradásunkat, 
mikor  még  nem  ébredtek  öntudatra  a  különféle  ér- 
dekek; de  nem  hiszem,  hogy  neki  köszönhetnők  va- 
laha statussá  fejlődésünket.  Az  nap,  mikor  az  ország- 
gyűlés valósággal  fogja  képviselni  az  összes  nemzetet 
az  országgyűlésen:  nem  karokat  és  rendeket,  nem 
megyéket  és  városokat,  hanem  képviselőket,  az  egy 
nemzet  képviselőit  fogjuk  látni. a 

Hosszasabban  idéztem  Szalay  szavait,  mert  tisztán 
kijelölik  az  álláspontot,  melyet  hazánk  közügyeiben 
elfoglalt;  az  elveket,  melyek  törekvéseinek  irányt 
adtak;  a  programmot,  melyhez  hív  maradt. 

Mit  Magyarország  egyik  legkisebb  kir.  városá- 
nak követe  azon  időben ,  midőn  az  egész  polgári 
rendnek  együttvéve  egy  szavazata  volt,  az  országház 
termében  elmondott,  s  mi  akkor  meglepetéssel  fogad- 
tatott, többek  által  talán,  mint  annak  bizonysága,  hogy 
a  tudós  a  praktikus  élet  mezejére  nem  való:  az,  öt 
évvel  később,  az  1848-diki  törvények  alapjává  vált. 
Soha  az  események  az  egyes  gondolkozónak  állítá- 
sait fényesebben   nem    igazolták.      S  ha  a  tudomány 

legszebb  dicsősége  az.  hogy  a  létező  helyzetet  helye- 
sen fogva  fel,  az  irányt,  melyet  haladásunkban  kö- 
vetni fogunk,  előre  meghatározza:  senki  Szalaynak 
e   dicsőségét  nem  vonhatja  kétségbe. 

De  Szalay  nem  csak  tudós  vala. 

Senki  nem  állitá  a  tudományt  magasabbra,  nagy 
hivatását  nálánál  komolyabban  senki  nem  fogta  fel; 
de  volt  valami,  mit  ennél  magasabbra  állított :  a 
polgárnak  kötelességeit;  s  bár  megelégedését 
csak  a  tudományban  látva,  a  közélet  felé  vonzódva 
nem  érezé  magát,  úgy  vala  meggyőződve,  hogy  az 
eredmény,  melyet  a  tudomány  mezején  előmutathat, 
senkit  nem  ment  fel  azon  kötelességektől,  melyekkel 
1  íazáj  ának  tartozik. 

Szalay  nézete  szerint  a  tudomány,  mint  minden 
képességeink,  csak  arra  adatott,  hogy  emberi  felada- 
tunknak eleget  tegyünk. 

Nem  az  adja  a  tudomány  értékét,  mert  sok 
előítéleten  túl  emel,  s  való  becse  szerint  méltányolva 
mindent,  valóban  szabaddá  tesz,  s  oly  élvezeteket 
szerez  ,  melyekről  a  tömegnek  fogalma  sincs.  A 
magános  tudós,  ki  önösségében  mindent  megvet, 
irigység  tárgya  lehet,  de  tiszteletet  nem  érdemel,  ügy 
nem,  mint  a  gazdag,  ki  arany  zsákjait  őrzi.  A  tudo- 
mány becse  azon  hatásban  rejlik,  melyet  az  életre 
gyakorol;  a  tudósnak  dicsősége,  mint  minden  való 
dicsőség,  abban  áll,  hogy  embertársainak  jóllétén  s 
nemesitésén  dolgozik,  abban,  hogy  tudományát  szö- 
vétnekül  használja,  melylyel  kortársainak  homályos 
utait  felvilágosítja,  —  fegyvernek,  melylyel  legszen- 
tebb érdekeikért  küzd,  —  kincsnek,  melyet  javukra 
osztogat.  A  nagy  ész  csak  akkor  érdemli  tisztele- 
tünket, ha  nagy  kedélylyel  párosul. 

Szalay  i£y  fogta  fel  feladatát. 

S  mentül  erősebben  meg-  vala  győződve  arról, 
hogy  Lazánk  állapotai  jobbra  csak  azon  feltételek 
alatt  fordulhatnak,  melyeket  idézett  beszédében  ki- 
jelölt: annál  inkább  kötelesnek  érzé  magát,  elkövetni 
mindent,  hogy  elveinek  győzelmet  szerezzen. 

Hazánk  —  mint  baráti  beszélgetésben  többször 
monda  —  nincs  oly  állapotban,  hogy  bármily  gyer- 
mekének tettleges  szolgálatát  nélkülözhetné.  A  ma- 
gyar ember  nem  engedheti  magának  a  csendes  él- 
vezetet, melyet  a  tudós  könyvei  között  elmélkedéseiben 
talál.  Nekünk  nemcsak  keresni  kell  az  igazságot, 
de  küzdeni  érte,  küzdeni,  habár  előre  látjuk,  hogy 
a  sikon,  melyre  szállunk,  győzelem  helyett  csak  se- 
beket várhatunk.  Oly  korban  születtünk,  midőn  az, 
a  mi  volt,  feltarthatlanná  vált,  s  melyben  az  új 
viszonyok,  melyek  után  törekednünk  kell,  még  nem 
létesíthetők.  S  egy  átmeneti  korszaknak  emberei  nem 
tűzhetnek  ki  magoknak  más  feladatot,  mint  hogy  a 
jövőt  előkészítsék,  és  azon  eszmék  terjesztésén  dol- 
gozzanak, melyeknek  általános  elfogadásától  hazánk 
szebb  jövője  függ.  S  ezen  meggyőződés  birta  őt 
arra,  hogy  1844-ben,  midőn  a  Pesti  Hirlap  szer- 
kesztése neki  ajánltatott,  azt  elfogadja. 

Politikai  és  socialis  viszonyaink  oly  egészen 
megváltoztak,  hogy  azon  kérdésekről,  melyek  felett 
akkor  szenvedélyesen  vitatkoztunk,  most  nyugalom- 
mal Ítélhetünk,  s  mégis  ezen  idő  elég  közel  fekszik 
hozzánk,  hogy  akkori  helyzeteinkről,  sőt  még  érzel- 
meinkről is  tiszta  fogalmunk  maradt,  s  hallgatóim 
között  sokan  emlékeznek  még  a  viszonyokra,  melyek 
alatt  Szalay  a  Pesti  Hirlap  szerkesztését  átvevé. 

Ismertük  a  férfiút,  ki  a  „Pesti  Hirlap"-ot  ala- 
pitá,  s  mindazokra,  kik  e  hazában  a  szabadságért 
küzdöttek,     akkor     elhatározó     befolyást     gyakorolt. 

Azon  tulajdonok,  melyekkel  Kossuth  Lajos  mint  író 
is  birt,  s  melyek  őt  főkép  a  journalistika  mezején 
utánozhatlanná  tevék,  már  magában  véve  nehézzé 
tették  annak  állását,  ki  a  lapot  utána  átvevé ,  de 
mennyivel  inkább  akkor,  midőn  a  lap  most  oly  elvek 
s  nézetek  terjesztésére  szolgált,  méhek  iránt  a  nagy 
közönség  nem  lelkesült,  sőt  melyeket,  hazánk  akkori 
helyzetében,  veszélyeseknek  tartott. 

Csaknem  általános  volt  a  meggyőződés,  hogy 
alkotmányunk  fentartását  egyedül  megyei  szerkeze- 
tünknek köszönjük,  s  az  1823-ki  események  megerősi- 
ték  a  nemzetet  ebben.  —  A  nemzet  erkölcsei  a  leg- 
szorosabb kapcsolatban  álltak  ezen  insti  tuti  óval;  azok, 
kikben  szabadságunk  legkitűnőbb  bajnokait  tisztel- 
tük, ennek  védelmében  őszültek  meg;  s  midőn  a 
„Pesti  Hírlap"  Szalay  vezetése  alatt  mégis  megyei 
rendszerünk  hiányainak  kijelölését  tűzte  ki  czéljául, 
s  mint  alkotmán  vünk  egyedül  biztos  garantiáját,  a 
parlamentáris  kormányt  állitá  fel,  bizonyosan  oly  czélt 
tűzött  ki  magának,  melynek  elérésére  kevés  kilátás 
mutatkozott. 

Nem  szólok  Szalay  journalistikai  tevékenységé- 
nek irodalmi  érdemeiről.  0  map  e  téren  kevés 
bizalommal  volt  saját  képességéhez ,  s  öntudatlanul 
alkotta  a  kis  mesterműveket,  melyek  a  legjobbak 
közé  tartoznak ,  miket  az  irodalom  e  nemben  előál- 
lithat;  de  ki  czikkeinek  egész  sorát,  melyet  publi- 
cistái dolgozatainak  czíme  alatt  egybegyűjtve  kia- 
dott, végig  olvassa,  fel  fogja  ismerni,  hogy  talán  soha 
tölti)  s  nagyobb  fontosságú  politikai  kérdés  ily  ala- 
posan egy  ember  által  nem  tárgy  altatott. 

Tisztán  irodalmi  szempontból  a  hírlap  talán 
nem  felelt  meg  minden  követeléseknek.  A  tömör, 
csaknem    lapidaris    irály,    melyben    Szalay    czikkeit 

Eötvös.  Emlúkbesztídi-k.  15 

szerkeszté,  nélkülözte  azon  könnyűséget,  mely  a  hír- 
lapirodalomban kívántatik;  s  miután  ennek  feladata 
az,  hogy  a  jelennel  foglalkozva  a  nap  szükségeinek 
feleljen  meg,  nem  az,  hogy  kizárólag  a  jövőt  tartsa 
szemei  előtt  s  ennek  útjait  készitse  elő,  —  igy  nem 
is  bámulhatjuk,  hogy  a  „Pesti  Hírlap"  olvasó  közön- 
sége ,  mióta  az  Szalay  kezébe  ment  át,  megfogyott, 
s  azok  is,  kik  e  laphoz  hivek  maradtak,  többször 
panaszkodtak,  hogy  e  lap,  mióta  szerkesztősége  meg- 
változott, érdekességének  nagy  részét  elvesztette.  A 
mesterségben,  mely  a  tárgyat  mindig  feltalálja,  m elv- 
ivel a  közönségre  hathatunk  s  róla  leghatályosab- 
ban  szólni  tud,  senki  Kossuth  Lajossal  nem  versenyez- 
hetett. Szalay  maga  a  vádakra,  melyek  ellene  e 
szempontból  emeltettek,  kedélyes  humorral  csak  azt 
jegyzé  meg,  hogy  azok  olyanok,  mintha  a  katonát, 
ki  egész  életén  át  a  tüzéreknél  vagy  a  sorgyalog- 
ságnál szolgált,  midőn  a  körülményektől  kényszerítve, 
lóra  ül,  s  az  ellenséget  igy  támadja  meg,  azért  gán- 
csolják, mert  a  hadsereg  leghiresebb  huszárja  mellett 
ügyetlen  lovasnak  látszik ,  holott  a  kérdés  nem  az : 
jól  vagy  roszul  ül-e  lován ,  hanem  az ,  szükséges 
volt-e,  hogy  felüljön,  s  hasznos  szolgálatot  tesz-e 
igy  is? 

Szalay  nem  dicsőséget  keresett  a  journalistika 
terén,  s  mint  mindig,  mire,  fájdalom,  sok  alkalma 
vala ,  úgy  most  egykedvűséggel  tűrte  volna ,  hogy 
érdemei  nem  ismertettek  el.  Az,  mi  a  nemes  férfiú- 
nak szivét  néha  keserűséggel  töltötte ,  nem  az  iró 
sértett  hiúsága  volt,  hanem  azon  mód ,  melylyel  fel- 
lépése egyesektől  megítéltetett. 

Szalay  valamint  végczéljaiban,  úgy  a  legköze- 
lebbi teendők  iránt  egészen  megegyezett  az  ország 
nagy  szabadelvű  pártjával.    Valamint  ez  végczélként 

az  ország  kormányának  teljes  függetlensége  és  fele- 
lőssége után  törekedett:  ágy  Szála v  sem  vonta  két- 
ségbe,   hogy   mig    alkotmányunknak    más    garantiái 

nem  lesznek,  megyei  szerkezetünkhez  kell  ragaszkod- 
nunk. De  mig  az  ország  nagy  szabadelvű  pártja  a 
kormány  felelősségét  oly  valaminek  tekinté,  mi  al- 
kotmányunk szükséges  következése  ugyan,  de  a  lé- 
tező viszonyok  alatt  még  sokáig  kivihetetlen,  s  mig 
ez  megyei  szerkezetünkben  oly  institutiót  látott,  mely 
visszaéléseitől  megtisztítva,  ezentúl  is  alkotmányunk 
biztos  garantiája  s  a  haladásnak  hatalmas  eszköze 
lehet:  addig  Szalay,  meggyőződve  arról,  hogy  a  fenn- 
álló viszonyok  fentarthatlanok,  eljöttnek  vélte  az 
időt,  hogy  az  elméket  a  nagy  változásra,  melyet 
előre  látott,  előkészítsük;  s  azért  kijelentve,  hogv 
megyei  szerkezetünkhez  addig,  mig  jelen  viszonyaink 
tartanak,  mint  alkotmányunk  egyedüli  garantiájához 
ragaszkodnunk  kell,  egyszersmid  kimondá  világosan, 
hogy  ezen  institutiót  nemcsak  kinövéseiért,  de  lénye- 
dénél fogva  sem  tartja  olyannak,  mely  egy  valóban 
alkotmányos  népnek  egyedüli  garantiájául  szolgál- 
hatna; s  ez  az,  mi  által  nézetei  az  ország  nagy  sza- 
badelvű pártjának  nézeteivel  egyenes ,  s  az  élénkség 
mellett,  melylyel  politikai  vitatkozásaink  akkor  foly- 
tak, sokszor  elkeseredett  ellentétbe  jutottak. 

Az  alkotmányos  élet  föltételeihez  tartozik,  hogy 
erős  meggyőződések  létezzenek,  s  hogy  midőn  a 
haza  java  forog  kérdésben ,  minden  más  tekintetet 
félretegyünk;  s  azért  a  szenvedély,  melylyel  a  közügyek 
tárgyaltatnak,  s  az  igazságtalanság,  melylyel  a  pár- 
tok egymásról  néha  Ítélnek,  nem  lephet  meg  senkit. 
De  vajon  ki  az,  ki,  midőn  az  igazságtalanság  őt 
sújtja,  fájdalom  nélkül  tűrhetné  el  azt? 

15* 

Szalay  tudta,  hogy  dicsőséget  csak  a  jövő  ad- 
hat, s  nem  vágyódott  a  hir  után,  melylyel  a  jelen 
kegyenczeit  dicsőíti. 

De  ki  viselheti  el  türelemmel  a  pöffeszkedést, 
melylyel  a  középszerűség  —  mert  a  járt  úton  ma- 
radva nem  téved  —  saját  csalhatatlanságát  hirdeti? 
Ki  láthatja  harag  nélkül  a  tömeget,  mely  hazafisá- 
gával keresetet  űzve  a  nép  körül  tolong,  s  udvaron- 
czok  módjára  a  nép  minden  gyöngeségeinek  hízeleg? 
S  ha  becsületes  ember,  ki  a  szabadságnak  lobogóját 
követte  mindig,  mert  nem  viseli  a  szabadéi  vüség 
bérruháját,  s  a  hazafiságot  szivében  hordozza  s  nem 
ajkain,  —  pillanatokra  elkeseredik,  midőn  gyanúsítva 
s  mellőzve  látja  magát,  mert  hazájának  javát  a  nép 
pillanatnyi  kegyénél  többre  becsüli;  s  ha  Szalay, 
midőn  legtisztább  szándékai  félremagyaráztalak, 
midőn  sokan,  kiket  ő  .barátainak  tartott,  tőle  vissza- 
vonultak, sokan  tevékenységét  a  hazára  nézve  ká- 
rosnak hirdetek,  néha  kétkedni  kezdett,  —  nem  el- 
veinek helyességén,  de  azon  —  nem  lett  volna-e 
jobb,  ha  a  politikai  pályától  egészen  távol  tartja  ma- 
gát: vajon  bámulhatjuk-e  ezt? 

A  férfiasság  nem  abban  áll,  hogy  a  fájdalmat 
ne  érezzük,  hanem  abban,  hogy  keserűségét  ismerve, 
nyugodtan  viseljük  el;  s  nem  az  érdemli  a  polgári 
koszorút,  ki  a  közvélemény  iránt  közönyös,  hanem 
ki  polgártársainak  szeretetét  a  legfőbb  kincsnek 
tartva,  azt,  ha  kell,  a  hazának  áldozatul  hozza.  És 
ezen  érdemet  senki  Szalaytól  meg  nem  tagadhatja. 
Mint  a  hajó ,  mely  a  szélben  meghajló  árboczokkal 
s  ingadozva  a  habok  között  változatlanul  folytatja 
útjait,  —  ilyen  vala  ő,  érezve  minden  csapást,  s  meg- 
indulva, de  biztosan  folytatva  irányát  az  ellenséges 
elem  között,  azon  következetességgel,  melyet  a  légerő- 

sebb    meggyőződés    is    csak  azoknak  ad,    kiket    erős 
kötelességérzet  lelkesít. 

A  journalistika  mezején,  s  később  mintán  a 
„Hírlap"  vezetését  Csengery  Antaliján  méltó  kezekre 
l)iz\  ;íii,  azt  csak  dolgozataival  támogatá,  a  Szónokok 
és  Státusférfiak  Könyvében,  hol  azon  férfiakat  jel- 
lemzi, kiknek  a  parlamentáris  kormány  elveinek  ki- 
fejtése legtöbbet  köszön,  társalgásaiban  és  kiterjedt 
levelezésében  minden  törekvései  ez  egy  czélra  voltak 
irányozva,  egész  tevékenysége  abban  központosult. 
S  ha  azoknak  száma,  kik  az  annyi  visszatetszéssel 
fogadott  elveket  magukéinak  vallák,  naponként  sza- 
porodott, s  mindinkább  terjedett  a  meggyőződés, 
hogy  hazánk  állami  önállása  nem  a  megyei  rendszer, 
hanem  csak  független  magyar  kormány  által  bizto- 
sitható ;  s  ha  minden  lépés,  melyet  a  nemzet  a  haladás 
ösvényén  tett,  azon  irányban  történt,  mely  ellen 
előbb  az  összes  közvélemény  tiltakozott:  ez  kétség- 
telenül csak  az  ő  tevékenységének  és  kitartásának 
vala  köszönhető,  melynek  eredményeit  egész  nagysze- 
rüségökben  azonban  csak  az  1848-ki  események  mu- 
tatták meg. 

Mert  midőn  a  nemzet,  megszabadulva  az  aka- 
dályoktól, melyek  óhajtásainak  eddig  útjában  álltak, 
szabadon  határozhatott  jövője  felett,  s  háromszázados 
küzdelmek  után  önállásának  teljes  birtokában  látva 
magát,  ennek  biztosítékait  meggyőződése  szerint  vá- 
laszthatá  magéinak:  nem  Szalay  elvei  voltak-e  azok, 
melyeket  egyhangúlag  elfogadott,  ugyanazon  elvek, 
melyek  néhány  évvel  ezelőtt  az  egész  hazában  visz- 
hangra  alig  találtak;  s  melyek  most  nem  találtak 
ellenmondásra?  Van-e  valaki,  ki  tagadja,  ki  csak 
kétségbe  vonhatná,  hogy  a  kormány  felelősségének 
elve  s  a  képviseleti  rendszer  az  1848-diki  törvényekben 

ily  szabatosan  formulázva  nem  állíttattak  volna  fel, 
ha  Szalay  a  nemzetet  ezen  elvek  elfogadására  elő 
nem  készíti,  ha  megyei  szerkezetünk  s  az  egész  kor- 
mányrendszer hiányait  felfedezve,  évekig  tartó  törek- 
véseivel nem  győzi  meg  arról ,  hogy  az  újabb  kor 
alkotmányos  és  socialis  haladásaiban  részt  csak  úgy 
vehetünk,  ha  azoknak  föltételeit  fogadjuk  el. 

Kevesen  voltak,  kik  a  zajban,  inelylyel  a  nem- 
zet új  állását  elfoglalta,  a  szerény  tudósról  megem- 
lékeztek; az  élczekkel  s  gyanúsításokkal,  melyekkel 
a  doctrinarius  előbb  illettetett,  elhangzott  neve  is,  és 
a  tömeg  tapsai  között  az  ő  elveinek  mások  ülték 
diadalát;  de  azt,  hogy  az  1848-diki  törvényeknek, 
melyekhez  a  nemzet,  mint  új  aranybullájához  ragasz- 
kodik, ő  vetette  meg  alapjait;  hogy  a  haza  e  nagy 
vívmányánál  minden  egyesek  között  neki  köszön  leg- 
többet: ezen  öntudatot  tőle  nem  veheté  el  senki,  és 
ő  keserűség  nélkül  engedé  át  másoknak  a  babért, 
megelégedve  az  eredménynyel,  mely,  mint  akkor 
hittük,  a  hazának  egy  szebb  jövőt  biztosit. 

És  ha  Szalay  első  pillanatban  megdöbbent  is 
midőn  azt,  mit  előbb  hosszú  törekvéseknek  biztos, 
de  nehezen  szerzendő  jutalmának  gondolt,  oly  egyszerre, 
csaknem  küzdelem  nélkül  elérve  látá:  miért  kétke- 
dett volna  a  nagy  átalakulás  üdvös  eredményein? 

A  sérelmek  hosszú  sora,  mely  nemzedékről  nem- 
zedékre szállva,  arra  kényszeritett,  hogy  egész  tevé- 
kenységünket a  múltnak  orvoslására  fordítsuk,  nem 
volt-e  végre  befejezve?  A  nemzet  önállása,  melyért 
századokig  küzdött  s  tanácskozott,  nem  volt-e  végre 
biztosítva?  S  ha  jelen  helyzetünkben  még  sok  vala, 
mi  a  hazafiak  vágyait  nem  elégi theté  ki:  nem  volt-e 
most  a  haza  sorsa  saját  kezünkbe  adva?  azoknak 
kezébe,    kik    azt    szeretek    s    érte    minden    áldozatra 

készeknek  érezték  magukat?  A  veszély,  melylyel  a 
birodalom  többi  részeiben  uralkodó  absolut  kormány- 
rendszer hazánk  alkotmányosságát  egykor  fenvegeté, 
nem  létezett  többé;  s  a  nagy  egységi  mozgalom, 
mely  egész  Németországot  lelkesité,  biztosságot  lát- 
szott nyújtani ,  hogy  az  unificatio  utáni  törekvés, 
mely  az  osztrák  birodalomban  a  német  császárság 
megszűntével  kezdődött  s  nemzeti  önállásunkat  fenve- 
gette,  —  ezentúl  lehetetlenné  vált. 

Szalay  sokkal  higgadtabban  ítélt  viszonyainkról, 
semhogy  a  nehézségek  iránt  magát  ámitotta  volna, 
melyek  a  hazát  környezek.  —  Tudta,  hogy  az  1848-iki 
törvények  csak  elveket  mondanak  ki,  melyeknek  üd- 
vös eredményei  alkalmazásuktól  függnek;  ismerte  e 
törvények  egyes  hiányait ,  s  hogy  azok  a  nemzetet 
készületlenül  találták,  s  ezért  inkább  egy  szebb  jö- 
vőnek zálogát  látta  bennök,  melyet  élvezni  csak  sok 
fáradság  és  áldozatok  után  fogunk,  s  melyet  elő- 
késziteni  nemzedékünk  nehéz,  de  dicső  feladata  lesz ; 
de  mindez  csak  azon  buzgalmat  növelé,  melylyel  a 
hazában ,  mint  az  igazságügyi  minisztérium  egyik 
osztályfőnöke,  a  polgári  törvények  codificatióját  készité 
elő,  s  később  mint  Magyarországnak  követe  a  frank- 
furti nemzetgyűlésnél  küldetésében  eljárt,  s  e  feladatá- 
nak nagysága  és  nehézségei  bizodalmát  nem  ingat- 
haták  meg. 

Nem  korunkat  illeti,  hogy  Ítéletet  mondjon  az 
eseményekről,  melyek  oly  dicső  és  oly  szomorú  em- 
lékeket hagytak  hazánkban.  —  Az  egyeseknek  hi- 
báit és  bűneit,  az  egész  nemzet  dicsőségét  igazságosan 
csak  a  jövő  ítélheti  meg.  Minket,  kik  e  korban  él- 
tünk ,  a  barátság ,  melylyel  egyesekhez  viseltettünk, 
a  szenvedély,  melvlvel  a  küzdelemben  részt  vevénk, 

s  a  fájdalom    túlengedékenynyé    és   tálszigorává  tesz 
egyesek  iránt,   és  jobb,  ha  hallgatunk. 

Szalayt  e  nagy  események  a  külföldön  találták. 
Még  júniusban  a  magyar  kormány  által  a  frankfurti 
nemzetgyűlésre  küldve,  miután  itt  működésének  tere 
elzáratott,  hasonló  kiküldetésben  Parisba  és  Londonba 
ment,  s  igy  e  szomorú  időszakban  a  hazától  távol 
volt,  de  csak  hogy  annál  kínosabban  érezze  minden 
szenvedéseit. 

A  hosszú  bizonytalanság,  az  ellenkező  hirek ,  a 
pillanatnyi  öröm,  mely  az  égig  emel,  s  reá  a  két- 
ségbeesés, mely  talán  egyaránt  alaptalan,  mig  végre 
mindennek  vége  van,  és  tudjuk  hogy  nincsen  többé, 
mit  ezután  veszthetünk,  —  Szalay  átszenvedte  mindezt, 
s  levelei,  melyeket  ez  időszakban  egy,  szintén  a  kül- 
földön tartózkodó  barátjához  irt,  elevenen  ecsetelik  a 
fájdalmat,  mely  nemes  keblét  dúlta.  Kedélye  a  ter- 
mészettől komor  vala.  Már  első  ifjúságában,  mikor 
az  élet  mindenkinek  mosolyog,  ő  annak  komolyabb 
oldalát  fogta  fel,  s  bizodalmatlansággal  lépett  a  vi- 
lágba; de  tevékenysége  kiragadta  őt  ez  állapotból,  s 
mióta  egy  nagy  czélt  látott  maga  előtt,  és  törekvéseinek 
sikerét  tapasztala,  közlékenynyé  vált,  s  barátainak 
körében  vidáman ,  néha  maga  is  bámulatát  fejezé  ki 
az  optimismus  felett,  melylyel  a  világot  tekinteni 
kezdé.  Most,  midőn  leszorítva  a  pályáról,  minden 
reményei  e  roppant  csalódással  végződtek:  ifjabb 
napjainak  komor  hangulata  visszatért,  s  mindez  sürü 
fátyolt  borított  kedélyére,  sőt  szellemi  tehetségeire,  s 
midőn  vele  a  zürichi  tó  partjain  találkozáni ,  hol 
hosszú  vándorlások  után  családjával  letelepedett,  el- 
ijedtem a  változáson,   melyet  egy  év  tett  benne. 

Epén  mert  törekvéseiben  az  önzésnek  része  nem 
volt,    mert  a  közpályán    soha    személyes   érdek  vagy 

nagyravágyás  nein  vezette  lépteit,  s  éveken  át  a  nagy 
czél  miatt,  melynek  élete  szentelve  vala,  magáról 
megfeledkezett,  azért  veszté  el  a  czéllal  mindenét, 
nem  keresve  és  találva  vigasztalást  még  azon  öntu- 
datban  sem,  melylyel  mások  fájdalmaikat  enyhiték, 
hogy  e  szörnyű  csapásnak  nem  ők  okozé>i.  Vajon  a 
haza  kevésbbé  veszett-e  el,  mert  vesztél  más  okozta, 
s  vajon  kevésbbé  fájnak-e  sebei,  ha  a  bűnnek  súlya 
másokon  fekszik  is? 

És  mondhatjuk-e  csak  azt  is?  A  tömeg  több- 
nyire igazságtalan  Ítéletében,  midőn  egyes  embereket 
istenesít,  s  azt,  min  egy  egész  korszak  dolgozott,  egy- 
nek tulajdonítja :  de  nem  kevésbbé  igazságtalan  azon 
kárhoztatás  is,  melyet  egész  országok  veszténél  egy 
emberre  mondunk.  A  bűnnek  súlya  egynél  nagyold) 
lehet.  Magas  állásában  kevésbbé  volt  szabad  csalód- 
ni  a.  Epén  mert  tudhatá  ,  hogy  a  népszerűség  árja 
azokat,  kiket  emel,  többnyire  elragadja,  vigyázóbbnak 
kellett  volna  lennie. 

De  vajon  a  bűnnek  terhe  csak  egy  szerencsét- 
lenen fekszik-e, .  s  nem  mindazokon,  kik  csalódásaiban 
osztoztak,  kik  azokat  talán  belátták,  s  a  dagadó  ár- 
nak, melylyel  a  közvélemény  mindent  elragadott,  el- 
lentállni  nem  tudtak?  s  a  nemzedék,  mely  a  hazának 
bomlásánál  jelen  volt,  felmentheti-e  magéit  a  vádtól, 
melyet  a  jövő  egyesek  felett  kimond;  fölmentheti-e  ma- 
gát főkép  a  kötelességtől,  hogy  mit  halomra  dönteni 
engedett,   újra  felépítse,   s  utódjainak  igy  adja  át? 

Ezen  gondolatok,  melyeket  Szalay  a  zürichi  tó 
partján  fel  s  alá  járva,  szivének  keserűségében  el- 
mondott, foglalták  el  egész  lelkét,  s  a  fájdalom,  mely 
tehetségeit  lebilincselé,  megfosztotta  őt  azon  vigasz- 
talástól  is;  melyet  a  munkában  találhatott  volna. 

„Tisztába  kell  jönni  magammal";  —  igy  irt  hoz- 
zám kevés  héttel  később,  miután  elváltunk.  —  „Egész 
erélylyel  Schwandtner  tanulmányozására  vetettem 
magamat,  melyet  az  itteni  könyvtárban  találtam. 
Hozasd  el  Magyarországból  Fejér  codexét,  s  a  meny- 
nyi könyvet  szerezhetsz,  melyben  történetünk  forrá- 
sait találom,  és  küldd  hozzám.  Tanulmányozni  fogom 
nemzetünk  történetét,  hogy  lássam:  lehet-e  még  re- 
ménvlenünk?  A  nemzetnek  tulajdonai  egy  esemény 
által  nem  változhatnak  meg,  s  ezért  egész  múltja  az, 
miben  jövőjének  kulcsát  találhatjuk.  Tudni  akarom, 
mi  vár  reánk?  —  hogy  meggyőződve  nemzetünk  hi- 
vattatásáról,  új  erővel  fogjunk  munkához,  s  elkövetett 
hibáinkat  jóvá  tegyük,  vagy  azon  meggyőződéssel 
haljunk  meg,  hogy  a  magyarnak  úgy  sincs  mit  ke- 
resnie a  világon." 

S  e  határozatával  egész  élete  új  irányt  vett. 

Nem  tudományos  kíváncsiságának  kielégítését, 
nem  irodalmi  babérokat,  —  ő  a  történetben  csak  nem- 
zetét kereste,  s  ennek  múltja  meghozá  szivének  a 
vigasztalást,  melyet  a  jelenben  nem  találhatott. 

Távol  a  hazától,  családján  kivül,  elkülönözve  min- 
den társaságtól,  egészen  tanulmányainak  élt,  átku- 
tatva újra  a  forrásokat,  melyekkel  ifjú  korában  Hor- 
vát István  vezetése  alatt  ismerkedett  meg,  felkeresve 
mit  a  st.-galli  kolostor  s  a  zürichi  egyetem  könyv- 
táraiban ide  vonatkozót  talált;  s  minél  inkább  elmé- 
lyedett  tanulmányaiban,  az  érdekkel  a  múlt  iránt 
nőttön  nőtt  bizodalma   a  jövőhöz. 

A  szeretet,  melylyel  nemzetéhez  viseltetett,  nem 
zavarta  meg  Ítéletét,  s  önámitás  nélkül  ismeré  fel  a 
hibákat,  melyekből  szenvedéseink  eredtek,  s  melyek, 
mert  mindig  visszatérnek,  s  a  nemzet  jelleme  kifolyá- 
sainak látszanak.  De  ha  a  hibáknak  daczára  a  nem- 

zet  egy  ezreden  át  fentartotta  magát,  ha  a  nagy  sí- 
kon, mely  a  nyugat  s  keletnek  határain  előbb  a  né- 
pek küzdteréül  szolgált,  hont  alapítani  képes  volt. 
melyet  a  legkedvezőtl énebb  körülmények  között,  csak- 
nem folytonos  megtámadások  ellen,  megvédeni  tudott; 
lm  tisztán  fentartva  nemzetiségének  jellemét,  az  euró- 
pai népek  küzdelmeiben  dicsőséges  részt  vett;  ha 
többször  legvőzve,  csaknem  megsemmisítve  a  küzde- 
lemben, újra  feltámadt  régi  alakjában,  nem  alázva 
meg  a  szolgaság  által,  melyet  tűrt,  de  soha  el  nem 
fogadott:  e  nemzet  isten  után  nem  magának  köszön- 
heti-e ezt  is?  azon  önbizalomnak,  mely  kedvező 
pillanatokban  néha  veszélybe  hozá.  de  nem  hagya  el 
soha  a  sors  legnehezebb  megpróbáltatása  között?  néni 
köszöni-e  egész  jellemének,  mely  hajlani  nem  tud,  de  . 
az  aranynak  azon  másik  tulajdonával  bir,  hogy  a 
mocsár  között  a  rozsda  nem  emészti  fel? 

Vajon,  ha  a  nemzet  múltját  tanulmányozzuk,  — 
nem  Nagy  Lajos  és  Mátyás  fényes  korszakát,  mely- 
ben hazafiságunk  gyönyörködik,  s  melyhez  hasonlók 
más  nemzetek  történetében  is  előfordulnak,  s  néha 
csak  kedvező  körülmények,  vagy  az  ellenek  gyenge- 
ségének eredményei,  —  de  tanulmányozzuk  azon  zord 
időt,  melyben  másfél  századig  török  járom  nehezedett 
hazánkra,  s  a  nép  szebb  idejéből  csak  széttépett  zász- 
lóját tartva  meg,  honának  romjait  barátai  és  ellen- 
ségei ellen  egyszerre  védelmezé,  s  polgári  és  vallásos 
szabadságáért  egy  időben  vérezett;  ha  egész  történe- 
tünkön végig  megyünk,  mely  mint  egy  nehéz  vihar 
vonult  el  felettünk,  villámokhoz  hasonló  fényes  pil- 
lanatokkal, hogy  a  ború,  mely  azokat  követé,  annál 
sötétebb  legyen,  s  melynek  befolyása  alatt  a  nemzet 
mindent  veszitett,  mindenről  lemondott,  —  csak  azon 
meggyőződésről  nem,    hogy  a  szabadság,    melyet  az 

ősök  a  pusztaszeri  szerződésben  megállapítottak,  a  ma- 
gyarnak elidegenithetlen  joga  marad;  ha  a  legújabb 
időkig  erünk,  hol  az  éretlenségnek  elég  jeleit  találjuk 
talán,  de  a  rothadásnak  sehol :  —  van-e  okunk  két- 
kedni jövó'nkön? 

Szalay  meg  vala  győződve,  hogy  nincs,  és  szi- 
vét boldogság  töltötte  el,  s  ellenállhatatlan  vágy  a 
hon  után,  hová  hosszu  vándorlásaiból,  tapasztalások- 
ban gazdagon,  őszülő  fürtökkel,  de  azon  meggyőző- 
désekkel tért  vissza,  melyek  őt  egész  életén  át  vezér- 
lék, s  azon  feltétellel,  melylyel  a  hazát  évek  előtt  el- 
hagyá,  hogy  minden  tehetségeit  ismét  szolgálatának 
szenteli. 

Leírj  ani-e  azon  éveket,  melyeket  azóta  körünk- 
ben töltött?  Elete  egy  tudós  élete  vala:  szegény 
külső  eseményekben,  nehéz  munkának  szentelve,  s 
csak  a  szeretet  által  szebbitve,  melylyel  családján  füg- 
gött, s  ez  változhatlan  hívséggel  hozzá  ragaszkodott. 

De  a  látszólag  egyszerű  életnek,  mely  örömök- 
ben oly  szegény  vala,  ki  nem  ismeri  gazdag  ered- 
ményeit? Szükséges-e,  hogy  elsoroljam?  —  a  kisebb 
történelmi  értekezésektől  s  egyes  kútforrások  kiadásá- 
tól ,  melyek  történetünk  egyes  szakait  felderítek ,  a 
nagy  miiig,  melyben  egész  multunknak  képét  állitá 
élőnkbe?  Mily  gazdag  kincs!  s  mégis  csak  egy  része 
annak,  mit  tőle  várhatánk,  ha  a  halál  őt  munkájának 
közepette  nem  ragadja  el,  s  tanulmányait,  melyekből 
most  csak  mások  által  használhatatlan  jegyzeteket 
birunk,  nagy  történetének  befejezésére  feldolgozhatja. 

Soha  lángész  több  szorgalommal  nem  párosulf, 
soha  a  képesség,  mely  az  események  tömkelegéből  az 
eszmét,  mely  felettök  uralkodik,  levonja  s  a  tudós 
pontossága,  mely  az  egyes  események  legkisebb  rész- 
leteit fürkészi,  egy  emberben  annyira   nem  egyesült; 

s  lia  a  pártatlan  igazság  az,  mi  a  történelemnek  fő 
érdemét  képezi,  épen  e  tulságig  vitt  érdem  az,  mit 
némelyek  nagy  történeti  munkájának  hibául  rót- 
tak fel. 

És  talán  méltán. 

Művészi  szempontból  Ítélve,  e  tiszta  objectivitás, 
mely  Szalay  történetét  jellemzi,  talán  gyengíti  Lá- 
tását. Ha  az  iró  nem  uralkodik  annyira  maga  felett, 
és  lángoló  szeretetének,  melylyel  nemzete,  s  a  gyű- 
löletnek, melylyel  annak  elnyomói  iránt  viseltetett, 
szabad  tért  enged,  s  előadására  meleg  kedélyének 
gazdag  kincseit  önti  el:  műve  szebb  lehetne,  de  len- 
ne-e hasznosabb?  —  Fátyolt  boritva  a  nemzet  téve- 
déseire, s  elhallgatva  azt,  mi  elleneinek  mentségül 
szolgálhat,  a  múltnak  ragyogóbb  képét  állíthatta  volna 
fel,  mely  hazafiságunkat  inkább  kielégíthetné:  de  va- 
jon elérte  volna-e  czélját,  melyet  munkájának  elősza- 
vában kimond,  s  melynek  minden  más  tekintetet 
alávetett? 

Szalay  itt,  mint  egész  életében,  nem  kereste  a 
népszerűséget,  s  midőn  az  végre  őt  kereste  fel,  s 
1861-ben  a  főváros  egyik  kerülete  egyhangúlag  őt 
választá  képviselőjének,  a  szerény  férfiú  csaknem 
meglepetve  fogadta  e  megtiszteltetést,  mely  szivének 
jól  esett. 

De  tevékenységét  ez  sem  szakítá  félbe.  Részt 
vévén  az  1861  -ki  országgyűlés  tanácskozásaiban,  az 
iró  sem  vesztegelt,  hanem,  hogy  a  mulasztott  időt 
helyrehozza,  kettős  erőfeszítéssel  folytatá  fáradságos 
munkáját;  hisz  neki  dolgoznia  kellett  erősen,  szaka- 
datlanul, hogy  a  nagy  feladatot,  melyet  magának  ki- 
tűzött, bevégezze  —  h°gy  —  éljen. 

Szalay  szegény  volt,  s  ámbár  rendkívüli  tehet- 
ségei   uiellett,    s    az    állásban,    melyet   elfoglalt,   csak 

tőle  függött,  hogy  helyzetét  megváltoztassa,  szegény 
maradt.  Mint  kedélyes  modorában  egyszer  monda, 
ez  volt  az  egyedüli  lnxus,  melyet  magának  engedett. 

A  férfi,  ki  egész  életét  hazája  közügyeinek  s  a 
tudománynak  szentelé  ,  nem  talált  időt,  hogy  csa- 
ládjának  jövőjéről  gondoskodjék,  s  ötven  éves  korában 
az  akadémia  titoknoki  fizetéséből,  és  rosznl  díjazott, 
mert  kevesektől  vett  munkáiból  élt,  csak  a'  legna- 
gyobb megerőltetéssel  tartva  fel  függetlenségét,  az 
által,  hogy  nagy  munkáját  félbeszakasztva,  történeti 
tanulmányait  adta  ki,  s  néha  egyszerre  öt  sajtó  alatt 
levő  munkájának  iveit  javitgatá. 

Nem  azért  mondom  ezt,  hogy  bárki  ellen  panaszt 
emeljek.  Nincs  okom  reá!  A  fejedelem,  ki  Szalay 
halála  után  özvegyének  és  gyermekeinek  nyugdijt 
rendelve,  királyi  hatalmának  legszebb  jogát,  mely  az 
érdem  méltánylásában  áll,  oly  nemesen  gyakorolta, 
s  a  kegyelet  által,  melyet  a  nemzet  történetirója  iránt 
mutatott,  csak  azon  reményeket  erősitette  meg,  mely- 
lyel  jövőnket  személyével  összekötjük;  az  egyesek, 
kik  a  tiszteletet,  melylyel  a  dicső'  férfiú  iránt  visel- 
tetének, családja  iránti  részvetők  által  bizonyitották 
be;  az  egész  haza,  mely  halálának  hírére  gyászba 
öltözött:  eléggé  bizonyitják,  hogy  Szalay  érdemei 
elismertettek,  s  ezek  olyanok  valának,  melyeknek 
egyetlen  jutalma  csak  a  dicsőség  lehet. 

Szalay  vagyonbeli  állapotáról  soha  nem  szólt 
senkinek,  s  csak  kevés  meghitt  barátai  ismerek  a 
gondok  terhét,  melyek  vállaira  nehezültek.  De  ha  ez 
órában,  melyet  emlékének  szenteltünk,  dicsőségéről 
szóltam,  miért  hallgassam  el  az  árt,  melyen  e  dicső- 
ség szereztetett?  S  ha  egész  életét  elmondottam,  mi- 
ért titkoljam  azt,  mi  őt  idő  előtt  sírjába  vezeté, 
s   csak    egy   sugárral   több,    mely    áj    fényt    terjeszt 

alakja  körül?  Miért  ne  mondjam  el,  hogy  Szalay 
szegény  volt!  ha  csak  azért  is,  hogy  korunkban,  mi- 
dőn az  anyagi  haszonnak  hódolnak  annyian,  s  a  siker, 
melyet  egyesek  a  vagyonszerzésben  előmutatnak,  el- 
takar minden  gyalázatot,  meghajoljunk  a  nemesen 
viselt  szegénység  előtt,  mely  mindent  csak  magának 
köszön,  s  ha  nehéz  küzdelme  után  sírjába  szállt,  egy 
nemzetet  hagy  adósául. 

Kétségtelen,  hogy  Szalay  kora  halálának  oka  a 
túlfelszitett  munka  vala.  —  Már  az  akadémia  nagy- 
gyűlésén, midőn  szónoklatával  a  közönséget  utolszor 
ragadta  el,  magában  horda  a  betegség  csiráit,  mely- 
nek áldozata  lett;  de  bár  orvosai  pihenést  javasol- 
tak, Családja  és  barátai  kérték,  kínos  fájdalmak  kö- 
zött folytatá  munkásságát,  mig  egy  nehéz  tél  után 
végre  ereje  kifogyott,  s  érzé,  hogy  nem  mehet  tovább. 

Az  orvosok  fürdőt  ajánlottak,  javulást  Ígértek; 
ő  tudta ,  hogy  a  pálya  végén  áll ,  s  midőn  búcsút 
véve,  utolszor  találkozánk,  azon  meggyőződéssel  szo- 
rítá  kezemet,  hogy  többé  nem  látjuk  egymást. 

Hosszasan  szóltunk  még  egyszer  a  múltról.  Fel- 
tételeiről beszélt,  melyekkel  az  életbe  lépett,  s  a 
czélokról,  melyekért  küzdött,  s  melyeknek  egy  részét 
elérte. 

„Egy  van,  mi  szivemnek  jól  esik  —  monda, 
mielőtt  távozott,  —  az,  hogy  teljes  meggyőződésem 
szerint  a  helyes  úton  jártam.  Még  sok  dolgotok  lesz, 
de  erős  hitem,  hogy  a  nemzet  elfogja  érni  az  állást, 
melyen  azt  látni  szerettem  volna." 

A  jövőről  kezdek  beszélni,  történetének  hatodik 
kötetéről,  melyet,  ha  majd  egészsége  helyre  állt,  ősz- 
kor bevégezhet.     0  egy  ideig  hallgatott. 

„Orvosaim  hosszú  pihenést  rendeltek  —  monda 
végre    fájdalmasan    mosolyogva    —    hosszú    pihenést, 

és  tudod,  hogy  az  orvosoknak  engedelmeskedni 
kell." 

így  váltunk  el,  s  egy  hónappal  később  e  város 
közönsége  sírjához  kisérte  őt. 

Egy  évnél  több  múlt  el  azóta.  A  meglepetés, 
melyet  kitűnőbb  embereknek  halála,  kiket  még  ere- 
jöknek  teljében  gondolánk,  okoz;  a  hézag,  mely  ha 
egy  korunkból  kilép,  egy  ideig  nem  töltetik  be;  a 
fájdalom,  mely  —  első  pillanatban  veszteségünket 
mindig  nagyobbnak  tünteti  fel:  elvesztették  hatásu- 
kat; de  vajon  van-e  valaki,  ki  Szalayról  most  más- 
kép Ítélne,  mint  akkor,  mikor  őt  sírjához  kísérték? 
Mi,  kik  hozzá  évekig  közel  álltunk,  vagy  azok,  kik 
vele  csak  rövid  ideig  találkoztak,  kik  tevékenységét 
csak  a  közélet  s  az  irodalom  mezején,  vagy  a  ma- 
gánéletből ismerek:  van-e  valaki,  ki  róla  különbö- 
zőiéi itélne?! 

ö 

Mint  a  tiszta  ég,  akár  egy  darabját,  akár  egész 
boltozatát  lássuk,  mint  az  öszhang,  ha  távolról  vagy 
közelről  halljuk,  mint  a  napsugár,  mely  fényt  és 
meleget  terjeszt  mindenre,  mire  hat:  ilyen  vala  ő, 
tiszta,  öszhangzó,  világos  és  meleg.  Jellemének 
nincsenek  fény  oldalai,  egy  egész  az,  eszményképe  a 
becsületnek,  férfiasságnak  és  jóságnak,  melynek  nagy, 
tisztán  emberi  erényei  még  azon  fényes  tehetségeket 
is  háttérbe  szorítják,  melyek  mindig  csak  ezen  eré- 
nyek szolgálatában  használtattak  fel. 

Ha  egy  egész  élet  a  haza  szolgálatának  szen- 
telve, ha  az  érdem,  hogy  múltját  ő  ismertette  meg 
nemzetével,  s  hogy  azon  irányt,  melyen  haladva, 
szebb  jövőnket  várjuk,  ő  hirdeté  először;  ha  a  bá- 
torság, nielylyel  meggyőződéseit  kimondá,  a  kitartás, 
melylyel  értök  küzdött,  a  hívség,  nielylyel  hazájához 
ragaszkodott,   jutalomra  méltók:    úgy  tartsuk  meleg 


SZÁLAT  LÁSZLÓ.  241 

emlékünkben  a  hazának  e  legjobb,  e  legnemesebb 
fiát,  és  tartsuk  emlékünkben  azt,  mi  életének  végső 
kívánsága,   végső'  reménye   volt. 

A  Lalái  munkásságának  közepette  ragadta  ki 
öt.  Valamint  nagy  történeti  munkája,  melynek  végső 
éveit  szentelé ,  ágy  a  nagy  míí,  melyen  az  egész 
nemzettel  együtt  egész  életén  át  dolgozott,  melynek 
tervét  kijelölte,  melynek  felépítésén  fáradt,  melyre 
gondolva,  szivét  remény  és  boldogság  töltötte  el: 
félbeszakítva  áll. 

Fejezzük  be! 


Eötvös.    Emlékbeszédek.  10 

Elmondatott 

a    m.     t.     akadémia    által     rendezett    gyászünnepélyen 

JjLa  mozgalmas  időben,  midőn  a  nemzet  legfon- 
tosabb érdekei  vitatás  tárgyává  váltak,  oly  férfiú 
halálánál,  ki  a  vitatkozók  első  sorában  állt,  az  egész 
nemzet  azon  meggyőződésben  egyesül,  hogy  nagy 
veszteséget  szenvedett,  ily  elismerés  biztosabb  jele 
érdemeinek,  mint  azon  zaj  és  fény,  melylyel  egyes 
pártok  jelesbjeiket  életükben  és  haláluk  után  kör- 
nyezik. 

Ilyen  volt  a  benyomás,  melyet  gróf  Dessewffy 
Emilnek  halála  ma  egy  év  előtt  az  egész  országra 
tett.  Azok,  kik  őt  csak  a  nyilvános  életben  ismerek, 
nem  osztoztak  a  fajdalomban,  melyet  mi  érezénk,  kik 
hozzá  közelebb  állva,  nem  csak  eszének,  de  szívének 
gazdag  kincseit  ismertük,  és  azok,  kiknek  ő  a  poli- 
tika mezején  ellene  volt,  e  téren  máskép  Ítéltek  érde- 
meiről; de  hogy  benne  oly  férfiút  vesztettünk  el,  ki 
—  ha  néha  tévedett  is  —  képességeit  csak  a  közér- 
deknek szentelte,  s  nem  szolgálva  soha  mást,  mint 
a  hazát,  fáradozásaiért  még  a  közelismerésben  sem 
kereste  jutalmát;  hogy  halála  által  szegényebbek  let- 
tünk: azt  egyaránt  éreztük  valamennyien,  és  bátran 
állítom:  e  teremben,  sőt  e  hazában  nincsen  senki,  ki 
-ha  Dessewffyre  visszagondol,  e  nézetet  azóta  meg- 
változtatta volna. 

Mint  mondám:  nagy  érdemeknek  legbiztosabb 
jele  ez,  s  a  hézag,  melyet  az  egyes,  az  életből  ki- 
lépve, maga  után  hagy,  egyedül  biztos  mértéke  nagy- 
ságának; de  biztos  jele  ez  még  annak  is,  hogy  az, 
kinek  sirja  felett  nem  egy  párt,  de  a  nemzet  elis- 
merése nyilatkozott,  az  nem  egy  pártnak,  hanem  a 
nemzetnek  élt,  s  ha  nézeteiben  honfitársainak  egy 
részétől  néha  eltért,  s  oly  utakon  törekedett  előbbre, 
melyeket  talán  tévesztetteknek  gondolánk,  érzelmei- 
ben és  czéljaiban  a  nemzettel  megegyezett. 

Engedjék  önök,  hogy  midőn  az  akadémia  meg- 
hagyásából dicső  elődöm  emlékezetére  felszólalok,  te- 
vékenységének csak  ezen  oldalát  emeljem  ki. 

Nagy  és  fontos  azon  befolyás,  melyet  Dessewffy 
Emil  a  politikai  élet  terén  gyakorolt;  s  miután  az 
alkotmányos  életnek  egyik  fő  előnye  minden  kér- 
désnek különböző  oldalról  való  megvitatásában  áll, 
elismerem,  hogy  az,  ki  nem  személyes  érdekek  által 
vezérelt  pártok  körében  érdemet  szerzett,  érdemeket 
szerzett  az  egész  hazáért  is.  De  miután  a  politika 
mezején  különböző  oldalon  álltunk,  és  megegyezve 
a  czélban,  eltérő  utakon  fáradtunk  annak  elérése 
után,  nem  én  vagyok  az,  ki  dicső  társunk  tevékeny- 
ségének ezen  részéről  elfogultság  nélkül  szólhatok; 
s  ha,  mert  elvonatkozva  pártállásától,  csak  a  haza- 
firól szólok ,  egyes  érdemeiről  hallgatnom  kell ,  ezek 
nélkül  is  élete  elég  gazdag  marad  érdemekben,  és 
talán  jó,  ha  politikai  vitatkozásaink  közepett  oly  fér- 
fiú emlékénél,  ki  azokban  élénk  részt  vett,  életéből 
csak  arra  emlékezünk,  miben  egyetérténk,  hogy  el 
ne  feledjük,  miként  a  haza  csak  addig  állhat  fenn, 
mig  annak  polgárai  bármennyire  elválva  egymástól, 
mint  a  fának  messze  eltérő  ágai,  egy  közös  törzsben 
egyesülnek. 

Ha  az  utolsó  harmincz  év  történetére  tekintünk, 
azon  mozgalom  mellett,  mely  által  az  ország  politi- 
kai helyzete  megváltozott,  nem  kevésbbé  élénk  tevé- 
kenységet találunk  anyagi  érdekeink  és  szellemi  ki- 
fejlődésünk körében  is. 

Egyik  érdeme  Széchenyinek,  ki  a  mozgalomnak 
ezen  irányokban  is  megkezdője  volt,  hogy  törek- 
véseinek következéseit  másoknál  tisztábban  fogta  fel, 
s  belátá,  miként  az  anyagi  és  szellemi  kifejlődés 
szükségkép  a  socialis  és  politikai  viszonyok  átalaku- 
lását vonja  maga  után.  De  mások  ezen  összekötte- 
tést kevésbbé  tisztán  fogták  fel,  s  mig  egyesek,  a 
nemzet  függetlenségéért  és  alkotmányos  szabadságáért 
buzgólkodva,  azon  tevékenységnek  fontosságát  nem 
látták  be,  melyet  Széchenyi  az  anyagi  érdekek  terén 
kifejtett,  s  a  közönyösséget,  melyet  egyes  politikai 
napi  kérdések  iránt  mutatott,  neki  rósz  néven  vették; 
addig  voltak  sokan,  kik  ámbár  nemzetünk  jövőjét 
csak  régi  aristokratikus  szerkezetünk  fenntartása  által 
vélték  biztosithatni,  mégis  élénk  részt  vettek  minden 
újításban,  melyet  Széchenyi  az  anyagi  érdekek  me- 
zején megkisértett. 

E  téren  senki  nem  tagadta  az  általa  kijelölt 
bajoknak  létezését,  kevesen  voltak,  kik  nem  ismerték 
volna  el ,  hogy  azoknak  orvoslása  legalább  részben 
magunktól  függ,  s  azok  is,  kiknél  hazafiúi  elkesere- 
désében mondott  szavai,  hogy  „mindenben  hátra 
vagyunk",  heves  ellenmondásra  találtak,  örömmel 
csatlakoztak  a  bátor  újítóhoz. 

Széchenyi  fellépésének  sehol  nem  volt  közvet- 
lenebb és  általánosabb  eredménye,  mint  épen  e  téren, 
s  ez  az,  melyen  Dessewífy  Emilt  is  életének  első 
szakában  működni  látjuk. 

Nagy  tehetségekkel ,  melyeket  a  leggondosabb 
nevelés  és  saját  szorgalma  kifejtett,  családjának  állása 
s  atyjának  érdemei  megnyitottak  volna  előtte  minden 
pályát,  és  saját  hajlamai  a  közélet  mezejére  csábiták 
őt,  melyhez  akkor  minden  való  és  képzelt  tehetség 
hivatva  érzé  magát. 

De  ha  a  jogról  nem  mondott  volna  le  semmiért, 
hogy  ő  is  a  közjónak  él,  meggyőződése  szerint,  a  haza 
jövője  nem  attól  függ,  hogy  a  közélet  mezején  sokan 
tündököljenek,  hanem  attól,  hogy  szűkebb  körében  min- 
denki híven  teljesitse  kötelességeit;  s  ő  azt  követé, 
midőn  azon  életkorban ,  mikor  a  dicsőség  mindeni- 
künkre még  csáberővel  bir,  hogy  érdemeiben  meg- 
őszült atyjának  vállairól  a  gondoknak  terhét  leve- 
gye, tehetségeit  egészen  ősi  birtokainak  kezelésére 
szentelve  —  1843-ig  csaknem  kizárólag  a  gazdaság- 
gal foglalkozott. 

Áldozat  vala  ez,  melyet  csak  szeretetének  hozott, 
de  melytől  magát  még  azoknak  kérése  által  sem  tar- 
tóztatta vissza,  kiknek  érdekéért  fényesebb  kilátásait 
feláldozd,  azon  szivósság'gal  rag'aszkodva  feltételéhez, 
mely  ifjú  korában ,  mint  később ,  jellemének  egyik 
fővonását  képezé. 

Voltak  sokan,  kik  elhatározását  rosszalták.  Jó- 
akarói nem  foghatták  meg,  hogy  az,  ki  előtt  atyja  és 
idősb  testvére,  Aurél,  fényes  példaként  álltak,  tehet- 
ségeit látszólag  csak  családja  érdekeinek  szenteli; 
mások  a  közügyek  iránti  közönyösségnek  tartották 
azt ,  sőt  lehettek  pillanatok ,  melyekben  ő  maga  a 
kört,  melyet  munkásságának  választott,  szűknek  ta- 
lálva, nagyobb  feladatok  után  vágyódott;  de  ha 
feltételének  teljesitése  néha  nehezére  esett,  a  boldog- 
ság, melyet  családja  körében  élvezett,  kipótolt  min- 
den egyebet,  s  a  ki  őt  itt  látta,  az  sajnálhatá,  hogy 

e  jeles  tehetség  ily  szűk  körre  szorítja  tevékenységét, 
de  elismeré,  hogy  a  ki  a  közélel  tapsait  ily  örömök- 
kel cserélte  fel,  az  jól  választott. 

És  valóban,  ha  kedves  szülőknek  boldogsága, 
ha  a  megelégedés,  melyet  a  legjobb  nőnek  arczán 
látunk,  ha  a  remények,  melyekkel  körünkben  fejlődő' 
gyermekeink  szívünket  töltik,  s  a  gyarapodás,  mely 
fáradozásainkat  követi,  a  férfiút  boldoggá  tehetik, 
főkép  midőn  öntudattal  azt  mondhatja  magának, 
hogy  mindezen  jólétnek  alkotója  ő  maga:  Dessewfty 
teljes  mértékben  élvezé  mindezt ,  s  életének  volt 
fényesebb,  de  nem  volt  boldogabb  korszaka. 

De  bármily  megelégedettnek  érzé  magát  csa- 
ládja körében,  s  bármennyire  elfoglalva  gazdaságá- 
nak gondjai  által,  azért  a  közügyek  előtte  nem  vesz- 
tették el  érdeköket,  s  ha  azokban  most  csak  azon 
szíík  körben  vett  is  részt,  melyre  akkor  megyei  éle- 
tünk mindenkinek  alkalmat  adott,  soha  nem  mondott 
le  feltételéről,  hogy  egykor  egész  életét  ezeknek 
szenteli. 

„Tan nini,  gondolkozni,  tanácskozni  és  végrehaj- 
tani," ez  azon  egymásután,  melyet,  mint  később 
„Parlagi  eszméid-ben  kimondá,  közügyeinkben  követ- 
nünk kell,  s  ez  az,  melyet  ő  magának  már  akkor 
kijelölt,  komoly  tanulmányok  és  hazai  állapotainknak 
alapos  megismerése  által  készülve  ahhoz,  hogy  maj- 
dan a  haza  közügyeiben  részt  vegyen. 

S  mert  a  mezei  gazdasággal  foglalkozva,  figyel- 
mét főkép  a  nemzetnek  gazdasági  viszonyai  vonták 
magukra,  ezeknek  tanulmányozását  tíízte  ki  magának 
feladatúi,  azon  komolysággal  készülve  annak  megol- 
dásához, melylyel  minden  vállalatait  folytatá,  mint 
másban  úgy  itt  is,  nem  a  könnyebb,  de  a  biztosabb 
utat  választva  macának ,    s  mindenekelőtt  a  nemzet- 

gazdaság  tudományára  vetve  magát ,  hogy  részletes 
tanulmányainak  biztos  alapját  nyerje. 

Legyőzve  az  ellenszenvet,  melyet  fiatalsága  óta 
minden  tisztán  elméleti  speculatio  iránt  erezett,  szor- 
galommal s  kitartással  folytatá  tanulmányait,  s  ala- 
posan megismerkedett  a  nemzetgazdaság  minden 
rendszerével,  mely  Smith  Ádám  óta  felmerült,  de  csak 
azért,  hogy  gyakorlati  czéljainak  elérésére  képesebbé 
tegye  magát.  S  ez  magyarázza  meg  egyrészről  azon 
befolyásnak  jelentéktelenségét,  melyet  Dessewffy  nagy 
tehetségei  és  rendkivüli  szorgalma  mellett  magára  a 
tudományra,  más  részről  azon  hatást,  melyet  egyes 
nemzetgazdasági  kérdések  helyes  felfogására  a  hazá- 
ban gyakorolt,  úgy,  hogy  túlzás  nélkül  elmondhat- 
juk, miként  azok  között,  kik  a  hazában  nemzetgaz- 
dasággal foglalkoztak,  talán  egy  sincs,  ki  e  tudo- 
mány theoriájában  kevesebb  nyomokat  hagyott,  s 
hogy  mégis  alig  nevezhetünk  valakit,  ki  arra,  hogy 
nemzetgazdasági  kérdésekben  helyes  nézetek  terjed- 
jenek el,  e  hazában  többet  tett  volna;  úgy,  hogy 
mig  számos  dolgozatai  között  talán  egyet  sem  hoz- 
hatunk fel,  mely  a  tudomány  mezején  rendkivüli 
hatást  idézett  elő,  mégis  az  utolsó  huszonöt  év  alatt 
alig  találunk  egy  fontosabb  kérdést,  melyre  Dessewffy 
elhatározó  befolyást  ne  gyakorolt  volna,  s  kétség- 
telenül, ez  a  dicsőségnek  azon  neme,  melyet  ő  maga 
magának  kivánt  volna. 

Nem  egy  bizonyos  rendszerből  indulva  ki,  mely- 
nek a  tényekben  csak  igazolását  keresé,  hanem  ha- 
zai viszonyainkat  s  a  mindennapi  tapasztalást  véve 
kiindulási  pontul,  czélja  nem  bizonyos  elvek  tudo- 
mányos megállapítása,  hanem  az  vala,  hogy  az  oko- 
kat keresse  fel,  melyekért  anyagi  fejlődésünkben  eddig 
hátramaradtunk,  s  azon  módokat  jelölje  ki,    melyek 

által  egyes  bajainkon  segíthetünk,  és  ha  tudományos 
fáradozásainak  ezen  módszere  nem  vala  czélszerü 
arra,  hogy  irodalmi  hirét  megállapítsa,  ez  felelt  meg 
1  eginkább  feladatának . 

Politikai  vitatkozásaink  egész  történetét  kellene 
elmondanom ,  hogy  azon  állást  megmagyarázzam, 
melyet  Dessewffy  az  egyes,  1840-től  48-ig  felmerült 
nemzetgazdasági  kérdésekben  elfoglalt.  E  kérdések- 
nek nagy  része  azóta  megoldatott,  s  az  egyes  iratok, 
melyekben  azokat  tárgyalá,  igénytelen  formájuk  miatt 
a  szaktudós  magasabb  követeléseinek  talán  nem  felel- 
nek meg.  Azon  érdemet  azonban  szerzőjüktől  senki 
nem  tagadhatja  meg,  hogy  irodalmi  műveinek  egyet- 
len ékességét  a  világosságban  kereste,  s  mert,  mint 
„Alföldi  levelei"-ben  enyelgve  kimondá,  azon  szeren- 
csés helyzetben  érezte  magát,  hogy  „nincs  népszerű- 
sége, melyet  koczkáztathatna,  s  ha  volna,  nincs  elég 
hiúsága,  hogy  ezt  megtartani  kívánja,"  —  mindig 
csak  saját  meggyőződését  követte. 

Nagyszámú    czikkein    kivül,     melyek     1839-től 
48-ig  az  időszaki  sajtó  több  közlönyében  megjelentek, 
főkép  öt  —  részben  szintén  ily  czikkekből  összeállí- 
tott —  nagyobb  dolgozatát  bírjuk: 
Az  „Alföldi  levelek" -et  1842-ből; 
A  „Parlagi  eszmék"-et  1843-ból; 
A   „Magyar  vám-    és  kereskedési   ügy  végeliga- 
zitási    módjá"-t    1847-ből,    s    ugyanezen    évből    egy 
röpiratot,   melynek  czíme: 

„Fizessünk,   mennyit  becsülettel  megbírunk,  ma- 
gunknak,  magunkért," 

s   „A  fennforgó  ausztriai  pénzügyi  kérdésekről" 
1856-ból. 

A   nemzetgazdaság    körében  ezen    idő    alatt    fel- 
merült kérdések  között  nincsen  fontosabb,  melyről  e 

munkáiban  nézeteit  ne  mondta  volna  el,  ellenke- 
zésbe lépve  sokszor  a  közvéleménynyel,  sokszor  párt- 
jával, melynek  e  téren  saját  nézeteit  soha  nem  ren- 
delte alá,  de  mindig  a  tudomány  színvonalán  állva, 
s  azért  több  esetben  —  mint  például  a  szabad  keres- 
kedés kérdésénél  —  oly  elveket  állitva  fel,  melyek- 
nek helyessége  általánosan  csak  később  ismertetett  el. 
Már  „Alföldi  levelei"  csaknem  mindazon  tár- 
gyakkal foglalkoznak,  melyeket  későbbi  munkáiban 
részletesebben  kifejt:  az  úrbéri  ügyekkel,  és  azzal 
kapcsolatban  az  örökváltsággal,  a  közlekedési  esz- 
közökkel ,  a  bankkal ,  az  ingatlan  hitellel ,  s  egy 
országos  pénztár  felállításának  szükségével:  „Fel- 
adata —  mint  azt  maga  kimondja  —  egy  nagy, 
de  még  gyenge,  megáldott,  de  még  szegény 
országot,  erőssé,  hatalmassá  és  virágzóvá 
tenni,  és  ezen  virágzás  malasztjaiban  min- 
denkit a  lehetőségig  részesiteni;  és  mert  érezte, 
hogy  a  szabad  föld,  a  szabad  munka,  és  a 
hűbéri  viszonyokból  kibontakozott  nép,  az 
általános  felvirágzásnak  és  valódi  alkotmá- 
nyos szabadságnak  első  feltételei :"  ezért  főkép 
ezekre  forditá  fő  figyelmét,  az  általa  tervezett  orszá- 
gos pénztár  egyik  főfeladatául  tűzve  ki,  hogy  az  az 
örökváltság  megkönnyítésére  eszközül  szolgáljon. 
Nem  kevésbbé  figyelemreméltó  azonban  az  is ,  mit 
ezen  munkája  a  kereskedésről,  vámpolitikáról,  közle- 
kedési eszközökről  és  különösen  a  bankokról  magá- 
ban foglal,  s  kik  irodalmunk  ezen  ágával  foglalkoz- 
tak, el  fogják  ismerni,  hogy  Dessewífy  „Alföldi  levelei" 
messze  tálhaladnak  csaknem  mindent,  mi  velők  egy 
időben  ezen  kérdésekről  hazánkban  megjelent  s  ugyan- 
ezt mondhatjuk,  kevés  kivétellel,  többi  munkáiról  is, 
melyek  valamint   tudományos    készültségének    és  fel- 

világosodott  nézeteinek,  úgy  azon  igazságszeretetnek 
és  bátorságnak  tanúságai  maradnak ,  melvlyel  meg- 
győződéseit hirdeté,  kimondva  nyíltan,  „hogy  az 
időnek  jönni  kell,  midőn  a  nép  nem-kivált- 
ságos osztályai  természetes  befolyásukat  a 
törvényhozásra  gyakorolni  fogják,"  s  a  szabad 
kereskedés  mellett  emelve  szavát,  ámbár  az  első  eset- 
ben pártja,  a  másikban  csaknem  az  egész  ország  az 
ellenkező  nézet  mellett  nyilatkozott. 

De  bármennyire  érdekes  volna  e  műveinek  rész- 
letesebb taglalása;  dolgozatainak  száma,  a  tárgyak- 
nak, melyekkel  azok  foglalkoznak,  sokfélesége,  s  maga 
az,  hogy  Dessewffy  ezen  irataiban  nem  tisztán  tudo- 
mányos, hanem  az  élet  körében  felmerült  napi  kér- 
dések megoldásával  foglalkozott,  melyek  csak  az  ak- 
kor létezett  körülmények  szerint  Ítéltethetnek  meg, 
nem  engedik,  hogy  ebbeli  tevékenységéről  részlete- 
sebben szóljak.  Elég,  hogy  nevezetesebb  dolgozatait 
elsorolva,  munkásságának  messze  körét  kijelöltem. 
E  munkásságának  kellő  méltánylását  azokra  bizom, 
kik  hazánk  kifejlődésének  történetét  tanulmányozva, 
fel  fogják  találni  azon  befolyást,  melyet  e  férfiú  csak- 
nem minden  kérdésre  gyakorolt,  mely  húsz  éven 
át  az  anyagi  érdekek  mezején  e  hazában  felmerült. 
Csak  még  egyet  jegyzek  meg,  s  ez  az:  hogy  midőn 
az  akadémia,  mely  Dessewffy t  1843-ban,  nagy  részint 
az  időszaki  sajtó  hasábjain  megjelent  dolgozataiért, 
tagjának  választá,  intézetünk  ez  által  csak  azon  tudo- 
mányos alaposságnak  elismerését  akarta  kimondani, 
melyet  Dessewffy  irataiban  tanúsított,  és  az  idő  tel- 
jesen igazolta  ezen  Ítéletet,  megmutatva,  hogy  inig 
igen  sok,  mit  mások  nemzetgazdasági  kérdésekről 
vele  egy  korban  irtak,  most  olyannak  találtatik,  min 
a  tudomány  rég  túlhaladt,    addig  Dessewffy  minden 

munkáiban  alig"  található  egy  tétel,  mely  a  tudomány 
képviselőinek  egy  szinezete  által  maiglan  igaznak 
ne  találtatnék. 

Átmentem  Dessewffy  életének  első  korszakán,  s 
bár  röviden,  szóltam  tevékenységéről.  Valamint  a 
czél ,  melyet  minden  törekvéseinek  kitűzött,  hogy 
hazáját  virulva  s  nemzetét  boldognak  lássa, 
úgy  azon  meggyőzó'dése  sem  változott  soha,  hogy  e 
czél  elérése  nem  annyira  politikai  institutióink  vál- 
tozásától ,  mint  anyagi  és  szellemi  kifejló'désünktől 
függ,  s  ezért  főkép  ezen  térre  forditá  minden  fára- 
dozását. Falusi  magányában  úgy,  mint  később, 
midőn  a  politikai  küzdelmekben  részt  vett,  az  ország 
anyagi  érdekeinek  előmozditása  volt  és  maradt  fő- 
czélja  törekvéseinek,  s  ennek  követésében  senki  őt 
buzgóságban,  senki  főkép  következetességben  nem 
múlta  felül,  úgy,  hogy  ha  1839-től  1856-ig  megjelent 
iratain  végig  megyünk,  ezen  hosszú,  csaknem  húsz  évre 
terjedő  idő  alatt  nem  találunk  egy  kérdést,  melyre 
nézve  nézeteit  megváltoztatta  volna,  nem  találunk 
egy  czikket,  mely  későbbi  nyilatkozataival  ellenmon- 
dásban állana. 

Állandó  törekvés,  melyet  egy  czélra  következe- 
tesen folytatunk ,  nem  marad  soha  hatás  nélkül ,  és 
Dessewffy,  habár  nézetei  sokban  nem  fogadtattak  is 
el,  elérte  azt,  hogy  szava  minden  nemzetgazdasági 
kérdéseknél ,  az  egész  hazában  súlylyal  birt ,  még 
azok  előtt  is ,  kik  politikai  irányainak  más  téren 
határozott  ellenei  valának.  De  ez  volt  egyedüli  ju- 
talma, s  ha  az  általános  méltánylást,  melylyel  még 
ellenei  is  tehetségeiről  szóltak,  népszerűség  nem  kö- 
vette, ennek  okát  részint  pártállásában,  részint  jelle- 
mének egyes    sajátságaiban    kell  keresnünk,    melyek 

bármennyire  tiszteletreméltók,  népszerűségének  útjá- 
ban álltak. 

Meleg  szeretettel  függött  kedvesein,  s  ha  ritkán 
szólt  barátságáról,  annál  többször  és  nemesebben  tel- 
jesité  annak  kötelességeit,  s  ilyen  vala  honszeretete 
is,  mély  és  önzéstelen.  De  mint  zárt  templom  előtt 
az  átmenő  csak  rideg  falakat  lát,  úgy  rejté  ő  hideg 
külső  alatt  legnemesebb  érzelmeit,  inkább  közönyös- 
séget színlelve,  semliog}^  érzelgőnek  tartassék.  Fel- 
adatul tűzte  ki  magának,  hogy  csak  a  hideg  észnek 
tanácsát  fogja  követni  mindenben,  s  midőn  semmitől 
nem  őrizkedve  inkább,  mint  az  elragadtatástól,  s  a 
gyengeségig  kerülve  a  gyengeségnek  színét,  hideg 
és  kimértnek  akart  látszani ,  sokak  által  annak  tar- 
tátott.  Es  ha  Széchenyi  is,  ki  czéljait  a  szivvel  vá- 
lasztva, az  érzésekhez,  főkép  a  képzelethez,  oly  hatal- 
masan tudott  szólni,  követőinek  egy  részétől  csak 
azért  hagyatott  el,  mert  velők  elhitette,  hogy  az  ér- 
zelmeket megveti ,  és  csak  a  hideg  észnek  parancsai 
után  indul,  bámulhatjuk-e,  ha  ugyanez  Dessewöynek 
fiatal  korában  még  kevésbbé  bocsáttatott  meg. 

Fentartani  teljes  függetlenségét  mindenben,  nem 
lenni  lekötelezettje  senkinek,  —  se  a  hatalomnak, 
melytől  soha  czímet  vagy  hivatalt  nem  fogadott  el, 
se  a  sokaságnak,  melynek  dicsérete  vagy  gáncsai 
előtt  hideg  maradt;  hogy  nem  zavarva  semmi  által, 
szabadon  követhesse  saját  nézeteit,  ez  volt  czélja  vá- 
gyainak. —  Jelszava,  melyet  nem  irt  czímere  alá, 
de  melyet  egész  életében  követett:  „nem  tágítani 
semmiben**,  nem  hátrálni  semmi  nehézség  előtt, 
nem  engedni  semmi  idegen  befolyásnak,  nem  követni 
más  irányt,  mint  melyet  megfontolva  önmaga  válasz- 
tott magának;  s  ha  meghajlunk  is  a  férfiú  előtt,  ki 
saját    meggy ó'ződésén    kiviil     támaszra     nem     szorul, 

bámulhatjuk-e,  hogy  az,  ki  semmi  idegen  befolyásnak 
nem  engedett,  merevnek  tartatott,  s  miután  senkinek 
támaszát  nem  keresé,  még  saját  pártja  körében  is 
sokszor  magánosan  állt ,  főkép  miután  még  tisztelői 
sem  menthetek  fel  őt  azon  vádtól,  hogy  szilárdságá- 
ban néha  a  kellő  mértéken  túl  megy,  s  ugyanazon 
szivóssággal  ragaszkodik  nézeteinek  minden  részletei- 
hez, mint  elveihez,  isolálva  magát  még  akkor  is, 
midőn  sokak  által  támogattatott,  mintha  meggyőző- 
déseit inkább  sajátjának  tartaná,  ha  azokban  vele  senki 
nem  osztozik,  és  restelné  a  támogatást,  mely  őt  azon 
tudattól  fosztja  meg,  hogy  mindent  csak  magának 
köszön?  Egyéniségének  ezen  vonásait,  melyeket  néha 
barátai  is  hibáknak  neveztek,  azért  emeltem  ki,  mert 
azok  szellemi  alakjának  kiegészitésére  szükségesek,  s 
mert  azon  egészen  különböző  állás,  melyet  Dessewffy 
1848  előtt  és  később  elfoglalt,  egyaránt  ezen  tulaj- 
donaiban találja  magyarázatát. 

Nem  ő,  hanem  az  idő  változott  meg,  s  midőn 
oly  napok  jöttek,  melyekben  a  politikai  élet  mezeje 
mindenki  előtt  zárva  volt,  s  a  hazafi  csak  úgy  szol- 
gálhatta a  hazát ,  ha  azon  szűk  körben ,  melyet  az 
állam  tevékenységünknek  még  szabadon  hagyott,  zaj 
nélkül  egy  szebb  jövő  előkészítésén  dolgozik,  napok, 
midőn  oly  férfiakra  volt  szükség,  kik  törekvéseiknek 
irányát  csak  saját  meggy őződésökben,  jutalmát  csak 
a  sikerben  keresve,  e  sikerre  várni  tudnak,  és  a 
hosszú  munka  alatt,  melyet  ennek  elérése  kivan,  sem 
az  apró  nehézségek  előtt  türelmöket,  sem  a  látszó- 
lag legyőzhetetlen  akadályok  miatt  bátorságukat  nem 
vesztik  el ,  —  akkor  a  nemzet  azok  között ,  kik  e 
nehéz  kötelességeket  felvállalák,  az  első  sorban  ott 
találta  Dessewffy  Emilt,  s  azon  tulajdonokat,  melyek 

egykor  népszerűségének  útjában  álltak,  másképen 
ítélte  meo*. 

Ne  kívánják  önök,  hogy  Dessewífynek  ezen  idő- 
ben   sokoldalú   tevékenységéről    részletesebben    szól- 
sz     Ö 

jak.  Nem  tehetném  a  nélkül,  hogy  azon  állapotokat 
meg  ne  említsem,  melyeken  1850-től  18G0-ig  keresztül 
mentünk ,  s  miért  idézzem  fel  ezen  évek  kínos  rész- 
leteit? De  ha  ezen  évekre  visszatekintve,  szívünket 
most  nem  csak  keserűség,  de  nemes  öntudat  tölti  el, 
mert  épen  akkor,  mikor  a  sors  kezének  egész  súlyát 
éreztük,  tapasztaltuk  azt  is,  hogy  a  nemzet  nem  ros- 
kadott  le  nehéz  terhe  alatt;  ■ —  ha  utódaink  büszke- 
séggel fognak  hivatkozni  történetünk  azon  lapjaira, 
melyeken  feljegyezve  áll ,  hogy  midőn  e  hon  ellenei 
vad  örömmel  vesztét  hirdették,  megaláztatása  napjai- 
ban a  hazát  egy  sem  tagadta  meg  gyermekei  közül, 
hogy  sebei  csak  a  szeretetet  növelek,  melylyel  rajta 
függtek,  hogy  bilincseink  csak  azon  lánczokat  erő- 
sítették meg,  melyek  e  népet  hazájához  kötik;  ha  a 
nemzet  nem  esett  kétségbe  jövője  felett,  s  midőn 
százados  törekvéseinek  eredményei  egyszerre  semmivé 
lettek,  és  nagyobb  múltját  csak  a  romok  nagyságá- 
val bizonyíthatá  be,  ennyi  csalódások  után  bízni, 
kilátás  nélkül  reményleni,  s  egy  korlátlan  hatalom 
ellenében  dacz  nélkül,  de  tántorithatlanul  megállni 
tudott:  ezt  azoknak  köszönjük,  kiket  a  csapások, 
melyek  hazánkat  érték,  megfosztottak  mindentől, 
csak  kötelességük  érzetétől  nem,  s  kik  szűk  körben, 
mert  a  közélet  mezeje  előttük  elzáratott,  elismerés 
nélkül,  mert  a  nemzet  hallgatásra  Ítéltetett,  de  híven 
teljesiték  e  kötelességeket,  s  ezek  között  Dessewff'y 
Emilnek  neve  első  sorban  áll. 

1850-től  60-ig    nem    kisértetett    meg    hazai  vál- 
lalat, nem  terveztetett  közállapotaink  javítására  semmi, 

miben  ő  legalább  közvetve  részt  nem  vett ,  s  íizon 
kevés  eredmény  között,  melyeket  ez  időből  felmutatha- 
tunk,  a  legfontosabbak  nagy  részben  neki  tulajdonit- 
hatók. Csak  a  földhitelintézet  és  a  tiszai  kölcsön 
ügyét  emlitem,  s  kik  ezen,  hazánkra  nézve  oly  fon- 
tos vállalatok  történetét  ismerik,  s  Dessewffy  törek- 
véseinek e  mezőn  tanúi  voltak,  tanúságot  tehetnek, 
mennyit  köszönünk  ezen  egy  férfiú  szorgalmának, 
belátásának,  s  főkép  azon  szívósságnak,  melylyel  az 
egyes  akadályokat  legyőzni,  s  mi  annál  nehezebb, 
még  a  roszakaratot  is  kifárasztani  tudá. 

Mi,  kik  a  nehézségeket  ismerjük,  melyek  akkor 
minden  hazai  vállalatnak  útjában  álltak,  talán  mél- 
tányolhatjuk a  türelmet  és  lelki  erőt,  mely  azoknak 
legyőzésére  szükséges  vala.  De  vajon  a  jövő  nem- 
zedék, mely  fáradozásainak  gyümölcseit  élvezni  fogja, 
gyanithatja-e  az  áldozatokat,  melyeknek  legnagyobb 
érdeme  abban  áll ,  hogy  azok  oly  apróknak  látsza- 
nak, s  melyek  együtt  véve  mégis  egy  egész  élet  ál- 
dozatátfoglalják magukban  ;  vajon  méltányolni  fogja-e 
az  önmegtagadást,  melylyel  a  férfiú,  kinek  egyik  jel- 
lemvonása a  független  büszkeség  vala,  kérni  tudott, 
midőn  jogositva  érzé  magát,  hogy  követeljen,  s  vissza- 
utasítva ismét  kért  és  újra  könyörgött ,  azon  öntu- 
dattal nyugtatva  meg  fellázadt  önérzetét:  hogy  soha 
nem  hajlott  meg  senki  előtt,  kivéve,  midőn  azt  azért 
tévé,  hogy  a  hazának  emeljen  fel  valamit,  mi  lábbal 
tapodtatott. 

Ily  áldozatokra  a  férfiéit  nem  dicsvágy,  vagy 
pillanatnyi  lelkesedés,  hanem  csak  a  legmélyebb  és 
önzetlenebb  szeretet  bírhatja ,  s  ilyen  volt  az ,  mely 
Dessewffy  szivét  haláláig  hazája  iránt  lelkesité. 

Mozgalmas  időkben,  a  minőket  éltünk ,  a  hon- 
fiak véleményei  éltérnek  egymástól,  s  maga  a  buzgalom, 

tnelylyel  a  haza  ügyét  szivén  viseli,  türelmetlenné 
tesz  mindenkit  oly  vélemények  iránt,  melyeket  a 
közérdekre  károsaknak  gondol;  s  miután  sokan  vol- 
tak, kik  az  irányt,  melyet  Dessewffy  a  politikában 
követett,  roszalták,  egyesek  talán  kétkedhettek  haza- 
fiságában  is,  melyet,  mint  minden  érzelmeit,  hideg 
külszínnel  takart.  De  most,  midőn  élete  bevégezve 
fekszik  előttünk,  nem  fogják-e  visszavonni  ezek  is  e 
kemény  Ítéletet,  elismerve,  hogy  azon  férfiú,  kinek 
egyetlen  vágya  a  teljes  függetlenség  volt,  s  ki  meg- 
elégedve csak  családja  körében  érezte  magát ,  és 
függetlenségét,  családi  körének  örömeit  feláldozá,  hogy 
saját  érdekeinek  elhanyagolásával  idejét  és  tehet- 
ségeit a  nemzet  javának  szentelje,  nem  a  közélet 
fényes  terén ,  nem  oly  szolgálatokban ,  melyeket  a 
történet  feljegyez  s  a  közvélemény  tapsai  jutalmaz- 
nak ,  hanem  zaj  nélkül ,  itt  egy  akadályt  háritva  el, 
ott  egy  kis  eredményt  víva  ki,  hogy  ernyedetlen 
fáradozásaival,  melyeket  sokszor  még  közelebb  bará- 
tai sem  ismertek,  a  távol  fekvő  sikerhez  közelítsen, 
vagy  csak  mások  számára  az  utakat  egyengesse  ki, 
hogy  azon  férfiú,  ki  mindezt  tévé,  mélyen  és  igazán 
szerette  hazáját ;  s  ez  az  egyetlen  elismerés ,  mely 
után  vágyódott,  s  hogy  ezen  vágya  végre  teljesült, 
az  főkép  azon  állásnak  köszönhető,  melyet  akadé- 
miánk körében  elfoglalt. 

A  szomorú  időszak,  mely  alatt  minden  hazafiúi 
törekvés  gyanús  szemmel  tekintetett,  s  a  mérték, 
mely  szerint  az  egyes  polgárok  érdeme  a  hazában 
megítéltetett,  a  tevéketlenség  és  hallgatás  vala,  nem 
hagyhatta  érintetlenül  akadémiánkat  sem.  —  Haza- 
fiak által  azon  czélból  alapítva,  hogy  a  tudományo- 
kat magyar  nyelven  terjeszsze,  s  így  szellemi  kifej- 
lődésünknek egyik  fő  eszköze  legyen,  intézetünk  nem 

17* 


260  GfEÓP  DESSEWFFY  EMIL 

számitliatott  azoknak  pártolására,  kik,  miután  a  bi- 
rodalom egységét  különböző  elemeinek  egybeolvasz- 
tása által  elérni  nem  sikerült,  azt  minden  nemzeti 
élet  megsemmisítésében  keresték,  s  nem  bámulhatja 
senki,  ha  akadémiánk,  főkép  az  első  években,  melyek 
az  1848-ki  nagy  eseményeket  követték,  létének  ke- 
vés jeleit  adá. 

Megfosztva  legmunkásabb  tagjaitól,  elzárva  a 
nyilvánosságtól,  akadályozva  tisztán  tudományos  mű- 
ködésében is,  mert  alapszabályai  felfüggesztettek,  in- 
tézetünknek csak  egy  feladata  maradt:  az,  hogy 
csendesen  folytatva  munkásságát,  kerüljön  mindent, 
mi  a  közfigyelmet  reá  vonhatná,  s  igy  jövőjét  veszé- 
lyeztetné. 

Ezen  időszak  az,  melyben  Dessewfty  az  igazga- 
tótanács által  elnöknek  választva,  az  akadémia  veze- 
tését átvevé.  Az  intézetnek  az  utolsó  események  ál- 
tal némileg  zavarba  jött  pénzügyi  viszonyainak 
rendezése,  s  főkép,  hogy  alapszabályai  újból  megerő- 
síttetvén, az  akadémia  azon  bizonytalan  állásból  ki- 
emeltessék, mely  tevékenységének  útjában  állt:  ez 
volt  első  feladata,  s  én,  ki  e  két  irányban  kifejtett 
tevékenységének,  állásomnál  fogva,  tanuja  valék,  bi- 
zonyságot tehetek  e  részben  szerzett  érdemeiről, 
bátran  állítva,  hogy  ha  az  akadémia  alapszabályai 
végre  helybenhagyattak,  s  azokban  semmi  oly  vál- 
tozás nem  történt,  mely  által  az  kitűzött  czéljainak 
követésében  akadályoztatott,  vagy  nemzeti  jellemétől 
megfosztatott  volna,  ezt  főkép  Dessewfty  ernyedetlen 
tevékenységének  s  ildomosságának  köszönhetjük. 

Biztosítani  intézetünk  fennállását  s  eddigi  hatás- 
körét, ezt  tekinté  első  kötelességének,  de  neki  úgy 
látszott,  hogy  midőn  ezt  teljesíti,  feladatának  még 
nem  felel  meg. 

Ha  az  akadémia  tevékenységére  fennállásának 
első  huszonöt  éve  alatt  visszatekintünk :  el  kell  ismer- 
nünk, hogy  ezen  intézet  tehetsége  szerint  teljesítette 
kötelességeit.  De  vajon  tagadhatta-e  bárki,  hogy  azon 
eszközök,  melyekkel  az  akadémia  rendelkezett,  ma- 
gas feladatával  nem  álltak  arányban,  s  hogy  e  miatt 
czéljának,  hogy  a  tudományoknak  nemzeti  nyelvün- 
kön terjesztője  legyen,  kellőleg  meg  nem  felelhetett? 
És  vajon  helyzetünkkel  nem  változott-e  meg  az  aka- 
démia feladata  is? 

„Tudományilag  képzett,  gazdagított  s  lehetőleg 
tökéletesített  nyelven  művelni  és  terjeszteni  a  tudo- 
mányt, s  ekkép  magasabb  szellemi  és  értelmi  kifej- 
lődéshez vezetni  a  magyart,  s  az  által  arra  képesíteni, 
mikép  ne  csak  becsülettel  és  tisztességesen  helyt  áll- 
hasson ott,  hová  a  történet  és  világviszonyok  rendel- 
ték, hanem  e  felett  nemzeti  önérzete  kielégítést  is 
találhasson  annak  lélekemelő  tudatában,  miszerint 
saját  nemzeti  egyéniségéről  le  nem  mondva,  tudott 
részese  lenni  azon  nagy  munkának,  melyet  teljesítve, 
halad  az  emberiség  a  világtörténelemben  egy  maga- 
sabbb  akarat  által  kijelölt  szellemi  és  erkölcsi  czéljai 
felé" ;  ez  volt  a  gondolat,  mely  alapitóink  lelke  előtt 
lebegett.  Nem  annyira  a  tudomány,  mint  nemzetisé- 
günk iránti  lelkesedés  volt  az,  mi  őket  intézetünk 
alapításánál  vezérlé,  s  habár  azon  meggyőződésből 
indulva  ki,  hogy  századunkban  az  egyes  nemzeti- 
ségek jövője  csak  magasabb  míveltség  által  biztosít- 
ható, az  akadémiának  csak  a  tudományok  magyar 
nyelven  mívelését  tűzték  ki  feladatul,  czéljok  ebben 
is  mindenek  előtt  nemzeti  vala. 

Mikor  nyelvünk  a  közigazgatás  egyedüli  köze- 
géül szolgált,  megyei  gyűléseink  e  nyelven  tanács- 
koztak, s  törvényhozásunk  főbb  gondjai  közé  számítá, 

hogy  nemzetiségünket  törvények  által  biztosítsa :  az 
egyedüli  veszély,  mely  azt  fenyegetheté,  az  vala,  ha 
másoknál  a  civilizatió  mezején  hátrább  maradunk, 
és  ekkor  az  akadémia  kizárólag  a  tudomány  terjesz- 
tésére szorítkozva,  teljesen  megfelelt  feladatának. 

De  miután  az  alkotmányos  szabadsággal  mind- 
azon eszközök,  melyek  eddig  nemzetiségünk  biztosí- 
tására szolgáltak,  tőlünk  elvétettek,  midőn  tanácsko- 
zási termeink  zárva  voltak,  iskoláink  egy  idegen 
nemzetiség  terjesztésének  eszközéül  használtattak  fel, 
„s  a  civilizatiónak  fanatikusai,  kik  a  germán  culturá- 
nak  árját  a  Rajnától  a  Bosporusig  gőzmozdonyi 
gyorsasággal  végig  futtathatni,  s  az  attól  elázott  mil- 
liókat felolvasztva,  magukba  felszívhatni  vélték",  még 
nemzetiségünk  fennállásának  jogosultságát  is  tagad- 
ták, vajon  nem  változott-e  meg  helyzetünk,  s  vajon 
az  akadémia  eleget  tehetett-e  feladatának,  ha  tisztán 
tudományos  czélját  követve,  a  veszélyekről  megfeled- 
kezik, melyek  nemzetiségünket  fenyegetik,  s  „ha  — 
hogy  Dessewffy  szavaival  éljek  —  elfeledi,  hogy 
bármennyire  nemesek  és  szépek  legyenek  a  művelő- 
dési történelem  szempontjából  az  alkotóink  lelke  előtt 
lebegett  czélok,  de  ezen  czélok,  sajátlag  és  valódilag 
egyszersmind  magyar  czélok  valának,  hogy  ezen  tudo- 
mányos intézetet  magyar  hazafiak  és  magyar  ország- 
férfiak alkották?" 

Es  vajon  nem  változott-e  meg  az  országnak 
helyzete  is  az  akadémia  irányában?  Egyes  hazafiak 
áldozatkészsége  alapítá  ez  intézetet,  s  a  nemzet  főkép 
kezdetben,  érdekkel  követé  tevékenységét,  melyben 
nemzetiségünk  terjesztésének  egyik  eszközét  látta. 
Szép  és  nemes  eszközt,  de  csak  egyet  azon  sok  közül, 
mely  akkor  rendelkezésünkre  állott,  és  olyat,  melynek 
eredményeit  csak  idővel  várhatá.    Nem  is  bámulhat- 

juk  azért,  hogy  a  közfigyelem  túlnyomókig  azon  füg- 
gött, mit  a  nyelvterjesztés  körül  a  törvényhozás  tett, 
s  a  politikai  élet  tusainak  zajában  senki  nem  forditá 
figyelmét  a  tudósok  hangya-működéseire,  „sőt  hogy 
épeu  midőn  nemzetiségünkért  leginkább  buzgólkodá- 
nak",  mint  Széchenyi  egyik  beszédében  panaszlá, 
akadémiánk  „a  divatból  kimenni  kezdett",  s  iránta 
a  nemzetnél  csaknem  közönyösséget  tapasztalánk. 
De  vajon  midőn  minden,  mire  nemzetiségünk  védel- 
mében eddig  támaszkodtunk,  tőlünk  elvétetett,  mi- 
dőn abból,  mire  egykor  egy  szebb  jövőnek  reményét 
épitettük ,  csak  az  egy  akadémia  maradt ,  a  romok 
között,  az  egyetlen  nemzeti  intézet,  mely  a  nagy 
bomlás  után  még  fennállt,  s  aránylag  függetlenül 
még  tisztán  nemzeti  czélokat  tűzött  ki  magának,  nem 
kelle-e  megváltozni  az  akadémia  helyzetének  is, 
mely  ily  viszonyok  között  a  hazafiak  szemében  nem 
csak  tudományos  intézet  vala  többé,  hanem  képvise- 
lője nemzetiségünknek,  emléke  egy  szebb  múltnak, 
melyre  büszkék  voltunk,  a  jelenben  az  egyetlen  pont, 
melyet  a  nemzet  sajátjának  mondhatott,  a  bástya, 
mely  mögött  legdrágább  javainak  maradványát  véd- 
heti, s  melynek  ormairól  a  távolban  szebb  kilátások 
nyiltak,  s  melynek  fenntartása,  védelme,  emelése  nem 
csak  a  magyar  tudomány,  de  a  magyar  hazának 
érdekében  fekszik,  s  azért  nem  egyesek,  hanem  a 
nemzet  kötelessége? 

Dessewffynek  érdeme,  hogy  ezt  másoknál  előbb 
látta  át,  s  hogy  a  mit  érzett,  bátran  ki  merte 
mondani. 

S  ki  nem  emlékezik  a  hatásra,  melyet  az  aka- 
démiának tizenegy  évi  szünet  után,  1858-ban  tartott 
első  közülésén  mondott  elnöki  beszéde  az  e^ész  ha- 
zában  előidézett?    Midőn  kimondá:    hogy   „miután  a 

magyar  az  önfenntartási  küzdelmekből  végzetszer  üleg 
soka  sem  fogyhat  ki,  s  az  abbeli  munkának  kényte- 
lensége  történelme  által  van  reá  hagyományozva,  a 
magyar  akadémia  tagjainak  érezniük  kell ,  mikép 
ok  nem  csak  tudósok  és  irók ,  hanem  egyszersmind 
a  legmagasb  magyar  szellemi  érdekek  őrkatonái." 
Midőn  azon  meggyőződését  fejezte  ki :  hogy  ha  ezen 
tudományos  intézetnek  sikerűi  arra  segíteni  a  ma- 
gyart, hogy  minden  tusai  között  fenn  tudja  tartani 
magasait  erkölcsi  öntudatból ,  s  a  maga  iránt  meg 
nem  tört  hűségnek  erényéből  felsarj adzó  becsületér- 
zetét, akkor  biz  vast  fogjuk  vállalhatni  a  felelősséget 
azért,  ha  ezen  nem  általunk  előidézett  tusák  miatt 
halkabb  volna  is  tudományos  fejlődésünk,  mint  azok 
nélkül;  mert  ha  vannak,  kik  azon  magasb  rendű  és 
későbbi  élvezetekért,  melyekre  törekszünk,  a  nemzeti 
jellem  és  sajátság,  tehát  magasabb  becsli  erkölcsi  ja- 
vak árán  megvásárlandó  culturának  mindjárt  gyü- 
mölcsözendő áldásait  ajánlgatják  cserébe;  tudják  meg 
azok,  hogy  máskép  mint  felemelt  szivvel  és  fővel  a 
világon  járni  képesek  nem  vagyunk,  mert  tudjuk, 
miként  csak  azt  nem  lehet  fölemelni ;  ki  önmagát 
alázza  meg." 

Az  első  szabad  szó  volt  az,  mely  tiz  év  után  e 
haza  határai  között  nyilvános  helyen  elmondatott,  s 
a  nemzetnek  szivét  hála  és  lelkesedés  tölte  el  azon 
férfiú  iránt,  ki  a  hosszú  hallgatás  után  azt,  mit  eze- 
rek  érezének,  első  merte  kimondani.  S  ha  a  törté- 
netben nincs  példa,  hogy  tisztán  tudományos  intézet 
egy  egész  nemzet  által  oly  lelkesedéssel  karoltatott 
volna  fel,  mint  akadémiánk;  ha  intézetünk,  melyet  egye- 
sek hazafisága  alapított,  most  a  nemzet  sajátjává 
vált:  azt  annak  köszönhetjük,  ki  midőn  intézetünknek 
a    tudományon  túl  a  nemzet   legdrágább    kincseinek 

oltalmazását  tűzte  ki  feladatul,  a  nemzetet  arra  lel- 
kesité,  hogy  az  akadémiát  nagy  feladatának  megol- 
dásához képessé  tegye. 

E  falakat,  tisztelt  gyülekezet,  az  első  szabad 
szó  építette  fel,  mely  a  hazában  tíz  évi  hallgatás 
után  kimondatott;  s  vajon  az  a  férfiú,  ki  azokat  ki- 
mondá,  oly  időben,  midőn,  mert  a  hallgatás  bizto- 
sabb vala,  mindenki  magába  zárta  érzelmeit,  s  a 
haza  leghívebb  szolgái  csak  azon  jutalomra  számít- 
hattak, hogy  szent  ügyéért  szenvedniük  szabad :  va- 
jon e  férfiú  nem  érdemeli-e,  hogy  az  utókor  nevét 
hálával  említse  meg?  —  mert  legnehezebb  időben 
nem  esett  kétségbe  a  haza  jövője  felett,  mert  nem 
veszté  bizodalmát  nemzetéhez ,  s  egy  kérdést  mert 
intézni  hozzá,  melyre  az  büszke  tettel  felelhetett: 
közlelkesedéssel  emelve  e  palotát,  hogy  ez  ne  csak 
a  tudományoknak  hajléka,  de  azon  közérzületnek 
jelképe  legyen,  melynek  a  magyar  viszontagságos 
múltjában  fennmaradását  köszöni,  s  melyben  jövőjé- 
nek zálogát  mutathatja  fel. 

Eletének  legnagyobb  érdeme  ez,  s  mikor  politi- 
kai mozgalmaink  részletei  rég  feledve  lesznek,  és  sok 
név,  melyet  nagynak  gondolánk,  a  tapssal  együtt, 
mely  azt  környezi,  elhangzik,  az  utókor  hálával 
fogja  említeni  azt,  ki  nem  a  pillanat  szenvedelmeire, 
de  azon  érzésre  hivatkozva,  mely  a  nemzet  szivében 
örökké  egy  marad,  a  hazafis  ágra,  egy  nemes 
tettre  szólítá  fel  hontársait,  s  nekik  ebben  mutatta 
meg ,  hogy  bármily  elnyomás  alatt ,  oly  nép  soha 
nem  tehetetlen,  mely  közczélért  lelkesülni  s  áldozni  tud. 

Önök  nem  Dessewffy  életének  történetét  várják 
tőlem.  Az  akadémia  csak  azon  tisztelet  és  hála 
kifejezésére  rendelé  ezen  ünnepélyt,  melylyel  e  dicső 
férfiúnak    tartozik,    s    miért    szóljak   tovább?     Van-e 


266  GRÓF  DESSEWFFY  EMIL. 

szónoklat,  mely  az  akadémia  körül  szerzett  érde- 
meiről többet  mondhatna,  mint  e  falak,  melyeket  ő 
emelt,  s  elsorolhatnám-e  beszédemben  annyi  évnek 
munkásságát,  személyes  érdekeinek  és  kényelmeinek 
feláldozását,  a  gondokat  és  hosszú  fáradozásait,  me- 
lyek által  a  hitelintézet  megalapítója  lett,  s  melyek- 
ről ezen  intézet  képviselői,  kiket  körünkben  látok, 
jobb  tanúságot  tehetnek. 

Valóban  kitűnő  férfiak  érdemeiről  igazságosan 
csak  a  jövő  Ítélhet,  és  én,  kit  Dessewffyhez  a  ba- 
rátság kötelékei  fűztek,  legkevésbbé  érezhetem  hi- 
vatva magamat  ily  Ítélet  kimondására;  de  egyet 
elmondhatok  bátran,  s  ez  azon  meggyőződésem, 
hogy  azon  férfiúnak  emlékét,  ki  a  hon  legnehezebb 
napjaiban  a  közügynek  egyik  leghívebb  szolgája 
volt,  ki,  midőn  a  bátrabbak  is  csüggedni  kezdenek, 
nemzetét  arra  intve,  hogy  csak  az  idők  változtak  s 
nem  kötelességei,  ez  által  millió  szívekben  bizodal- 
mat ébresztett  a  jövő  iránt;  s  ki  a  kettős  jelszót, 
melyet  a  nemzet  lobogóira  fel  akart  irni:  nem  tá- 
gítunk és  előre!  hiven  követve  egész  életén  át, 
mint  tevékenységének  eredményeit,  az  akadémiában 
szellemi  emelkedésünknek,  a  hitelintézetben  anyagi 
kifejlődésünk  leghatalmasabb  eszközeit  hagyta  ha- 
zájának: hogy  Dessewffynek  emlékét  nyugodtan  biz- 
hatjuk a  jövőre.  Talán  meg  fogja  változtatni  a  je- 
lennek ítéletét,  de  csak  abban,  hogy  egy  pár 
koszorút  tesz  le  emlékére,  melyet  kortársai  az  élő- 
nek adni  elfeledtek.  —  Ls  ha  azon  idők  eljövendnek, 
melyekről  a  dicső  az  akadémia  palotája  megnyitásához 
küldött  üdvözlő  üzenetében  hazafiúi  elragadtatással 
szól,  midőn  mi  már  régen  kidőltünk,  és  a  nyo- 
mainkba lépendő  nemzedékek  számos  sorai  is  letűntek 
már,    s  a  későbbiek    vidorul    pezsgő'    életben    látand- 

ják  mind  azt,  mi  után  mi  csak  sóvároghatunk:  nem- 
zeti díszt,  magyar  míveltséget,  biztos  szabadságot  és 
rendet,  kifejlett  tudományt,  művészetet  és  anyagi 
virágzást,  s  ha  mind  azt  látva,  meg  fognak  emlé- 
kezni őseik  fáradalmaikról  az  utódok,  áldással  fog- 
ják említeni  Dessewffy  nevét  is  azok  között,  kik 
leghívebben,  legtöbb  fáradsággal  s  legnagyobb  siker- 
rel szolgálták  a  hazát. 


ELNÖKI    MEGNYITÓ 


BESZEDEK. 


I. 

(Kimondatott    a    Kisfaludy    Sándor    tiszteletért-    resten    rendezett 
dalünnepen  mart.  2-án  1843.) 

Ha  ifjút  látunk,  ki  korának  minden  csalódásai- 
val az  életbe  lép,  megragadva  mindent,  mit  a  sors 
elébe  vezet,  szerelmét  adva  mindennek,  mihez  közelít- 
het, lelkesedéssel  átkarolva  az  egész  életet:  szivünket 
látott  örömének  érzete  önkénytelen  megragadja.  Vissza- 
emlékezünk azon  korra,  melyben  mi  is  ifjak,  mi 
is  boldogak  v  alánk,  mint  ő;  s  habár  életünknek  már 
tarlóban  álló  mezején  kevés  örömöket  arattunk  volna 
is:  a  bizodalom,  melylyel  az  ifjút  életbe  lépni  latjuk, 
eltölti  szivünket  s  szinte  ugy  látszik,  mintha  ily  re- 
mények nem  is  csalhatnának.  —  Szép  bájló  szaka 
életünknek  az  ifjú  kor;  örömei,  melyeket  tapasztalás 
nem  zavar,  tisztábbak,  —  lelkesedése  forróbb,  —  ma- 
gok keservei  édesek :  de  van  valami ,  minek  látása 
még  tisztább,  még  magasabb  örömökkel  tölti  keblün- 
ket. Egy  becsülettel  eltöltött  életnek  alkonya  ez, 
az  ezüst  koszorú,  melyet  az  idő  a  győzelmes  bajnoknak, 
ki  az  élet  szenvedélyeit  átküzdé ,  homlokára  tűz  ;  a 
magas  nyugalom,  melylyel  az  agg  körültekint,  és  mely 
csak  erénynek  s  hosszú  nehéz  fáradságoknak  juta  di- 
jául; s  kinek  ezt  engedé  elérni  végzete,  azt  joggal 
üdvözli,  joggal  hirdeti  szerencsésnek  azon  baráti  kör, 
mely  között  élete  elfolyt;    ő  megérdemli,    hogy  kik- 

nek  napjait  szentek',  s  kik  között  most,  mint  az  érett 
kalász,  termékeinek  terhe  alatt  meghajolva  áll,  áldást 
mondjanak  tisztes  fejére. 

De  vannak  emberek,  kiknek  hatalmas  szavuk, 
házi  falaikon  túlhatva,  nemzetekhez  szólott;  kiknek 
gondolatjai  ezer  fejekben ,  érzelmei  millió  szivekben 
visszhangozának ;  emberek,  kiket  isten  egy  egész  nép- 
nek adott  ajándokúl ,  hogy  mint  a  gazdag  forrás, 
nem  csak  azt  a  helyet,  honnan  eredtek,  de  hosszú  futá- 
sokban az  egész  vidéket,  melyen  habjaik  átvonulnak, 
virulással  töltsék.  S  vajon,  ha  ily  férfi  azon  napok- 
nak egyikéhez  ér,  melyeket  az  életben  mintegy 
nyugpontoknak  szoktunk  kijelölni:  nem  méltó-e, 
hogy  valamint  életének  munkássága  egy  magános 
körhöz  szorítva  nem  vala ,  ugy  azon  örömhangok 
közé,  melyek  az  üdvözlendőt  ilyenkor  köriilzengik, 
azon  ismeretlen  barátok  s  rokonok  hangjai  is  vegyül- 
jenek, kiknek  élete  áldás,  munkássága  az  örömöknek 
o-azdag  forrása  vala? 

Ez  volt  azon  gondolat,  mely  minket  Kisfaludy 
Sándor  hetvenedik  névnapja  nyilvános  megünnep- 
lésére buzdított;  s  midőn  körültekintve,  e  fényes  gyü- 
lekezetet látjuk,  azon  édes  meggyőződés  tölti  keblün- 
ket, hogy  valamint  azon  tiszteletben,  melylyel  hazai 
irodalmunk  ezen  egyik  Nestora  iránt  viseltetünk, 
nem  állunk  magányosan :  ugy  ezen  szerény  ünnep 
megindítása  által,  csak  egy  sokaktól  osztott  érzelem- 
nek levélik  tolmácsai.  —  Igenis ,  Kisfaludy  Sán- 
dor nem  egyeseké,  nem  egy  megyéé,  ó'  a  hazáé,  a 
miénk;  nekünk  jogunk  van  osztozni  örömeiben,  jo- 
gunk egy  áldást  mondani  hetvenedik  évnapjához;  s 
élni  fogunk  ez  alkalommal,  ha  csak  azért  volna  is, 
hogy  politikai  vitatkozásaink  zaja  között  eszünkbe 
jusson ,    miként    e  tusák    s    küzdések    poros    mezején 

kívül  van  még  egy,  melyen  a  hazának  szolgálha- 
tunk; hogy  van  még  egy  nemes  hivatás,  melyet 
követni  dicsőség:  a  művészeté. 

Dicső,  fenséges  a  költőnek  hivatása  e  vilá- 
gon. —  Tekintsünk  végig  emberi  küzdelmeken,  s 
vajon  hol  van  egy  nagyszerű  gondolat,  melynek 
bajnokai  között  nem  lantosok  állnának  első  sorban? 
hol  van  egy  igazság,  mely  az  emberi  nem  nagy  fá- 
ján gyümölcsöket  teremve,  ne  függött  volna  előbb 
a  költészet  virágköntösében  ágain?  Tekintsünk  vissza 
a  történelem  fejleményeire,  s  ha  azon  lapok  egyi- 
kére akadnak  szemeink,  melyeken  vér  s  csatákon 
kivül  még  egyéb  is  áll;  ha  egyhez  érünk  azon 
pontok  közül,  hol  az  emberiség  nemcsak  mozgott, 
de  haladott  is,  minden  nagy  századnak  íél  fogjuk 
találni  költőjét,  ki  korát  megelőzve,  első  monda 
ki  gondolatjait,  és  ki  nyelvének  romolhatlan  palást- 
jába takarván  letűnt  századának  eszméjét,  épen  adta 
át  a  jövőnek.  S  lehet-e  embernek  szebb  hivatása 
mint  ez? 

De  van  egy  feltétel,  mely  nélkül  a  költő  soha 
e  magas  hivatásnak  megfelelni  nem  fog-:  a  nemzeti - 
esség,  a  népszerűség.  Mint  a  fa,  mely  zöld  ágaival 
fel  az  éghez  emelkedik,  s  messze  körére  elhinti  virá- 
gait, csak  akkor  fejlődhetik,  ha  az  anyai  földet,  mely- 
ből származott,  erős  gyökerekkel  foga  körül;  ilyen 
a  költészet  is,  termékei  fel  az  égre  mutatnak,  de 
a  földből,  melyen  termett,  ki  nem  ránthatni  gyökerét, 
s  csak  mig  ettől  meg  nem  vált,  nő  és  virulhat. 

Kisfaludy  legnépszerűbb  költője  hazánknak;  mi- 
dőn a  szerelem  fájdalmai  rezgék  át  az  ilju  kebelét, 
s  mint  a  gyöngycsigának  betegsége  győngygyé, 
úgy  a,  szívnek  kínja  dallá  vált  a  költő'  ajkain,  egy 
nemzet    véve    részt  bánatában;    a   szerelem   boldogsá- 

Eötvüs.  Emlékbeszédek.  18 

gában,  mely  maradandó  áldásként  fog  hangozni  éne- 
kében, ezerén  élvezték  a  költővel  e  boldog  pillanato- 
kat. —  A  várban  s  kunyhóknak  szalmafedelei  alatt 
olvastattak  regéi  s  ezernyi  kebel  dobogott  fel  ha- 
zája el  ókorának  emlékénél,  melynek  a  költő  hű  képét 
vezeté  elébe.  —  S  miért  lőn  ismert  Kisfaludy  neve  oly 
hamar  a  két  országban?  honnan  van,  hogy  a  székely 
havasoktól  Dévén  várfokáig,  merre  csak  magyar  él  s 
nyelvünk  értetik,  a  költőnek  neve  egyenlő  tiszteletben 
áll?  Miért  nincs  közöttünk  e  teremben  senki,  kinek, 
midőn  e  nevet  kimondom,  egy  pár  sor  nem  jutna 
eszébe,  melyet  Kisfaludy  irt?  —  az  ok:  mert  Kis- 
faludy nem  irt  egy  sort,  melynek  minden  szava  ne 
volna  magyar;  mert  művei  között  vannak  dicsők  s 
gyengébbek,  fenségesek  s  kevésbbé  sikerültek  talán, 
de  olyan ,  mely  ne  e  hazának  földjéből  termett 
volna,  mely  minden  gondolatban  és  érzelmében  ne 
volna  honi,  —  nem  található  közöttök.  S  ez  az, 
mi  Kisfaludyt  kortársainak  kedveltjévé  tévé ,  mi 
szavainak  annyi  hatást  szerze,  mi  nevét  megörökité 
e  hazában. 

De  miért  szóljak  hosszasan  azon  érdemekről, 
melyeket  mindenki  ösmér;  minek  magasztaljam  azt, 
kinek  nevét  a  Himfy  lantja  már  átadta  a  jövő  kornak: 
csak  egy  kivánatot  legyen  még  szabad  kimondanom, 
egy  kivánatot,  mely  Kisfaludy  Sándor  névnapjának 
előestéjén  bizonyára  valamennyünknek  szivét  eltölti,  s 
melyet  annyi  rokon  érzetüeknek  nevében  kimondani 
oly  édes  kötelességem. 

Tartsa  meg  isten  sokáig  nagy  költőjét  nemzetünk- 
nek, küldje  le  áldását  ősz  fejére,  hogy  azon  életnek, 
melyet  a  hazának  szentele,  szép  s  tiszta  legyen  al- 
konya is;  tartsa  fenn  őt,  hogy  e  nemzet  kifejlődé- 
sének tanuja,    még  sokáig  lássa,    miként  a  fáradság, 

melyet  felébresztésére  fordított,  nem  vak  hasztalan, 
hogy  meggyőződjék,  miként  a  nemzetre,  melynek 
előkorát  dala  megdicsó'ité,  még  egy  szép  jövő  is  vár 
e  világon.  Tartsa  meg  isten  sokáig  a  magyarnak 
Kisfaludy  Sándort.     Éljen! 


18* 


II. 

(Elmondatott  az  erdélyi  múzeum  megnyitása  ünnepélyén  a  m.  t.  akadémia 
nevében,  Kolozsvárott,  nov.  23.  1859.) 

XJarátságos  meghívásukat  követve,  mint  a  m. 
tud.  akadémia  küldöttjei  jelenünk  meg  e  körben, 
hogy  a  midőn  e  nemzeti  ünnepélynek,  melylyel  a 
múzeum  működését  kezdi  meg,  tanúi  vagyunk,  egy- 
szersmind kifejezzük  azon  örömet,  melyet  ezen  nem- 
zeti intézet  keletkezése  fölött  nemcsak  a  tudományos 
irodalom  egyes  barátja,  nemcsak  a  m.  tud.  akadé- 
mia, de  az  egész  nemzet  érez,  mely  belátva  a  kap- 
csolatot, a  melyben  nemzeti  mívelődésünk  a  nemzet 
jövőjével  áll,  ezen  intézet  keletkeztében  nem  csupán 
nemzeti  tudományosságunk  emelésének  egyik  legha- 
talmasabb eszközét,  hanem  egyszersmind  e  nemzet 
jövőjének  egyik  főbiztositékát  látja. 

Voltak  idők,  midőn  minden  nemzetnek  biztossága 
s  azon  állás,  melyet  a  világban  elfoglalt,  csupán 
anyagi  erejétől  s  a  harczias  szellemtől  függött,  mely- 
lyel elleneivel  szembeszállt,  s  hogy  e  hon,  mely  a 
keresztyénség  védfalának  neveztetett,  annyi  megtá- 
madások után  még  fenáll,  —  eléggé  bizonyítja,  mi- 
ként a  nemzet,  melyre  e  határok  megőrizése  bízatott, 
ezen  erényeknek  nem  volt  hiányában.  De  az  idők 
megváltoztak,  s  ki  az  európai  népek  ujabb  kifej lő- 
dését,  ki  azon   irányt  tekinti,  melyben  korunk  halad, 


ELNÖKI  MEGNYITÓ  BESZÉDEK.  277 

azon  meggyőződésre   jut,  hogy  hadiképesség,  erély, 

sőt  maga  azon  férfias  szilárdság,  melylyel  valamely  nép 
nemzetiségéhez  ragaszkodik,  sem  elégségesek  többé 
ennek  fentartására.  Napjainkban  az  idő  emelkedő 
dagályának  csak  oly  nemzet  állhat  ellent,  mely  mí- 
veltség  tekintetében  is  magasabban  áll;  s  csak  midőn 
áthatva  ezen  meggyőződéstől  arra  törekszünk,  hogy 
e  nemzet,  a  mennyiben  hátrább  maradt,  Európa  leg- 
míveltebb  népeivel  egy  színvonalra  emelkedjék,  s 
ha  ereje  engedi,  őket  megelőzze:  akkor  teljesíthetjük 
őseinktől  öröklött  kötelességünket,  mely  most  mint 
mindig  csak  az,  hogy  a  magyar  magához  méltó  he- 
lyet foglaljon  el. 

A  részvét,  mely  minden  iránt  mutatkozik,  a  mi 
mívelődésünkkel  összefügg,  a  lelkesedés,  mely  hazai 
irodalmunk  iránt  nyilvánul,  a  hála,  melylyel  az  ösz- 
szes  nemzet  csak  e  napokban  egyik  fiának  emlékét 
ünnepié,  a  ki  épen  e  mezőn  kitűnő  érdemeket  szer- 
zett magának,  —  eléggé  bizonyitják,  hogy  a  nem- 
zet ezen  feladatát  tisztán  fogta  fel.  —  Az  erdélyi 
múzeumnak  megalakulása  egy  ujabb  bizonyság, 
hogy  e  nemzet  nemcsak  ezen  feladatát,  hanem  azon 
eszközöket  is  ösnieri,  melyek  által  annak  betöltése 
lehetségessé  válik,  s  kész  azon  áldozatokra,  melyek 
ez  eszközök  megszerzésére  szükségesek. 

Ha  közelebb  múltunkra  visszatekintünk ,  sokat 
találunk,  a  mi  a  hazafit  örömmel  töltheti  el.  Az 
utolsó  félszázad  nem  vala  meddő  tudományos  kifej - 
ló'désünkre  sem,  és  sok  történt  mind  egyesek  mind  a 
nemzet  részéről,  a  mi  már  is  gyümölcsöket  termett. 
Mindazon  által,  ha  az  eddig  elért  eredményeket  szük- 
ségeinkkel hasonlitjuk  össze,  nem  tagadhatja  senki, 
hogy  azon  czéltól,  melyet  el  akarunk  érni,  még  távol 
vagyunk,  s  hogy  azon  eszközök,  melyek  eddig  ren- 

delkezésünkre  álltak,  annak  elérésere  nem  elégsé- 
gesek. 

Talán  kétkedés  nélkül  mondhatjuk  el,  hogy  aka- 
démiánk, mely  Erdélynek  annyi  jeles  fiát  számítja  tag- 
jai közé,  s  huszonöt  évig  azon  férfiú  vezérlete  alatt 
működött,  kiben  a  két  haza  egységének  legnemesebb 
képét  tisztelte  —  hogy,  mondom,  az  akadémia  fen- 
állásának  harmincz  éve  alatt  elkövetett  mindent,  hogy 
az  elébe  tűzött  czélnak  megfeleljen;  de  még  bizonyo- 
sabb, hogy  ezen  intézet  azon  roppant  feladatnak, 
hogy  a  nemzet  összes  tudományos  életének  gyül- 
pontja  s  irányadója  legyen,  minden  törekvése  daczára 
annál  kevesbbé  lesz  képes  megfelelni,  minél  élénkebb, 
minél  messzebb  körökre  terjedő  azon  tudományos 
élet,  melyet  ébreszteni  feladása. 

Ha  valahol,  a  tudományok  körében  áll,  hogy  a 
központosítás  csak  bizonyos  pontig  lehetséges,  s  csak 
annyiban  üdvös,  a  mennyiben  ezen  túl  nem  lép. 
Kétségtelen,  hogy  az  erők  összemunkálása  nagy  ered- 
ményekre vezet,  sőt  hogy  egyes  tudományok  köré- 
ben bizonyos  eredmények  csak  igy  érethetnek  el; 
de  szintoly  bizonyos  az  is,  hogy  miután  minden  tu- 
domány nem  testületeknek  hanem  egyeseknek  kö- 
szöni haladását,  s  miután  az  összes  tudományos  tőke 
csak  ugy  növekedhetik ,  ha  annak  előszerzésén  kü- 
lönböző helyeken  dolgoznak :  egy  nemzet  tudomá- 
nyos kifejlődésének  eszközlésére  egy  középpont  nem 
elégséges. 

A  központosítás,  melyet  a  tudomány  kivan, 
lényegesen  különbözik  attól ,  mely  után  a  hatalom 
törekszik.  Ez  azon  van,  hogy  minden  mozgalom  egy 
pontból  induljon  ki,  s  hogy  messze  körben  ne  legyen 
semmi  hely,  hová  sugarai  nem  hatnak.  A  közpon- 
tosítás,   mely    a    tudományok    haladására    szükséges, 

abban  áll,  hogy  minden  mozgalom,  mely  különböző 
helyen  s  irányban  támad,  hogy  a  világosságnak  min- 
den sugarai  egy  messze  kör  bármely  részéről  indul- 
janak ki,  egy  központban  egyesüljenek.  —  Mint  a 
sziklafalon  leszivárgó  eseppek,  mint  vékony  vizioná- 
lok kis  erekben  egyesülnek,  hogy  másokkal  együtt 
elébb  gyönge  patakot  képezzenek,  később  több  tár- 
sakat véve  fel,  haladásuk  között  mindig-  nagyobb  fo- 
lyamokká nőjenek,  mig  végre  a  vízerek,  patakok, 
zúgó  hegy  folyam  ok  és  csendes  folyók  egyesüléséből 
a  hatalmas  folyó  támad,  mely  egy  országnak  kin- 
cseit hordja  és  a  népeket  összeköti:  ilyen  a  tudomány 
haladása.  És  ki  azt  képzeli,  hogy  a  világosság  egy 
központból  az  egész  országra  elterjedhet,  vagy  hogy 
egy  nemzet  szellemi  mozgalma  egy  helyről  kormá- 
nyozható :  az  a  szellemi  élet  természetét  nem  fogta 
fel,  —  s  még  kevésbbé  ismeri  azon  utat,  melyen  más 
nemzetek  a  tudományok  körében  azon  állást  elfog- 
lalták, melyet  tőlük  méltán  irigylünk,  mert  közöttük 
nincsen  olyan,  mely  jelen  míveltségi  állását  egy  ha- 
talmas, a  tudományokat  az  egész  nemzet  számára 
ápoló  intézetnek  s  nem  inkább  annak  köszönné,  hogy 
több  központ  alkottatott,  mely  különböző  helyeken 
az  egyes  törekvéseknek  mintegy  medréül  szolgálva, 
a  tudományos  kincset  egyesité. 

Talán  felesleges  ezeket  felhozni.  Hiszen  épen  ezen 
meggyőződés  vezeté  azokat,  kiknek  az  erdélyi  mú- 
zeum alakulását  köszöni.  De  midőn  messzeföldről 
azért  jöttünk  ide,  hogy  a  magyar  akadémia  nevében 
azon  örömet  fejezzük  ki,  melyet  ezen  intézet  alakulása 
fölött  érez,  mért  ne  mondanók  el,  hogy  ezen  ügyben 
a  Királyhágón  tál  ugyanazon  nézetek  léteznek,  me- 
lyeket itt  találtam,  s  hogy  a  két  haza  talán  sohasem 
egyezett   meg   annyira,    mint  azon  meggyőződésben, 


280  ELNÖKI  MEGNYITÓ  BESZÉDEK. 

miként    az    erdélyi    múzeum    megalakulása  által  egy 

nagy  nemzeti  szükség  pótoltatott, 

Két  hazáról  szóltam,  —  —  de  e  két  hazában 
egy  nemzet  él,  egy  nagy  egészszé  forrasztva  közös 
nemzeti  érzés  s  egy  ezredévi  múltnak   emlékei  által. 

A  szebb  időt,  melyet  isten  kegyelme  e  nemzet- 
nek engedett,  együtt  éltük,  együtt  viseltük  legszo- 
morúbb napjaink  terheit,  s  ha  néha  szétágazánk,  mint 
a  fánál,  melynek  ágai  szétváltak ,  csak  vészre  vala 
szükség,  hogy  a  nagy  nemzeti  törzsnek  minden  ré- 
szei egy  irányban  mozduljanak  meg  s  benne  egysé- 
gének érzete,  mely  e  nemzetet  viszontagságos  törté- 
netének hosszú  folyama  alatt  soha  sem  hagyta  el,  s 
melynek  isten  után  fenmaradását  köszöni. 

Ezen  érzés  lelkesítsen,  valamint  mindenben,  úgy 
tudományos  törekvéseink  körében  is,  és  a  tapaszta- 
lás meg  fogja  mutatni,  hogy  ezen  intézet  is,  melyet 
Erdély  a  tudományoknak  alkotott,  nem,  mint  attól 
néhányan  félnek,  az  elkülönzésnek  eszköze,  hanem 
csak  egységünknek  egy  uj  kapcsa  leend,  s  hogy  a 
versenygés  —  mely  olyanok  között,  kik  egy  pályán 
ugyanazon  czél  felé  törekszenek,  nem  maradhat  el,  s 
mely  által  a  kitűzött  czél  hamarabb  éretik  el,  hogy 
e  versenygés  —  mi  minden  derék  futásnak  követke- 
zése, —  a  versenyzőket  mindig  közelebb  fogja  hozni 
egymáshoz. 


III. 

(Elmondatott  ;i  magyar  írók  segélyegylete   alakító  közgyűlésén 
november  11-én  1861.) 

Xisztelt  gyülekezet!  Azon  tényezők  között,  me- 
lyek haladásunkat  eszközölték,  kétségen  kívül  leg- 
hatalmasabb irodalmunk  vala,  s  a  nemzet  belátva 
azt,  évek  óta  annyi  lelkesedést  s  áldozatkészséget 
tanúsított  irodalma  iránt,  minőt  Európa  legműveltebb 
népeinél  alig  találunk.  Es  mégis,  ha  az  irodalomtól 
az  egyes  írók  helyzetére  fordítjuk  figyelmünket,  be 
kell  vallanunk,  miként  az  irodalmi  munka  talán  se- 
hol sem  jutalmaztatik  kevésbbé,  mint  épen  hazánkban. 

Míg  az  irodalmi  pálya  más  országokban  a  jól- 
lét s  vagyonosság  ösvényeinek  tekintetik,  s  azokat, 
kik  rajta  kitűntek,  befolyáshoz  s  méltóságokhoz  ve- 
zeti, addig  a  magyar  Írónak  sorsa  hasonló  a  bányász- 
éhoz ,  ki ,  midőn  homloka  izzadságában  a  mély  ak- 
nák kincseit  felhozza,  mindenkit  gazdagít,  de  maga 
örökre  szegény  marad. 

Jól  tudjuk,  hogy  az  nem  a  nemzet  hibája,  ha 
olvasóink  száma  ki?ebb,  mint  Franczia-  vagy  Angol- 
országban, s  a  polgári  méltóságok  kiosztása  nálunk  nem 
azoktól  függ,  kik  az  irodalom  iránt  érdekkel  viseltet- 
nek, hogy  mindezt  nem  közönyösségünk  okozta,  de  a 
baj  azért  nem  csekélyebb ;  nincs  senki,  ki  azt  fáj- 
dalom nélkül  ne  látná  s  ne  lenne  kész  áldozatokra, 

hogy  rajta  segítsen,  mint  azt  az  általános  részvét, 
melyet  a  nemzet  egyes  legkitűnőbb  Íróinak  családjai 
iránt  tanúsított,  eléggé  mutatja. 

De  ha  legjelesb  Íróink  családjáról  gondoskod- 
tunk, ne  feledjük  el,  hogy  vannak  szerényebb  ér- 
demek is ,  melyek  kevesebbé  ismerve ,  azért  nem 
érdemlik  kevésbbé  figyelmünket. 

Egy  remek  mű  —  ha  ott,  hol  az  irodalom 
parlagon  fekszik,  remekmű  támadhatna,  minek  a  ta- 
pasztalás ellentmond  -  -  se  nemzeti  irodalmat  meg- 
alapítani, se  annak  határát  biztosítani  nem  elég- 
séges. 

Mily  sok,  az  irodalom  történetében  enditett 
író  használta  fel  tehetségeit,  mig  a  nyelvek  megala- 
kultak, melyekben  &o;y  Racine,  Göthe  vagy  Vörös- 
marty munkái  lehetőkké  váltak. 

Mennyi  ismeretlen  munkás  fáradott  ki,  mig 
azon  anyagot  összegyüjté  és  kidolgozá,  melyből  egy 
nagy  tudós  végre  rendszert  épített  fel ,  s  világhírt 
szerzett  magának. 

S  mennyi  szorgalom,  mi  jeles  tehetségek  közre- 
munkálása  szükséges  csak  arra,  hogy  a  tudomány 
vívmányai  népszerűbb  formában  terjesztve,  a  nagy 
közönség  birtokába  menjenek  át,  s  az  által  termé- 
kenyekké váljanak,  s  mégis  ki  vonhatja  kétségbe, 
hogy  a  roppant  sebesség,  melylyel  minden  eszme 
napjainkban  terjed,  s  a  nagyszerű  befolyás,  melyet 
a  tudomány  az  által  az  életre  gyakorol,  az  időszaki 
sajtónak  s  így  olyanoknak  köszönhető,  kik  ugyan 
hírlapok  hasábjain  névtelenül  küzdve  eszméik  mellett, 
mint  a  köz  vitéz,  midőn  zászlója  alatt  elvérzik,  még 
azon  gondolattal  sem  vigasztalhatják  magokat,  hogy 
a   diadalnál,    melyet   kivívtak,   nevök   emlittetni    fog. 

A  nemzet  csak  magát  tiszteli  meg,  midőn  nagy 
Írójának  szobrokat  emel ,  ha  valaki ,  ngy  az ,  ki 
hazáját  egy  nagy  miivel  ajándékozta  meg,  méltó 
kortársainak  s  a  jövőnek  hálájára;  de  midőn  ezt 
elismerjük,  ne  feledjük  el,  hogy  minden  nagy  mű 
csak  sokaknak  közremunkálása  vagy  előkészítése 
által  válik  lehetségessé,  s  hogy  valamint  a  mestert 
megilleti  a  babér,  ngy  az  egyszerű  munkás  legalább 
mindennapi  kenyerét  kívánhatja  meg,  s  azt  várhatja 
nemzetétől,  hogy.  mintán  ereje  a  munka  alatt  elfo- 
gyott, a  nyomortól  őriztessék  meg,  s  fájdalommal 
vagyunk  kénytelenek  elismerni,  hogy  a  magyar  író 
e  jelen  pillanatban  még  ez  iránt  sem  érezheti  bizto- 
sítva magát. 

Ismertem  férfiút,  ki  életének  nagy  részét  a  po- 
litikai tudományok  egyik  leghasznosabb  ágának 
szentelve ,  a  szó  legszorosabb  értelmében  éhen  halt 
meg.  Ismertem  írót,  ki  különféle  munkái  által  nyel- 
vünk kifejlődése  körül  elismert  érdemeket  szerzett 
magának,  s  tehetségeinek  s  lankadatlan  szorgalmának 
daczára  Ínségben  végzé  életét.  Ismertem  költőt,  ki- 
nek művei  egykor  általános  tetszésben  részesültek, 
s  mind  tiszta  formájuk,  mind  nemes  tartalmuknál 
fogva,  maradandó  becscsel  búrnak,  s  kinek  gyermekei 
most  egy  gyenge  nő  irodalmi  munkássága  által  tar- 
tatnak fen.  —  S  ha  a  nemzet  nem  hallja  az  egyesek 
panaszait,  ha  az  elhagyott  tudós  a  nyomor  között 
is  megtartva  büszkeségét,  szenvedéseinek  titkát  ma- 
gával vitte  sírjába,  s  ha  az  elszegényedett  író  halálos 
ágyán  nyomdai  javításokkal  maga  szerezte  meg  min- 
dennapi kenyerét,  s  ha  az  özvegy  csak  emlékeiben  s 
öntudatában  keresi  támaszát;  azért  a  nemzet  ennyi 
s  ily  nemesen  elviselt  szenvedésektől  nem  vonhatja 
meg  részvétét. 

Ez  volt  meggyőződésünk,  midőn  egy  irói  se- 
gély-pénztár megalapításának  módjáról  tanácskozva, 
néhányan  először  összegyültünk;  ez  meggyőződésünk 
most,  midőn  az  akadályok,  melyek  működésünket 
évekig  megszakaszták ,  elhárittatván ,  eddigi  törek- 
véseink eredményét  önök  kezeibe  teszszük  le. 

Az  anyagi  eszközök,  melyek  rendelkezésünkre 
állnak,  aránylag  csekélyek. 

Pénztárunk  alapját  társulatunk  ideiglenes  elnöke 
gr.  Károlyi  István  tette  le,  ki  azon  buzgalommal, 
melylyel  őt  minden  nemes  és  hazafiúi  vállalat  élén 
látjuk,  az  irói  segély  -  pénztár  alapitóinak  sorát 
10.000  forinttal  kezdé  meg,  mely  összegnek  kamatjai 
már  segélyezésekre  fordíttatnak.  Később  egy,  ma- 
gát megnevezni  nem  akaró  polgártársunk,  a  horvát 
szűkölködők  javára  kisorsolt  ezüst  készletet,  mely 
12.000  forintra  becsilltetett,  megnyervén,  azt  társu- 
latunknak ajándékozá.  Ehhez  járulnak  a  pesti  taka- 
rékpénztár részéről  tett  1000  és  Weisz  Bernát  és 
Fogarassy  János  urak  által  200  forintos  alapítvá- 
nyok, végre  azon  1800  forintra  menő  összeg,  mely, 
midőn  az  irói  segély-pénztár  eszméje  hírlapok  utján 
először  megpendittetett,  kisebb  adakozásokból  össze- 
gyűlvén, mert  a  társulat  a  felsőbb  helybenhagyást 
nem  nyerheté  meg,  a  rendőrség  által  lefoglaltatott, 
s  mint  értesülve  vagyok,  most  a  helytartótanács  el- 
nökségénél, mihelyest  e  társulat  megalakult,  átvehető. 

Ebből,  s  egyes  kisebb  adományokból,  melyeket 
pénztári  jelentésünk  elsorol,  áll  összes  vagyonunk, 
s  tudjuk,  hogy  az  a  létező  szükségek  fedezésére  távol- 
ról sem  elegendő;  de  tudjuk  azt  is,  hogy  törek- 
véseink sikere  ezentúl  csak  a  nemzet  pártolásától 
függ,  s  bizodalommal  nézünk  a  jövőnek  elébe,  mert 
azon   nemzet,    mely    Kazinczynak    száz  évi  születése 

napját  mint  nemzeti  ünnepet  ülte  meg,  mely  a  ma- 
gyar akadémiának  palotát  épit,  s  minden  alkalommal 
annyi  lelkesedést  támaszt  irodalma  iránt,  hív  fog 
maradni  magához  akkor  is,  midőn  arra  szólittatik 
fel,  hogy  az  irodalom  mezején  elaggott  férfiakat  s 
családjaikat  a  nyomortól  megoltalmazva,  kötelességét 
teljesitse. 


IV. 

(Elmondatott  a  Kisfaludy-társaság    XH-ik    közgyűlésén,    febr.  6-án  1862.) 

.A  zon  tényezők  között,  melyek  az  egyes  nemze- 
tek kifejlődésére  hatnak,  a  költészetnél  nincsen  ha- 
talmasabb s  a  rege,  mely  szerint  Orpheus  lantjával 
városokat  épített,  csak  egy  kétségbe  vonhatatlan  tény- 
nek költői  kifejezése,  melyet  az  egész  civilisatio  tör- 
ténete világosan  bizonyit. 

Valamint  a  természetben,  úgy  a  népek  életében 
a  tavasz  ébredését  virágok  jelölik  s  ezen  befolyás, 
melyet  a  költészet  a  civilisatio  első  lépéseire  gyako- 
rol, kiterjed  egész  folyamára,  melyet  tanulmányozva, 
látjuk,  hogy  minden  változás,  mely  a  költészetben 
követett  irányra  vagy  Ízlésre  nézve  történik,  mindig 
mély  nyomokat  hagy  maga  után  a  népek  erkölcsi  s 
polgári  állapotában  is,  s  ennek  tulajdonítható,  hogy 
a  költészet  minden,  a  polgárosúltság  magasabb  fo- 
kára emelkedett  népnél  a  közélet  fontosabb  érdekei 
közé  számíttatott,  s  hogy  a  köztársaság  szabad  pol- 
gárai s  a  belátóbb  zsarnokok  majd  fris  babérral,  majd 
arany  koronákkal  jutalmazva  a  dalnokot,  semmiben 
sem  versenyeztek  inkább ,  mint  abban ,  hogy  azon 
művészetet,  mely  a  nép  kifejlődésére  oly  hatalmas 
befolyást  gyakorol,  saját  czéljaik  előmozdítására  meg- 
nyerjék. 

Ugyanezt  látjuk  hazánkban  is  s  ha  ujabb  idő- 
ben alio-  találunk  esetet,  melvben  az  irodalom  a  nem- 
zet  egész  életére  oly  közvetlen  hatást  gyakorolt  volna, 
úgy  azon  meggyőződés  is,  hogy  az  irodalom  kifej- 
lése  a  nemzet  haladásával,  sőt  fenmaradásával  vál- 
hatlan  kapcsolatban  áll,  talán  soha  sem  volt  annyira 
elterjedve  mint  nálunk  s  ezen  meggyőződés  az ,  mi- 
nek, mint  más  intézetek,  ugy  a  Kisfaludy-társaság  is 
alapítását  s  azon  általános  pártolást  köszöni,  mely- 
ben a  nemzet  minden  osztályánál  részesült  s  mely 
által  azon  helyzetbe  jött,  hogy  ámbár  csaknem  anyagi 
segédforrások  nélkül  - —  kitűzött  feladatának  éveken 
át  megfelelhetett. 

Az  idő,  melyről  szólok,  nem  az  évek  száma,  de 
az  események  nagysága  miatt  oly  távol  fekszik  tő- 
lünk, s  ép  azon  férfiak  közül,  kiknek  társaságunk  műkö- 
dése minden  eredményeit  köszöni,  annyian  nincsenek 
többé  közöttünk,  hogy  szerénytelenség  nélkül  szól- 
hatok ezen  eredményekről,  melyek  reánk  csak  azon 
kötelességek  terhét  nevelik,  melyeket  az  elődök  ér- 
deme az  utódokra  ró.  Es  valóban,  ha  azon  esemé- 
nyeket tekintjük,  melyek  által  társaságunk  működése 
félbeszakíthatott,  s  a  nemzet  egész  gondolkodás-módja, 
törekvései  uj  irányt  vettek,  s  ha  a  hézagokat  látjuk 
sorainkban,  kétely  támadhat  bennünk  ,  vajon  e  tár- 
saság meg  fog-e  felelhetni  a  várakozásnak,  melyet 
egykori  működése  gerjesztett,  s  nem  lett  volna-e  ta- 
lán tanácsosabb  egészen  felhagyni  oly  törekvéssel, 
melynél  ezentál  saját  erőnkben  nem  bizhatunk,  se 
a  nemzet  támogatására  nem  számolhatunk  többé. 

Komoly  napokat  élünk  s  talán  még  komolyabb 
napoknak  megyünk  elébe.  Mit  a  nemzet  átélt  és 
szenvedett,  azt  a  költészet  nem  fejezheti  ki  dalaival 
s   nagy    kötelességeink    háttérbe    szoritják    a    tisztán 

művészi  és  irodalmi  érdekeket,  melyeknek  boldogabb 
apáink  tehetségeiket  szentelhették;  vajon  e  társaság, 
melynek  feladata  tisztán  irodalmi,  számithat-e  a  nem- 
zet pártfogására  s  nem  lesznek-e  inkább  sokan,  kik 
egy  tisztán  aesthetikai  s  irodalmi  intézetnek  felélesz- 
tését oly  pillanatban,  midőn  a  nemzet  legfontosabb 
érdekei  forognak  kérdésben,  ha  nem  is  károsnak, 
legalább  is  a  nemzetre  nézve  egészen  közönyösnek 
tartják? 

Voltak  s  vannak  talán,  kik  eként  vélekednek, 
—  mi  máskép  vagyunk  meggyőződve  s  ha  elkövet- 
tünk mindent,  hogy  azon  akadályok  elháríttassanak, 
melyek  társaságunk  működésének  évekig  útjában  áll- 
tak, s  ha  ezen  napot,  melyen  mint  társaság  ismét  a 
közönség  elébe  léphetünk,  örömmel  üdvözöljük :  tet- 
tük s  teszszük  azt  nem  csak  azért,  mert  a  kegyelet, 
melylyel  Kisfaludy  emlékének  tartozunk ,  azt  köte- 
lességünkké tévé,  s  mert  azt  hiszszük,  hogy  minden 
nap,  melyen  e  hazában  valami,  legyen  az  nagy  vagy 
csekély,  romjaiból  föltámad,  örömnap  az  egész  nem- 
zetre nézve;  de  teszszük  azért:  mert  ugy  vagyunk 
meggyőződve,  hogy  az  aesthetikai  s  tisztán  irodalmi 
érdekeken  kivül  vannak  nagyobb  s  általánosabb  fon- 
tosságú érdekek  is,  melyek  a  Kisfaludy-társaság  új 
működését  kívánatossá,  sőt  szükségessé  teszik. 

Vannak  sokan,  kik  a  kort,  melyben  élünk,  pró- 
zainak nevezik. 

Nem  osztozom  e  nézetben  s  úgy  vagyok  meggyő- 
ződve, hogy  a  század,  melyben  az  emberi  nem  egy- 
ségének érzete  a  világot  áthatotta,  melyben  Anglia 
legfontosabb  anyagi  érdekeinek  feláldozásával  fölsza- 
badítá  rabszolgáit,  s  Európában  nem  találunk  nem- 
zetet, mely  bizonyos  eszmékért  minden  áldozatra  kész 
ne    lenne:    e    szemrehányást   nem    érdemli  s  hogy   a 

jövő,  lia  az  majdan  századunk  nehéz,  de  nemes  küz- 
delmeire visszatekint,  más  Ítéletet  fog  mondani  kor- 
szakunkról, habár  mi,  kik  benne  élünk,  néha  undor- 
ral fordulunk  el  a  vastag  materialismustól,  melyet  a 
társaság  bizonyos  rétegeiben  találunk. 

Költői  minden  kor,  mely  eszmékért  lelkesedni 
tud,  s  ilyen  a  mienk,  habár  a  költészeti  irodalom 
egészen  parlagon  heverne  is  s  a  tömegekben  a  mű- 
vészileg szépnek  érzetével  kiveszett  volna  a  fogé- 
konyság ,  melytől  minden  irodalmi  műnek  hatása 
függ ;  pedig  még  ezt  sem  mondhatjuk  századunkról, 
sőt  ha  azon  helyzetet  tekintjük,  melyet  az  irodalom 
társadalmunkban  elfoglal,  azt  fogjuk  találni,  hogy  az, 
s  hogy  jelesen  a  szépirodalom  soha  nagyobb  soha 
általánosabb  befolyást  nem  gyakorolt,  mint  épen  a 
jelen  pillanatban. 

Megengedem,  szegényebbek  lettünk  egyes  nagy 
müvekben,  s  az  utóbbi  félszázad  alatt  alig  nevezhe- 
tünk egy  szépirodalmi  remeket,  mely  oly  hatást  idé- 
zett elő,  mint  a  múlt  századok  egyes  nagyobb  mű- 
vei, mióta  a  rhapsod  kobozával  nem  maga  kiséri 
dalait  s  a  közvetlen  viszony,  mely  a  troubadour  és 
hallgatói  között  a  középkorban  létezett,  társasági  vi- 
szonyaink által  lehetetlenné  vált,  a  nép,  melyet  az 
óda  elragadott,  az  olympi  játékoknál  nem  koszorúzza 
meg  dalnokát  s  nem  történhetik,  hogy  a  vándorló 
minstrel  énekénél  föllelkesült  vár  lakói  egyszerre 
felkössék  fegyvereiket,  hogy  a  keresztességben  részt 
vegyenek,  melyre  az  ének  őket  felszólította  5  de  ha 
azon  befolyást  tekintjük,  melyet  az  irodalom  s  jelesen 
a  szépirodalom  a  népek  szellemi  és  erkölesi  kifejlődé- 
sére s  ez  által  polgári  szabadságukra  és  jólétökre 
gyakorol,  belátjuk:  hogy  az  soha  nagyobb  s  általá- 
nosabb   nem    vala ;    miből    azon    következtetést  kell 

Eötvös.   Emlékbeszédek.  19 

vonnunk,  liogy  minden  mi  a  szépirodalom  emelésére 
hathat,  soha  a  gondolkozónak  figyelmét  s  az  egész 
társadalom  támogatását  nem  érdemelte  annyira,  mint 
épen  a  jelen  pillanatban,  s  pedig  annálinkább,  minél 
inkább  meg  vagyunk  győződve,  hogy  azon  irány, 
mely  egyes,  épen  a  műveltség  legnagyobb  fokán  álló 
népek  szépirodalmában  mutatkozik,  távolról  sem  fe- 
lelhet meg  kivánatainknak. 

Minden  kornak  megvan  saját  költészete  s  épen 
mert  a  való  költészet  csak  a  nép  legbensőbb  érzelmei- 
nek s  meggyőződésének  kifolyása,  természetes,  ha  az 
a  művelődés  különböző  fokai  szerint  más  alakban 
tűnik  fel.  —  Azon  arányban ,  melyben  a  szenvede- 
lem helyébe  érzemények  lépnek  s  az  érzelmek  ha- 
talmát az  eszmék  uralma  követi :  a  költői  elragad- 
tatás helyébe  a  reflexió  lép  s  ha  nem  vehetjük  is 
rósz  néven  senkinek,  a  ki  a  költészetnek  első  nemét, 
mely  a  népdalban  s  eposzban  nyilatkozik,  a  költészet 
későbbi  müvésziebb  formáinál  többre  becsüli:  az,  ki 
ezen  előszeretetében  annyira  megy ,  hogy  azonkivül 
más  költészetet  elismerni  nem  akar  s  mint  ezt  többen 
tevék,  Horácztól  vagy  Popétól  a  költőnek  nevét  meg- 
tagadja :  nézetem  szerint  nem  itél  helyesebben,  mintha 
valaki  azért  mert  a  szabad  természetben  gyönyörködve 
a  mező  virágait  szebbeknek  találja,  ebből  azt  követ- 
keztetné, hogy  kertjeinkben  nincsen  tavasz.  A  költé- 
szet nem  bizonyos  tárgyakban  fekszik,  hanem  mint 
a  nap  elterjeszti  világát  mindenre,  mi  e  földön  léte- 
zik, hatása  nincs  kötve  bizonyos  formához,  hanem 
egyaránt  nyilatkozik  minden  formában,  mely  által 
gondolatainkat  ugy  fejezzük  ki,  hogy  azok  érzemé- 
nyeinkre  hassanak  s  érzeményeinket  ugy,  hogy  azok 
gondolatokat  ébreszszenek.  Mint  a  magas  székes-egy- 
házban s  a   kis    falusi    templomban,   mint    Palestrina 

mesteri  dalaiban  s  az  aggastyán  halk  imájában  egy 
érzemény  szólal  fel,  ugy  a  költészet  nincs  kötve  semmi 
külsőségekhez.  Isten  ugy  akarta  hogy  valamint  ege, 
ágy  az,  mi  az  éghez  emel  s  az  ember  megnyugta- 
tására s  vigasztalására  szükséges :  egyaránt  közel  le- 
gyen minden  halandóhoz. 

át,  átélt  idő  s  a  művelődésnek  foka,  melyet  el- 
ért, ellenállhatlan  befolyást  gyakorol  az  egyesre  s 
egész  korszakokra.  Azon  tárgyakkal,  melyekért  lel- 
kesül s  az  eszményképpel,  melyet  felállít,  változik  a 
kornak  költészete  is;  s  ha  az  jelenleg  Trója  hősei 
helyett  a  mindennapi  élet  előbb  prózaiaknak  tartott 
viszonyaival  foglalkozik,  s  a  müvésziebb  eposz  vagy 
dráma  helyett  a  regény  formáját  használja :  mindez 
csak  a  dolgok  természetes  kifejlődésének  s  jelen  tár- 
sadalmi viszonyainknak  szükséges  következése. 

Tisztán  művészi  szempontból  sajnálhatjuk,  hogy 
irodalmunk  valamint  a  tárgyakra  nézve,  melyekkel  fog- 
lalkozik, ugy  főkép  forma  tekintetében  alább  szállt. 
Az  irodalom-történet  egykor  talán  szigorúan  fog  Ítélni 
századunkról  s  egyes  művekben,  melyeket  a  jelen 
bámul,  talán  ép  ugy  fel  fogja  mutatni  a  hanyatlás 
jeleit,  mint  mi  azon  nagy  római  irók  műveiben,  kik 
Augustus  korát  követték  5  de  azon  hanyatlásban  nincs 
semmi,  mi  elszömorítana ,  főkép  ha  meggondoljuk, 
hogy  ha  művészi  tekintetben  alábbszálltunk,  ez  rész- 
ben azon  roppant  elterjedésnek  következése,  melyet 
a  szellemi  művek  napjainkban  nyertek,  s  mely  által 
az  irodalom  egyes  kis  száméi  művelt  osztályok  ki- 
zárólagos tulajdona  lenni  megszűnt. 

Azon  szomorúságnak,  mely  a  gondolkozó  szivét 
elfogja,  ha  korunk  egyes  s  épen  a  műveltség  élén 
álló  népének  irodalmát  figyelemmel  kiséri,  azon  ág- 
in* 

godalomnak,  melyet  az  irodalmi  mezon  mutatkozó 
jelenségek  bennünk  gerjesztenek,  oka  másban  fekszik. 

Az  olvasás  szükséggé  vált,  szükséggé  a  nép 
minden  osztályaira  nézve,  e  szükség  az  irodalomban 
solia  nem  látott  productivitást  idézett  elő  s  részint 
ez,  részint  a  befolyás,  melyet  közönsége  az  iróra  gya- 
korol, okozta,  hogy  forma  tekintetében  alább  száll- 
tunk, s  hogy  a  regény  általános  uralmával  egy  bi- 
zonyos szélesség  és  pongyolaság  jött  be  minden  iro- 
dalomba, mely  a  remeknek  eszméjével  össze  nem 
fér;  de  vajon  e  sülyedés  csak  a  forma  tekintetében 
létezik-e?  s  nem  tapasztaljuk-e  azt  még  inkább  azon 
érzésekre  s  elvekre  nézve,  melyeket  az  irodalom  ter- 
jeszt s  ha  az  Írónak  megbocsátjuk,  ha  csak  népsze- 
rűséget keresve  s  arra  fordítva  figyelmét,  hogy  ol- 
vasó közönsége  nagyobb  legyen,  irányában  a  mííbí- 
rák  helyett  a  tömeg  Ízlését  követi,  vajon  mit  mond- 
junk akkor,  ha  a  legjelesebb  tehetségek  ugyanezen 
tekinteteknek  meggy őződésöket ,  legszentebb  polgári 
kötelességeiket  áldozzák  föl ,  s  istentől  nyert  tehet- 
ségeiket arra  használják,  hogy  a  tömeg  rósz  indu- 
latainak hízelegve,  azon  erkölcsi  alapokat  ingassák 
meg,  melyeken  a  társadalom  nyugszik,  s  melyek 
egyszer  megingatva,  semmi  által  sem  pótoltathatnak 
többé  ? 

S  vajon  nem  kell-e  megvallanunk,  hogy  korunk 
irodalmából  e  szomorú  jelenségnek  sok  példáját  hoz- 
hatjuk fel? 

Nem  szándékom  részletekbe  bocsátkozni;  kik 
az  utóbbi  harmincz  év  alatt  a  külföldi  regényirodal- 
mat figyelemmel  kisérték,  bizonyosan  osztoznak  néze- 
temben s  én  a  roszalást,  melyet  ezen  irány  érdemel, 
nem  mondhatnám  ki  erősebb  szavakkal,  mint  azt  épen 
azon    nemzetek  jelesebb  írói  tették,  melyeknek  köré- 


ELNÖKI  MEGNYITÓBESZÉDEK.  293 

ben  e  baj  jelentkezik;  de  ha  a  baj  létezését  igno- 
rálnunk nem  szabad  s  ha  tekintve  az  elterjedést, 
nielylvel  a  regény-irodalom  korunkban  bir,  nem  tit- 
kolhatjuk el  magunk  előtt  azon  következéseket,  me- 
lyeket ez  a  közerkölcsiségre  előidéz  :  vajon  nem 
kell-e  elismernünk,  hogy  a  jelen  pillanatban  alig  le- 
het valami  fontosabb,  mint  hogy  a  bajoknak  elejét 
vegvük  ? 

Irodalmunk  eddig  nagy  részben  ment  ezen  ki- 
növésektől. Az  ok,  melynek  ezt  köszönjük,  azon  ha- 
zafias irányban  fekszik,  mely  irodalmunkat  kezdeté- 
től mostanig  áthatotta,  s  azt  megőrzé  minden  alja- 
sodástól:  de  mégis,  ha  helyzetünkét  elfoo-ultsá<r  nél- 
kül  tekintjük,  meg  kell  vallanunk,  miként  azon 
veszély,  mely  korunk  rósz  irodalmi  irányaiból  szár- 
mazik, mégis  létezik  —  kisebb  mértékben  —  ha- 
zánkra nézve  is. 

Korunk  jelleme  az  általánosság;  mint  a  termé- 
szettudományok  körében  tett  találmányok  által  az 
anyagi  távolságok  eltűntek  :  ugy  még  inkább  eltűn- 
tek a  válaszfalak,  melyek  a  népeket  szellemi  tekin- 
tetben egymástól  elkülönözték. 

Az  eszmék  villámgyorsasággal  terjednek  el,  s  a 
mi  bármely  irodalomban  jelesnek  vagy  érdekesnek 
tartatik ,  hetek  alatt  forditások  által  egész  Európa 
tulajdonává  lesz.  Felesleges,  hogy  azon  idegen  mű- 
veket elsoroljam,  melyek  ily  módon  irodalmunkba  át- 
mentek, sőt  nemzeti  szinházunkban  előadattak  s  me- 
lvekről  a  legkiméletcsebben  szólva  is  azt  mondhat- 
juk, hogy  jobb  lett  volna  ha  azok  soha  nem  fordít- 
tattak volna  le;  — ■  és  ha  nem  függ  tőlünk,  hogy 
azt  akadályozhassuk,  és  az  industrialismusnak,  mely 
irodalmi  vállalatoknál  csak  a  kelendőséget  veszi  te- 
kintetbe, korlátokat  szabjunk,  valóban  itt  van  az  idő, 

hogy  azon  rósz  befolyást,  melyet  hasonló  művek  el- 
terjedése a  nemzet  ízlésére,  sőt  erkölcsiségére  gyako- 
rolhatnak, azon  egy  módon  ellensúlyozzuk,  mely  ha- 
talmunkban áll  s  mely  csak  nemzeti  irodalmunk 
emelésében  és  abban  fekszik,  hogy  a  magyar  olva- 
sóközönségnek a  külföld  azon  műveit  adjuk  ke- 
zébe, melyek  által  irodalmunk  valóban  gazdagabbá 
válik. 

A  rósz  irodalomnak  veszélyes  hatásai  ellen  csak 
egy  óvszer  létezik  s  ez  a  jó  irodalom,  s  mi  ugy  va- 
gyunk meggy özodve,  hogy  azok,  kik  tevékenységö- 
ket  arra  szentelik,  hogy  hazánknak  ezt  megszerezzék, 
nem  méltatlanok  a  nemzet  pártolására. 

Ez  a  feladat,  melyet  a  Kisfaludy-társaság  ma- 
gának kitűzött. 

Mívelni  saját  irodalmunkat,  hogy  az  e  nemzet 
érzelmeinek  s  eszmeinek  legvalóbb ,  legnemesebb  ki- 
fejezése legyen,  s  a  jövőnek  méltó  formában  feltartva 
azt,  miért  korunkban  lelkesültünk  s  midőn  ezt  tesz- 
szük  s  a  magyar  szellemet,  mely  nyelvünkben  nyi- 
latkozik, egész  tisztaságában  fenntartjuk  :  egyszer- 
smind műfordítások  által  saját  körünkbe  vonni  a 
külföld  kincseit,  hogy  az  ó  és  uj  világirodalom  re- 
mekei között  ne  legyen  olyan,  melynek  élvezéséhez 
a  magyar  nyelv  által  juthatni  ne  lehetne  —  ezt 
tűztük  ki  czéhil  s  mi  át  vagyunk  hatva  feladatunk 
nagyságától ,  de  át  vagyunk  hatva  annak  szükségé- 
től is,  s  ha  saját  erőnkben  kétkedünk,  tudjuk,  hogy 
mögöttünk  a  nemzet  áll ,  mely  eddig  hatalmas  tá- 
maszát semmi  nemes  törekvéstől  nem  vonta  meg  s 
nem  fogja  azt  megvonni  társaságunktól  sem ,  mely, 
midőn  az  irodalom  csöndes  körében  nyelvünket  mű- 
veli,  azon  öntudattal  teszi    azt,    hogy  ő  is  a  nemzet 


ELNÖKI  MEGNYITÓBESZÉDEK.  295 

szellemi  újjászületésének  nagy  munkáján  dolgozik,  s 
hogy  a  bányász,  kinek  hatalmas  ütéseitől  a  sötét 
akna  felhangozik  s  a  gazda,  ki  esöndesen  elhinti 
magvát,  különböző  módon,  de  egyiránt  nevelik  a 
kincset,  melyet  egy  boldogabb  jövő  élvezni  fog. 


Y. 

(Elmondatott  a  Kisfaludy-társaság  XlII-ik  közgyűlésén,  febr.   6-án    18G3.J 

JjXidőn  a  Kisfaludy-társaság  több  évig-  félbe- 
szakított munkásságát  újra  megkezdé,  némi  aggoda- 
lommal határoztuk  magunkat  e  lépésre,  melyet  nem 
csak  a  társaságnak  legjelesebb  tagjaiban  szenvedett 
veszteségei,  hanem  főkép  azon  változás  idézett  ben- 
nünk föl,  melyén  a  nemzet  az  utolsó  időkben  ke- 
resztül ment. 

Korunk  kiválólag  praktikusnak  tekinti  magát, 
s  az  anyagi  érdekek  és  politika  mezejére  fordítva 
tevékenységét,  azt,  mi  ezekkel  közvetlen  összekötte- 
tésben nem  áll,  nem  méltatja  figyelmére,  s  nem 
ilyen-e  társaságunk  is,  mely  kizárólag  a  költészet  és 
szépirodalom  mívelését  tűzte  ki  feladatául. 

Komoly  munkával  elfoglalt  századunkban  a 
vidám  művészet  versenyei  kit  érdekelnek?  a  füstölgő' 
mozdonyok  között,  melyek  vaspályáinkon  csengve 
körül  száguldanak,  ki  hallgat  a  koboz  szelid  hang- 
jaira s  ki  méltatja  figyelmére  a  virágokat,  melyeknek 
tavaszkor  örült,  midőn  a  vetések  már  kalászban  áll- 
nak s  dús  aratást  ígérnek? 

E  nemzedék,  mely  Prométheusz  szikráját  elra- 
bolva, tüzénél  uj  lánczokat  s  koronákat  kovácsol 
magának    s    a    múltnak    előítéleteivel    Intenek    nagy 

részét  elvesztette,  meg  fogja-e  érteni,  fogja-e  mél- 
tányolni fáradozásainkat,  midőn  azon  tevékenységet 
újra  kezdjük  meg,  mely  a  nemzet  kifejlődésére  egy- 
kor elhatárzó  befolyást  gyakorolt,  s  nekünk  fontos- 
nak látszik,  de  mégis  csak  egy  oly  múltnak  folytatása, 
melyet   nagy    események    messze    távolba    helyeztek. 

A  két  év,  mely  azóta  lefolyt,  a  társaság  alapító 
s  pártoló  tagjainak  növekedő  száma  s  e  tisztelt  kör, 
melyet  magunk  körül  látunk,  niegezáfolta  ezen  aggo- 
dalmainkat s  ha,  tekintve  feladatunk  nagyságát,  saját 
erőnkben  kétkedünk  is:  legalább  az  iránt  hogy  e 
feladat  teljes  fontosságában  elismertetik,  nem  lehet 
kétségünk  többé,  s  a  nenizet  megmutatta,  hogy  azon 
buzgalom,  melylyel  anyagi  érdekeinek  kifejtésén  s 
politikai  újjászületésén  dolgozik,  nem  lankasztá  el  a 
lelkesedést  azon  eszmék  s  törekvések  iránt,  melyekkel 
a  haladás  pályáján  egy  fél  század  előtt  fellépett. 

Valamint  az  egyesnek  állása  attól  függ,,  hogy 
azon  társaságnak,  melyben  él,  tevékeny  s  hasznos 
tagja  legyen:  ugy  van  az  a  nemzeteknél  is.  A  leg- 
hatalmasabb is  csak  azon  mértékben  gyakorolhatja 
befolyását ,  melyben  az  emberiség  közös  czéljai- 
nak  szolgál,  s  erejét  a  korszellem  irányában  hasz- 
nálja fel. 

Vágygyal  tekinthetünk  vissza  multunkra,  midőn 
zöld  rónánkon ,  melynek  sima  színét  az  eke  vasa 
akkor  még  nem  sebezte  meg,  kaczagányos  apáink 
száguldottak  körül,  nem  ismerve  más  munkát,  mint 
azt,  mely  a  várak  erőditésére  fordittatott  s  nem  be- 
csülve más  tudományt,  mint  azt,  mely  a  múlt  idők 
dicső  tetteit  jegyezte  fel  krónikáiban.  De  ez  idők 
elmultak,  előttünk  uj  kor  áll  s  ha  azt  akarjuk,  hogy 
e  nemzet  múltjához  méltó  állást  foglaljon  el,  nem 
utasíthatjuk  el  magunktól  annak  követeléseit.   Szűk- 

ség,  hogy  részt  vegyünk  a  nagy  mozgalomban,  melyet 
körülöttünk  látunk. 

Századunk  hősei  nem  tornákon,  hanem  műhe- 
lyekben, hol  csatáink  fegyverei  készülnek,  edzik  meg 
karjaikat  a  küzdelemhez  s  nemzetünk  jövője  attól 
függ,  hogy  korunk  ezen  igényeit  belátva,  ugyan- 
azon erélylyel  fogjon  azoknak  teljesítéséhez,  melyet 
történetünk  minden  phasisaiban  tanúsított.  Nekünk 
a  közös  irányban  haladnunk,  nekünk  dolgoznunk 
kell,  homlokunk  izzadságában  oly  munkát  végezve, 
melyet  eldodeink  talán  szolgainak  tartottak. 

De  épen  mert  ezt  belátjuk,  mert  a  kor  általános 
irányát  megváltoztatni  hatalmunkban  nem  áll,  nem 
feledkezhetünk  meg  azon  veszélyekről,  melyekkel  az 
anyagi  érdekek  ápolása  minden  korban  és  nemzet- 
nél jár  s  melyeket  mi  sem  kerülhetünk  ki. 

A  sebes  halat l;í s  s  minden  viszonyok  és  hely- 
zetek szüntelen  változása,  melylyel  az  szükségkép 
jár,  végre  minden  állásnak  bizonytalanságát  vonja 
maga  után  s  nem  vétethetnek  el  azon  korlátok,  me- 
lyekkel a  társadalom  az  egyesnek  törekvéseit  egykor 
megszorítá,  a  nélkül,  hogy  egyszersmind  azon  fékek 
ne  tágulnának,  melyek  az  egyesnek  tevékenységét 
bizonyos  határok  közé  szoritották. 

A  nemzedék,  mely  csak  saját  erejében  bizva, 
annyit,  mi  egykor  lehetetlennek  látszott,  elért,  vala- 
mint más,  úgy  az  erkölcsi  lehetőségek  korlátain 
könnyen  túl  teszi  magát,  s  nem  uralkodhatunk  az 
anyag  felett,  a  nélkül,  hogy  azzal  szüntelen  fog- 
lalkozva ,  az  ne  ragadjon  ránk  s  azon  szellemi 
potentiák  ne  veszitsék  reánk  való  hatásukat,  me- 
lyeknek hódolva  emelkedtünk;  s  innen  van,  hogy 
azon  korszakok,  melyekben  egyes  nemzetek  gyors 
haladásukban     a     materiális     jólétnek    legmagasabb 

fokát  elértek,  sokszor  csak  sülyedésöknek  kezdetét 
jelölik  s  végenyészetöket  vonták  magok  után. 

Epén  azért  szükséges,  hogy,  valamint  a  hajós. 
midőn  kedvező  széltó'l  dagadt  vitorlákkal  leggyor- 
sabban halad  czélja  felé,  emeli  szemeit  legtöbbször 
a  csillagokhoz,  melyek  útját  jelölik:  ágy  mi  épen 
midőn  haladásunknak  semmi  útjában  nem  áll  s  a 
rég  óhajtott  jólét  közeinek  látszik,  azon  magas  esz- 
méket se  veszítsük  szemeink  elől ,  melyek  haladá- 
sunknak egyedüli  biztos  vezetői,  s  melyek  nélkül  a 
gyorsaság,  melylyel  előre  megyünk,  csak  veszélyün- 
ket növeli,  és  én  teljesen  meg  vagyok  győződve, 
hogy  a  költészet,  mely  létünk  legszebb  kincse  mindig, 
ily  időszakban,  minő  a  miénk,  valóban  szükséggé 
válik,  mert  csak  ez  őrizheti  meg  lelkünket  az  alja- 
sodástól,  mely  az  anyagi  jólétnek,  ha  azt  magasabb 
aspiratiók  nem  ellensúlyozzák,  természetes  következése. 

A  befolyás,  melyet  az  irodalom  e  haza  kifejlő- 
désére jelenleg  gyakorol,  se  oly  közvetlen,  se  oly 
általános  nem  lehet  többé,  mint  egykor  volt,  s  köl- 
tészetünk, mely  egy  félszázad  előtt  nemzetiségi  törek- 
véseink összeo-ét  foo-lalta  magában ,  most  azoknak 
csak  egy  részét  képezi,  de  e  rész  azért  nem  kevésbbé 
lényeges  s  ha  e  hon  érdeke  azt  kívánja,  hogy  a  te- 
vékenységnek semmi  ága  ne  hanyagoltassék  el,  s  ha 
örvendünk  a  buzgóságnak,  melylyel  egyesek  a  nem- 
zet társadalmi  és  állami  kifejlődésének  szentelik  egész 
erejöket,  mig  mások  kizárólag  az  ipar,  a  kereskedés, 
a  gazdaság,  vagy  más  külön  érdekeknek  élnek, 
valóban  nem  kevésbbé  fontos,  hogy  azok  is,  kik  a 
tevékenységnek  e  zajosabb  köreitől  visszavonulva, 
az  irodalom  művelését  választák  feladatokúi,  hivat- 
tatásuk  fontosságától  áthatva,  azt  kettőztetett  lelke- 
sedéssel teljesítsék. 

Hisz  épen  midőn  a  vita  legélénkebben  foly, 
akkor  szükséges,  hogy  a  közös  zászló,  mely  a  küz- 
dőket összetartja,  erős  karoktól  tartva  magasan  lo- 
bogjon a  küzdők  felett  s  ne  hiányozzanak,  kik  a 
esüggedőt  bátorítják,  azt,  kit  az  ellen  fegyvere  seb- 
zett, vigasztalják  s  a  győzőt  intsék,  hogy  diadalának 
örömében  el  ne  felejtse,  miként  van  valami  a  sikeren 
kivül,  mitől  tetteinek  dicsősége  függ  s  hogy  valamint 
a  babér,  melyet  a  fortély  s  erőszak  a  jog  felett  nyert, 
nem  takarhatja  el  a  gyalázatot:  úgy  a  vér,  mely  a 
haza  oltáránál  áldozatképen  ontatott,  nem  veszett  el 
azért,  ha  az  áldást  csak  a  jövő  nemzedékek  élvez- 
nék is. 

Ez  a  költészetnek  magas  hivatása  századunkban 
s  e  társaság,  mely  legfőbb  feladatát  abban  találja, 
hogy  ezen  hivatásnak  érzete  irodalmunkban  ébren 
tartassék,  mint  eddig,  ugy  ezentúl  is  bizton  számit 
a  nemzet  támogatására,  mely  valamint  a  tudományt 
buzgó  pártolásában  részesíti,  mert  a  hatást,  melyet 
az  a  nép  értelmi  kifejlődésére  gyakorol,  belátta,  — 
ugy  bizonyosan  nem  fogja  megvonni  támogatását  az 
irodalom  azon  ágaitól  sem,  melyeknek  feladata,  hogy 
a  nemzet  kedélyének  nem  kevésbbé  fontos  müvelésére 
hasonló  befolyást  gyakoroljanak. 


VI. 

(Elmondatott    a    magyar    orvosok    és    természetvizsgálók,    Pesten    tartott 
IX-ik  nagy  gyűlésén,  sept.  19.  1863.) 

lVlidőn  tizenhat  hosszá  és  nehéz  év  után  a  haza 
orvosai  s  természetvizsgálói  ma  először  gyűlnek  össze, 
hogy  munkásságukat  újra  megkezdjék,  valameny- 
nyiünknek  keblét  megelégedés  tölti  el;  s  mégis 
örömünk  közé,  kinek  szivébe  nem  vegyülne  fájdalom, 
midőn  körültekint,  s  látja,  hogy  az,  ki  a  magyar 
orvosok  s  természetvizsgálók  gyülekezeteinek  kezde- 
ményezője volt,  s  kihez  közülünk  annyiakat  a  hála 
s  tisztelet  kötelékei  csatoltak  —  nincsen  körünkben 
többé?  S  ha  bár  senki  e  veszteséget  nem  érezheti 
élénkebben,  mint  én,  ki  helyemet  azon  meggyőző- 
déssel foglalom  el,  hogy  őt  nem  pótolhatom :  —  ki 
az,  ki  a  tisztelt  férfiút  fájdalmasan  ne  nélkülözné, 
ki  ne  tudná  —  kogy  e  gyülekezet  Bene  Ferencz 
vezetőjétől,  hogy  hazai  tudományosságunk  egyik  dí- 
szétől, hogy  valamennyien  attól  fosztattunk  meg,  ki 
egy  félszázadnál  tovább  példányképen  állt  közöt- 
tünk, életével  kijelelve  a  czélt,  mely  felé  a  tudo- 
mányos pályán  törekednünk  kell,  s  melyet  ő  vég- 
napjáig követett  :  haladni  mindig  a  tudományban, 
hogy  ez  által  embertársainknak  mindig  inkább  javára 
legyünk.  —  Egyike  vala  ő  azoknak,  kik  egy  hosszá 
életen    át    méltán    s    nemesen    töltötték  be    helyöket, 

kiket    alkonyuk    hanyatló    erővel   azon  pályán  talál, 
melyet  mint  ifjak  választottak,  s  kik,  mert   a  dicső- 
séget csak  kötelességeik  teljesítésében  keresik,  a  leg- 
szebb   emléket    hagyják    maguk    után,  melyet  fárad- 
ságunkkal  kiérdemelhetünk:  ezereknek   hála   érzetét. 
—  Én,   e   gyülekezet   elnöke,  nem   felelnék  meg  kö- 
telességemnek, s  önök  közös  érzületének,   ha,  midőn 
e  gyűlést  megnyitom  —  e  fájdalmunkat  s  hálánkat 
nem    fejezném    ki.    —    De,    tisztelt    gyülekezet!  van 
Bene  Ferencz  iránt  egy  kötelességünk,   ennél   fonto- 
sabb,    melyet    szavakkal    nem  róhatunk    le,  s  ez  az : 
hogy     azon    reményeket,     melyeket     gyülekezetünk 
állandó  megalapításánál  összekötött ,  teljesítve ,  érde- 
meihez   méltó    emléket    emeljünk,    s   csak  midó'n  ezt 
teszszük,  fejezhetjük  ki  hozzá  s  magunkhoz  méltóan 
a  hálát,    melylyel  iránta   tartozunk.     Ezen  meggyő- 
ződés   legyen   a  vezéreszme,  melylyel  munkásságunk 
uj    szakába    lépünk.     Azon  egyes  jelenségek  között, 
melyeknek    összesége    korunk    jellemét    képezi ,    alig 
található  fontosabb,  mint  azon  haladás,    mely  száza- 
dunkban    a    természettudományok    körében    történt. 
Soha  ily  rövid  idő  alatt  e  tudomány  körében  annyi, 
s  ily  nagyszerű  felfedezés  nem  tétetett ;  soha  a  tudo- 
mány   felfedezései    az    élet    minden    viszonyaira    ily 
rögtön  s  közvetlen  befolyást  nem  gyakoroltak.     Ta- 
gadhatlan,  hogy  korunknak  ezen  iránya  egyes  káros 
következményeket   is    idézett    elő.     A    kizáró    érdek, 
melylyel     annyian    a     természettudományokhoz    for- 
dulnak,   itt-ott    háttérbe    szorított    más   törekvéseket, 
melvek  az  ész-  s  kedélyre  nemesítve  hatnak,  a  buz- 
góság, melylyel  az  anyagi  világ    törvényei  kerestet- 
nek, közönyösséget  idézett  elő  azon  más,  nem  kevésbbé 
fontos    törvények   iránt,    melyek   az  emberi  társaság 
s  minden  egyes  szellemi  kifejlődésnek  alapjai;  tagad- 

faatlan,  hogy  a  természeti  tudományok  annyi  meg- 
lepő győzelmek  öntudatában,  itt-ott  túlterjeszkednek 
határukon,  s  oly  tények  magyarázatát  tűzik  ki  fel- 
adatokul, melyek  körükön  kiviil  esnek  s  melyeket 
bármennyire  haladjunk,  soha  a  scalpel  és  ehemiai  ana- 
lysis  utján  tisztába  hozni  nem  fogunk.  —  De  mind- 
amellett tagadhatlan ,  hogy  korunk  rendkivül  gyors 
haladását  —  melyet  csak  azért  nem  veszünk  észre, 
mert  az  oly  szakadatlan  —  főkép  a  természettudomá- 
nyok haladásának  köszönhetjük,  ugy  én  meg  vagyok 
győződve,  hogy  e  haladás  végeredményeiben  nagy  s 
épen  oly  üdvös  következéseket  fog  előidézni  erkölcsi 
kifejlődésünkre  is;  nemcsak  azért,  mert  minden,  mi 
az  emberek  jólétét  növeli,  s  mi  által  az  eszközöltetik: 
hogy  a  durva  munkától,  mely  csak  testi  erőt  kivan, 
felmentetünk  —  szellemi  kifejlődésünket  eszközli; 
hanem  azért  is,  mert  azon  erkölcsi  elveket  s  vallási 
meggyőződéseket,  melyeknek  gyengülése  felett  most 
oly  méltán  aggódunk,  semmi  nem  szilárdítja  meg 
újra,  mint  épen  a  tudomány,  s  ha  e  részben  tapasz- 
talataink az  ellenkezőt  látszanak  mutatni,  ez  csak 
onnan  van,  mert  bármi  nagyszerű  haladásunk,  főkép 
a  természettudományok  mezején,  még  most  is  csak 
a  tudomány  küszöbén  állunk.  Én  legalább  teljesen 
meg  vagyok  győződve,  hogy  minden,  mi  az  ember 
szellemi  hatalmát  bizonyítja,  mi  őt  saját  méltóságára 
emlékezteti:  az  szükségkép  emelni  fogja  erkölcsi  ér- 
zetét is,  s  hogy  miután  azon  okok  között,  melyek 
egy  felsőbb  lény  létezése  mellett  felhozatnak,  a  ter- 
mészet csodálatos  rendjénél  meggyőzőbb  nem  talál- 
ható ,  minden ,  mi  által  e  esodálatos  rend  tisztább 
ismeretéhez  jutunk,  a  vallási  érzetet  erősíteni  fogja. 
—  Terjedjen  bármennyire  kilátásunk,  e  nagy,  de 
határos  föld  körén   túl   eget   találunk,   s  minél  tágabb 

látkörünk,  annál  többet  látunk,  annál  nagyszerűbben 
tűnik  fel  a  véghetetlenség,  mely  azt  környezi. 

És  ez  az,  a  miért  én  a  természettudományokban 
tett  nagyszerű  haladást  nemcsak  korunk  egyik  leg- 
nevezetesebb, de  egyszersmind  legörvendetesebb  jelen- 
ségének tartom,  s  miért  minden,  mi  ezen  tudományok 
emelésére  vezet,  nemcsak  tudományos,  hanem  álta- 
lános fontossággal  bir.  Ha  általában  áll  —  mit 
jelenleg  alig  fog  valaki  tagadni,  hogy  a  műveltség 
magasabb  fokára  emelkedett  korszakunkban  oly  nem- 
zet, mely  az  emberiség  mozgalmaiban  részt  nem 
vesz,  s  tudományos  kifejlődésében  elmarad :  állását 
nem  tarthatja  fenn;  kettősen  igaz  ez  azon  tudomá- 
nyokat illetőleg,  melyek  által  a  természet  gazdag 
kincseit  használni  tanulván,  e  föld  lakosaiból  annak 
uraivá  válunk,  s  melyeknek  művelése  —  ha  szellemi 
hasznairól  elvon  átkozunk  is  —  anyagi  jóllétünk  első 
föltételei  közé  tartozik. 

Ezen  meggyőződés  volt  az,  mely  tíene  F.-et  hu- 
szonöt év  előtt  a  magyar  orvosok  és  természetvizsgá- 
lók évenkénti  gyülekezeteinek  kezdeményezésére  buz- 
ditá;  ez  birt  minket  arra,  hogy  mihelyt  az  akadályok, 
melyek  gyülekezeteinket  tizenhat  évig  gátoltak,  elhá- 
rittattak:  e  gyűlést  kihirdessük,  s  a  számos  kör,  mely 
e  teremben  összegyűlt,  mutatja,  hogy  ezen  meggyő- 
ződés közös  az  egész  országban,  s  igy  közös  azon  hatá- 
rozat is,  mely  e  meggyőződésből  támadt:  elkövetni 
mindent,  hogy  hazai  tudományosságunk  ezen  körében 
is  a  nemzethez  méltó  állást  foglaljunk  el. 

De  midőn  hazai  tudományosságról  szólok,  mi- 
dőn e  gyülekezetben,  melyet  tisztán  tudományos 
érdekek  vezérelnek,  nemzeti  érzelmekre  hivatkozom, 
nem  szállok-e  le  azon  magas  álláspontról,  melyet  a 
tudománynak  elhagyni    nem  szabad?     Nem  áll-e  az 

magasan  minden  egyes  országok  s  nemzetiségek  törek- 
vései felett,  egy  világító  toronyként,  mely  a  habok  küz- 
delmein kivül  biztos  parton  emelkedik,  liogy  a  vészek- 
ben hányatott  emberiség  irányát  ne  téveszsze  el. 

Engedjék  önök,  hogy  e  részben  saját  nézetemet 
elmondjam.  Hiszem,  sőt  meg  vagyok  győződve: 
vannak  érdekek,  melyek  még  a  hazánál  is  maga- 
sabban állanak ,  s  épen  mert  a  keresztyénség  által 
ily  érdekek  támadtak,  mert  a  haza  felett  az  emberi- 
ség nagy  eszméje  állíttatott  fel,  mert  czéljaink  vannak, 
melyek  e  föld  minden  népeivel  közösek,  mert  van- 
nak eszmék  és  érzések,  melyekre  nézve  az  egyes 
államok  határai  nem  léteznek:  ez  az,  minek  a  ma- 
gas állást,  melyet  ujabb  civilizationk  az  ö-világi 
felett  elfoglal,  főkép  köszönjük;  s  ki  ne  látná,  hogy 
a  tudomány  is  ezen  általános  érdekek  közé  tartozik? 

Nem  egyes  népé  vagy  korszaké,  hanem  az  em- 
beriség közös  kincse  ez,  valamennyiünké,  mint  a  nap, 
melynek  sugarai  különböző  irányban,  de  az  egész 
földet  bevilágítják;  kimerithetlen,  mint  a  forrás,  mely 
el  nem  apad,  ha  belőle  milliók  enyhítik  is  szom- 
jukat. —  A  tudomány  a  világé,  az  emberiségé,  de 
ezen  közös  kincsnek  mi  módon  jutunk  birtokához? 
Mint  a  gyenge  vízér  és  csermely  a  patakkal,  ez  a 
kisebb  folyóval  egyesül,  s  igy  képezi  a  nagy  folya- 
mot, mely  egész  országok  vizeit  a  tengerbe  viszi, 
hogy  a  nagy  medencze  soha  ne  apadjon  el:  igy  tá- 
mad a  tudomány.  Közös,  általános  az,  de  csak  azért 
oly  nagyszerű,  mert  benne  millióknak  törekvései 
egyesülnek,  mert  mindenkor,  minden  nemzet,  minden 
egyes,  miután  előbb  individuális  létének  körét  átfu- 
totta, e  nagy  egésznek  hozza  kincseit.  Minden  tudo- 
mány individuális  törekvéseknek  eredménye,  s  a 
tapasztalás  azt  mutatja,  hogy  valamint  a  folyó  annál 

több  vizet  hoz  a  tengerbe,  minél  tovább  folytatá 
külön  útját:  úgy  az  egyes  tudományos  törekvések 
épen  azon  arányban  mozdítják  elő  a  tudományt, 
melyben  azok  az  egyes  népek  vagy  egyének  indi- 
vidualitásának eredményei.  Számos  okot  találunk, 
melyből  e  kétségbevonliatlan  tény  könnyen  meg- 
magyarázható. Minden  nyelv,  melyen  a  tudomány 
míveltetik,  egy-egy  eszköz,  mely  által  bizonyos  ered- 
ményhez könnyebben  jutunk,  mely  ezen  eszköz  nél- 
kül soha,  vagy  legalább  csak  nagy  fáradságok  után 
lett  volna  elérhető.  A  népek  különböző  szelleme  s 
kedélyi  tulajdonai,  melyek  szerint  azok  a  tudományt 
felfogják,  biztosítják  azon  sokoldalúságot,  mely  nélkül 
nagy  igazságokat  feltalálni  nem  lehet,  s  a  nemzeti- 
ségi érzet  a  tudományok  körében  is  nemes  versenyt 
idéz  elő,  mely  minden  nagy  erőfeszítésnek,  s  igy 
minden  nagyobb  sikernek,  feltétele.  Es  vajon  nem 
áll-e  mind  ez  a  természettudományokra  nézve  is,  s 
nem  járul-e  ezekhez  még  az  is,  hogy  a  természet- 
tudományok gyakorlati  művelése  bizonyos  helyisé- 
gekhez kötött;  és  sokkal  több  egyes  közreműködését 
igényli,  mint  bármely  más  tudomány? 

Az  anyagi  természet  törvényeinek  fölfedezése, 
mely  a  természettudományoknak  végczélját  képezi, 
bizonyosan  az  egész  emberiségnek  egyaránt  érdeké- 
ben fekszik;  de  miután  e  czél  nem  általános  spe- 
culatio  által,  hanem  csak  úgy  érethetik  el,  ha  minden 
helyen  azon  tények  s  jelenségek  okszerű  észlelhetésére 
számíthatunk,  melyeknek  összegéből  az  egyes  tör- 
vényeket abstrahálhatjuk :  vajon  miként  érhetnők 
el  ezen  általános  czélunkat,  ha  az  egyes  népek  tu- 
dósai kötelességüket  elhanyagolnák,  s  nem  mindenek 
előtt  saját  országuk  teljes  ismeretét  tűznék  ki  fel- 
adatokul ?  —  Ez  az,  mit  a  tudományos  világ  tőlünk 

vár,  mit  joggal  követeiket,  s  meg  vagyok  győződve, 
hogy  ez  ország  természettudósai  a  tudomány  álta- 
lános érdekeit  épen  az  által  mozdíthatják  elő  legin- 
kább, ha  feladatukat  e  hazai  szempontból  fogják  fel ; 
csak  úgy,  ha  ezt  teszik,  teljesitik  azon  reményeket, 
melyeket  Bene  Ferencz  a  magyar  orvosok  s  termé- 
szetvizsgálók gyülekezeteinek  állandó  megalapításával 
összekötött,  meggyőződve  arról,  hogy  ha  e  hon  kü- 
lönböző vidékein  lakó  természettudósok  évenként 
egyszer  összegyűlvén,  saját  körükben  tett  tapasztalá- 
saikat egymással  közlik,  ha  kölcsönös  verseny  által 
mindig  uj  törekvésekre  buzdulnak,  ha  kezet  fogva 
haladnak  előre:  a  czél,  mely  felé  törekednünk  kell, 
el  fog  éretni;  mert  valamint  e  hon  felvirágzása,  ágy 
e  hon  tudományos  ismerete  is  nem  egyesek,  hanem 
csak  a  nemzet  műve  lehet,  a  magyar  nemzeté,  mely 
különböző  nemzetiségekből  áll,  különböző  nyelveken 
szól  s  különböző  vallásos  szertartások  szerint  imádja 
istenét,  de  mint  a  gránit,  melynek -különböző  alkat- 
részeit világrázó  események  olvaszták  egybe,  azért 
egy  marad,  s  egységének  érzetét  csak  ugy  veszt- 
hetné el,  ha  a  közös  hazáról,  ha  múltja  dicsőségéről 
s  a  jövő  reményeiről  felejtkeznék  meg,  s  felhagyna 
nemesebb  törekvéseivel,  melyeknek  mindegyike  úgy 
a  tudomány,  mint  a  közélet  mezején  mindig  szoro- 
sabban fűzi  egymáshoz  e  hon  polgárait. 

VII. 

(Elmondatott  a  Kisfaludy-társaság  XlV-ik  közgyűlésén  febr.  6.  1864.) 

Xla  valaki  kétségbe  vonja  azon  befolyást,  me- 
lyet az  egyes  nemzetek  állására  irodalmunk  gyako- 
rol, azt  a  jelen  év,  melyben  Európa  nagy  nemzetei- 
nek egyike  legnagyobb  költőjének  három  százados 
születése  napját  ünnepli :  meggyőzheti  tévedéséről. 
A  babérok  és  kincsek  között,  melyeket  az  angol  nép 
százados  törekvéseivel  kiérdemelt,  bizonyára  nincs 
olyan,  melynek  birtokában  büszkébbnek,  gazdagabb- 
nak érezné  magát,  mint  azon  borostyán  által,  mely- 
lyel  a  civilisált  világ  nevében  majdan  nagy  fiának 
szobrát  fogja  megkoszorúzni.  A  sors  népek  mint 
egyesek  iránt  állhatatlan  s  idők  jöhetnek,  midőn  a 
nagy  nemzet,  mely  az  uj  korban  Róma  és  Carthago 
szerepét  egyesítve  —  mit  a  régiek  lehetetlennek  tar- 
tottak —  a  világ  ura  és  tőzsére  akar  lenni  egyszerre, 
talán  épen  ezért  magas  állásából  alább  száll,  de  a 
fény,  melyet  Shakespeare  neve  az  irigyelhető  szigetre 
áraszt,  s  a  befolyás,  melyet  az  angol  irodalom  a  mü- 
veit világra  gyakorol,  azért  fel  fogja  tartani  e  nem- 
zet dicsőségét  még  akkor  is,  ha  hatalmának  minden 
támaszai  porba  dőltek. 

És  méltán,  mert  valamint  azon  érdemek  között, 
melyekre  az  egyes  nép  hivatkozhatik,  a  legnagyobbak 

azok,  melyeket  magának  az  emberiség  általános  mű- 
velése körül  szerzett,  úgy  nincs  semmi,  mit  annyira 
sajátjának  mondhatna. 

A  liadi  dicsőség,  az  anyagi  jólét,  sőt  egyes  tu- 
dományokban s  művészetekben  tett  nagyszerű  haladás 
a  fÖldirati  helyzet-,  kedvező  körülmények-  vagy  a 
nép  egyes  képességeinek  eredménye  lehetnek;  de  iro- 
dalma csak  egész  egyéniségének  kifolyása,  azért  szel- 
lemi és  kedélyi  egész  becsének  legigazságosabb  mér- 
lege, ugy,  hogy  mit  némelyek  az  alkotmányról  mon- 
danak, az  sokkal  jobban  illik  az  irodalomra,  hogy 
minden  nép  olyannal  bir,  minőre  érdemes  s  azon 
állást,  melyet  e  tekintetben  elfoglal,  mindig  csak  ma- 
gának köszöni. 

Mert  ne  higyje  senki,  hogy  az  irodalom  fejlő- 
dése annak  anyagi  pártolásától  függ.  A  történet  el- 
lentmond , ezen,  hízelgők  által  annyiszor  ismételt,  s 
hiúk  és  gyengék  áltál  annyiszor  elhitt  állitásnak.  A 
bőkezűség,  melylyel  az  uralkodók  és  kormányok  az 
irodalmat  néha  felkarolták,  ott,  hol  az  más  okoknál 
fogva  már  fejlődésnek  indult,  elősegíthette  a  fejlő- 
dést; de  valóban  nagy  és  életrevaló  irodalmat  terem- 
teni nem  birt  sehol ,  sőt ,  mert  az  irót,  ki  pártolását 
csak  a  hatalomtól  várja,  annak  irányában  lealázza 
—  többnyire  épen  az  ellenkező  hatást  idézte  elő.  Ez 
történt  Augustus  és  X.  Leo,  ez  XlV-ik  Lajos  alatt, 
midőn  a  vásárolt  írók  által  nagynak  nevezett  király, 
ki  Augustusnak  képzelve  magát,  az  irodalmat  fel- 
séges mosolyaival  és  nyilt  erszényével  tartá,  min- 
den bőkezűsége  által  csak  azt  nyerhette  el ,  hogy  a 
fénykor,  melynek  csillagai  Corneille,  Racine,  Moliére, 
Boileau  s  annyi  ezekhez  hasonló,  uralkodásának  első 
felében  ragyogtak,  általános  sülyedéssel  végződött  s 
a  büszke  király  életének  utolsó  húsz  évében  azon  nem- 

zedékbó'l ,  mely  kormányának  hatása  alatt  nőtt  fel, 
nem  találunk  egy  nevet  vagy  munkát,  mely  a  fran- 
czia  irodalomra  állandó  hatást  gyakorolt  volna. 

A  végzet  az  egyestől  megtagadta  a  hatalmat  a 
szellem  felett,  s  miként  az  önkény  erőlködései  annak 
ébredését  nem  nyomhatják  el,  úgy  egyesek  jó  aka- 
rata nem  ébresztheti  azt  fel  álmából. 

Nem  egyesek  pártfogása,  hanem  közrészvét  az, 
mitől  az  irodalom  fejlődése  függ,  s  csak  a  nép  szel- 
leme- és  kedélyének  nemesebb  tulajdonai  azon  forrá- 
sok, melyekből  kincsei  folynak  s  hogy  erről  meggyő- 
ződjünk, nem  szükséges  egyéb,  mint  hogy  saját  iro- 
dalmunk történetére  tekintsünk  vissza. 

Nem  tartozom  azok  közé,  kik  a  hiúságnak  bár- 
mily  téren  hízelegni  szoktak  s  önámitásnak  hiszem, 
ha  irodalmunkat  jelen  állásában  Európa  előbbre  ha- 
ladt nagy  nemzeteinek  irodalmával  párvonalba  állít- 
juk. —  Erős  bizodalmam  van  irodalmunk  jövőjében, 
melynek  harmincz  év  óta  gyenge  tehetségeimet  szente- 
lem ;  de  ha  meg  vagyok  is  győződve  arról,  hogy  a  fa, 
mely  félszázad  alatt  ennyire  nőtt,  a  legmagasabbak- 
kal  versenyezve  fogja  idővel  emelni  erős  sudarát  s 
hogy  az  épület,  melynek  alapjait  leraktuk,  egykor 
dicső  leend:  én  a  fiatal  fát  a  százados  tölgyekkel 
nem  hasonlítom  egybe  s  elismerem,  hogy  az  alapok- 
ban, melyeken  nemzeti  irodalmunk  magasztos  épülete 
majdan  emelkedni  fog,  sok  egyes  követ  találunk, 
melyen  a  művészet  simítása  hiányzik;  —  de  ha  iro- 
dalmunk jelen  állása  nem  felel  is  meg  vágyainknak 
s  ha  az  a  fényponttól,  hová  csak  hosszú  törekvéseink 
emelhetik,  még  távol  áll,  nem  mondhatjuk-e  némi 
öntudattal,  hogy  irodalmunk  fejlődése  példátlanul 
gyors  vala  s  hogy  mindent,  mit  e  téren  előmutatha- 
tunk   —    azt    egyedül    önmagunknak  köszönjük?  — 

Elég  nagyobb  s  fényesebb  irodalmat  találunk,  de 
olyan,  mely  a  hatalom  részéről  kevesebb  pártfogás- 
ban részesült  volna,  bizonyosan  nincs  a  világon.  - 
Ápolás  nélkül  szabadon  fejlődött  az,  mint  a  fa  az 
erdőben,  mely  növését  csak  a  csira  épségének  és  a 
föld  termékenységének  köszöni  s  mégis  e  fa  nem 
termett-e  már  is  oly  gyümölcsöket,  melyekre  büsz- 
keséggel  mutathatunk  ? 

Ismétlem .  ne  ámítsuk  magunkat  törekvéseink 
eredménye  iránt,  s  valljuk  be  nyíltan,  hogv  az  iro- 
dalom legtöbb  ágaiban  kezdők  vagyunk.  Begényiro- 
dalmunk,  ha  azt  az  angol,  német  vagy  francziával 
hasonlítjuk  össze ,  aránylag  szegény  s  még  inkább 
dráma-irodalmunk,  só't  ha  az  eposz-  és  lyrában  sok 
kitűnőt  mutathatunk  fel,  más  népek  a  költészet  ezen 
nemeiben  is  többet,  s  tahin  tökéletesebbet  alkotlak; 
de  van  egy  ága  irodalmunknak,  melyre  nézve  ezt 
nem  ismerem  el,  s  melyben  meggyőződésem  szerint, 
más  nemzetekkel  nem  csak  versenyezhetünk,  de  azo- 
kat felülmúltuk.  —  Költészetünk  azon  része  ez,  mely 
hazafiúi  érzelmek  kifejezését  választá  tárgyául.  Te- 
kintsük át  Európa  irodalmát,  s  nem  találunk  olyat, 
mely  e  téren  a  miénknél  jeles  művekben  gazdagabb 
volna. 

S  honnan  van  ez  ?  honnan  van ,  hogy  jelesebb 
iróink  kivétel  nélkül,  épen  e  tárgygyal  foglalkozva 
alkották  legjelesebb  műveiket?  Szükséges-e,  hogy  e 
tagadhatlan  ténynek  okait  fejtegessem  s  elmondjam, 
mit  önök  ugy  is  tudnak :  hogy  irodalmunk  ezen  fel- 
sőbbsége  csak  azon  összeköttetésnek  tulajdonítható, 
mely  közte  s  a  nemzet  legbensőbb  érzelmei  között 
létezik. 

Mert  költészetünk,  midőn  a  hazáról  szól,  csak  a 
nemzet  aggodalmait  s  bánatát,  reményeit  és  lelkese- 

dését  fejezi  ki;  mert  a  dal  csak  ezerek  érzelmeinek 
viszhangja,  mert  a  nemzet  keblében  ezen  húr  rezeg 
legerősebben,  mert  a  költő  itt  azon  öntudattal  nyúl  a 
kobozhoz,  hogy  mit  kimondani  nem  tud,  az  ezerek- 
tó'l  értetni  fog,  mert  népünk  kedélyének  mély  aknái- 
ban ezen  ér  a  leggazdagabb,  —  azért  leggazdagabb 
e  nemben  költészetünk  is  s  ebbeli  felsőbbségünk 
csak  azon  régi  tapasztalásnak  egy  új  bizonysága: 
hogy  minden  irodalomnak  valamint  becse  úgy  ha- 
tása azon  összeköttetéstől  függ,  melyben  az  a  nemzet 
életével  áll. 

S  ez  az ,  mi ,  valamint  eddig ,  úgy  ezentiil  iro- 
dalmunk egészséges  fejlődésének  feltétele. 

Ismétlem,  nem  pártolás  s  egyesek  bőkezűsége 
biztosítják  irodalmunk  jövőjét,  sőt  még  azon  lelke- 
sedés sem,  melylyel  azok,  kik  az  irodalom  mezején 
működnek,  feladatukat  teljesítik.  Az  akadémia,  mely 
az  összes  irodalom  s  társaságunk,  mely  annak  egyes 
ágai  művelését  tűzte  ki  feladatául,  egyaránt  elégte- 
lenek e  czél  elérésére:  minden  azon  összeköttetéstől 
függ,  mely  a  nemzet  és  irodalom  közt  létezik  s 
hogy  ezt  fenntartsuk  s  hogy  ezt  erősebbé,  felbont- 
hatlanná  tegyük ,  ez  az,  miben  én  azon  kötelessé- 
gek legfőbbikét  látom,  melyekkel  a  nemzet  irodalma 
s  ez  a  nemzetnek  tartozik,  s  mely  röviden  kimondva 
csak  abban  áll,  hogy  a  nemzet  irodalmát  legbecse- 
sebb sajátjának  ismerve,  iránta  részvéttel  viseltessék 
s  az  irodalom  a  nemzet  szelleme  képviselőjének  te- 
kintve magát,  azt  méltóan  képviselje. 

Irodalmunk  jövője,  legbensőbb  meggyőződésem 
szerint,  csak  attól  függ,  hogy  e  kötelességek  mindkét 
részről  híven  teljesíttessenek. 

Talán  felesleges,  hogy  önök  körében  e  köteles- 
ségekről   szólok.      A    lelkesedés,    melyet   e   nemzet  a 

tudományosság  előmozdításában  tanúsít,  a  részvét, 
melyet  társaságunk  is  oly  bőven  tapasztal,  biztosí- 
tanak, hogy  erre  szükség  niiies;  de  miután  tisztem- 
ben áll,  hogy  az  ülést  megnyitva  irodalmunk  állásá- 
ról, szükségeiről  és  kilátásáról  szóljak,  miért  ne  mon- 
danám ki  nézeteimet  azon  feltételek  iránt,  melyektói 
meggyőződésem  szerint  e  kilátások  teljesülése  függ, 
ha  ezt  csak  azért  tenném  is,  hogy  azon  bizodalmat 
fejezzem  ki,  melylyel  a  jövőbe  tekintek. 

Mert  valamint  e  nemzet,  mely  irodalmához  ed- 
dig annyi  szeretettel  ragaszkodott  s  a  legnehezebb 
időkben  ezer  szükségtől  szorongatva,  neki  palotát 
emel,  az  iránt,  miben  jövőjének  zálogát  látta,  közö- 
nyössé csak  ugy  válhatnék,  ha  az  részvétére  érde- 
metlennek mutatná  magát:  úgy  ez  csak  akkor  tör- 
ténhetik, ha  mi,  kik  tevékenységünket  e  térre  for- 
dítjuk, megfeledkezve  kötelességeinkről,  feladatunkhoz 
hivtelenekké  válnánk;  s  ha  e  teremben  körültekintve 
a  hölgyek  és  férfiak  koszorúját  látom,  kik  e  kizáró- 
lag irodalmi  ünnepélyünket  megtisztelek  jelenlétük- 
kel, s  látom  körülöttem  társaimat,  kik  közül  többekkel 
annyi  éven  át  egy  téren  működöm,  s  azokat,  kik  ifjabb 
erővel  hozzánk  csatlakoznak,  hogy  törekvéseinket  foly- 
tatva, a  magasságot,  mely  után  mi  hasztalan  sóvárog- 
tunk, elérjék,  teljes  bizalommal  elmondom:  ez  nem 
lesz  soha! 

A  nemzet  tudja  azt,  mivel  irodalmának  s  az  iro- 
dalom mivel  a  nemzetnek  tartozik,  s  valamint  ez, 
bármi  nagy  jövőt  rendelt  számára  a  kegyes  istenség, 
mindig  kegyelettel  s  hálával  fog  viseltetni  az  iránt, 
a  mi,  mint  a  tavasz  virágai,  ébredésének  első  jele  vala, 
úgy  mi,  kik  a  magyar  irodalom  terén  működünk, 
nem  feledhetjük  el,  hogy  azoknak  nyomdokain  já- 
runk, kiket  az  utódok  műveikben  talán  felülmúlhat- 

nak,  de  törekvéseik  tisztaságában,  nemes  lelkesedésben 
és  áldozataik  nagyságában  senki ;  s  kik,  ha  nem  mint 
írok,  de  mint  emberek  mindig  példányképen  fognak 
állani  előttünk ,  szobraikon  viselve  a  koszorút ,  az 
egyedüli  bért,  melyet  a  művésznek  kívánni  szabad, 
de  melyet  biztosan  csak  az  visel ,  ki  azt  mint  mű- 
vész, mint  ember  s  mint  hazafi  háromszor  érde- 
melte meg". 


VIII. 

(Elmondatott    a  Kisfaludy-társaság   XV-ik    közgyűlésén    febr.  G-án  1865.) 

A4  ájdalmas  érzésekkel  jelenünk  meg  önök  előtt 
ma,  s  ha  a  Kisfaludy-társaság  nagygyűlését  meg- 
nyitva, máskor  a  czélokról,  melyeket  magunknak 
kitűztünk,  s  eddigi  működéseink  eredményeiről  szól- 
tam —  ma  csak  veszteségeinket  hozhatom  fel. 

Soha,  mióta  fennáll  társaságunk,  egy  rövid  év 
alatt  ennyi  s  ily  tagjaitól  nem  fosztatott  meg,  s  ha 
visszagondolunk  a  férfiakra,  kik  munkásságuk  által 
körünknek  fényt  kölcsönöztek,  s  kik  attól  most  örökre 
elszakadtak:  szivünket  mély  aggodalom  tölti  el  a 
jövő  iránt. 

Alig  egy  éve,  hogy  Kazinczy  Gábor  e  teremben 
társulatunk  egy  nagy  érdemű  tagja  felett  emlékbe- 
szédet mondott.  Sokan  önök  közül  emlékeznek  a 
hatásra,  melyet  szónoklata  akkor  valamennyünkre 
tett.  Fájdalmas  volt  az ,  mert  egész  nagyságban 
érezteté  veszteségünket,  s  mégis  vigasztal)'),  mert  e 
szónoklat  nem  csak  azt,  a  mit  veszténk,  de  azt,  a  mi 
megmaradt,  juttatta  eszünkbe  s  azon  meggyőződéssel 
töltött  el:  hogy  ott,  hol  a  dicsők  emlékét  ily  férfiak 
tartják  fel,  a  jövőn  kételkedni  nincs  okunk.  S  im  ő, 
ki  a  népgyűlés,  törvényhozásunk  tanácskozásaiban, 
s  az  akadémia  gyűlésein  mindenkit  egyaránt  elragadott, 

mert  minden  szó  kedélyének  mélyéből  eredt,  mert 
minden  gondolat  csak  szivének  meggyőződését  fejezte 
ki,  s  szónoklata  magában  cgyesité  mind  azt,  mi  elleri- 
állhatlan  hatást  gyakorol  mindenikünkre,  magas  esz- 
méket  és  nemes  érzéseket:  legkedvesebb  szónokunk 
örökre  elhallgatott. 

S  még  sajgott  a  seb,  melyet  Kazinczynak  ha- 
lála szivünkön  ejtett,  midőn  a  társaságot,  sőt  bátran 
mondhatom   a  hazát,   uj   csapások   érték. 

Körünk  nestora,  Fáy  András  szállt  sírjába.  Nagy 
kort  érve  el,  s  mégis  idő  előtt,  mert  hisz  mi  végső 
napjáig  reménynyel  tekinténk  azon  férfiura,  ki  honfi- 
társainak javára  czélzó  törekvéseiben  soha  ki  nem 
fáradott,  s  az  aggkor  rideg  napjaiban  is  megtartá 
mind  azt,  mi  őt  egykor  a  nemzet  kedveltjei  közé 
emelte:  ifjabb  napjainak  meleg  érzelmeit,  s  a  szerető 
kebelnek  nyájas  költészetét. 

És  Madách,  ki  a  rövid,  de  fényes  irodalmi  pá- 
lyán a  reményeket,  melyekkel  az  egész  nemzet  fellé- 
pését, —  s  a  bánatot,  melylyel  halálának  hirét 
fogadta,   egy  művével  igazolá. 

S  végre  ő,  kit  nem  nevezhetek  megindulás 
nélkül,  s  kit  nem  szükséges  megneveznem,  mert 
tudjuk  mindannyian,  hogy  multunk  és  jövőnkben 
egyaránt,  szegényebbekké  váltunk  ez  egy  férfiú  ha- 
lála által ,  ki  munkáiban  nemzetünk  egykori  nagy- 
ságát, életében  azon  erényeket  mutatta  fel  az  ifjú 
nemzedéknek,  melyek  minden  nemzeti  nagyságnak 
feltételei. 

Legjelesbjeink  egymásután  hullnak  el.  Még  né- 
hány év,  s  a  nemzedék,  mely  társulatunk  megalakí- 
tásában részt  vett,  s  azt  tevékenysége  által  eddig 
fentartotta,   el  fog  tűnni   önök  köréből. 

Nem  nyom  nélkül!!  s  mi,  kik  c  nemzedék  tö- 
rekvéseiben, mint  napszámosak,  részt  vevénk,  azon 
öntudattal  tekinthetünk  vissza  pályánkra:  hogy  fára- 
dozásaink nem  maradtak  minden  eredmény  nélkül. 
A  nyelv,  az  irodalom,  költészetünk  fel  fogja  tartani 
azon  tevékenységnek  nyomait,  melynek  életünk  szen- 
telve volt. 

De  vajon,  midőn  e  hézagokat  látjuk,  melyeket 
minden  év  sorainkban  visszahagy,  midőn  egymás- 
után épen  azok  lépnek  ki  körünkből,  kiknek  nyom- 
dokait követni  életünk  legszebb,  sőt  egyetlen  dicső- 
sége vala:  nem  szállja-e  meg  szivünket  a  szomorú 
gondolat,  hogy  e  czélok  .  között,  melyeknek  minden 
erőnket  szenteltük,  elérve  még  egy  sincs,  s  hogy  azt, 
mit  életünk  feladatának  gondolánk,  befejezni  képe- 
sek nem  voltunk  s  nem  leszünk.  Tapasztalásaink  nem 
ingatták  meg  bizalmunkat,  melylyel  e  haza  jövőjére 
tekinténk,  nem  törték  meg  az  akaratot,  melylyel 
azon  dolgozánk:  de  meggyőztek,  hogy  e  feladat  azok 
közé  tartozik,  melyeknek  megoldására  egy  emberélet, 
egy   egész    embernek   összesitett  törekvése  nem  elég. 

Alapokat  raktunk  le,  töredékeket  épiténk:  de 
egész  munkánk  felmaradása  attól  függ,  hogy  foly- 
tattass ék. 

S  vajon  meglepő-e,  ha  e  gondolat  néha  aggo- 
dalommal tölti  el  a  bátrabbakat  is,  s  midőn  gyérülő 
sorainkra  nézünk,  s  a  feladatra,  mely  minél  tovább 
dolgozunk,  annál  nagyobbnak  látszik,  szivünket  ké- 
telyek s  türelmetlenség  tölti  el;  mert  a  jövő,  melyet 
oly  régen  várunk ,  mely  nem  a  miénk  többé ,  de 
mely  törekvéseink  művét  be  fogja  fejezni,  oly  soká 
késik;  s  érezve,  hogy  napunk  lejárt,  az  uj  hajnal 
sugarait  méer  nem  látszik  a  láthatáron. 

Talán  nincs  okunk  panaszra,  s  a  mit  tapasz- 
talunk, közös  sorsa  mindazoknak,  kik  törekvéseiknek 
magasabb  feladatot  tűztek  ki. 

Hisz  a  bér,  mely  épen  a  legszebb  pályán  a 
küzdőre  vár,  zöld  koszorú,  s  ez  arra  int,  liogy  a 
jutalom,  melyre  ily  törekvésnél  számot  tartunk,  csak 
egy  örökké  zöld,  hervadhatlan  remény  lehet. 

Remény,  mely  nemzedékről  nemzedékre  száll, 
s  talán  soha  nem  teljesül,  de  ép  azért  uj  küzde- 
lemre, uj   haladásra  serkent. 

De  ha  visszatekintünk  az  időre,  midőn  a  tisz- 
telet, mely  Kazinczy  és  Kisfaludy  sirját  környezé, 
s  a  babér,  melyet  Kölcsey  és  társai  homlokukon 
viseltek,  minket  nyugodni  nem  Lágyának,  s  mert  a 
szent  akarat,  mely  szivünket  dobogtatá,  háttérbe  szo- 
rított mindent,  nem  sejdítve  gyengeségünket,  a  pá- 
lyára tolongtunk  annyian;  ha  az  élénkségre  gondolunk 
vissza,  mely  akkor  e  nemzet  törekvéseinek  minden 
körében  mutatkozott,  a  túlzásig  vitt  hévre,  melylyel 
az  uj  nemzedék  elődeinek  soraiba  sietett,  hogy  meg- 
oszsza,  hogy  tőle  elragadja  koszorúit,  s  ha  a  csendet 
tapasztaljuk,  mely  működésünk  terén  most  bekövetke- 
zett: vajon  bámulható-e,  hogy  szivünket  néha  aggo- 
dalom tölti  el,  s  bizodalmunk,  mely  ifjú  korunk  csa- 
lódásait túlélte,  s  életünk  erős  viharának  ellentállt, 
ingadozni  kezd,  midőn  a  meglepő  nyugalmat  látjuk, 
melylyel  az  uj  nemzedéknek  egy  része  azon  térre 
tekint,  hol  mi  ifjúságunktól  fogva  küzdénk,  fáradtunk, 
néha  tévedtünk,  de  csak  mert  a  honszeretet  szenve- 
délyétől elragadva,  magunkról  s  minden  egyébről 
megfeledkeztünk. 

Talán  csalódunk  aggodalmainkban,  s  e  türel- 
metlenség csak  korunk  hibája,  melyet  a  közelgő  al- 
konyat   sietésre   int;    de    vehetik-e   rósz  nevén,  ha  a 

fáradt  munkások ,  megfosztva  legerősebb  társaiktól, 
végre  kimondják,  hogy  a  terhet  nem  bírjak  többé, 
hogy  ifjabb  erőkre  van  szükségök,  mert  az,  a  mit 
emeltek,  újra  visszasülyed,  az,  a  mit  építettek,  ismét 
romokba  dói! 

S  vajon  szavunk  elfog-e  hangzani  e  hazában, 
melynek  határtalan  rónaságán  nem  hideg  bérezek, 
de  millió  férfi  sziv  hangoztat  vissza  minden  szót, 
mely  a  haza  nevében  mondatott. 

A  csapások  után,  melyek  ez  évben  a  hont  és 
társaságunkat  érték,  beszédem  csak  mély  bánatunk 
tolmácsa  lehetett;  hadd  mondjam  el  mielőtt  azt  be- 
fejezem, azon  legbensőbb  meggyőződésemet  is:  hogy 
veszteségeink  bármi  nagyok,  bármi  helyrepótolhat- 
lanok,  azok  reánk,  egyesekre  nézve,  a  hazára  nézve 
ki  fognak  pótoltatni.  Önök  által,  fiatalabb  honfitár- 
saim, kiket  magam  körül  látok,  s  kik  felfogják  köte- 
lességüket, hiven  s  férfiasan  teljesíttetni  fog  az  a 
haza  iránt,  mely  arra  számot  tart,  s  irántunk,  kik- 
nek élete  arra  vala  szentelve,  hogy  utat  törjenek, 
hogy  az  eszközöket  előkészítsék,  melylyel  önök 
eredményhez  juthassanak,  s  kik  fáradozásaik  jutal- 
mául nem  várnak,  nem  kivannak  egyebet,  minthogy 
a  gyenge  fény,  mely  nevöket  talán  környezi,  ragyo- 
góbb csillagok  által  minél  előbb  homálylyal  börittas- 
sék;  mert  önérzettel,  de  önámitás  nélkül  mondjuk 
el:  leraktuk  az  alapokat,  de  az  épület  még  hátra  van, 
s  önöké,  a  jövő  nemzedékeké  a  feladat,  hogy  azt 
magasra  emeljék! 


IX. 

(Elmondatott  a  m.  t.  akadémia  XXVII-ik  nagygyűlésén  jan.    31.  18G7.) 

Jtla  azon  jellemet  keressük,  mely  századunkat 
az  azt  megelőző  korszakoktól  leginkább  meffkülön- 
bözteti,  ez  azon  befolyás,  melyet  napjainkban  a  tu- 
domány az  életre  gyakorol. 

Voltak  korszakok,  melyek  a  művészet  tekinteté- 
ben remekebb  műveket  alkottak ,  voltak  olyanok, 
melyek  alatt  a  társadalom  a  miénkhez  hasonló  nagy- 
ságú átalakulásokon  ment  keresztül,  és  Amerika  vagy 
azon  törvények  felfedezése,  melyek  szerint  világrend- 
szerünk mozog,  talán  még  nagyobb  hatást  idézett  eló' 
a  tudomány  körében  is ,  mint  korunk  találmányai ; 
de  századot,  melyben  a  tudomány  oly  általános,  oly 
mindenre  kiterjedő  befolyást  gyakorolt  volna,  mint  a 
jelenben,  nem  találunk  a  világtörténetben 5  s  ha 
napjainkban  oly  neveket  nem  hozhatunk  fel,  melyek 
hasonló  fényben  ragyognának,  mint  Galilei,  Kepp- 
ler,  Newton,  vagy  csak  a  XVIII-dik  század  nagyobb 
tudósai  is,  ez  azért  van,  mert  az  ismeretek  általános 
színvonala  magasabbá  vált,  s  azoknak  száma  nagyobb, 
kik  a  tudomány  körében  nagy  eredményekhez  ju- 
tottak. 

Napjainkban,  ha  e  szóval  élni  szabad:  a  tudo- 
mány, mint  minden,  demokratisálódott ,  azaz:    egye- 

sek  kiváltságából  köztulajdonná  vált;  s  iia  a  maga- 
sabb színvonalon,  melyen  egész  népek  ismeretei  ál- 
lanak, az  egyesnek  mindig  nehezebbé  válik,  hogy 
annál  sokkal  magasabbra  emelkedjék,  s  ha  azoknak 
sokasága  miatt,  kik  a  tudományokkal  foglalkoznak, 
az  egyes  tudósnak  késznek  kell  lennie ,  hogy  rövid 
idő  múlva  áj,  hasonló  érdemek  által  háttérbe  szorít- 
tatik,  és  talán  túl  fogja  élni  hírét:  kárpótlást  talál- 
hat abban,  hogy  oly  időben  él,  midőn  az  igazság 
elhintett  magvának  gyümölcseit  még  láthatja,  s  azon 
nagy  eredményeknek,  melyeket  csendes  munkájával 
előidézett,  maga  is  tanuja  lehet. 

Felesleges,  hogy  egyes  példákat  hozzak  fel.  A 
hová  tekintünk ,  szemünkbe  ötlenek  azok ,  s  vala- 
mint senki  sem  fogja  tagadni,  hogy  azon  nagy  vál- 
tozások, melyekben  a  világ  néhány  évtized  alatt  ke- 
resztül ment,  a  természettudományok  vívmányainak 
köszönhetők:  úgy  a  mindennapi  tapasztalás  mutatja 
a  gyorsaságot ,  melylyel  egyes ,  a  tiszta  tudomány 
körében  tett  lépés  az  életre  kihat,  s  az ,  mit  a  che- 
mia,  physika  vagy  mechanika  feltalált,  az  ipar  által 
közhasznúvá  válik,  s  ezereknek  élelmet  nyújtva,  mil- 
lióknak jólétét  növeli. 

Kétségtelen,  hogy  a  haladás,  melyet  azon  tudo- 
mányok körében  tapasztalunk ,  melyek  emberi  ter- 
mészetünk szellemi  részével  s  társadalmi  viszonyaink- 
kal foglalkoznak,  kevésbbé  feltűnő,  s  hogy  annak 
hatása  az  életre  nem  oly  közvetlen;  de  ha  ennek 
magyarázatát  részint  abban  kereshetjük,  mert  az  ön- 
ismeret ,  valamint  minden  egyesnek ,  úgy  az  egész 
emberiségnek  legnehezebb  feladata,  részint  abban,  mert 
épen  e  téren  az  egyesek  érdekei  és  szenvedelmei  az 
általánosan  elismert  igazság  gyakorlati  alkalmazásá- 
nak   útjában    állnak:    bizonyos,    hogy   e  téren   is    a 

tudománynak  nagy  és  üdvös  hatásait  az  újabb  idő- 
ben nem  vonhatjuk  kétségbe. 

A  haladás ,  melyet  itt  tapasztalunk ,  nem  felel 
meg  vágyainknak,  s  a  lassúság,  melylyel  a  tudomány 
elvei  alkalmaztatnak ,  néha  próbára  teszi  türelmün- 
ket 5  de  ha  a  világ  míveltebb  nemzeteinek  socialis  ál- 
lapotait azokkal  hasonlítjuk  egybe,  melyek  ugyan- 
azon nemzeteknél  csak  egy  fél  század  előtt  léteztek, 
sem  azt,  hogy  szabadságban  s  az  emberi  jogok  tisz- 
teletében, s  a  mi  ebből  következik,  az  általános  jó- 
létben haladtunk ,  sem  azt  nem  vonhatjuk  kétségbe, 
hogy  ezen  haladást  is  főkép  a  tudománynak  köszönjük. 

Sok,  mi  még  egy  század  előtt  utópiának  tarta- 
tott, melyről  csak  az  egyes  tudós,  gúnyolva  a  világ 
embere  által,  ábrándozott,  most  valósággá  vált,  és 
pedig  épen  azon  ábrándozok  tevékenysége  által,  kik 
elvonultan  a  világtól,  munkájok  által,  melynek  nyo- 
mait a  felszínen  senki  nem  vette  észre,  zaj  nélkül 
egy  új  társaságnak  alapjait  rakták  le. 

Ki  azon  eredményeket  tekinti,  melyeket  —  hogy 
csak  egyet  emlitsek  —  a  nemzetgazdaságnak  újabb 
időben  köszönünk,  az  a  társadalmi  tudományok  prak- 
tikus eredményein  nem  kételkedhetik ;  s  miután  a 
történelem  mélyebb  tanulmányozása  azon  meggyőző- 
déshez vezet,  hogy  mint  mindenben,  úgy  társadalmi 
viszonyaink  kifejlődésében  egy  bizonyos  törvénysze- 
rűség uralkodik,  s  azon  eszmék,  melyek  egyes  kor- 
szakokban uralkodnak,  logikai  összeköttetésben  állnak 
egymással ,  s  miután  az  emberi  nem  múltjának  két 
ezrede  fekszik  előttünk ,  mely  alatt  nemünk  kifejlő- 
dését követhetjük,  s  mindig  több  egyes  népek,  egész 
civilizatiók  történetével  ismerkedünk  meg,  melyeknek 
titkai,  mint  az  ind,  a  sinai,  a  régi  perzsa,  a  nyelvé- 
szet  fáradalmai  által  előttünk  megnyílnak:   miért   ne 

remélheti! ők .  hogy  az  idő  közeleg,  midőn  azon  tör- 
vények, melyeket  az  emberi  társaság*  és  egyes  népek 
kifejlődésükben  követnek,  ép  oly  ismertek  lesznek 
előttünk,  mint  azok,  melyeket  más  organismusok  ki- 
fejlődésében észlelünk ;  és  ha  idáig  jutottunk,  akkor 
a  tudomány,  mely  ezen  törvények  megismertetésével 
foglalkozik,  bizonyosan  ép  oly  befolyást  fog  gyako- 
rolni társadalmi  viszonyainkra,  mint  minden  tudo- 
mány azon  körre,  melyre  világát  terjeszti.  —  És  ki 
tagadhatja,  hogy  ezen  hatást,  habár  kisebb  mérték- 
ben, már  most  is  tapasztaljuk  ? 

Itt,  mint  mindenütt,  a  tudománynak  befolyása 
naponként  érezhetőbbé  válik ;  itt ,  mint  mindenütt, 
naponként  inkább  meg-meggyőződünk,  hogy  a  tudo- 
mány csakugyan  hatalom,  melyet  az  istenség  az  em- 
beri nemnek  arra  adott,  hogy  a  természet  törvényeit 
megismerve,  annak  urává  váljék,  s  anyagi  jólétét 
biztosítva,  azon  szellemi  emelkedés  és  kedélyi  neme- 
sülés után  törekedjék,  mely  magasabb  feladatát  képezi. 

Mint  a  nap ,  mely  midőn  felkél,  csak  a  legma- 
gasabb bérezek  egyes  csúcsait  világosítja  meg,  s  ké- 
sőbb elterjed  mindenre,  s  a  legrejtettebb  völgyeket 
eltölti  melegitő  sugaraival:  ilyen  a  tudomány,  s  kik 
ebben  aljasodást  látnak,  roszul  fogják  fel  állását.  — 
Epén  elterjedése  mutatja,  hogy  emelkedett.  A  köl- 
csönös hatás,  melyet  napjainkban  a  tudomány  és  az 
élet  egymásra  gyakorolnak,  nem  vonja  azt  le  magas- 
ságából, hanem  csak  termékenységét  növeli ;  mert  mi- 
dőn a  gyümölcs,  mely  a  tudomány  fájáról  megérve 
a  földre  esett,  a  művészet,  az  ipar  és  társadalmi  éle- 
tünkben gyökeret  ver  és  uj  sarjadékot  hajt,  e  sarja- 
dék később  felnőve,  uj  gyümölcsöket  terem  a  tudo- 
mánynak,   mely    az  .  élet    tapasztalásait    haladásának 

eszközéül  használja  fel,  s  így  az  élet  minden  körében 

segédeket  talál,  kik  öntudatlanul  nagy  feladatának 
megoldásánál  vele  közreműködnek. 

De  ha  az  állás,  melyet  a  tudomány  a  társada- 
lomban elfoglal ,  megváltozott ,  nem  változtak-e  meg 
a  társadalomnak  igényei  is  a  tudomány  irányában, 
és  azon  kötelességek,  melyeknek  teljesítését  az  egyes 
nemzetek  akadémiánkhoz  hasonló  intézetektől  várják? 

A  tudomány  legfőbb  czélja  maga  a  tudomány, 
és  szükség,  hogy  legyenek  olyanok,  kik  tisztán  ezért 
lelkesülnek.  A  legmagasabb  tetőket  mindig  csak 
azok  érik  el ,  kik  ott  egy  tágabb  látkörnél  nem  ke- 
resnek egyebet,  s  ha  a  lelkesedést  nem  értjük,  mely- 
lyel  a  magános  vándor  látszólag  czél  nélkül  csak 
felfelé  törekszik,  s  a  türelem  és  önfeláldozás,  melyet 
látszólag  haszontalan  törekvéseire  fecsérel,  csaknem 
sajnálkozással  tölt.  legyünk  meggyőződve,  hogy  so- 
ha igazság,  bármennyire  elvont  és  terméketlennek 
látszik,  nem  találtatott  fel ,  mely  az  emberi  nem  ha- 
ladására és  jólétére  befolyást  nem  gyakorolt. 

De  mi  az  egyes  tudósnak  legfőbb,  sőt  egyedüli 
czélja  lehet,  az  elvont  igazságnak  felfedezése, 
azt  tudományos  intézetek  nem  tűzhetik  ki  maguknak 
feladatul,  már  csak  azért  sem,  mert  e  feladat  általuk 
meg  nem  oldható.  —  Az  egyesülés  hatalma  csak  az 
igazságoknak  alkalmazásában,  és  nem  azoknak  fel- 
fedezésében nyilatkozik ;  a  tudomány  kincsei,  melyek 
arra  valók,  hogy  ezerek  által  használtassanak, 
csak  az  egyesek  által  találtathatnak  fel,  —  s  ezért 
minden  tudományos  intézeteknek  czélja  nem  le- 
het más ,  mint  hogy  azoknak ,  kik  a  tudománynyal 
foglalkoznak,  gyűlpontul  szolgálva,  a  tudomány  hé- 
zagait és  azon  irányokat  jelöljék  ki,  melyeket  az 
egyeseknek  vizsgálataikban  követniök  kell;  s  vajon 
méltánytalan-e    azon  követelés,    melylyel  a   társada- 

lom  napjainkban  ily  intézetekhez  fordul,  liogy  ezen 
irányok  kijelölésében  a  társadalom  szükségeire  tekin- 
tettel legyenek? 

Századunkban  a  tudomány  több  befolyást  gya- 
korol az  életre,  semhogy  attól  visszavonulhatna.  Az 
emberiség  haladásában  nem  nélkülözi  azon  eszközt, 
melynél  hatalmasabb  neki  czéljainak  megközelítésére 
nem  adatott;  s  ha  a  tudomány  napjainkban  oly  ál- 
lást foglal  el,  mint  erre  a  múlt  századokban  példát 
nem  találhatunk,  s  azon  bámulat  helyett,  mely  a  tu- 
dóst hajdan  környezé ,  most  azon  tisztelet  lépett, 
melylyel  a  nép  csak  azok  előtt  hajlik  meg,  kiktől 
jótéteményeket  vár :  ezt  épen  annak  tulajdonítjuk, 
mert  a  tudomány  az  újabb  időben  a  társadalom  kö- 
veteléseinek mindenütt  megfelel,  nem  mivel  a  küz- 
delem terére  lép ,  mely  nem  neki  való ,  hanem  az 
által,  hogy  mint  a  világító  torony,  mely  a  hullámok 
körén  kivül  áll ,  biztos  fényét  oda  veti ,  hol  arra 
szükség  van,  hogy  a  vésztől  hányatott  hajók  a  biz- 
tos irányt  ne  téveszszék  el. 

S  ez  feladata  intézetünknek  is.  A  tudományok 
mívelésére  alapítva,  az  akadémiának  nem  szabad  fe- 
lednie, hogy  a  czél,  mely  neki  kitűzetett,  nem  tisz- 
tán nemzeti.  Hivatása,  hogy  a  közös  munkában 
részt  vegyen,  melylyel  az  emberiség  az  ismeret  út- 
ján a  boldogság  után  törekszik,  s  melynél  az  egyes 
népek  egymástól  átvéve  és  egymással  közölve  az 
igazságnak  fáradsággal  szerzett  töredékeit,  azon  ál- 
lapotot készítik  elő,  midőn,  mint  most,  az  európai 
nemzeteknél  a  hit ,  úgy  majdan  a  tudomány  közös 
lesz ,  s  a  létező  ellentéteket  ki  fogja  egyenlíteni ;  de 
az  akadémia  nem  feledheti  el  azt  sem,  hogy  e  hiva- 
tásnak csak  úgy  felelhet  meg,  ha  azt  saját  körében 
teljesíti,  s  midőn  a  tudományok  általános  érdekében 

fárad,  nemzetünk  külön  szükségeit  és  érdekeit  nem 
veszti  el  szemei  elől,  tudva,  hogy  bármennyire  szép, 
ha  az  emberiség  haladásáért  lelkesülünk,  lelkesedé- 
sünknek eredménye  csak  úgy  lehet,  ha  egy  nemzet- 
nek haladásán  dolgozunk,  s  hogy  a  fényes  ábrándot, 
mely  a  világot  jövőben  mint  paradicsomot  látja,  az 
által  közelítjük  meg  leginkább,  ha  a  darab  földet, 
mely  nekünk  jutott,  munkánkkal  kertté  alakítjuk  át. 
Csak  midőn  e  kettős  feladatunkat  teljesítjük,  mi- 
dőn lelkesülve  a  tudomány  iránt,  egyszersmind  sze- 
meink előtt  tartjuk  azt  is,  hogy  a  czélok,  melyek 
után  a  nemzet  fárad,  czéljai  maradnak  a  tudósnak 
is,  kit  tudománya  soha  sem  menthet  fel  azon  köte- 
lességektől, melyekkel  hazája  iránt  tartozik,  csak  ak- 
kor várhatjuk,  hogv  intézetünk  azon  nagy  feladat- 
nak ,  melyet  alapítói  kitűztek ,  eleget  tesz ,  s  méltó 
helyet  foglalva  el  a  művelt  világ  hasonló  intézetei 
között,  midőn  velők  együtt  a  tudomány  haladásán 
dolgozik,  egyszersmind  e  nemzet  által,  mint  szellemi 
emelkedésének,  anyagi  jólétének  és  polgári  szabad- 
ságának egyik  fő  tényezője  ismertetik  el. 


X. 

(Elmondatott  a  na.  f.    akadémia   KXVIII-ik  nagygyűlésén  mart.    17.   1868.) 

Cilismert  tény,  hogy  azon  nagy  nemzetiségek, 
melyek  korunk  polgárisodásának  élén  állnak,  hatal- 
mukat, só't  még  kiterjedésüket  is  irodalmaiknak  kö- 
szönik. 

Nagy  államok  pusztán  erőszak  által  is  alakul- 
hatnak, s  jól  rendezett  közigazgatás  külsőleg  egy  bi- 
zonyos fokig  kiegyenlítheti  azon  különbségeket,  melyek 
egy  nagy  birodalom  polgárai  között  léteznek;  de 
azon  belső  egység,  mely  egy  erős  nemzetiség  alaku- 
lására kívántatik,  csak  az  eszmék  és  érzelmek  közös- 
ségéből fejlődik  ki,  s  ezért  csak  a  népek  szellemi 
munkásságának  műve  lehet,  s  ki  az  ujabb  kor  nagy 
nemzeti  alakulásainak  történetét  ismeri ,  nem  fogja 
tagadni ,  hogy  azokra  az ,  a  mi  egy  század  óta  az 
irodalom  körében  történt,  sokkal  nagyobb  befolvást 
gyakorolt  mindennél ,  mi  Olasz-  és  Németországnak 
egyesitésére  a  politika  terén  és  a  harczmezőn  el- 
éretett. 

Saját  fejlődésünk  története  szintén  igazolja  ezen 
tapasztalást,  s  a  nagy  férfiú ,  ki  újjászületésünk  első 
korszakában  a  nemzet  élén  állt,  semmi  által  nem 
bizonyitá  be  lángelméjét  annyira,  mint  az  által,  hogy 
midőn  a  nemzetet    régi  alkotmányának  sánczaiból  a 

haladás  terére  vezette,  egyszersmind  akadémiánkat 
alapitá  meg,  hogy  midőn  az  érdekek  közössége, 
melybe  a  haladás  utján  szomszédainkkal  jutottunk, 
nemzetiségünket  uj  veszélyekkel  fenyegeté,  ezeknek 
ellenében  egy  kifejlett  nemzeti  irodalom  erős  védfa- 
lát  állitsa  fel. 

Széchenyi  István,  és  azok,  kik  őt  nemes  törek- 
véseiben követék,  a  tudományoknak  magyar 
nyelven  művelését  tűzték  ugyan  ki  akadémiánk 
feladatául;  de  a  kik  e  nagy  férfiú  intentióit  köze- 
lebbről ismerik,  tudják,  hogy  a  tudományok  míve- 
lése,  az  ő  felfogása  szerint,  csak  mint  távolabb  czél 
tüzetett  ki.  A  közelebb  fekvő  feladat,  melynek  meg- 
oldását Széchenyi  akadémiánktól  várta,  nemzeti  iro- 
dalmunk megalapítása  volt,  s  ha  akadémiánk  tevé- 
kenységét fennállásának  első  korszakában  figyelem- 
mel követjük,  meggyőződünk,  miként  ez  maga  is  igy 
fogta  fel  hivatását. 

E  korszak  alatt  az  irodalmi  irány  a  szorosan 
tudományost  csaknem  egészen  háttérbe  szoritá,  s 
akár  azon  férfiak  tevékenységét  tekintsük,  kik  inté- 
zetünknek akkor  élén  állottak,  s  nevök  dicsősége  ál- 
tal arra  fényt  árasztottak,  akár  az  akadémia  által 
akkor  kiadott  munkákat  és  kitűzött  pályakérdéseket, 
azt  fogjuk  találni,  hogy  habár  a  tudomány  az  aka- 
démia tevékenységének  köréből  akkor  sem  záratott 
ki,  ez  legfeljebb  csak  alárendelt  szerepet  játszott.  — 
A  főczél:  nemzeti  nyelvünk  mívelése  s  általa  egy 
nemzeti  irodalom  megállapítása  volt,  melynek  eléré- 
sére az  ó-kor,  s  a  külföld  remekíróinak  fordítása 
és  nagyobb  jelességü  magyar  szépirodalmi  müvek 
jutalmazásában  a  leghathatósabb  eszközök  válasz- 
tattak. 

És  ez  helyesen  történt  igy.  Az  első,  mi  után 
minden  nemzetnek  törekedni  kell,  az,  hogy  egyéni- 
ségét biztosítsa;  és  valamint  azok,  kik  akkor,  midőn 
országos  létünk  fenntarthatása  még  kérdésben  for- 
gott, minden  törekvéseiket  a  politikai  téren  arra  irá- 
nyozák,  hogy  alkotmányunk  romjaiban  önállásunk- 
nak  legalább  formáit,  s  velők  a  nemzetben  jogainak 
érzetét  tartsák  fel,  ugy  akadémiánk,  midőn  háttérije 
szorítva  még  a  tudománynak  érdekeit  is,  egész  te- 
vékenységét arra  irányozá,  hogy  nyelvünket  s  általa 
irodalmunkat  alapítsa  meg,  mely  a  nemzet  hitének, 
reményeinek  s  érzelmeinek  hív  tükre,  méltó  formá- 
ban fejezze  ki  azt,  a  miért  milliók  lelkesülnek,  bizo- 
nyosan azt  tevék,  a  mi  azon  viszonyok  között  a  leg- 
szükségesebb vala. 

De  ha  hálával  emlékszünk  azon  férfiakra,  kik  e 
szomorú  korszakban  szintúgy  az  irodalom ,  mint  a 
közélet  terén,  minden  törekvéseiket  csak  arra  irányo- 
zák,  hogy  a  nemzetben  egyéniségének  érzete  fenn- 
tartassék,  s  ha  belátjuk,  hogy  mindent,  mit  azóta  el- 
értünk, azon  férfiak  munkásságának  köszönjük,  kik 
látszólag  remény  nélkül,  de  annál  több  buzgósággal 
folytaták  a  küzdelmet,  mely  népünk  jövője  felett  ha- 
tározott, nem  titkolhatjuk  magunk  előtt,  hogy  nem- 
zetünk megváltozott  helyzetével  törekvéseink  irányá- 
nak is  változnia  kell,  s  hogy  akadémiánk  sem  fog- 
lalhatja el  többé  azon  álláspontot,  mely  neki  minden 
tudományos  intézetek  között  egy  ideig  egészen  sa- 
játszerű helyzetet  adott. 

Mióta  e  helyen  utolszor  találkozánk,  hazánk 
nagy  átalakuláson  ment  keresztül.  A  törvényes  ön- 
állás,  melyet  követelénk,  elismertetett,  s  ha  az,  a  mit 
elértünk,  egyesek  vágyainak  egészen  nem  felelne 
meg,  kétségtelen,   hogy  a  nemzet  saját  ügyeinek  el- 

intézésében    oly  szabadsággal  bir,    minő  neki  száza- 
dok óta  nem   engedtetett.   —  A  nemzet  megváltozott 
helyzetével  megváltoztak  kötelességei,  és  ezekkel 
meggyőződésem  szerint  —  megváltozott  az  akadémiá- 
nak feladata  is. 

Mikor  a  nemzet  tevékenysége,  elnyomva  min- 
den téren,  szabadon  csak  az  akadémia  körében  nyi- 
latkozott; mikor  mindenből,  mire  egykor  büszke 
volt,  csak  e  tudományos  intézet  maradt  meg,  melyet 
egészen  sajátjának  mondhatott,  s  a  nemzet  nem  kí- 
vánt mást  az  akadémiától,  mint  azt,  hogy  szebb 
múltjának  romjain  magasan  lobogtatva  nemzetiségünk 
zászlóját,  a  múltnak  emlékével  egy  szebb  jövőnek 
reményeit  tartsa  fel  e  hazában,  s  minden  nemesei)!) 
törekvéseinek  jelképe  legyen :  az  akadémiának  arra 
kellé  irányozni  törekvéseit,  hogy  e  hon  polgáraiban 
a  nemzeti  érzetet  tartsa  fel,  s  a  jövő  számára  a  nyel- 
vet fejleszsze  ki,  mely  majdan  haladásunknak  eszköze 
lehessen. 

De  a  nemzetnek  ezentúl ,  hogy  feladatát  meg- 
oldja, nem  jelképre,  hanem  segédre  van  szüksége, 
s  valamint  az  nem  felelne  meg  hivatásának,  ha  mint 
előbb,  s  akkor  helyesen,  kizárólag  régi  jogállapotai- 
nak fenntartásán  dolgoznék,  ugy  akadémiánk  nem 
szoritkozhatik  többé  tisztán  irodalmi  tevékenységére. 

A  nemzetnek  részt  kell  venni  a  nagy  küzde- 
lemben ,  melynek  ezélja :  a  polgári  szabadságnak  és 
nyugati  civilizatiónak  Európa  ezen  részében  megálla- 
pitása;  s  akadémiánknak  részt  kell  venni  a  nagy  mun- 
kában ,  mely  Európa  szerte  a  tudományok  körében 
a  népek  szellemi  felszabadulásáért  foly;  sőt  a  nem- 
zet csak  annyiban  oldhatja  meg  nehéz  feladatát,  a 
mennyiben  mi  ezen  kötelességünknek  eleget  te- 
szünk. 

Volt  idő,  midőn  a'tudomány,  elvonulva  az  élet- 
től, egyes  osztályok  vagy  emberek  kiváltságos  tulaj- 
donának tekintetett,  mely  a  népek  jóllétére  semmi 
befolyást  sem  gyakorolt;  s  midőn  Baco  büszke  szava, 
hogy  a  tudomány  hatalom,  még  azok  előtt  is,  kik 
azt  megérteni  képesek  voltak,  csak  egy  merész  jós- 
latnak látszott.  De  vajon,  ha  körültekintünk,  tagad- 
hatja-e valaki,  hogy  e  jóslat  teljesült,  s  hogy  ko- 
runkban azon  hatalomnak ,  melyet  a  tudomány 
gyakorol,  nemcsak  nagy,  de  jótékony  hatását  ismerni 
tanultuk?  Mert  ki  nem  látja  át,  hogy  mindaz,  a  mi 
egykor  azon  káros  hatásról  mondatott,  melvet  a  tu- 
domány legnemesebb  érzelmeinkre  gyakorol,  hasonló 
azon  panaszhoz,  melyet  valaki  a  nap  ellen  azért 
emelne,  mert  midőn  első  sugarai  a  föld  felett  elter- 
jedtek, csak  hideget  érzett,  mig  minden  perez,  mely 
alatt  az  égi  csillagzat  magasabbra  emelkedik ,  az 
ellenkezőt  bizonyítja  be;  ki  nem  ismeri  el ,  hogy 
valamint  azon  uralom,  melyet  az  emberiség  korunk- 
ban a  természet  felett  gyakorol,  s  mely  a  civilizatió- 
nak  egyedüli  biztos  mértéke,  úgy  azon  haladás,  me- 
lyet ujabb  időkben  a  humanitásban  tettünk,  csak  a 
tudomány  által  eszközöltetett ,  s  hogy  miként  az 
egyes  népek  azt,  mit  szabadságban  és  jólétben  bír- 
nak, ennek  köszönik,  úgy  az  egész  emberiség  azon 
boldogabb  állapotot,  melyért  annyi  nagy  elme  lelke- 
sült, csak  ettől  várhatja,  mert  ha  az,  mi  századokon 
át  minden  nemesebb  kebelnek  legszebb  ábrándja  volt, 
valaha  valósággá  válhatik;  ha  a  föld  különböző  népei, 
különböző  éghajlat  alatt,  különböző  nyelveken  szólva, 
valaha  azon  közösségnek  öntudatához  jutnak,  mely 
őket  egy  nagy  emberiséggé  egyesiti,  ez  csak  a  tu- 
domány müve  lehet,  mely  midőn  minden  téren  az 
igazság    után    törekszik,    oly    czélt  tüz  ki,    melynél, 

bárhonnan  indulva  ki ,  végre  találkoznunk  kell ,  s 
melynél  a  föld  népei  —  kik  hitregénk  szerint  azért 
váltak  el ,  mert  egymást  nem  érték  többé  —  épen 
mert  egymást  megérteni  tanulták,  legfontosabb  esz- 
méik és  érzéseik  közössége  által  ismét  egyesülni 
fognak  ? 

Hogy  e  czéltól  távol  vagyunk,  s  hogy  annak 
teljes  elérése  talán  még  igen  sokáig  egy  szép  ábránd 
fog  maradni,  melynél  törekvéseink  és  küzdelmeink 
között  megpihenünk  —  ki  tagadja  azt?  A  mit  a 
tudományból  eddig  bírunk,  hogy  a  tudomány  egyik 
legnagyobb  férfiának  hasonlatosságával  éljek,  nem 
több,  mint  azon  pár  kagyló  és  kövecs,  melyet  a 
gyermek  a  véghetlen  Óceán  partjain  felszedni  birt, 
s  alig  találunk  népet,  melynél  az  ismeretek  sugarai 
a  társaság  minden  rétegeit  már  annyira  áthatották, 
hogy  a  tudomány  egész  hatását  niegitélhetnők.  —  De 
hogy  az  emberiség  ezen  irányban  halad,  s  hogy  az 
állás,  melyet  az  egyes  népek  az  emberiség  körében 
elfoglalnak,  azon  tevékenységíol  függ,  melyet  ezen 
irányban  kifejtenek,  az  kétségen  kivül  áll,  s  ép  oly 
bizonyos,  hogy  akadémiánk  ezentúl  csak  ugy  felel- 
het meg  hivatásának,  ha  a -magyar  nemzet  ezen  tö- 
rekvéseinek élére  áll,  s  valamint  akkor,  mikor  a 
nemzetnek  arra  szüksége  volt,  csaknem  kizárólag 
nemzeti  nyelvünk  és  irodalmunk  megalapításának 
szentelte  tevékenységét,  úgy  most,  midőn  irodalmunk- 
nak az  akadémia  gyámságára  többé  szüksége  nincs, 
egész  erejét  azon  körben  központosítja,  melyet  már 
neve  kijelöl. 

Teljesitve  mindenekelőtt  azt,  mit  alapitói  neki 
kötelességül  tűztek  ki,  azaz:  magyar  nyelven  ter- 
jesztve a  tudományokat,  s  midőn  ezt  teszi,  egy- 
szersmind részt  véve  azon  törekvésekben,  melyeknek 

a  tudomány  ujabb  haladásait  köszöni,  s  melyek,  mert 
az  egész  emberiséggel  közösek,  egyszersmind  azon 
kapcsot  képezik,  mely  az  utolsó  időben  felmerült 
nemzeti  ellentétek  és  súrlódások  daczára,  a  mívelt 
világ  népeit  mindig  közelebb  fűzi  egymáshoz. 

Nemzeti  feladat  ez  is:  mert  hisz  napjainkban 
a  nemzetek  nagysága  nem  az  emberek,  hanem  az 
intelligentia  mennyiségétől  függ,  s  az,  mely  a  töb- 
bieket ebben  megelőzte,'  ha  nem  a  világ  első  népe 
is  még,   a  világ  első  népévé  fog  válni. 


Nyomatott  Bécsben,   Holzuausen  Adolfnál. 

